
în prima parte a acestei cărţi sunt cuprinse 
eseuri, dialoguri, panseuri şi traduceri 
publicate de autorul RĂZVAN ALEXANDRU PETRE 
în website-ul www.spiritus.ro, 
având ca tematică spiritismul şi mediumnitatea 


în partea a doua sunt prezentate 
comunicări telepatice de la Spiritele Superioare 
prin mediumul NINA PETRE 
pe tema terapiilor prin 
reiki, yoga, bioenergie, rugăciune, yantre - 
publicate în website-ul www.spiritus.ro 


în partea a treia sunt prezentate 
comunicări spiritiste prin mediumul NINA PETRE 
implicând personalităţi publice şi cazuri din mass-media 
publicate în website-ul www.spiritus.ro 

CE ESTE ŞI CE NU ESTE SPIRITISMUL? 


FILOSOFIE 

în secolul 19 era în vogă filosofia spiritualistă , care promova 
supremaţia şi primordialitatea spiritului asupra materiei. Spre a pune în 
evidenţă noua sa doctrină , Allan Kardec i-a dat acesteia numele de 
spiritism . Dincolo de nume, diferenţa esenţială consta în sursa de 
inspiraţie a învăţăturilor spiritiste, care provenea chiar de la locuitorii 
tărâmului spiritual: spiritele . 

în ziua de azi, spiritualismul este oarecum sinonim cu spiritismul. în timp 
ce în ţările de limbă engleză există biserici spiritualiste, unde slujbele sunt 
prezidate de mediumi, spiritismul funcţionează mai ales în organizaţiile 
non-profit din ţările Americii Latine. Se fac rugăciuni, vindecări spirituale, 
comunicări cu spiritele, purificare energetică, educaţie morală şi spirituală. 

Spiritismul este deci o doctrină filosofică, inspirată de Dumnezeu şi 
îngerii Săi, având ca obiect de studiu viaţa şi universul, aşa cum au fost 
ele create de Divinitate. Se constată astfel apropierea sa de doctrinele 
religioase . Prin aspectul său experimental, de intrare în legătură directă 
cu lumea spiritelor, îşi vădeşte aspectul ştiinţific, adică obiectiv, metodic 
şi reproductibil. Filosofia spiritistă nu este creaţia minţii omeneşti, ci este 
ecoul Ştiinţei Cosmice care stă la baza Creaţiei. Ea încearcă să explice şi 
uneori chiar să reproducă tot ceea ce religia numeşte îndeobşte ca fiind 
„taine”, simţul comun ca „mistere paranormale”, iar ştiinţa academică nu 
are încă mijloace să abordeze. 

PREJUDECĂŢI COMUNE 

în popor, spiritismul este deseori asociat cu groaza inspirată de 
fantomele care mişcă mobila din casă şi paharul de pe masă. Departe de a 
fi o metodă de excitare a nervilor, dimpotrivă, spiritismul îi explică 
omului ce sunt fantomele, locurile bântuite, fenomenele de poltergeist, 
făcându-1 astfel imun la teama comună de cei „morţi”. 

Şedinţa spiritistă ţinută în semi-obscuritate, invocând spiritele să-şi 
facă simţită prezenţa prin trosnituri de mobilă sau prin mişcarea 
paharului de pe măsuţa cu litere, reprezintă o metodă relativ simplistă şi 
depăşită, ţinând mai mult de istoria timpurie a spiritismului. Deşi efectul 
acestui tip de întruniri ar putea fi uneori cel de a-i convinge de realităţile 
invizibile pe cei total increduli, din păcate, câştigul spiritual este aproape 
nul, fiindcă spiritele care se fac astfel cunoscute sunt de obicei de rang 
inferior. Această metodă empirică a fost înlocuită cu cea a scrierii 
automate a mesajelor sau răspunsurilor, dictate mediumilor dotaţi 
pentru acest mod de comunicare facil şi exact. Scrierea automată este cea 
care a lăsat posterităţii marile opere de largă respiraţie spirituală. 

RELIGIE 

Prin comunicarea cu cei dragi, trecuţi în lumea celor drepţi, practica 
spiritistă poate oferi o consolare inegalabilă celor rămaşi în viaţă, precum 
şi informaţii preţioase. în plus, ea aduce pacea şi în sufletele agitate ale 
defuncţilor, care de multe ori suferă fiindcă nu sunt receptaţi de cei vii. 

învăţăturile spiritiste explică pe larg şi pe înţelesul tuturor ce şi cum 
este Lumea de Apoi, în care vom merge cu toţii după moarte, pregătindu- 
ne astfel să părăsim fără teamă sau regrete lumea terestră, pentru a intra 
glorioşi în eternitate. 

O parte din învăţăturile spiritiste erau cunoscute din vremuri 
imemoriale, cum ar fi fenomenul reîncarnării spiritului şi conceptul de 
karmă, justiţie divină . Totuşi, doctrina spiritistă aduce un plus de logică, 
profunzime şi vorbeşte pe înţelesul omului modern despre lucruri care 
înainte erau ascunse maselor. Se pare că Planul lui Dumnezeu este ca, 
acum, Tainele Creaţiei (o parte din ele) să fie aduse la cunoştinţa 
popoarelor şi răspândite în întreaga lume. 

Faptul că spiritismul s-a născut pe continentul european i-a oferit 
iniţial un caracter creştin . Spiritismul este însă compatibil cu oricare altă 
religie, căci la bază toate marile religii au fost inspirate de Divinitate. 
Spiritismul nu este o religie în sine, căci nu deţine un corp ecleziast şi nici 
ritualuri specifice. Păstrându-şi tradiţia în care s-au născut, credincioşii 
oricărei religii îşi pot completa cunoştinţele spirituale, înţelegând şi 
aplicând mai bine normele propriei religii, devenind mai buni, mai 
morali, mai înţelepţi. 


ŞTIINŢĂ 

Aşa cum am spus, spiritismul are un aspect triplu, de filosofie, 
ştiinţă si religie . Ştiinţa spirituală revelată de acesta depăşeşte însă cu 
mult nivelul nostru de aplicabilitate practică. Ea ne este descrisă cât se 
poate de clar, aşa cum unui orb din naştere i se descrie un copac pe care 
el nu îl poate decât pipăi. 

Deocamdată puterile paranormale rămân rezervate unei elite şi nu 
pot fi reproduse la dorinţa oricui. în ciuda faptului că universităţi şi 
guverne alocă în secret resurse importante cercetărilor parapsihologice, 
mai ales în studii de manipulare a materiei şi conştiinţelor, acest 
domeniu interferă cu tărâmul spiritelor, unde ele deţin supremaţia 
absolută. Oamenii politici, savanţii şi supradotaţii ar trebui să manifeste 
mai multă modestie atunci când vor, sau chiar reuşesc parţial, să domine 
sfera fizică prin legităţi de ordin superior, energo-informaţional! 

Mai trebuie să spunem că ştiinţa spiritismului nu şi-a propus 
niciodată să înlocuiască ştiinţa pământească. Oamenii trebuie să 
cucerească pas cu pas legile materiei şi să-şi modeleze după propriul plan 
lumea în care trăiesc, prin ştiinţă, tehnică, tehnologie. Spiritismul nu ne 
dă de-a gata formule geniale şi invenţii epocale, chiar dacă le cerem. 
Toate vin la timpul lor... 

ETICĂ 

Scopul principal al spiritismului este îmbunătăţirea morală a 
oamenilor, fără de care nici un progres real nu este posibil. Dezvoltarea 
unilaterală a ştiinţei, fără înţelepciunea necesară pentru a-i stăpâni 
puterile, este corect formulată prin sintagma „ştiinţă fără conştiinţă”. 
Oamenii au acces tot mai facil la forţe distrugătoare ale vieţii şi 
conştiinţelor, iar fără o disciplină interioară şi autocontrol, ceea ce 
promite a fi progres, comoditate, se poate transforma în ruină, dezastru, 
atât pentru individ, cât şi pentru societate. 

îmbunătăţirea morală nu este doar un deziderat pragmatic al 
civilizaţiei actuale, ci mai mult chiar, este imboldul etern şi divin care ne 
îndeamnă către perfecţiune. Această perfecţiune, după care tinde sufletul 
nostru tăcut, poate fi atinsă la capătul a milenii de evoluţie spirituală 
treptată, din regn în regn, dintr-o încarnare umană într-alta, până la 
epuizarea cauzelor interne ale suferinţei. 

în fond, am putea spune că până şi Soarele va muri într-o zi, iar viaţa 
noastră prezentă se va sfârşi încă şi mai repede. Ce rămâne cu adevărat în 
urma acestui Joc cosmic este avuţia acumulată de spiritul nemuritor în 
urma nenumăratelor existenţe terestre. Evoluţia spirituală este o miză 
pentru care merită să ne străduim a fi tot mai buni! 


MEDIUMI 

Elementul cheie al practicii spiritiste este mediumul . în CARTEA 
MEDIUMILOR, Allan Kardec menţionează cele două tipuri principale de 
mediumi: 

Tipul 1 - mediumi pentru EFECTE FIZICE, care pot ceda cu uşurinţă 
spiritelor o mare cantitate din bioenergia proprie, în scopul unor 
manifestări fizice. 

Tipul 2 - mediumi pentru COMUNICĂRI INTELECTUALE, la care procesele 
mentale sunt foarte intense, fiind foarte receptivi telepatic. 

Ne dăm seama că aceste calităţi speciale sunt în acelaşi timp şi o 
vulnerabilitate în faţa entităţilor ostile şi a energiilor diverse din mediul 
înconjurător. Am putea chiar reproşa ştiinţei psihiatrice actuale că încă 
nu a ajuns să separe patologia psihiatrică propriu-zisă de simptomele de 
sensibilitate exagerată a unei fiinţe cu aptitudini mediumnice! 

Mediumii sunt mai des întâlniţi decât am crede, majoritatea nefiind 
conştienţi de potenţialul lor şi nici de tehnicile parapsihologice pe care ar 
trebui să le cunoască pentru protecţia canalului telepatic. Mediumii 
nativi şi-ar putea elimina o parte din suferinţele karmice dacă şi-ar 
descoperi această vocaţie şi şi-ar pune-o în slujba semenilor, a lui 
Dumnezeu şi a îngerilor Săi. 

Celor care îşi îndeplinesc onorabil misiunea de medium li se cuvine 
tot respectul nostru, pentru că prin ei putem lua legătura direct cu 
inteligenţele invizibile care ne secondează din planul astral: îngeri 
păzitori, sufletele rudelor decedate, spirite superioare etc. Aceşti 
mediumi şi-au asumat încă dinainte de a se naşte o sarcină dificilă, dar 
meritorie, care incumbă un sacrificiu de sine. Eforturile lor sunt însă 
răsplătite înzecit prin satisfacţii spirituale şi recunoştinţa semenilor. 
Credem că în viitor tot mai mulţi semeni îşi vor descoperi calităţi de 
intermediari către lumea spiritelor, dar aceste calităţi trebuie bine 
înţelese, încurajate şi optimizate. 

O constatare a noastră este că persoanele care fotografiază spirite de 
formă sferică-circulară sunt dotate nativ cu însuşiri medmnmice 
involuntare , de tipul 1. Cu puţin efort, ştiinţă şi acordul propriului spirit, 
aceste persoane ar putea deveni mediumi voluntari , mijlocind contacte 
telepatice la voinţă cu inteligenţele imateriale, sau, de ce nu, chiar 
fenomene materiale spiritiste (ciocăneli codificate în obiecte, apariţii, 
materializări etc.). 


PREZENT ŞI VIITOR 

Spiritismul nu este o „modă desuetă”, cum pretind unii, ci o ştiinţă 
în plin avânt. Totalitatea cunoştinţelor spirituale acumulate de omenire 
până la ora actuală ne-a schimbat tuturor modul de gândire. Progresul 
ideatic survine treptat, de la an la an, de la o generaţie la alta, fără a putea 
fi stopat. Cercetători din diverse ramuri ale cunoaşterii se întâlnesc astăzi 
în studii şi teorii comune inter- şi trans-disciplinare, care folosesc şi 
concepte „spiritiste”, fără a le denumi neapărat astfel. Contează ca 
zestrea filosofico-spirituală să prospere, ca indivizii să se purifice mental 
şi sufletesc, ca lumea să devină un loc mai bun pentru toţi. 

Se pare că, în contextul ameninţărilor globale, singura cale pentru ca 
omenirea să înainteze este cea a colaborării cu spiritele superioare, în 
vederea contrării şi diminuării forţelor ostile omenirii. Viaţa este tot mai 
complicată şi avem nevoie de sfatul cât mai direct al îngerilor noştri 
veghetori, ai rudelor decedate care ne duc grija clipă de clipă şi care ne 
pot da sfaturi nepreţuite. Apelul la Divinitate, rugăciunea, reculegerea 
sunt arme imbatabile şi foarte necesare în zilele noastre, dacă vrem să ne 
păstrăm curăţenia sufletească în mijlocul unei lumi tot mai haotice şi 
duşmănoase. 

Să fim optimişti! Planul divin îşi urmează cursul, în ciuda opoziţiei 
unora. Lumea trebuie să evolueze, oamenii să-şi ardă karma, iar 
încarnările să se producă în flux continuu. Copiii de astăzi sunt mai 
inteligenţi şi mai spirituali decât cei de ieri, ceea ce este un semn al 
binecuvântării divine. Să ne punem încrederea în ei şi să-i ajutăm să-şi 
descopere marele potenţial de transformare a lumii! Aşa să ne ajute 
Dumnezeu! 

SPIRITISTUL 

Dacă studiez, aprob şi aplic conceptele spiritiste, mă pot considera 
spiritist . Nu am nevoie de diplomă sau de recunoaşterea vreunui for. Pot 
chiar să nu spun nimănui; în fond, este o chestiune intimă, între mine şi 
Dumnezeu! 

Totuşi, odată ce te-ai deşteptat la realitatea existentă dincolo de 
simţuri, începi să înţelegi că toate fiinţele formează o unitate în sânul 
Dumnezeirii. Prin urmare, comportamentul altruist se impune de la sine, 
şi vei dori să-l ajuţi pe cel care are deschiderea să ia contact cu această 
filosofie tămăduitoare a sufletului. 

Numai cunoaşterea intelectuală a doctrinei spiritiste nu este 
suficientă. Fără o aplicare practică a principiilor sale morale - aceleaşi cu 
cele creştine - cunoaşterea rămâne sterilă. Dincolo de divergenţele 
teoriilor religioase, elementul comun tuturor căilor spirituale sunt 
virtuţile practice precum: compasiunea, altruismul, bunăvoinţa, 
caritatea, voluntariatul, cinstea, respectarea adevărului, pacea sufletească 
etc. 

în concluzie, nu trebuie să fii medium, nu trebuie să asişti la şedinţe 
spiritiste şi nu trebuie să scrii cărţi în acest domeniu ca să fii un adevărat 
spiritist. Şi nici nu-i nevoie să-ţi pui această etichetă - e de ajuns să fii. 

FALŞI MEDIUMI 

Se scriu şi se publică nenumărate cărţi, articole, comentarii, 
interviuri în care persoane care se pretind mediumi, channels, 
contactaţi, mesageri divini, avatari, guru etc. susţin tot felul de puncte 
de vedere, unele de-a dreptul penibile. Atragem atenţia asupra unui 
fenomen cu care convieţuim astăzi, mai mult ca niciodată: inflaţia de falşi 
prooroci . Marea lor majoritate se pretind a fi mediumi cu scriere 
automată, cărora entităţi superioare le dictează mesaje şi comunicări, 
începătorul intr-ale spiritualităţii va pierde timp, energie şi va fi 
îndoctrinat cu minciuni. 

Unii dintre aceşti falşi prooroci par a fi sinceri în aberaţiile lor şi 
chiar au capacităţi mediumnice. Aceasta ne arată pericolele ce se pot ivi 
pe tărâmul mlăştinos al energiilor-gând, fără ghidarea şi protecţia 
spirituală de cel mai înalt nivel. Riscul ca entităţi inferioare, la un 
moment dat, să ne domine mentalul nu trebuie niciodată subestimat, 
având ca rezultat căderea în ridicol, exacerbarea vanităţii, 
desconsiderarea semenilor şi celorlalţi mediumi, diverse obsesii şi chiar 
boala psihică. 

Demascarea unui fals se poate face prin intuiţie şi/sau experienţă. 
Cel mai bine pentru un novice este să lectureze întâi cărţile spiritiste 
fundamentale, unanim recunoscute şi apreciate! 

SPIRITISMUL NU ESTE VRĂJITORIE 

în România, s-a acreditat ideea eronată că ţigăncile vrăjitoare se 
ocupă cu spiritismul. Atragem atenţia că practicile lor neonorabile sunt 
contrare doctrinei spiritiste, ca si creştinismului , din următoarele 
considerente: 

- spiritele pe care le contactează sunt inferioare: ale pământului, 
apei, focului, demoni ş.a.; 

- motivaţia vrăjitoarelor este banul şi numai banul, lipsindu-le 
altruismul manifestat de adevăratul spiritist; 

- scopul lor nu este acţiunea înţeleaptă, ci deseori unul meschin: să 
lege şi să dezlege cununii, să facă de rău etc.; 

- lipsa educaţiei elementare le face în majoritate inapte să priceapă 
legităţile cosmice superioare, iar tradiţia moştenită le înrobeşte din 
copilărie intr-un tipar de gândire egoist, răzbunător, vanitos - 
incompatibil cu comportamentul spiritual. (Ne cerem scuze dacă printre 
aceste persoane se află şi excepţii pozitive de la regula de mai sus!) 

în general, practica spiritistă nu are nimic de a face cu magia, pentru 
că: 

- în spiritismul creştin li se cer sfaturi de viaţă spiritelor, dar nu să 
ne rezolve ele problemele personale. în schimb, în magia invocatorie sunt 
chemate spirite inferioare, cu care magicianul face un pact de genul „mă 
serveşti, te slujesc” pentru obţinerea unor avantaje şi provocarea de 
situaţii favorabile. Oricât de tentantă ar părea la prima vedere, vinderea 
sufletului pentru iluzorii şi efemere recompense materiale va fi amarnic 
regretată, iar efectele saîe nu sunt niciodată pe măsura aşteptărilor. 
Nimic nu se poate compara cu chinul pierderii libertăţii de conştiinţă, 
provocate de înfrăţirea cu spiritele inferioare. 

- în spiritism, deseori ne referim la karmă, căinţă si ispăşire . 
Cunoaşterea karmei este primul pas în purificarea spirituală, al doilea 
constând în acţiunea sistematică pozitivă, în sensul compensării 
păcatelor din vieţile anterioare prin compasiune, altruism, sacrificiu de 
sine. în schimb, în magie, legea universală a cauzelor şi efectelor (a 
karmei, a justiţiei divine) este total ignorată. Contează numai interesul 
imediat, indiferent de consecinţele ulterioare. Este un mod de gândire 
imatur şi agresiv. 

Poate unora li s-ar părea că practica spiritistă este slabă în 
comparaţie cu practica magică şi că folosul lumesc ar fi în favoarea 
magiei. Nu vă lăsaţi înşelaţi de aparenţe! Spiritele superioare ne ajută 
întotdeauna, chiar şi când nu le-o cerem. Cu atât mai mult o vor face dacă 
văd bunăvoinţă din partea noastră de a ne ameliora moral şi spiritual, 
îngerii păzitori ştiu mereu de ce avem nevoie în etapa de viaţă în care ne 
aflăm şi ne pun la dispoziţie mijloacele comune pentru a ne duce 
existenţa până la capăt, conform destinului nostru. „Dumnezeu nu ne dă 
niciodată o suferinţă mai mare decât putem suporta”, se spune şi este 

foarte adevărat. Am putea adăuga că „Dumnezeu nu ne dă mai mult 
decât avem nevoie pentru a ne încheia cu succes misiunea de viaţă pe 
care ne-a încredinţat-o”. Trebuie să acceptăm că avem de ispăşit o 
karmă (păcatele vieţilor trecute), în virtutea cărora ni s-a trasat la naştere 
un destin şi un rost în viaţă. 

Totuşi, s-o spunem, de multe ori evenimentele în care suntem prinşi 
diferă substanţial de predestinarea noastră. Situaţii neprevăzute ne pot 
pune bariere şi capcane în care putem cădea, astfel cursul firesc al vieţii 
fiindu-ne deviat pe căi sumbre. Viitorul nu este bătut în cuie, iar pentru a 
fi feriţi de dureri nemeritate trebuie să manifestăm în permanenţă 
vigilenţă, luciditate, hotărârea de a sluji lui Dumnezeu şi speranţă în 
Graţia Divină. 

Fie ca această înţelepciune simplă să ne ghideze în momentele mai 
grele din viaţă! 

28 mai 2007 


Citat din „Evanghelia după Spiritism”, de Allan Kardec, (cap. 17, pct. 4) 

ADEVĂRAŢII SPIRITIŞTI 

« Spiritismul, dacă este bine înţeles şi mai ales simţit, duce la rezultatele deja 
expuse, ce îl caracterizează pe adevăratul spiritist, ca şi pe adevăratul creştin, căci ei 
sunt unul şi acelaşi. Spiritismul nu instituie o nouă morală, ci doar ajută omenirea să 
înţeleagă şi să practice îndemnurile eristice, dându-le celor care se îndoiesc sau 
şovăie o credinţă nezdruncinată şi iluminatorie. 

Pe de altă parte, mulţi dintre cei care cred în manifestările mediumnice nu le 
înţeleg consecinţele şi nici profundele efecte morale, sau, dacă le înţeleg, nu le 
aplică în viaţa personală. De ce? 

Oare să fie de vină unele neclarităţi ale doctrinei spiritiste ? Nu, pentru că 
aceasta nu conţine alegorii sau expresii ce pot duce la interpretări greşite. Claritatea 
este chiar piatra de temelie pe care este construită, adresându-se direct inteligenţei 
omului. Nu există nici un mister, iar iniţiaţii nu deţin alte secrete ascunse. 

Trebuie oare să posezi o inteligenţă deosebită ca să o poţi înţelege? Nu, căci 
există persoane cu capacităţi remarcabile care nu o înţeleg, în timp ce altele de 
inteligenţă medie, chiar şi tineri, prind sensul exact al celor mai delicate puncte. 
Acest lucru demonstrează că partea materială a ştiinţei nu cere decât ochi ca să 
vadă, pe când partea esenţială pretinde un anume grad de senzitivitate, ce ar putea 
fi numită maturitate morală , şi care este independentă de vârstă sau nivel de 
educaţie, pentru că este specifică evoluţiei spirituale a sufletului încarnat. 

La unii oameni, legăturile sufletului cu materia sunt atât de strânse, încât ei nu 
se pot elibera de lucrurile pământeşti. Un fel de ceaţă care îi înconjoară nu le permite 
să privească în viitorul infinit. Efectul este că nu se pot despărţi de vechile tendinţe şi 
obiceiuri, nefiind capabili să vadă că există ceva mai bun decât ceea ce au deja. Ei 
cred în existenţa spiritelor ca un fapt banal. Dar asta nu le modifică tendinţele 
instinctive. într-un cuvânt, ei nu percep decât o mică rază de lumină, insuficientă 
pentru a-i ghida sau a le oferi aspiraţii înalte care să le învingă înclinaţiile animalice. 
Fenomenul în sine îi preocupă mai mult decât moralitatea, care li se pare desuetă şi 
plictisitoare. 

Ei cer mereu ca spiritele să le dezvăluie noi şi noi mistere, fără a-şi pune 
întrebarea dacă ei şi merită să li se reveleze secretele ascunse ale Creaţiei, cel puţin 
deocamdată. Aceştia, aşadar, sunt spiritiştii imperfecţi. Ei au stagnat ori s-au 
îndepărtat de credinţă, fiindcă nu au dorit să se auto-reformeze sau poate au păstrat 
afinităţi cu cei care au aceleaşi slăbiciuni şi prejudecăţi. Oricum, acceptarea 
principiilor fundamentale ale doctrinei este primul pas, de la care le va fi mai uşor să-l 
facă pe al doilea cândva, în viitor. 

Persoana care poate fi considerată pe drept cuvânt a fi un spiritist adevărat şi 
sincer se află pe un nivel superior de moralitate. Spiritul acestei persoane îşi domină 
aproape complet corpul fizic, permiţându-i astfel o percepţie mai clară asupra 
viitorului. Principiile doctrinei, care pe unii îi lasă indiferenţi, îi face să vibreze 
profund. Pe scurt, fiindcă sufletul le este mişcat, au şi o credinţă fermă. Pot fi 
comparaţi cu un muzician care este emoţionat de câteva acorduri, în timp ce altul nu 
percepe decât sunete seci. 

Adevăratul spiritist poate fi recunoscut după transformările morale lăuntrice şi 
prin eforturile pe care le depune pentru a-şi domina înclinaţiile negative. Pe când 
unul se mulţumeşte cu un orizont limitat, altul, care înţelege că există şi lucruri mai 
bune, face toate eforturile să se elibereze de propriile limite şi reuşeşte întotdeauna 
dacă această dorinţă este puternică şi sinceră. » 

ALLAN KARDEC 
Fondatorul doctrinei spiritiste 


«Hippolyte Leon Denizard Rivail, cunoscut sub pseudonimul de 
ALLAN KARDEC, s-a născut la Lyon, pe 4 octombrie 1804, într-o familie 
onorabilă. Tatăl, ca şi bunicul său au fost avocaţi de o înaltă moralitate şi 
prestanţă socială, iar mama sa - de o remarcabilă frumuseţe, eleganţă, 
amabilitate - a fost subiectul adoraţiei sale toată viaţa. 



Aliem Kardec 


Educat la Institutul Pestalozzi, la Yverdun, a căpătat de la o vârstă 
fragedă obiceiul cercetării şi gândirii libere, pe care viaţa sa de mai târziu 
avea să-l exemplifice atât de pregnant. înzestrat nativ cu pasiune pentru 
a-i învăţa pe alţii, s-a dedicat încă de la vârsta de 14 ani ajutorării la 
învăţătură a colegilor săi care erau mai puţin avansaţi. într-atât iubea 
botanica, încât deseori îşi petrecea ziua întreagă mergând 20-30 
kilometri prin munţi, în căutarea speciilor pentru ierbarul său. Născut 
într-o ţară catolică, dar educat în religia protestantă a început să 
mediteze încă de copil la posibilitatea de a aduce o unitate de credinţă 
printre diversele secte creştine - un proiect de reformă religioasă pe care 
nu avea cum să îl ducă la îndeplinire în acel moment. 

După terminarea studiilor la 24 ani se gândea să se dedice dreptului, 
dar diversele atitudini de intoleranţă religioasă la care a fost supus l-au 
făcut să ia drumul Parisului, unde s-a ocupat un timp de traducerea în 
limba germană a cărţilor religioase pentru copii. Stabilindu-se în final 
asupra vocaţiei sale, a cumpărat în 1822 un centru educaţional pentru 

băieţi, unde s-a dedicat predării. în 1830 a închiriat pe banii săi o mare 
sală în Rue de Sevres, unde a deschis cursuri gratuite de chimie, fizică, 
anatomie şi astronomie. Aceste conferinţe au durat 10 ani şi au avut mare 
succes la public, la ele asistând şi nume care au ajuns ulterior celebre în 
lumea ştiinţifică. 

Mereu dornic de a face atractiv actul învăţării, a inventat o 
ingenioasă metodă de calcul şi a construit un tabel mnemotehnic pentru 
istoria Franţei, ca să-i ajute pe elevi să-şi amintească evenimentele 
importante. 

Dintre operele sale educative publicate pot fi menţionate: a) un 
proiect de îmbunătăţire a sistemului public de educaţie, supus aprobării 
Camerei Legislative, care l-a apreciat, dar nu l-a pus în aplicare (1821); b) 
un curs practic şi teoretic de aritmetică, în sistemul Pestalozzi, pentru 
uzul educatorilor şi al mamelor (1829); c) o gramatică a limbii franceze 
(1831); d) un manual pentru uzul candidaţilor la examenele din şcolile 
publice, cu probleme rezolvate de aritmetică şi geometrie (1848); e) 
dictări pentru examenele de la Sorbona, mai ales cele cu dificultăţi 
ortografice speciale (1849). Aceste opere, foarte apreciate la momentul 
publicării lor, încă mai sunt în uz în multe şcoli franceze. 

A fost membru al câtorva societăţi erudite, printre care Societatea 
Regală din Arras, care i-a acordat în 1831 premiul de onoare pentru eseul 
său remarcabil intitulat "Care este sistemul de educaţie cel mai potrivit 
cu nevoile epocii?". Timp de câţiva ani a fost secretarul Societăţii de 
Frenologie din Paris şi a luat parte activ la activităţile Societăţii de 
Magnetism, acordând mult timp investigaţiilor practice asupra 
fenomenelor de somnambulism, transă, clarviziune şi alte fenomene 
legate de acţiunile de mesmerizare (biomagnetism). Această scurtă 
prezentare a muncii sale este suficientă să ne prezinte gândirea sa, 
diversitatea cunoştinţelor, latura eminamente practică a minţii sale şi 
strădania permanentă de a fi folositor semenilor. 

Când, în jurul anului 1850, fenomenul "meselor rotitoare" atrăgea 
atenţia Europei prin spectaculos, el a înţeles natura adevărată a acestuia, 
ca fiind dovada existenţei unei relaţii între lumea vizibilă şi cea invizibilă, 
întrezărind marea importanţă pentru ştiinţă şi religie, imediat a început 
o atentă investigaţie a fenomenului. Unul din prietenii săi avea două fete 
care erau mediumi. Ele erau vesele, pline de viaţă, dornice de societate, 
dans şi amuzament, iar comunicările pe care le primeau de obicei 
corespundeau dispoziţiei lor lumeşti şi frivole. Dar, spre surpriza tuturor, 
atunci când dl. Rivail era prezent, mesajele transmise prin aceste 
domnişoare căpătau un caracter foarte serios, şi întrebate de el care este 
cauza acestei schimbări de registru, inteligenţele invizibile i-au răspuns 
că " spirite de un ordin mult mai înalt decât cele care comunică în mod 
curent prin cele două fete au venit în mod expres pentru el, şi vor 
continua să o facă, pentru a-l ajuta să îndeplinească o misiune 
religioasă importantă". 

Uimit de aceasta, la un moment dat a testat autenticitatea acestor 
comunicări punând invizibililor interlocutori o serie de întrebări legate 
de diverse probleme fundamentale ale vieţii şi universului. Cele două 
domnişoare au consimţit să-şi dedice câteva seri pentru acest scop, 
obţinând astfel, prin metoda bătăilor în masă şi a literelor de pe o 
planşetă, răspunsuri care au pus bazele teoriei spiritiste, şi pe care aceste 
fete uşuratice nu erau capabile să le inventeze sau imagineze. 

După circa doi ani de conversaţii, într-o zi el i-a spus soţiei sale un 
lucru pe care ea l-a aprobat din tot sufletul: "Ce curios! Conversaţiile cu 
inteligenţele invizibile mi-au revoluţionat complet ideile şi convingerile. 
Aceste instrucţiuni formează o teorie complet nouă despre viaţă, datorie 
şi destin, care mi se pare a fi perfect raţională şi coerentă, extraordinar de 
interesantă şi aducând consolare. Mă gândesc să public aceste conversaţii 
într-o carte, căci ceea ce mă interesează pe mine atât de mult i-ar putea 
interesa şi pe alţii." Data următoare a pus această problemă 
interlocutorilor săi nevăzuţi. I-au răspuns, în modalitatea obişnuită, că 
"de fapt chiar ei i-au sugerat acest lucru, deoarece comunicările nu-i 
erau adresate numai lui, ci aveau scopul expres de a fi date lumii, iar 
momentul punerii acestui plan în execuţie sosise". 

Entităţile au continuat să-i comunice astfel: " Cărţii în care vei pune 
instrucţiunile noastre îi vei pune numele de CARTEA SPIRITELOR, căci 
este mai degrabă munca noastră decât a ta; şi o vei publica sub 
pseudonimul de ALLAN KARDEC. Numele de Rivail păstrează-l pentru 
cărţile tale pe care deja le-ai publicat, dar ia şi păstrează numele acesta 
pe care ţi l-am dat pentru cartea pe care urmează să o publici din 
ordinul nostru, şi în general pentru toată munca pe care o vei depune 
pentru a îndeplini misiunea pe care, ţi-am spus-o deja, ţi-a fost 
încredinţată de Providenţă şi care ţi se va revela treptat, pe măsură ce o 
duci la bun sfârşit sub îndrumarea noastră." 

Cartea s-a vândut foarte repede, făcând adepţi nu numai în Franţa, 
ci pe tot continentul, iar numele de ALLAN KARDEC a devenit foarte 
cunoscut. Numai soţia şi vechii prieteni mai foloseau numele lui de botez. 
Curând, a fondat Societatea Pariziană de Studii Psihologice, al cărei 
preşedinte a fost până la moarte şi care se întrunea în fiecare vineri seara 
la el acasă, cu scopul de a obţine de la spirite, prin intermediul 
mediumilor cu scriere automată, instrucţiuni în elucidarea problemei 
adevărului şi a datoriei omului. 

A înfiinţat şi editat o revistă lunară, intitulată "Revista Spiritistă - 
Jurnal de Studii Psihologice", dedicată susţinerii opiniilor expuse în 
CARTEA SPIRITELOR 

Foarte repede s-au format asociaţii similare în toată lumea, dintre 
care multe au publicat reviste de susţinere a noii doctrine, şi care 
transmiteau Societăţii Pariziene cele mai remarcabile comunicări de la 
spirite pe care le primeau. Astfel, o enormă cantitate de învăţături ale 
spiritelor, unică atât în cantitate, cât şi în varietatea surselor de 
provenienţă, a ajuns la ALLAN KARDEC, care le-a studiat, comparat, 

structurat cu un neobosit zel şi devotament timp de 15 ani. Din aceste 
materiale primite din toate colţurile pământului a completat CARTEA 
SPIRITELOR, sub îndrumarea spiritelor care au dictat-o iniţial. Ediţia 
revizuită a acestei opere (1860), tipărită iniţial în 1857, a devenit text 
oficial al şcolii de Filosofie Spiritualistă asociată cu numele său. Din 
aceste materiale a creat ulterior alte patru cărţi, şi anume CARTEA 
MEDIUMILOR (tratat practic de mediumnitate şi evocări), 1861; 
EVANGHELIA EXPLICATĂ DE SPIRITE (o expunere a moralităţii din 
punctul de vedere al spiritelor), 1864; CER ŞI IAD (explicarea acţiunii 
justiţiei Divine asupra omului), 1865; GENEZA (concordanţa dintre 
teoria spiritistă şi descoperirile ştiinţei moderne precum şi semnificaţia 
mozaismului explicată de spirite), 1867. A mai publicat două mici tratate 
intitulate "Ce este spiritismul?" şi "Spiritismul, în forma sa cea mai 
simplă". 

Este demn de remarcat că ALLAN KARDEC nu era el însuşi 
"medium", şi prin urmare a fost obligat să se folosească de 
mediumnitatea altora pentru a obţine comunicările spiritiste. Teoria 
vieţii şi a datoriilor omului, care se leagă automat de numele şi munca sa 
şi care sunt considerate în mod eronat că au fost produsul minţii sale sau 
a spiritelor din imediata sa apropiere, nu este deci o opinie personală. 
Filosofia religioasă din operele sale nu este în nici un fel rezultatul 
inteligenţei sale, căci era la fel de inedită pentru el ca şi pentru ceilalţi 
cititori, fiind dedusă de el treptat din afirmaţiile convergente a foarte 
multor spirite, obţinute prin intermediul a mii de mediumi care nu se 
cunoşteau reciproc, din ţări diferite şi din toate păturile sociale. 

Ca persoană, ALLAN KARDEC era de statură puţin sub medie, cu un 
fizic solid, un cap mare, rotund, masiv, trăsături faciale puternice, ochi de 
culoare gri, arătând mai mult a german decât a francez. Era energic şi 
perseverent, dar cu un temperament calm, precaut, chiar stereotip şi 
lipsit de entuziasm, sceptic prin fire şi educaţie, un logician strict şi 
riguros, eminamente practic în fapte şi gândire, lipsit de orice fel de 
misticism. Lipsit de ambiţii lumeşti, indiferent la lux, din modestul venit 
de profesor şi vinderea operelor sale educative ducea o existenţă simplă. 
Toate profiturile din vânzarea cărţilor sale spiritiste şi revistei spiritiste 
le-a folosit pentru răspândirea mişcării şi doctrinei sale. Minunata sa 
soţie l-a scutit de toate grijile casnice şi lumeşti, îngăduindu-i astfel să se 
consacre în întregime muncii spre care a avut chemare, căreia i s-a 
dedicat cu total devotament, până la excluderea oricăror alte ocupaţii, 
interese şi companii. Nu făcea vizite, cu excepţia unui mic cerc de 
prieteni intimi, şi rareori pleca din Paris, iar verile şi le petrecea la Villa 
Segur, o aşezare semi-rurală pe care o construise şi amenajase pentru 
bătrâneţe. 

Grav, cu vorba lentă, manierat şi cu o anume demnitate tăcută, ce 
provenea din sinceritatea şi hotărârea sa (caractere distinctive ale sale), 
nici nu provoca, dar nici nu ocolea discuţiile, însă niciodată nu deschidea 
el însuşi subiectul căruia îi dedicase întreaga sa viaţă. Primea cu multă 

ospitalitate nenumăraţii vizitatori din toate colţurile lumii, care veneau 
să discute cu el despre teoriile al căror exponent principal era, răspundea 
întrebărilor şi obiecţiunilor, explica chestiunile mai dificile şi le dădea 
informaţiile cerute tuturor cercetătorilor serioşi, cu care vorbea liber şi 
plin de animaţie. Câteodată un zâmbet cald şi plăcut îi lumina figura, 
chiar dacă din cauza comportamentului său sobru nu râdea niciodată. 

Printre miile de vizitatori erau mulţi cu rang înalt în societăţile 
literare, artistice, ştiinţifice şi în "lumea bună". împăratul Napoleon al 
III-lea, al cărui interes în fenomenele spiritiste nu era un secret pentru 
nimeni, l-a chemat de câteva ori şi a purtat conversaţii îndelungi cu el la 
Palatul Tuileries despre doctrina din CARTEA SPIRITELOR. 

Suferind de inimă, ALLAN KARDEC a trasat în 1869 planul unei noi 
organizaţii spiritiste, care să ducă opera de propagare a spiritismului 
după moartea sa. Pentru a-i da un statut legal şi comercial, a stabilit ca 
aceasta să fie o editură, cu o durată de 99 ani, cu dreptul de a cumpăra şi 
vinde, a tipări, a primi donaţii etc. El intenţiona să cedeze toate 
drepturile de Copyright ale scrierilor sale spiritiste acestei societăţi, 
numită "Compania pentru continuarea operelor lui ALLAN KARDEC" 

ALLAN KARDEC nu a mai apucat să îşi vadă realizarea acestui 
proiect atât de drag lui, dar acesta a fost dus la bun sfârşit de văduva sa. 

Pe 31 martie 1869, după ce tocmai şi-a încheiat creionarea actului 
constitutiv şi regulilor societăţii care urma să-i succeadă, aşezat fiind în 
scaun la masa sa de studiu, pe când strângea nişte hârtii, viaţa sa s-a 
sfârşit dintr-o dată, printr-o ruptură de anevrism, boală vasculară de care 
suferea de mulţi ani. Trecerea sa către lumea spiritelor, cu care s-a 
identificat atât de mult, a fost instantanee, nedureroasă, fără suspine sau 
tremur, o adormire în pace... 

Rămăşiţele sale pământeşti au fost îngropate în cimitirul 
Montmartre, în prezenţa a sute de prieteni. Acolo se adună an de an la 
comemorarea morţii sale adepţii doctrinei spiritiste, se ţin scurte 
discursuri omagiale şi i se aduc jerbe de flori. 

Moartea lui ALLAN KARDEC nu a micşorat puterea viziunilor pe 
care ni le-a dăruit şi care sunt considerate a fi baza, doar baza, noii 
dezvoltări a adevărului religios predicat de Isus Cristos; începutul 
promisei revelări a acelor "multe lucruri ţinute ascunse încă de la 
întemeierea lumii", pentru cunoaşterea cărora rasa umană nu era 
pregătită la vremea acelei predicţii.» 

ANNA BLACKWELL -"Prefaţa traducătorului " 
în CARTEA SPIRITELOR, prima ediţie în limba engleză 

Traducere de Răzvan Petre 

MIŞCAREA SPIRITISTĂ PE GLOB 


Apariţia doctrinei spiritiste 

în 1848, în casa familiei Fox din Statele Unite a avut loc prima 
comunicare de tip spiritist modern. Surorile Fox au avut inspiraţia să 
codifice bătăile în mobilă produse de spiritul unui defunct, asociind un 
număr de bătăi cu o literă a alfabetului. Sunt considerate a fi pionierele 
acestui mod inteligent de transcomunicare între cele două lumi. A urmat 
fenomenul "meselor rotitoare", răspândit în toată America de Nord şi 
Europa, în care crearea de cuvinte se făcea mai uşor şi mai rapid prin 
mişcarea paharului de către spirit pe o tăblie rotundă pe care erau 
inscripţionate literele. 

în 1854, eruditul francez Hippolyte Denizard Leon Rivail, auzind de 
"mesele vorbitoare" s-a arătat la început sceptic, cerând dovezi şi 
participând personal la astfel de evenimente contestate, dar larg 
popularizate de presa franceză a vremii. Profesorul Rivail a decis că este 
cazul să studieze aceste fenomene mai profund şi a început să viziteze 
diverşi mediumi, prin care a primit mesaje personale de la spirite. A 
înţeles curând că nu avea de a face doar cu o cercetare ştiinţifică, ci şi cu 
misiunea vieţii sale. Concepând sute de întrebări de factură ştiinţifică, 
spirituală şi morală, le-a trimis la toţi mediumii cu scriere automată pe 
care îi cunoştea, din întreaga lume. Ghidat de Spiritele Superioare, a 
sintetizat răspunsurile în Cartea Spiritelor, alcătuită din 4 părţi: Cauza 
primă, Lumea spiritelor, Legile morale, Speranţe şi consolări. Fiind 
publicată pe 18 aprilie 1857, sub pseudonimul ALLAN KARDEC, aceasta 
este considerată a fi data fondării oficiale a spiritismului. Ulterior, 
Kardec a mai publicat: 

• Cartea mediumilor (1861) - care se ocupă de comunicarea dintre 
spirite şi omenire, călăuzind practica serioasă a mediumnităţii; 

• Evanghelia după Spiritism (1864) - care demonstrează relaţia 
strânsă dintre Spiritism şi învăţăturile lui Isus Cristos, ghidul 
fundamental pentru studiul şi practica doctrinei spiritiste; 

• Cer şi Iad (1865) - care conţine mărturiile unor spirite ce îşi 
exprimă impresiile din lumea spirituală, precum şi înţelegerea 
urmărilor acţiunilor lor din timpul vieţii; 

• Geneza (1868) - care conţine perspectiva spiritelor asupra 
formării şi evoluţiei Pământului, a organismelor vii şi elementelor 
naturii; 

• Cele 12 volume ale Revistei Spiritiste. 

Astfel, Allan Kardec şi-a încheiat misiunea vieţii sale de compilare a 
"Codului Spiritist" - o colecţie de învăţături fundamentale, pe care unii o 
consideră a fi Noua Revelaţie, promisă de Isus Cristos că va fi adusă 
omenirii de Duhul Sfânt, "Mângâietorul". 

Mişcarea Spiritistă Mondială 

Spiritismul a evoluat în timp, iar acum are peste 15 milioane de 
adepţi (doar în America de Sud), dezvoltându-se pe baza calităţilor 
mediumnice a unor adepţi ai săi. De la prima carte spiritistă scrisă la 
mijlocul secolului 19, Cartea Spiritelor, considerată unanim ca fiind 
un exemplu de profunzime, mediumii din întreaga lume au publicat peste 
o mie de noi cărţi cu comunicări de la spirite. Mai mult, există în lume 
mii de Centre Spiritiste, având activităţi pentru copii şi tineret, 
distribuire de hrană şi haine pentru nevoiaşi, pe lângă alte activităţi 
educative. Adepţii spiritismului conduc spitale psihiatrice, ţin cursuri de 
formare profesională şi organizează cămine de bătrâni sau orfani. 

Spiritismul se focalizează în principal pe dezvoltarea spirituală a 
individului şi pe recunoaşterea realităţilor spirituale, cum ar fi 
reîncarnarea şi karma. El ia în serios problema influenţei negative a 
anumitor spirite asupra omului. Calităţile mediumnice sunt puse în 
valoare în grupuri restrânse, în care mediumii primesc un instructaj 
complet şi tot ajutorul necesar. Impactul spiritismului asupra societăţii 
sud-americane este profund. Guvernul brazilian ajută la strângerea de 
fonduri pentru spitalele psihiatrice spiritiste şi instituţiile educaţionale 
de profil. Există numeroase asociaţii profesionale precum Asociaţia 
braziliană a medicilor spiritişti, Asociaţia spiritistă a magistraţilor, a 
jurnaliştilor, a militarilor, a poliţiştilor ş.a.m.d. Multe întâlniri se ţin în 
sediile politice şi sunt conduse de politicieni de frunte ai Braziliei. 

Spiritismul, ca mişcare, a început în Brazilia curând după publicarea 
în Franţa a Cărţii Spiritelor, care a fost imediat tradusă în portugheză. 
Astăzi sunt 10 milioane de adepţi numai în Brazilia, iar multe alte 
milioane sunt răspândiţi în toată lumea. 

în 1992 a luat fiinţă la Madrid, Consiliul International Spiritist 1 din 
care fac parte 23 state membre, iar alte ţări participă ca observatori. Are 
ca obiective: a) promovarea solidarităţii între instituţiile spiritiste din 
întreaga lume şi unificarea mişcării spiritiste mondiale; b) răspândirea 
doctrinei spiritiste în cele trei aspecte ale sale (ştiinţific, filosofic, 
religios); c) promovarea practicii carităţii spirituale, morale şi materiale, 
conform doctrinei spiritiste. 

în luna august 2000, reprezentanţii Federaţiei Spiritiste Braziliene 
şi ai Consiliului Internaţional Spiritist au fost invitaţi să participe la 
summit-ul THE MILLENNIUM WORLD PEACE, organizat de O.N.U. la 
New York. Aceasta a fost o adunare a liderilor religioşi şi spirituali din 
întreaga lume, unde fiecare şi-a adus o contribuţie pentru pacea 
mondială. A fost momentul unor rugăciuni profunde şi a gândirii pozitive 
pentru binele planetei. 


1 http://cei.spirite.org/ 

Mesaj transmis de spiritul Bezerra de Menezes, 
prin mediumul Francisco Candido Xavier, 
într-o întâlnire a "Comunităţii Spiritiste Creştine", 
pe 24 aprilie 1968, în Uberaba, statul Minas Gerais, Brazilia 


Unificarea spiritistă 
de Bezerra de Menezes 


«Munca de unificare a spiritiştilor este urgentă, dar nu trebuie să fie pripită. Este 
urgentă, pentru că acesta este scopul spre care tindem, dar nu pripită, pentru că nu 
ni se permite să violăm conştiinţa nimănui. 

Să ne păstrăm ţelul de a ne uni, apropia şi a ne înţelege reciproc, iar dacă este 
posibil, să stabilim câte un mic grup de studiu al operelor lui Kardec, în lumina lui 
Cristos Dumnezeu. 

Noi, cei care ne străduim să înfăptuim diverse acţiuni nobile, conform principiilor 
pe care le slujim, nu putem respinge dorinţa perfect rezonabilă de a ne face viaţa mai 
plăcută. Astfel, să comparăm doctrina noastră mântuitoare cu un mare oraş, în care 
este nevoie de confort, progres, pace şi ordine. în acest oraş sunt esenţiale hrana, 
îmbrăcămintea, adăpostul şi siguranţa tuturor; dar problema iluminării nu poate fi 
neglijată. Lumina a fost o mare preocupare a oamenilor încă de când locuiau în 
peşteri, până în zilele noastre. 

Nimeni să nu fie împiedicat a lucra pentru doctrina spiritistă. Ea are trei aspecte 
esenţiale. Cei înclinaţi către ştiinţe să le dezvolte prestigiul, cei aplecaţi către filosofie 
să-i înnobileze postulatele, iar cei consacraţi religiei să îi divinizeze aspiraţiile. Totuşi, 
mai mult ca orice, este necesar ca baza doctrinei spiritiste să rămână în toţi şi toate, 
ca să nu pierdem echilibrul ce stă la temelia organizaţiei noastre. 

Să nu existe ostilitate şi nici desconsiderare pentru nimeni! Este necesar să 
păstrăm principiile spiritiste, să le cinstim şi preamărim, căci altfel, ne vom înstrăina 
unii de alţii, înregimentaţi într-o structură care ne va paraliza cele mai înalte năzuinţe, 
transformând mişcarea de eliberare spirituală într-o sectă inertă, pierdută în noi 
interpretări şi teologii care ne vor aduce la discreţia planelor inferioare şi ne vor 
îndepărta de Adevăr. 

Să-l urmăm pe Allan Kardec în studiile, aspiraţiile, activităţile şi faptele noastre, 
încât credinţa noastră să nu se transforme în hipnoză, prin care forţele întunericului 
influenţează minţile slabe, înlănţuindu-le în secole de iluzii şi suferinţe. 

A răspândi cuvântul Divin înseamnă să eliberăm învăţăturile lui Cristos din 
închisorile unde au fost încătuşate. în prezent - şi fără a ne conferi vreun privilegiu 
pentru aceasta - putem spune că numai spiritismul are destulă forţă morală să nu fie 
legat de interese personale şi să recapete Lumina ce se revarsă din verbul limpede 
ca cristalul al învăţătorului, care îl adapă pe cel însetat şi ne călăuzeşte sufletele. 

Fie ca opera lui Allan Kardec să nu fie doar crezută, simţită, proclamată şi 
manifestată în convingerile noastre, ci şi îndeajuns de mult trăită, suferită, pusă în 
practică în propriile noastre vieţi. Fără această fundaţie, este greu să clădim 
caracterul spiritist creştin, pe care lumea în tulburare îl aşteaptă de la noi prin 
unificare. 

Să predăm, dar să şi punem în aplicare; să credem, dar să şi studiem; să dăm 
sfaturi, dar să şi exemplificăm; să unim, dar să şi nutrim speranţe. Vorbim de 
încercări şi suferinţe, căci nu avem altă cale de a asigura victoria adevărului şi iubirii 

pe Pământ. Nimic nu se poate construi durabil fără dragoste, nimeni nu iubeşte cu 
adevărat fără lacrimi. Abia aici, în viaţa de spirit liber, am aflat că crucea lui Cristos a 
fost un stâlp pe care El, învăţătorul, l-a înfipt în pământ ca să poată ridica o lume 
nouă. 

Şi ca să ne demonstreze de-a pururi că nimic folositor şi bun nu poate fi 
dobândit fără sacrificii, El a murit pe cruce. Batjocorit şi învins, El a îngropat crucea 
în pământ, arătându-ne calea - calea de a construi către cer, de a privi planeta de 
undeva de sus. 

Este indispensabil să păstrăm spiritismul exact cum i-a fost transmis lui Allan 
Kardec de Mesagerii Divini, adică fără compromisuri politice, fără profesionalizare 
religioasă, fără o gândire personalistă meschină şi fără dorinţe arzătoare de cucerire 
a puterii lumeşti efemere. Consideraţie pentru toate fiinţele, respect pentru autorităţi, 
devotament pentru binele comun, precum şi instruirea oamenilor despre adevărurile 
neschimbate şi eterne ale spiritului. 

Nimic ce să aducă aminte de discriminări, caste, privilegii, imunităţi, importanţă 
nemeritată acordată unor indivizi. Fie ca dragostea lui Isus să fie asupra noastră, iar 
adevărurile spuse de Kardec să fie accesibile tuturor! în orice templu sau biserică, 
cel mai puternic să fie un scut pentru cel mai slab, cel mai învăţat să fie o lumină 
pentru cel ce cunoaşte mai puţin, cel care suferă să fie întotdeauna protejat şi ajutat, 
iar printre cei care suferă mai puţin cel mai mare să fie acela care se pune în 
serviciul celorlalţi, după cum ne-a arătat învăţătorul Divin! 

Să nu încetăm niciodată a căuta gândul inspirat de Dumnezeu!» 

Câte ceva despre MEDIUMNITATE 

înainte de a citi acest eseu, vă recomand să obţineţi informaţiile 
fundamentale despre mediumnitate din cartea lui Allan Kardec „Cartea 
mediumilor". în acest articol m-am aplecat asupra altor aspecte interesante 
despre acest subiect, mai puţin abordat în mass-media din România. 

Fenomene animice şi mediumnice 

Mediumnitatea, de la banalitate la performanţă 

Mediumnitatea inconştientă 

Provocarea neştiinţifică a transei 
Obsedarea - prima etapă a posedării 

Exploatarea benefică a mediumnităţii native 
Relaţia amicală dintre medium şi spirite 
Echipele de lucru medium-spirite 

Mediumnitate versus schizofrenie 

Mediumnitatea la „copiii de cristal" 


FENOMENE ANIMICE ŞI MEDIUMNICE 

A avea percepţii extrasenzoriale înseamnă şi a fi medium . De ce? 
Pentru că percepţiile dincolo de cele 5 simţuri normale sesizează, de fapt, 
lumea spiritelor. Toate lumile invizibile sunt locuite de diverse categorii 
de spirite, nimic nu este lăsat nelocuit. Astfel că a percepe frânturi din 
acea realitate paralelă reprezintă o intrare în lumea spiritelor, care vor 
interacţiona într-un fel sau altul cu omul care are „antenele sufleteşti” 
deschise către ele. Denumirea de percepţii extrasenzoriale se foloseşte 
mai mult în parapsihologia modernă, pe când denumirea de medium 
provine din ştiinţa spiritistă, datând de la mijlocul secolului XIX. 

Fenomenele paranormale umane se pot clasifica în două mari 
categorii: animice şi mediumnice. Fenomenele animice (vitaliste) se 
referă la capacitatea energetică vitală a omului de a realiza performanţe 
incredibile. Fenomenele mediumnice sunt realizate de spirite cu ajutorul 
energiei umane. în practică, deseori cele două tipuri se petrec simultan, 
conlucrând pentru realizarea anumitor fenomene paranormale. Alteori, 
este dificil să discernem când e vorba de un fenomen animic şi când, de 
unul mediumnic. Cel mai corect ar fi să vorbim de doi poli, între care se 
întinde un spectru larg de fenomene mai mult sau mai puţin explicabile. 

Să facem o scurtă paralelă între câteva fenomene animice şi 
mediumnice, pentru a sesiza diferenţele, dar şi eventualele confuzii ce 
pot apare. 

Fenomenele de clarmiros, clargust, clarsimtire, clarviziune si 
clar audiţie . Percepţiile extrasenzoriale pot fi considerate ca nişte abilităţi 
pur personale de a ne folosi simţurile astrale. în acelaşi timp, unele 
spirite ne pot transmite informaţii pe cale telepatică auditivă (în 
claraudiţie) sau prin imagini (în clarviziune) sau prin celelalte simţuri 
astrale, atunci când vor să ne ajute în dificila activitate de cercetare prin 
metode paranormale. Se spune că marii compozitori ai lumii au fost 
mediumi clarauditivi, auzind întâi în creier operele muzicale pe care apoi 
se grăbeau să le pună pe hârtie. 

Fenomenul străpungerii corpului cu obiecte tăioase, fără durere si 
fără sângerare . Este un fenomen animic în demonstraţiile mentaliste ori 
de hipnoză, unde se foloseşte un mare aport de bioenergie din partea 
mentalistului. Este un fenomen medhmmic în cadrul sărbătorilor 
religioase ale unor secte din Orient, unde câţiva devoţi intră în transă, 
acceptând să fie posedaţi de spirite specifice sectei respective. 

Fenomenul vindecărilor bolilor prin pase magnetice sau alte metode 
similare . Este un fenomen animic în şedinţele de bioenergie. Este un 
fenomen mediumnic în practica Reiki, unde se transferă energie 
universală, nu propria bioenergie a vindecătorului. Energia universală 
vine din Cosmos, fiind canalizată în corpul vindecătorului de anumite 
spirite benefice dedicate acestei sarcini nobile. Tot fenomene 
preponderent mediumnice sunt şi vindecările şamanice datorate, în 
principal, spiritelor tămăduitoare, care deţin cunoştinţele medicale 
complexe şi puterea de a elimina energiile bolnave din corpul bolnavului. 

Fenomenul de dedublare astrală . Este o capacitate individuală, prin 
care reuşim să ne desprindem în mod conştient corpul astral de corpul 
fizic. Ceea ce este mai puţin evident este faptul că suntem permanent 
ajutaţi şi însoţiţi de unul sau mai multe spirite veghetoare, pentru a nu 
suferi şocuri sau atacuri ale unor spirite inferioare. De asemenea, în 
călătoriile astrale, interacţionăm cu spirite sub diverse forme. Prin 
urmare fenomenul dedublării nu este strict animic , ci o combinaţie cu 
fenomenul mediumnic , spiritist. 

Chiar dacă abilităţile paranormale pot fi considerate ca un bun al 
omului, totuşi utilizarea lor în scopuri utile nu se poate lipsi de sprijinul 
spiritelor prietene. Uneori, ne naştem cu astfel de capacităţi speciale sau 
le dobândim ca urmare a unor accidente. Alteori, spiritele savante sunt 
cele care ne „operează” corpul energetic pentru a ne deschide porţile spre 
lumea invizibilă. Adevăratele performante de extrasenzorialitate şi de 
manipulare a materiei şi energiilor se datorează inteligenţei şi ştiinţei 
spiritelor superioare, omul respectiv fiind doar un suport, un mijlocitor şi 
chiar un martor mirat al acestor fenomene misterioase săvârşite prin el. 

Idries Shah, scriitor erudit şi învăţător sufi, scrie în „Oriental Magic": 

«... Sadhus (oameni sfinţi din India, n.tr.) pretind că puterea lor (magică, 
n.n.) vine exclusiv de la spirite; că ei înşişi nu posedă capacităţi 
deosebite, în afară de cea a concentrării. » (pag.123) 

MEDIUMNITATEA , DE LA BANALITATE 
LA PERFORMANŢĂ 

Fiecare om poartă în interior un spirit (încarnat) care îl ţine în viaţă 
şi îi oferă o mare parte din personalitatea sa. Nu ne putem lipsi de 
comunicarea, de obicei inconştientă, cu propriul spirit, iar prin asta 
putem spune că suntem cu toţii mediumi, în sens general. Mai mult, 
întrucât orice om primeşte şi radiază informaţie şi energie în univers, iar 
spiritele invizibile utilizează aceeaşi info-energie, suntem profund legaţi 
şi influenţaţi de ele. 

în practică însă, denumim drept „mediumi” doar pe acei semeni care 
reuşesc performanţa evidentă, obiectivă de a intermedia manifestările si 
comunicarea cu spiritele libere (neîncarnate). Aceasta necesită o anumită 
conformaţie energetică specială a corpului şi creierului respectivului om. 

Prin urmare, în sensul general al cuvântului, mediumnitatea poate fi 
una lejeră, abia sesizată şi universală, orice om putând să devină un releu 
voluntar pentru energiile exterioare benefice (cum e cazul în unele 
iniţieri spirituale) sau să cedeze o mică parte din energia sa pentru 
facilitarea unor fenomene speciale (cum e cazul la şedinţele comune de 
spiritism). în sensul restrâns al cuvântului, mediumnitatea este o 
misiune dificilă si epuizantă, necesitând o dedicare totală şi capacităţi cu 
totul extraordinare (cum e cazul mediumilor care îşi cedează masiv 
energia proprie în şedinţele de spiritism). 

Unii oameni sunt mediumi inconştienţi, ei provocând fenomene 
ciudate (de exemplu, poltergeist) sau chiar fapte antisociale (cum e cazul 
criminalilor în serie). Este absolut preferabil ca mediumul să fie pe 
deplin conştient de capacitatea sa şi să joace un rol eminamente pozitiv 
pentru societate. Pentru acest deziderat am realizat eseul de faţă. 
Spiritele superioare preferă să colaboreze cu mediumi conştienţi şi 
serioşi (pe care să se poată baza), iar cele inferioare preferă mediumii 
inconştienţi şi cu o moralitate instabilă (pentru a-i putea manipula în 
voie către lucruri josnice). 

Toate religiile sunt consacrate comunicării omului cu fiinţele elevate 
din planurile superioare ale Creaţiei. Or, acest lucru presupune implicit 
existenţa unei anumite abilităţi mediumnice. Cel care bravează cu 
nesimţirea sa la energiile subtile nu poate fi nicidecum luat drept model 
sau sprijin de către căutătorii spiritualităţii. 

Există diverse tipuri de mediumnitate , cum ar fi cea auditivă, cea 
vizuală, cu scriere automată, de încorporare a unui spirit etc. INTUIŢIA 
este cea mai obişnuită formă de mediumnitate (prezentă la toţi oamenii, 
într-o măsură mai mică sau mai mare), fiind începutul comunicării 
telepatice performante. Intuiţia este numele generic pentru 
presentimente, inspiraţie artistică, creativitate şi orice fel de aşa-zisă 
cunoaştere spontană . Ea funcţionează prin relaxare şi nu poate fi 
provocată, ci doar favorizată, spre deosebire de gândire, care necesită 
concentrare. 

Foarte importante sunt caracterul moral, aspiraţia spirituală, 
intenţiile bune ale mediumului, pentru a nu fi târât de fluxul gândurilor 
negative din jur. Noi, cei dornici de evoluţie spirituală, trebuie să dublăm 
efortul individual de sensibilizare psihică cu cel de purificare a 
subconştientului, pentru a rezona doar cu spiritele superioare şi cu voinţa 
lui Dumnezeu! 

Trebuie să recunoaştem deschis faptul că tehnicile psihice care 
învaţă discipolii să-şi destindă mintea în cel mai înalt grad, atingând o 
stare de transă, printre altele, îi transformă în mediumi. De aici concluzia 
că precauţiile luate de mediumi si învăţăturile spiritiste ar trebui să fie 
cunoscute şi de adepţii diverselor căi spirituale, fiindcă ei devin treptat 
mediumi (mai mult sau mai puţin sensibili). în fond, orice cale spirituală 
autentică este una spiritistă . Nimeni nu se poate apropia de Divinitate 
fără intermediul şi ajutorul spiritelor superioare, care îl slujesc pe 
Dumnezeu. în creştinism, acestea se numesc „Duhul Sfânt” sau, mai 
exact „Duhurile Sfinte”. 

Tehnicile mentale comportă posibile pericole. De exemplu, 
întoarcerea bruscă la conştienţa normală, după atingerea unor stări 
înalte parapsihice, ar putea avea consecinţe nesănătoase asupra 
psihicului celui care meditează sau se dedublează. în general, în practica 
esoterică se spune că „cei care caută fără să ştie ce caută pot deveni 
primele ţinte ale spiritelor rele”. De aceea, recomandăm lectura şi altor 
articole scrise de noi sau de alţii, care acoperă, într-o manieră raţională 
şi fără temeri nejustificate, problematica dificilă şi complexă a 
spiritualităţii. 

3. MEDIUMNITATEA INCONŞTIENTĂ 

Este crucial ca ştiinţa modernă, în colaborare cu cercetătorii 
spirituali independenţi şi sectele esoterice din cadrul religiilor majore 
actuale, să recunoască, să studieze şi să propună metode pentru 
deturnarea mediumnitătii necontrolate , care face ravagii în societate, 
pretutindeni în lume. Ea este principalul vinovat pentru nenumăratele 
cazuri de psihoze, manii, obsesii, posesiuni demonice, sinucideri, crime şi 
fapte antisociale. Acelaşi lucru se poate spune şi despre fobii, vicii, 
excentricităţi, frici, pasiuni ciudate, fanatism şi alte defecte umane. Astfel 
de probleme apar cu „ajutorul” entităţilor astrale inferioare, direct sau 
indirect. Pentru eliminarea lor, ar trebui ca omenirea să ia în seamă şi 
cunoştinţele deja oferite de ştiinţa spirituală (spiritualitate). Simplele 
predici morale sau corecţii juridice nu sunt suficiente, de multe ori. 

Desigur, şi oamenii, ei înşişi, sunt culpabili că întreţin gânduri 
negative, perverse, dăunătoare, căci ele atrag energii similare din 
atmosfera subtilă, provocând daune lor şi familiei, ambianţei în care îşi 
duc viaţa. Un medium involuntar, neinformat si needucat este victimă 
sigură a spiritelor de joasă speţă. El ar trebui să încerce să se 
autocunoască bine, să lupte cu tendinţele inferioare, în cadrul unui 

program spiritual serios, şi să se îngrijească fizic şi psihic, fiind conştient 
că posedă o sensibilitate şi impresionabilitate extremă. Să sperăm că în 
viitor se vor dezvolta şi în România centre spiritiste după modelul 
brazilian, unde toţi cei interesaţi vor primi indicaţii şi ajutor spiritual! 

Unele stări provocate de sensibilitatea mediumului pot semăna cu 
simptomele tulburărilor psihice, fără a fi însă o boală propriu-zisă. în 
principiu, nu este de dorit să se blocheze creierul prin substanţe 
psihotrope, recomandate nonşalant de mulţi psihiatri. Aceste 
„medicamente” sunt de folos, poate, anturajului (fiindcă îi tranchilizează 
pe pacienţi), dar mai puţin bolnavilor psihic înşişi. Totuşi, în unele 
cazuri, se pare că pot da şi rezultate bune, relativ la reintegrarea lor în 
societate. Nu putem generaliza, căci fiecare situaţie este unică. 

Revenind la problema noastră, putem conchide că mediumnitatea 
poate fi o povară, după cum poate fi si o comoară ! Folosită conştient în 
scopuri nobile, va aduce un mare folos omenirii şi mediumilor în cauză! 

PROVOCAREA NEŞTIINŢIFICĂ A TRANSEI 

Se pot provoca stări mentale ciudate cu variate mijloace. 

în societăţile tribale, şamanii intră în transă ca urmare a unor 
dansuri, cântece şi tobe repetitive care durează ore întregi. Tot ei 
ingurgitează substanţe naturale halucinogene. Deşi nu s-au făcut studii 
medicale asupra sănătăţii mentale a şamanilor, faptul că ei sunt 
respectaţi şi conduc grupuri mari de oameni arată că practicile nu le 
dăunează sau măcar ştiu să se ferească de posibilele efecte secundare 
nocive. Despre străinii care ar încerca acelaşi procedee nu se pot însă 
trage, la modul general şi în mod cert, aceleaşi concluzii optimiste. 

în lumea „civilizată” occidentală, realitatea este net diferită, unii 
aventurieri dorind să-şi piardă controlul de dragul distracţiei, prin 
metode jalnice precum: 

- alcoolul, care este o metodă universală de dezinhibiţie corticală, cu 
urmările neplăcute pe care le cunoaştem. 

- drogurile chimice, care sunt o modă foarte periculoasă a ultimelor 
decenii. 

- drogurile electronice, ultima găselniţă tehnologică, care folosesc 
sunete special concepute în combinaţie cu lumini stroboscopice, 
destinate dezechilibrării funcţiei cerebrale. Acelaşi efect se observă şi în 
discotecile actuale, unde se ascultă muzică „trance” la volum 
insuportabil, cu jocuri de lumini ameţitoare. Aceeaşi autohipnoză se 
constată la cei care ascultă muzica repetitivă la boxe date foarte tare (de 
exemplu, în propriile automobile „tunate”), cu başii pronunţaţi 
(reproducând efectul tobelor rituale). 

Dezechilibrarea creierului poate duce la stări de conştienţă cel puţin 
„ciudate”, dorite de tinerii în căutare de aventuri neconvenţionale. 
Riscurile sunt însă imense de a rămâne sensibili, instabili mental pentru 
tot restul vieţii. Unii se îmbolnăvesc psihic irecuperabil şi chiar se 
sinucid. 

Mecanismele de risc sunt multiple: 

- acţiunea chimică asupra celulelor nervoase, cu efecte incontrolabile 
şi uneori definitive. Se ştie faptul că creierul unui drogat apare la disecţie 
ciuruit, cu mari găuri, semnificând distrugerea fizică a milioane şi 
milioane de neuroni. 

- sensibilizarea creierului îl face pe proprietarul lui să devină, cel 
puţin temporar, un medium. Individul, fiind total ignorant la realitatea 
invizibilă şi neavând ajutor spiritual, se lasă controlat de forţele malefice 
care colcăie prin localurile de pierzanie, pe unde acesta îşi face veacul. 

- de multe ori se întâmplă ca starea de sensibilitate mediumnică să 
se păstreze şi după terminarea petrecerii. Acesta este lucrul cel mai grav, 
fiindcă individul rămâne sub controlul definitiv al acelor entităţi 
inferioare, care îi creează obsesii, halucinaţii şi chiar îi pot lua corpul în 
posesie. 


OBSEDAREA - PRIMA ETAPĂ A POSEDĂRII 

Folosim cuvântul obsedare pentru a marca acţiunea unor spirite 
inferioare de a induce obsesii în mintea omului. Oricine poate avea 
câteodată o fixaţie, un gând repetitiv, să-i sune în cap o melodie, nefiind 
prin asta un „obsedat”. Devii obsedat atunci când cazi pradă unui atac 
permanent şi devastator asupra psihicului tău, provocându-ţi probleme 
evidente de relaţionare cu semenii şi cu mediul înconjurător. Cei care au 
canalul telepatic deschis către lumea spiritelor (fie nativ, fie provocat), 
dar nu reuşesc să îl şi controleze , pot fi mai uşor influenţaţi de spiritele 
agitate din Astralul inferior. 

Posedarea este mult mai gravă, reprezentând preluarea parţială sau 
integrală a controlului voinţei şi corpului omului de către un spirit 
inferior. Preluarea se face gradat, în timp, începând cu diverse obsesii, cu 
diminuarea voinţei personale, cu auzul unor voci care impun anumite 
fapte nedorite şi terminând cu încorporarea completă, dar temporară, a 
spiritului obsedant. Există remedii pentru această boală spirituală, 
numite în creştinism „exorcizări”, iar în centrele spiritiste „dezobsedări”. 
Totodată, este importantă şi fortificarea psihicului, printr-un regim de 
viaţă sănătos, prin suplimente naturale, prin consiliere psihologică şi 
metode spiritual-religioase. 

Iată câteva simptome ale unei obsedări incipiente , dacă apar 
frecvent (preluate din cartea „Raţionalismul Creştin”, de Luiz de Mattos). 
Aceste manifestări nu sunt o formă gravă de anormalitate mentală dacă 
apar doar ocazional. Totuşi, ar fi bine să le conştientizăm şi să le evităm, 
fiindcă ne predispun la a face jocul entităţilor inferioare, care ni le vor 
accentua, pentru a-şi bate joc de noi: 

• a avea idei fixe, manii, ticuri, dependenţe; 

• a gesticula şi a vorbi singur; 

• a-i plictisi, deranja, cicăli mereu pe alţii; 

• a repeta mecanic aceleaşi expresii (chiar obscenităţi şi înjurături); 

• a te lăsa dominat de pasiuni inferioare, vicii, depravare; 

• a demonstra fanatism; 

• a avea teamă exagerată şi nejustificată de boli (ipohondria); 

Actualmente, în Brazilia - patria spiritismului - cele mai multe 
reuniuni mediumnice caută să ofere ajutor „spiritelor în suferinţă”, 
încarnate sau destrupate. Aceste practici sunt numite „reuniuni de 
dezobsedare”. Mediumii iau contact cu spiritele neîncarnate care fie 
suferă ele însele, fie cauzează suferinţe unor oameni. Printr-un dialog 
fratern, se orientează spiritul suferind spre Lumină ori, dacă este cazul, 
este sfătuit să nu-şi mai bântuie victima. Acest fel de practică spirituală e 
ca un joc cu focul şi necesită abilităţi speciale şi mare atenţie pentru a nu 
te „arde”. Nu e o activitate pentru amatori şi nici pentru naivi! 


EXPLOATAREA BENEFICĂ A MEDIUMNITĂŢII 

NATIVE 

Mediumnitatea este un mare potenţial oferit oamenilor. Este un dar , 
însă poate deveni un calvar atunci când nu este conştientizată şi 
înţeleasă. La ora actuală, există relativ puţini mediumi dedicaţi misiunii 
nobile de a ţine legătura cu Spiritele Superioare (îngerii). Cu mult mai 
mulţi sunt cei folosiţi de spiritele inferioare, din cauza inconştienţei cu 
care se lasă manipulaţi de pasiunile josnice, gândurile mârşave şi tot 
arsenalul comportamental care degradează fiinţa umană. 

Practic, nimeni nu scapă de atacul acestor entităţi neliniştite, 
agresive. Din fericire, omul dispune întotdeauna de liber arbitru, adică de 
forţa voinţei sale suverane, pe care o poate pune în slujba Binelui, 
Adevărului, Frumuseţii, Divinităţii. A-ţi exersa voinţa pentru a te 
menţine cât mai curat sufleteşte reprezintă o mare provocare, ce poartă 
numele generic de „cale spirituală”. Fiecare aspirant merge pe calea sa 
proprie. Unii, dotaţi nativ cu calităţi mediumnice, aleg să se pună în 
slujba omenirii şi a spiritelor superioare (îngerii). Ei nu îşi pierd 
controlul de sine şi nu se lasă păcăliţi de spiritele inferioare, nefiind în 
pericolul de a cădea uşor pradă obsesiilor, căci sunt protejaţi de spiritele 
lor gardiene. Spiritele divine nu-i scapă nicio clipă din vedere pe cei de 
care au nevoie ca să comunice cu pământenii. 

Putem deosebi două tipuri de spirite prietene: 

1) Spiritele gardiene sau îngerii păzitori. Aceştia sunt spirite 
luptătoare, având responsabilitate exclusivă în protejarea fiecărui om de 
bună-credinţă. Ele nu intervin în general în comunicările mediumnice. 
Sunt sensibile la recunoştinţa noastră, a oamenilor pe care îi protejează. 

2) Spiritele lucrătoare, ghizi spirituali sau îngerii misionari, 
indispensabili pentru un medium. Acest gen de spirite mai rafinate apar 
în jurul tuturor oamenilor care practică o cale spirituală şi vor să se 
purifice, spre a se apropia de Voinţa Divină. 

Există anumite spirite superioare care se preocupă intens de găsirea, 
trezirea, dezvoltarea calităţilor şi, mai ales, cooperarea cu persoane 
mediumnice. Prin urmare, lumea spiritelor înalte este foarte interesată 
de acest mod de comunicare, foarte eficient. Desigur, nu este singura 
formă prin care spiritele îşi fac simţită prezenţa, ele putând să realizeze 
uneori fenomene miraculoase sau să atragă atenţia prin coincidenţe 
bizare (sincronicităţi) sau să apară în vise ori meditaţii etc. Dar, de 
departe, modalitatea cea mai exactă de interacţiune cu oamenii este prin 
intermediarii dedicaţi acestei misiuni dificile. 

Aceasta înseamnă că, în condiţiile stabilite de spiritele elevate si 
numai atunci , chemarea spiritelor este benefică pentru ambele părţi. 
Personalitatea mediumului va înflori, devenind un focar de inspiraţie 
spirituală şi pentru semenii săi. Mulţi mediumi păstrează discreţia, fiind 
cunoscuţi doar de un cerc restrâns de prieteni sau rude, dar alţii, cei 
puţini, cu abilităţi importante şi har divin, vor avea curajul să înceapă o 
activitate publică. 

Faptul că este o sarcină dificilă i-a făcut pe unii să afirme că 
mediumii au o karmă grea, pe care şi-o ispăşesc în acest mod. 
Inconvenientele acestei ocupaţii sunt cauzate de sensibilitatea exagerată 
a organismului (din cauza îndepărtării între ele a straturilor aurice, care 
devin astfel mai permeabile), dar şi de reacţia brutală, intolerantă a 
dogmaticilor sau scepticilor din preajmă. De asemenea, unii mediumi, 
cum ar fi cei care incorporează alte spirite, pot suferi şi dereglări fizice 
temporare. Dincolo de aceste dificultăţi inerente acestei ocupaţii nobile, 
cei care se lasă dirijaţi de bunele intenţii ale spiritelor divine se vor 
descurca în viaţă şi, mai ales, vor avea mult de câştigat din punct de 
vedere moral-spiritual. 

RELAŢIA AMICALĂ DINTRE MEDIUM Şl SPIRITE 

Despre relaţia dintre medium şi spiritele cu care colaborează nu s-a 
scris prea mult, deoarece este un subiect intim, care îi priveşte doar pe 
aceştia, iar termenii relaţiei nu se pot generaliza. Vom trasa aici câteva 
idei sumare, pentru a veni în ajutorul celor aflaţi la începutul vieţii lor 
spirituale. 

în binomul medium-spirit, veriga slabă este omul. Spiritele 
lucrătoare au grijă de el ca de „oul de aur”. Atunci când preiau un 
medium, spiritele îşi iau o mare responsabilitate în faţa lui Dumnezeu! 
însăşi evoluţia lor ca spirite va avea de suferit dacă ratează, din cauza lor, 
această misiune importantă. 

Spiritele îi cunosc protejatului lor, în cele mai mici detalii, faptele, 
gândurile, temerile, tot ceea ce ţine de psihologia sa. Aceste spirite 
trebuie să fie ele însele buni psihologi, pentru a-i da cele mai bune sfaturi 

sau indicaţii în anumite momente critice, într-o formă suportabilă. Faţă 
de un spirit (care este o entitate sumară), fiinţa umană este mult mai 
complicată, este un sistem de sisteme foarte complexe. Mintea omului 
este un instrument puternic şi ea poate genera mari transformări în 
lumea fizică, cu ajutorul corpului uman, dar şi cu forţa cuvântului şi a 
gândului. Spiritele, în general, nu pot să se manifeste evident în lumea 
oamenilor şi de aceea este atât de importantă colaborarea cu un medium. 

înainte de a fi intermediar pentru alţi semeni, mediumul este 
interesat de propriile sale probleme, pentru care apelează la spiritele sale 
prietene. Oricine ar face la fel. Există două tipuri de situaţii: 

1) Situaţiile obişnuite, fără miză, când mediumul este încurajat să 
facă ce-şi doreşte, ce-i prieşte, ce-i place. Sfaturile primite sunt 
asemănătoare cu cele ale oricărui prieten. 

2) Situaţiile care au legătură, direct sau indirect, cu misiunea sa 
spirituală, în care indicaţiile spiritelor prietene ar trebui urmate, fiindcă 
sunt cele mai competente (privind sănătatea, persoanele din anturaj, 
metodele de lucru, deciziile importante etc.). Spiritele se comportă cu 
mediumul precum părinţii cu un copil mic. îl manevrează cu tact, 
adaptându-se la nivelul de înţelegere şi de putinţă al acestuia. De aceea, 
în decursul timpului, sfaturile primite se schimbă şi se nuanţează. 

Grija pentru omul-medium este prioritară, chiar dacă, pentru a -1 
apăra de evenimente dure şi nedorite sau a-i câştiga încrederea, el 
trebuie, câteodată, convins cu tertipuri psihologice abile, în sensul bun şi 
constructiv... Mediumul trebuie să capete o încredere deplină în 
ajutoarele sale din lumea subtilă, fără de care viaţa sa s-ar goli de sens. Ei 
alcătuiesc o echipă, deci şi spiritele trebuie să se convingă de seriozitatea 
omului, înainte de a-i da toate favorurile. Spiritele îşi păstrează mereu un 
as în mânecă în relaţia cu mediumul, ştiind că omul este schimbător, 
influenţabil şi nu trebuie să ştie chiar totul, pentru a nu devia de la 
drumul drept spre Lumină, pe care îl conduc spiritele prietene divine. 

La începutul vieţii sale spirituale, mediumul ar putea avea impresia 
ca spiritele ştiu şi pot orice, ceea ce nu este întotdeauna chiar aşa. Mai 
ales în privinţa ghicirii viitorului său, aspect foarte tentant, mediumul 
trebuie să nu fie prea credul. Este adevărat că spiritele pot citi viitorul, cu 
mai mică sau mai mare acurateţe. Spiritele cele mai înalte sunt ceva mai 
rezervate, dar tot ele sunt sursele cele mai credibile de informaţii despre 
viitor. Spiritele lucrătoare din jurul unui medium oarecare pot da nişte 
direcţii probabile ale viitorului acestuia, dar predicţiile lor pot fi uneori 
infirmate. Aceasta, pentru că viitorul depinde de mulţi factori, care se 
schimbă în permanenţă. 

Am putea spune că spiritele îi dau mediumului încurajări sub forma 
unor afirmaţii sigure despre viitor (sugestii pozitive) sau îi prevăd viitorul 
pe o variantă dezirabilă pentru el. în final, tot omul trebuie să acţioneze 
şi să aleagă ce-i convine. Totuşi, anumite direcţii importante sunt deja 
cunoscute de spirite, chiar dacă nu le vor revela şi protejatului lor. Ele se 

vor petrece întocmai, fiindcă spiritele se vor îngriji, cu toată ştiinţa şi 
puterea lor, să se întâmple aşa. 

în privinţa viitorului altor persoane, lucrurile stau altfel, atunci 
nemaicontând subiectivitatea mediumului, ci doar ce informaţii se cuvin 
a fi transmise acelor persoane interesate. 

ECHIPELE DE LUCRU MEDIUM-SPIRITE 

Iată şi perspectiva din care privesc spiritele divine conlucrarea cu 
mediumii noştri. Este un fragment din cartea „în slujba vieţii eterne” 
(titlul original „Obreiros da vida eterna”), psihografată (scrisă automat, 
în transă, cu ajutorul spiritului Andre Luiz) de celebrul medium brazilian 
Chico Xavier , în 1946. Mesajul aparţine unui spirit lucrător înalt, numit 
în carte Fabriciano. 

« [...] A fi medium este o titulatură, la fel ca oricare alta. Există oameni 
care se străduiesc să obţină titluri, însă nu-şi doresc şi obligaţiile care le sunt 
inerente. Fără îndoială că le-ar plăcea să interacţioneze cu lumea noastră 
subtilă, însă ei nu iau deloc în considerare finalitatea şi responsabilităţile 
aferente. Prin urmare, grupurile de interacţiune şi cooperare nu sunt create 
pentru mediumi în general, ci doar pentru aceia care îşi doresc să participe 
activ la această colaborare. 

Mulţi ucenici se limitează la simpla observare şi nu finalizează tentativa 
de a lua legătura cu lumile subtile. Lor le-ar plăcea ca totul să meargă de la 
sine şi îşi doresc numai interacţiunea cu spiritele benefice. Ei sondează lumile 
subtile, luptându-se în mod constructiv cu obstacole superficiale, însă când 
dau de primul impediment mai dificil, îşi abandonează toate angajamentele. 
Forţa morală nu se poate dobândi în lipsa unor încercări periculoase sau chiar 
a suferinţei. Dar când se confruntă cu necesităţile naturale ale procesului de 
învăţare, ei simt că le-a fost lezată demnitatea. Ei nu suportă prezenţa 
sufletelor încarnate sau neîncarnate nefericite şi renunţă la primul semn de 
durere. 

Pentru un asemenea experimentator, care doar tatonează terenul, ar fi 
extrem de dificil să facă parte dintr-o echipă de lucru reprezentativă pentru 
lumea noastră subtilă. Nu poţi şti niciodată când îşi doreşte cu adevărat să 
ajute. Când este înzestrat cu capacităţi intuitive, îşi doreşte să poată încorpora 
spirite; dacă are capacităţi de clarviziune, îşi doreşte să poată exterioriza 
fluidele vitale, spre a manifesta astfel fenomenul de materializare... » 
(pag.215-216) 


MEDIUMNITATE VERSUS SCHIZOFRENIE 

în lumea medicală încă mai există nelămuriri şi confuzii legate de 
fenomenul mediumnităţii. Unii psihiatri consideră că acesta este un 
semn de tulburare psihică şi atât. Alţii admit că mediumnitatea este o 
manifestare culturală, religioasă, prezentă în diverse civilizaţii, care nu 
este neapărat patologică, ci un fenomen de răbufnire a conţinuturilor 

inconştientului individului. Astfel de păreri sunt bazate mai mult pe 
păreri personale şi mai puţin pe cercetări serioase. 

încercând să-şi aducă contribuţia la corecta definire a mediumnităţii 
pe tărâmul medicinei, medicul psihiatru brazilian Alexander Moreira de 
Almeida a realizat o teză de doctorat cu tema: „ Fenomenologia 
experienţelor mediumnice, profil si psihopatologie a mediumilor 

spiritişti” 2 , în cadrul Universităţii din Săo Paulo, Brazilia. Savantul 
analizează la rece, obiectiv şi raţional toate aspectele ce ne pot da indicii 
dacă mediumnitatea este o boală psihică sau poate duce spre aşa ceva. 

REZUMATUL TEZEI 

Obiective: Studiul descrie profilul socio-demografic şi psihopatologia 
mediumilor spiritişti, istoria şi fenomenologia experienţelor lor mediumnice. 

S-au ales un număr de 115 subiecţi, mediumi practicanţi, selectaţi la 
întâmplare din Centrele Spiritiste Kardeciste* din oraşul Săo Paulo, 
centre afiliate Alianţei Spiritiste Evanghelice din Brazilia**. 

Conform datelor statistice ale eşantionului, 76,5% erau femei, media 
de vârstă era de 48 ani, 2,7% dintre subiecţi erau şomeri, 46% aveau 
studii universitare şi practicau spiritismul, în medie, de 16 ani. Subiecţii 
aveau în medie cel puţin 3 tipuri de abilităţi mediumnice, după cum 
urmează: încorporare a unei entităţi spirituale 72%, vorbire automată 
(psihofonie) 66%, clarviziune 63%, claraudiţie 32%, scriere automată 
(psihografie) 23%. (S-au mai raportat, în procent mai redus, şi abilităţi 
vindecătoare, efecte fizice şi pictură mediumnică.) îşi exercitau 
capacităţile de medium de 7 până la 14 ori pe săptămână. 

Evaîuarea psihiatrică (testul SRQ) şi cea socială (testul SAS) - iar 
pentru subiecţii identificaţi cu o psihopatologie probabilă şi testele DDIS, 
SCAN şi un interviu cu răspunsuri deschise asupra mediumnităţii - au 
arătat că: 

- mediumii spiritişti nu au caracteristicile tulburării de personalitate 
multiplă. 

- au unele simptome de schizofrenie, dar care nu se corelează nici cu 
alte simptome psihiatrice şi nici cu dificultăţi la locul de muncă, în 
familie sau la studii. 

- apariţia abilităţilor de medium a avut loc în 4 moduri: manifestări 
izolate pe timpul copilăriei, manifestări izolate la vârstă adultă, fluctuaţii 
de dispoziţie spontane, cursuri de dezvoltare a mediumnităţii. 

- procesul de transă integrală (psihofonie + clarviziune + claraudiţie 
+ intuiţie) parcurge următoarele forme: întâi, senzaţia unei prezenţe 
străine, variate stări fizice, vibraţii atribuite unei entităţi exterioare. în 
continuare, subiecţii resimt o presiune în zona gâtului şi vocalizează în 
mod mecanic nişte cuvinte negândite de ei. Intuiţia se manifestă prin 
apariţia gândurilor şi imaginilor pe care subiecţii nu le recunosc ca fiind 


2 http://www.h0je.0rg.br/site/arq/artig0s/20050318-es-draa-teseMedC0mpi.pdf 

ale lor. Auzul şi vederea mediumnică sunt caracterizate prin luarea la 
cunoştinţă a unor imagini sau voci din spaţiul psihic interior sau ca un 
obiect exterior. Transa mediumnică integrală a fost înregistrată doar în 
Centrele Spiritiste, deşi alte experienţe mediumnice au avut loc şi în afara 
acestora. 


CONCLUZII 

Câteva idei se desprind din acest studiu ştiinţific, cel mai complet 
asupra mediumnităţii până la această oră: 

- Mediumii nu sunt nişte ignoranţi şi inculţi, cum ar presupune unii 
răuvoitori, şi sunt bine integraţi social. (Recensământul federal a arătat 
că Spiritismul este unica religie din Brazilia în care proporţia adepţilor 
este mai mare pe segmentul cu un nivel educaţional ridicat.) 

- Ca orice individ, şi mediumul ar putea prezenta unele tulburări 
mentale, dar prevalenţa acestor probleme printre mediumii studiaţi a 
fost mai mică decât media întregii populaţii. Printre subiecţii studiului 
nu sunt schizofrenici, în ciuda apariţiei ocazionale a unor trăiri 
halucinatorii (care sunt considerate simptome clasice de schizofrenie). 

- Majoritatea subiecţilor au raportat începutul experienţelor 
mediumnice încă din copilărie, ele fiind caracterizate prin înlocuirea 
temporară a minţii egocentrice şi prin halucinaţii vizuale şi auditive, fără 
ca ele să aibă legătură cu un diagnostic de schizofrenie. 


Alexander Moreira de Almeida 



Doctorul psihiatru Alexander Moreira de Almeida adaugă intr-un 
articob că, în linii generale, mediumnitatea se diferenţiază de tulburările 
neuropsihologice astfel: pentru ca o anumită experienţă să indice o 
tulburare mentală, ea trebuie: 

• să fie însoţită de suferinţă, 

• lipsa controlului asupra apariţiei sale, 

• să genereze un handicap, 

• să coexiste cu alte simptome psihopatologice, 

• să nu fie acceptată de grupul cultural de care aparţine individul. 


3 http://www.hoje.org.br/site/bves.php 

Nu există studii care să ateste faptul că mediumnitatea ar putea fi 
cauza apariţiei unor boli psihice. 

în practica medicală, când un bolnav psihic se întâmplă să aibă şi o 
facultate mediumnică, doctorul tratează tulburarea mentală ca de obicei, 
recomandând pacientului să nu-şi întrerupă practica spirituală. Totuşi, în 
cazul unor dezechilibre mai grave, introduce tratamentul farmacologic şi 
psihoterapeutic şi solicită încetarea activităţilor mediumnice, dar 
pacientul putând participa la celelalte activităţi religioase (conferinţe, 
rugăciuni, ritualuri, pase magnetice...) 


* NOTĂ: Spiritismul kardecist se diferenţiază de alte curente spiritiste sau 
spiritualiste din Brazilia prin faptul că pune la baza teoriei şi practicii sale cărţile 
scrise de Allan Kardec, metoda ştiinţifică şi intelectuală de provenienţă 
franceză. Alte curente spiritiste, precum şamanismul, Umbanda sau Candoble, 
sunt inspirate din tradiţiile indienilor aborigeni ori cele africane, amestecate cu 
cele catolice. în urma ultimului recensământ din 2010, „religia” spiritistă este 
cea mai numeroasă după religia majoritară creştină (cu variatele sale culte, în 
frunte cu cel catolic), având câteva milioane de adepţi declaraţi. 

** NOTĂ: în Brazilia există mai multe organizaţii spiritiste federative, toate fiind 
orientate la nivel central de Federaţia Spiritistă Braziliană 4 . în cadrul centrelor 
spiritiste coordonate de Alianţa Spiritistă Evanghelică 5 , reuniunile se desfăşoară 
în general săptămânal, la ele participând un conducător şi până la 10 mediumi. 
Când se realizează tratamente spirituale, mediumii se concentrează spre a 
primi informaţii despre pacient (prin gânduri, voci, viziuni sau psihofonie). De 
obicei, în comunicările psihofonice (când spiritul în suferinţă împrumută vocea 
unuia dintre mediumi), conducătorul reuniunii conversează amabil cu spiritul 
obsedant, orientându-l ferm spre a înceta persecutarea bolnavului. De 
asemenea, se pot manifesta şi spirite superioare, cum ar fi ghizii spirituali ai 
pacientului sau ai grupului spiritist. 


6. MEDIUMNITATEA LA „COPIII DE CRISTAL” 

Copii de Cristal sunt numiţi, în general, cei născuţi începând cu anul 
1995 şi care sunt afectuoşi, magnetici, cu simţ artistic şi încep să 
vorbească târziu. în plus, ei posedă anumite caracteristici mediumnice. 
Ele pot fi regăsite şi la unii copii din generaţiile anterioare ori la 
mediumii maturi. Iată câteva dintre ele, menţionate în cartea „Copiii de 
cristal”, de cunoscuta autoare Doreen Virtue. 

Pe măsură ce Copiii de Cristal cresc, capacitatea telepatică poate fi ori 
rafinată, ori înăbuşită. Prima variantă se întâmplă când părinţii laudă darul 
copilului. Cazul al doilea apare când părinţii manifestă teamă sau nelinişte, ca 
reacţie la capacitatea copilului lor de a citi gândurile altora, (p.30) 

Uneori, Copiii de Cristal cad în transă şi nu mai par să-şi audă deloc 
părinţii. Această stare este o caracteristică folosită adesea pentru 


4 http://www.febnet.org.br/ 
s http://www.abanca.org.br/ 

diagnosticarea autismului. însă în cazul Copiilor de Cristal ar fi vorba de un 
diagnostic greşit, pentru că aceşti copii blochează doar temporar lumea 
exterioară. In plus, spre deosebire de cei care suferă într-adevăr de autism, 
Copiii de Cristal sunt deosebit de simţitori, apropiaţi şi afectuoşi cu alte 
persoane, (p.31) 

Copiii de Cristal sunt sensibili emoţional, dar au şi o deosebită 
sensibilitate a simţurilor. Pot fi copleşiţi de prea mulţi stimuli sau prea puternici. 
Ei sunt sensibili : 

- la zgomote prea puternice, ceartă, violenţă; 

- la aglomeraţiile de oameni şi locurile pline de agitaţie; 

- la temperatura scăzută; 

- la dezordinea din locuinţe; 

- la ingredientele artificiale şi chimicale, înţelegându-se însă bine cu 
leacurile naturale; 

- la energiile negative din jur, pe care le pot absorbi, manifestând apoi 
acelaşi tip de emoţii dăunătoare, (p.37) 

Copiii de Cristal sunt influenţaţi foarte puternic de energia colectivă a 
planetei . Când mase de oameni trec prin stări de spaimă sau când se 
pregăteşte un eveniment care va schimba lumea, copiii pot deveni deprimaţi 
sau agitaţi, (p.34) 

Copiii de Cristal au legături puternice cu energia Pământului, a naturii, a 
Lunii si a stelelor , (p.50) 

Se prea poate să-i vezi pe micuţii Copiii de Cristal stând cu privirea 
pierdută în gol, capul îndreptat spre o direcţie anume şi cu ochii urmărindu-i pe 
îngeri . Deseori, aceste priviri concentrate sunt însoţite de „conversaţii” de 
neînţeles cu lumea nevăzută. 

în decursul multor generaţii au apărut copii cu capacităţi paranormale. în 
această nouă epocă a deschiderii spirituale, părinţii îşi sprijină mai mult copiii 
în capacităţile lor paranormale. Generaţiile precedente, speriate de tot ce era 
paranormal, condamna oamenii care vedeau sau auzeau îngeri, (p.67) Este 
perfect normal şi chiar sănătos pentru copii să aibă „prieteni nevăzuţi” - adică 
fiinţe care sunt de obicei îngerii lor păzitori sau ghizi spirituali, (p.70) 

COMENTARIU: Diverşi psihologi care studiază spiritualitatea nu 
sunt de acord ca micuţilor să li se încurajeze manifestările mediumnice. 
în principiu, acestea nu ar trebui nici încurajate, nici blocate forţat, până 
când ego-ul se va fi structurat deja, spre începutul adolescenţei sau chiar 
mai târziu. Depinde foarte mult de personalitatea fiecărui copil şi de cât 
de bine informaţi sunt părinţii în legătură cu fenomenele paranormale şi 
psihologia. în caz de manifestări aparente de boală (somn frecvent agitat, 
comportament neobişnuit, boli fără diagnostic clar, frică fără motiv, 
agresivitate atipică, hiperactivitate ieşită din comun, sentimentul de a fi 
urmărit de fantome etc.), copilul trebuie dus la un psiholog sau psihiatru 
care are şi cunoştinţe spirituale, pentru a putea diferenţia cât mai fin un 
complex inconştient sau o tulburare psihică de o eventuală obsedare din 
partea unui spirit inferior (tratabilă prin curăţare energetică şi alte 
tehnici spirituale). 


12 iunie 2012 

„MASCA DE FIER" 


DIVALDO PEREIRA FRANCO este un celebru şi onorat medium, 
conferenţiar, educator în domeniul spiritismului din Brazilia, bine cunoscut în 
întreaga lume. Timp de multe decenii el a fost un mesager al spiritelor către 
oameni, un orator desăvârşit, scriitor şi fondator al mai multor organizaţii 
umanitare, sociale şi educative. Personalitatea sa a modelat istoria Braziliei. 



Divaldo Franco 


Din discuţiile avute cu domnia sa, autoarea Suely Caldas Schubert, o altă 
figură actuală importantă a spiritismului din Brazilia, a extras pasaje 
biografice interesante şi cu tâlcuri ascunse, pe care ni le prezintă în cartea sa 
„Semănătorul de Stele". Vă prezentăm mai jos un capitol impresionant din 
viaţa marelui educator, în traducerea lui Răzvan Alexandru Petre. 

«Dintotdeauna am simţit prezenţa unei Entităţi ce îmi apărea sub forma 
unui preot catolic respectabil, într-o atitudine agresivă, ameninţându-mă, la 
început într-o manieră educativă, iar apoi cu multă duritate. Şi promiţându-mi 
că, dacă nu-i voi urma directivele, mă va distruge. 

Dar eram mult prea tânăr ca să înţeleg aceste subtilităţi ale mediumnităţii. 

Au trecut anii şi, când am devenit spiritist, începând să-mi exersez 
mediumnitatea, am constatat treptat că a fi medium nu este deloc un voiaj într- 
o ţară a fanteziei. E o sarcină foarte serioasă şi de înaltă responsabilitate. 

în acea perioadă, Entitatea începu să îmi pună piedici, pe măsură ce mă 
ataşam de Spiritism, iar acţiunile ei deveneau foarte supărătoare. în 
momentele dificile ale vieţii mele, Ea era prezentă. 

Nu pot uita tentativa de a mă sinucide prin înecare, pe când aveam 19 
ani. 

într-o noapte, aveam nişte viziuni neplăcute şi am auzit o voce 
chemându-mă şi hipnotizându-mă. Spunea că soluţia pentru mine - unica - 
era să-mi distrug corpul, fiindcă eu sufeream mult pe Terra şi, dacă mi-aş fi 

distrus trupul, urma să devin fericit din plin, plecând în Lumea Spirituală, unde 
trăiau fiinţele care mă iubeau şi cu care aveam legături spirituale, şi că deja 
era timpul să mă eliberez de acest jug dificil care este viaţa fizică. 

Locuiam aproape de plajă. Am sărit pe fereastră şi am fost tras prin 
inducţie hipnotică în direcţia mării. Erau zorii zilei şi nu era nimeni pe aproape. 
Nilson, care e foarte vigilent, percepu ce se întâmpla şi mă însoţi. Observă 
când am intrat în apă. Primele valuri mi-au udat tălpile, dar am continuat. (Nici 
până azi nu ştiu să înot.) Am rămas sub acea fascinaţie până când valurile mi¬ 
au plesnit faţa, provocându-mi un şoc şi trezindu-mă. Dându-mi seama de 
situaţie, eram disperat: mă vedeam îmbrăcat, în pijama, în apa mării şi nu 
înţelegeam ce mi se întâmplase! 

Nilson stătea pe aproape, rugându-se, căci el avea încredere în 
Providenţa Divină, care nu greşeşte niciodată. în momentul când mă auzi 
ţipând, se aruncă în valuri şi mă salvă, trăgându-mă spre plajă. 

Pe când ieşeam din apă, sprijinit de el, am văzut Entitatea, cu un aspect 
dominator, zicând că mă va ucide: ori voi abandona practicile mele spiritiste, 
ori mă va distruge. Repeta că aveam obligaţii faţă de doctrina sa cea veche şi 
că eu o spurcam; că munca mea spirituală trebuia să aibă de a face cu religia 
tradiţională; că nu aveam dreptul de a mă abate de la ea, oricare mi-ar fi fost 
justificarea. 

Au trecut anii. A urmat o perioadă amară a vieţii mele, din care ies în 
evidenţă două încercări dureroase provocate de acel Spirit. 

Una dintre acele încercări s-a petrecut în vremea când încă studiam. Am 
avut mereu multă dorinţă de a studia, obţinusem gradul 1 la cursul de 
specializare şi mă pregăteam pentru gradul 2. într-o zi, când mergeam liniştit 
la un curs, pe strada Mizericordiei, care e foarte circulată, deodată cineva mă 
smuceşte de spate. Mă întorc, crezând că e vreun coleg. Primesc un pumn în 
faţă care mă trimite drept în vitrina unui magazin de bijuterii, provocând 
panică. Se apropie câteva persoane, am nişte tăieturi, iar când mă prăbuşesc 
ameţit, privindu-l drept în faţă, agresorul îmi zice: „Pardon, iertaţi-mă! Aveam 
impresia că sunteţi acel individ care îmi tot deranjează nevasta şi am vrut să-l 
pedepsesc. Scuzaţi-mă!” 

In timp ce eram ajutat să mă ridic, printre acele figuri de oameni, L-am 
văzut. Ca şi altă dată, m-a ameninţat: 

- Te voi umili în felul ăsta de atâtea ori, că nu vei mai avea altă soluţie 
decât să te supui sau să te ucid. 

Locuiam foarte departe de centrul oraşului şi întotdeauna îmi spuneam 
că, orice mi s-ar fi întâmplat, prima măsură era să mă întorc imediat acasă. 
Rămăsesem foarte tulburat şi ameţit, m-am îndepărtat de persoanele din jur, 
mi-am şters faţa cu o batistă şi am plecat. Am coborât pe strada Pelourinho 
spre zona de jos a oraşului, dar eram atât de confuz, încât m-am rătăcit. 
Continuând să merg drept, am trecut prin faţa unui magazin de încălţăminte al 
unui amic, care mă văzu şi observă paloarea mea. M-a chemat, mi-a vorbit şi 
abia atunci mi-am revenit la normal, reuşind să-mi găsesc drumul spre casă. 

Acest afront m-a marcat mult, fiindcă am văzut cum Spiritele pot, în 
anumite ocazii, să îndemne un individ să comită o crimă împotriva celor pe 
care îi detestă, dacă aceia îi dau această ocazie, intrând în rezonanţă cu el. 
Eu obişnuiam să fac rugăciuni, duceam viaţa normală a unui om care caută 

să-şi păstreze demnitatea, deja munceam ca medium şi ţineam discursuri, dar 
se pare că asta îl asmuţea tot mai mult împotriva mea. 

Ulterior, în 1960, pe 13 ianuarie, eram în Uberaba. Ţinusem un discurs în 
faţa unei asistenţe formate din medici. Bunul Chico Xavier m-a luat imediat 
sub protecţia sufletului său generos. Pe atunci, Chico Xavier participa la 
reuniunile Comunităţii Spiritiste Creştine, în Uberaba, şi am primit permisiunea 
de a lua parte la grupul de exorcizări ca şi cum aş fi fost membru invitat. 
Imediat ce am ajuns în oraş, în acea zi de joi, m-am şi integrat în sesiunea 
spiritistă. 

La reuniune, am participat la activităţile obişnuite, iar diverse Spirite 
comunicau prin unii mediumi prezenţi. Momentul culminant a fost când acel 
Spirit care mă tot persecuta se încorporă în mediumul Chico Xavier. Făcând 
un gest de parcă ar fi băgat mână într-o servietă şi ar fi scos ceva, îmi vorbi ca 
şi cum ar fi citit nişte notiţe: 

- lată aici fişa ta. îţi aminteşti anul 1955, când ai fost la Apurcana pentru 
prima oară? 

Nu-mi aminteam. 

- Să-ţi împrospătez memoria. 

Şi porni să citeze fapte (pe care începeam să mi le amintesc), care se 
întâmpjaseră cu acea ocazie, în oraşul menţionat din nordul regiunii Paranâ. 

- îţi aminteşti, continuă el, menţionând alt eveniment, ziua de 14 iulie a 
anului trecut, când te aflai la Rio de Janeiro, strada cutare, numărul cutare, 
apartamentul cutare? 

Mi-am amintit de un incident foarte neplăcut, când o persoană cu care 
discutam a fost cuprinsă de isterie, fără vreun motiv aparent, şi a provocat o 
discuţie în contradictoriu, pe care am încercat s-o evit. Am suferit atunci o 
agresiune atât de neaşteptată, încât m-a şocat profund. 

Am ţinut minte data, căci era ziua căderii Bastiliei. 

Persoana mă tot asalta, în timp ce eu mă retrăgeam, ajungând până la 
fereastră şi nemaiavând unde să mă duc. Am văzut în ochii creaturii că era 
posedată, cu dorinţa de a mă arunca de acolo, de la etajul 12 al clădirii. Cu 
calm, l-am evitat abil pe individ şi am scăpat din acel loc, dar am rămas cu o 
impresie groaznică, care aproape că mi-a prejudiciat conferinţa din acea 
seară, de la Colegiul Militar din Tijuca. 

Spiritul vorbea într-un mod brutal: 

- Eu am fost cel care s-a încorporat în acea persoană, ca să-ţi distrug 
viaţa. Ştiu că nu o voi distruge, ci doar îţi voi anihila corpul, ca să rămâi de 
partea noastră. Am venit azi aici ca să reuşim acest lucru. 

Ce este impresionant - şi grav - e că Spiritul avea autoritate asupra mea. 
în ciuda urii pe care o picura prin vorbe, simţeam pentru el respect şi 
consideraţie, dar nu duşmănie. 

- Te angajaseşi în faţa noastră, numita Biserică misionară - afirma el cu 
exaltare -, ca, atunci când te vei întoarce pe Terra, să îngroşi rândurile 
clerului. Dar tu ne-ai trădat ruşinos, participând la o doctrină abjectă. 

A trecut la atacarea Spiritismului cu eleganţă de limbaj, dar cu multă 
agresivitate, folosind sofisme bine construite, precum acesta: 

- Reacţia mea împotriva Spiritismului este fundamentată, fiindcă 
Spiritismul depreciază mediumnitatea, carisma, graţia, darul, lăsând acest 
privilegiu să fie dus în ridicol de vulgul incapabil să le înţeleagă. 

Am replicat cam timid: 

- Frate, dumneata constitui cea mai importantă probă de legitimitate şi 
justeţe a fenomenului spiritist, fiindcă dumneata eşti încorporat într-un 
medium, conversând cu mine. 

- Acest manechin de care mă folosesc - răspunse prompt - e un 
instrument docil, el are sarcina să fie vehiculul Spiritelor. Totuşi, Spiritismul 
murdăreşte darul mediumnităţii. Ce ai fi zis dacă eu, un preot al religiei celei 
mai respectabile, aş fi apărut ca un dresor de circ care dăruie sfânta 
împărtăşanie printre clovni, animale şi poporul venit la distracţie? Euharistia, 
pentru noi, este momentul culminant de unire cu Dumnezeu. Cum îndrăzniţi 
voi, spiritiştii, să prezentaţi această euharistie în circul mizeriilor umane? 

Bineînţeles că era un sofism (raţionament vicios), dar aparent bine plasat, 
însă noi nu degradăm mediumnitatea, noi nu o vulgarizăm, doar îl copiem pe 
Isus. Prezentăm fenomenul mediumnic sau, mai bine zis, îl explicăm, cu 
scopul de a ajuta oamenii să îl găsească în ei înşişi. în acelaşi timp, este 
proba evidentă privind nemurirea sufletului, preconizată de toate religiile. 

Atunci El folosi alt argument: 

- Pe când apărea Spiritismul, Biserica Catolică se putea compara cu un 
far care proiecta o imensă lumină pe cer, iar acesta era doar un băţ de chibrit 
aprins în bezna nopţii, incapabil să concureze cu puterea şi opulenţa Bisericii. 
Ce vedem acum? Vedem că Spiritismul se transformă într-o constelaţie de 
stele care iluminează cerurile, iar Biserica îşi stinge lumina. 

- Dar, frate, vina nu este a Spiritismului, scuză-mă că-ţi spun! 

- Totuşi, tu eşti unul dintre cei responsabili, fiindcă te plimbi cu torţa 
credinţei de colo-colo, căutând să iluminezi conştiinţele şi incendiind totul în 
calea ta. îţi dau o rezolvare: întoarce-te în Salvador, caută-l pe preotul cutare 
(al cărui nume nu-l voi menţiona, pentru că încă este în viaţă), la biserica 
cutare, cu care eu mă aflu în contact direct şi prezintă-te la el, confesează-te, 
căieşte-te, îmbracă rasa preoţească şi serveşte cauza Adevărului! 

- Nu pot, mi-am luat obligaţia în faţa lui Isus. Eu sunt un simplu angajat în 
serviciul unei Noi Ere. Nu înţeleg de ce te întorci contra mea, frate! Ar trebui să 
te întorci împotriva Aceluia care mă conduce, fiindcă, dacă te vei întoarce 
contra Lui, El mă va elibera. Eu sunt sclav, eliberează-mă de El şi voi ajunge 
pe mâna ta, cu multă plăcere, dacă asta trebuie să se întâmple. Dar dacă nu 
mă eliberezi de El, nu pot, nu am cum să scap de prezenţa lui Isus. 

- Nu, contra Lui nu pot - replică -, dar contra ta pot. Voi face totul ca să 
te conving. Voi fi bun cu tine, te voi ispiti cu bani şi mijloace materiale, pentru 
ca tu să triumfi în lume. Dar dacă te încăpăţânezi, ascultă bine (şi utiliză alt 
sofism): Păstorul îşi mână oile, una din ele se rătăceşte; el o strigă şi se 
întoarce după ea. Dacă nu o prinde, foloseşte bastonul, iar ea revine în turmă 
sau moare. Dar el nu o părăseşte, ca să nu o piardă definitiv. Asta o să fac eu 
cu tine. Ori te întorci în mijlocul nostru, ori îţi vom trage bastoane, eu şi colegii 
mei, încât oriunde vei merge te va aştepta umilirea, lipsa de respect şi 
suferinţa. 

Şi mi-a dat un prognostic sumbru, care s-a şi concretizat, cel puţin în 
mare parte: 

- Sau accepţi propunerea mea - şi ultimatumul meu -, sau oriunde vei 
preda Doctrina ta blestemată te vei confrunta cu prezenţa mea şi vei fi 
dezamăgit de coreligionarii şi confraţii tăi. Nu vei avea curajul de a te plânge 
pentru nimic. Acum e momentul. Dacă nu te întorci la legământul nostru, fii 
gata să verifici dacă e adevărat sau nu ce îţi spun. 

Comunicarea se prelungi. îşi declină şi numele: J.T.S. 

Adevărul este că, după doi ani, am început să verific din greu spusele 
sale. Pe oriunde aş fi trecut, de-a lungul anilor şi chiar până astăzi, începând 
cu ziua de 10 iunie 1962, m-au aşteptat încercări: ironia, zeflemeaua, 
discreditarea şi atâtea lucruri care ne fac să suferim mă loveau cu duritate. 
Totuşi, nu m-am descurajat. 

După ani de zile în care au continuat încercările, luptele şi durerile, El mi- 
a reapărut. 

O clarificare: începusem să numesc acest Spirit „Masca de fier”. 
Văzusem un film, cu mulţi ani înainte, unde apărea această expresie. în ziua 
când fusesem lovit, pe strada Misericordiei, ajungând acasă, am intrat discret, 
pentru ca părinţii şi sora mea să nu mă vadă, şi am ajuns în camera mea. 
Acolo îmi apăru El şi faţa sa îmi amintea de personajul din film cu „masca de 
fier”, doar că la el fierul era incandescent. Atât de tare m-a impresionat, încât 
eu, încă tânăr fiind, dintr-un automatism bisericesc, am îngenuncheat la 
picioarele sale şi i-am cerut iertare. 

- Dumneata mă urăşti atât - i-am zis - că trebuie să ai un motiv 
important; deci, iartă-mă! Dă-mi ocazia să mă îndrept, deja nu mai sunt acelaşi 
om... 

- Doar ţi-ai schimbat haina, dar eşti acelaşi om pe care îl voi ucide. 

De multe ori mi-a apărut cu acea expresie teribilă. 

Deci, după ani de zile, cam prin 1976, după aproape 30 de ani de luptă 
aproape zilnică cu Ea, prezenţa nevăzută s-a întors şi mi-a vorbit: 

- Te voi lăsa în pace o perioadă. Nu m-ai convins, căci te cunosc, ştiu ce 
obligaţii ai; dar m-ai învins temporar, prin răbdare, prin smerenie, prin 
abnegaţie, prin munca ce se desfăşoară în comunitatea ta şi în tine însuţi. 

Am fost foarte fericit, bineînţeles. 

Au trecut anii. într-o zi, la centrul nostru social „Mansăo do Caminho” a 
ajuns un copil tare amărât şi, ca de obicei, nu aveam posibilitatea de a primi 
noi asistaţi, din lipsă de spaţiu şi mijloace materiale. Văzând copilul abandonat 
într-un asemenea hal de slăbiciune fizică, de suferinţă şi mizerie, m-am 
înduioşat şi mi-am amintit de Isus. M-am întrebat în gând: Ce ar face Isus într- 
o astfel de circumstanţă? 

Conştiinţa mi-a răspuns că El l-ar primi. Asta am făcut şi eu. Am convocat 
imediat colaboratorii noştri şi copilul a fost adăpostit într-una din case. 

în acea noapte, mi-a apărut Spiritul şi mi-a spus, emoţionat: 

- Acum m-ai convins. Fiindcă acest copil, pe care tocmai l-ai primit, este 
mama mea, care s-a întors într-un corp fizic. Eu sunt dator să iubesc pe 
oricine îl va ajuta în misiunea sa terestră de mântuire. Acum învaţă-mă ce să 
fac ca să pot iubi precum Isus, în viziunea corectă, şi dacă Dumnezeu îmi va 

da încă o viaţă de om, să vin ca să primesc mângâierea din mâinile tale, în 
această casă a ta... 

Astfel s-a încheiat capitolul „masca de fier” într-o manieră sublimă, 
demonstrând forţa supremă a iubirii şi carităţii. Spiritul continuă să îmi apară şi 
azi, mai puţin ostil, chiar amabil; deja participă la reuniunile noastre doctrinare 
şi mediumnice şi, câteodată, ne aduce noi coreligionari, alţi prieteni cu aceeaşi 
problemă, ca să primească ajutor în centrul nostru.» 


Aici se încheie fragmentul din cartea intitulată „O Semeador de 
Estrelas” - „Semănătorul de Stele”, volum biografic semnat de Suely 
Caldas Schubert despre celebrul medium şi conferenţiar, apostol al 
spiritismului, Divaldo Pereira Franco. 

21 iulie 2012 

MEDICINA RECUNOAŞTE 
POSEDAREA DE SPIRITE 


traducere, adaptare şi note de Răzvan Alexandru Petre 

Clasificarea Internaţională a Bolilor include 
„influenţa spiritelor” 

Acestea sunt concluziile medicului brazilian Sergio Felipe de Oliveira 
despre tulburările provocate de spirite asupra pacienţilor 6 . în discursul dr. 
Oliveira, termenul de „medium" este folosit mai ales în sensul restrâns de 
„medium de încorporare". Există însă mai multe tipuri de mediumi, conform 
tipologiei stabilite de Allan Kardecîn „Cartea Mediumilor". 

Dacă auzi voci şi vezi spirite nu este un motiv să iei medicamente 
agresive pentru creier... „Posesiunea spirituală” ca boală a sufletului, este 
deja recunoscută de Medicină. începând cu anul 1998, Organizaţia 
Mondială a Sănătăţii (O.M.S.) a admis bunăstarea spirituală ca una din 
calităţile sănătăţii, pe lângă aspectul fizic, mental şi social. înainte de 
acea dată, exista o viziune reducţionistă asupra naturii umane, care 
excludea componenta sa spirituală. 

Influenţa psihosomatică provocată de spirite este menţionată 
distinct în Codificarea Internaţională a Bolilor , care permite astfel 
medicilor să o diagnosticheze. C.I.B. versiunea 10 (ICD-io)?, laitemul 
F.44.3 defineşte starea de transă si posesiune ca .. pierderea tranzitorie a 
IDENTITĂŢII personale, dar cu păstrarea integrală a CONŞTIINŢEI 
asupra mediului ambiant ”. 

Este important că această tulburare este diferenţiată atât de 
posedările „acceptabile din punct de vedere religios sau cultural”, cât şi 
de alte patologii (tulburări psihotice acute sau tranzitorii, tulburarea 
organică de personalitate, sindromul posttraumatic, intoxicaţia cu 
substanţe psihoactive, schizofrenia). Prin urmare, faptul că, de exemplu, 
o persoană intră în transă şi încorporează spirite pe timpul ritualurilor 
religioase sau sesiunilor mediumnice nu este considerat o maladie. 

Din aceeaşi perspectivă, halucinaţia este un simptom care poate 
apărea atât în tulburările psihiatrice - în acest caz ar fi o boală, o 
tulburare disociativă psihotică, numită popular „nebunie” -, cât şi sub 
influenţa unei fiinţe dezîncarnate - posedarea spirituală. în psihiatrie se 
face deja distincţie între starea de „transă normală” şi cea a psihoticilor, 
adică cei bolnavi. 

Manualul clasificării tulburărilor mentale a Asociaţiei Americane de 
Psihiatrie - DSM IV - avertizează medicii să aibă grijă pentru a nu pune 


6 http://pensenisso.itaporanga.net/?p=7ii 

7 http://apps.who.int/classifications/icdio/bn)wsc/2()io/cn#/F44.3 

eronat diagnosticul de „halucinaţie sau psihoză” persoanelor din anumite 
comunităţi religioase care spun că văd sau aud spirite ale persoanelor 
moarte, fiindcă în cazul lor s-ar putea să nu fie o halucinaţie sau nebunie. 
Itemul din DSM-IV este codificat V62.8Q: Problemă religioasă sau 
spirituală . 

NOTĂ: La itemul V62.89 sunt incluse următoarele probleme ale 
pacienţilor, care trebuie abordate diferit faţă de maladiile psihice. 

• probleme religioase (cauzate de: aderarea la un cult religios, schimbarea 
religiei, intensificarea practicii religioase, pierderea credinţei ş.a.) 

• probleme spirituale (cauzate de: experienţe în preajma morţii, experienţe 
mistice neasimilate, trezirea intempestivă a energiei kundalini, crize de 
iniţiere şamanică, deschideri telepatice necontrolate, retrăirea unor 
episoade traumatice din vieţile anterioare, posedare de spirite, efecte 
secundare ale unor tehnici meditative, despărţirea de un maestru spiritual 
ş.a.) 

• probleme religioase/spirituale complexe (existente în bolile grave sau cele 
terminale) 

• probleme religioase/spirituale suprapuse cu tulburări psihice (cum ar fi 
cele produse de abuzuri de substanţe psihoactive, tulburări psihotice, 
disociative sau obsesiv-compulsive) 

Deşi Clasificarea Internaţională a Bolilor este cunoscută în toată 
lumea medicală, în mod lamentabil, persoanele care spun că aud voci sau 
văd spirite încă mai sunt etichetate drept psihotice şi le sunt prescrise 
medicamente agresive pentru creier toată viaţa. 

NOTĂ: Această eroare este cauzată, poate, şi de lipsa tratamentelor 
energetice sau spirituale care sunt necesare în aceste cazuri, fiindcă în 
manualele de psihologie sau medicină nu există conceptul de energie, cu 
atât mai puţin cel de spirit! Se impune, prin urmare, o regândire a 
paradigmei şi a programei de studiu în domeniul sănătăţii mintale. 

în practica clinică a doctorului Sergio Felipe de Oliveira, marea 
majoritate a pacienţilor etichetaţi de alţi psihiatri drept „psihotici” 
fiindcă aud voci (claraudiţie) sau văd spirite (clarvedere), sunt în realitate 
mediumi, fără a conştientiza acest fapt până cum. Ei prezintă doar un 
dezechilibru energetic specific mediumilor şi nicidecum o boală 
psihiatrică. Mulţi dintre aceşti pacienţi s-ar putea vindeca dacă am avea o 
medicină care să ia în consideraţie Fiinţa în integralitatea ei. 

De aceea, posesiunea spirituală pe fondul unei mediumnităţi 
neconştientizate, ca boală a sufletului, merită a fi studiată serios şi 
profund de către lucrătorii din domeniul sănătăţii mintale, pentru a 
putea ameliora calitatea vieţii bolnavilor. 

Legătura dintre glanda pineală şi mediumnitate 

într-un interviu 8 acordat revistei „Spiritism & Ştiinţă”, dr. Oliveira 
menţionează alte câteva idei interesante, selectate mai jos: 

- Unele experimente ale dr. M. Persinger, din Canada, au arătat că 
persoanele supuse unui câmp magnetic intens orientat asupra lobilor 
temporali au declarat că au avut „viziuni” şi au simţit prezenţe ale 
spiritelor. Dar aceasta nu înseamnă că fenomenele spirituale au fost 
create de energia electromagnetică. Ci că influenţa spirituală se produce 
prin intermediul undelor electromagnetice. Nu este nicio contradicţie, ci 
o complementaritate. Energia spirituală acţionează asupra creierului prin 
câmpul electromagnetic. 

- Ştiinţa nu infirmă viaţa de apoi, după cum nici nu o confirmă. 
Ştiinţa nu neagă mediumnitatea şi existenţa spiritelor. Dimpotrivă, se 
poate cerceta spiritualitatea prin metode ştiinţifice, ceea ce oferă credit 
spiritismului. Cei care afirmă că ştiinţa este „materialistă” ne propun 
propria lor opinie, care nu este punctul de vedere al ştiinţei. 

- Poate fi vorba de o interferenţă spirituală când, de pildă, pacientul 
are o criză convulsivă puternică, dar electroencefalograma sau alţi 
parametri biofizici nu indică o variaţie majoră. Deci când reacţia nu este 
proporţională cu cauza. în schimb, mediumnitatea poate acţiona asupra 
sistemului nervos periferic, provocând descărcare de andrenalină, 
accelerarea ritmului cardiac, creşterea presiunii arteriale. 

- Diferenţa dintre boala psihică şi mediumnitatea involuntară este că 
mediumul raţionează şi poate anunţa că „ încorporează o entitate”, pe 
când bolnavul zice să el este o altă persoană fictivă, cum ar fi Napoleon 
Bonaparte. Pe de altă parte, nu înseamnă că nu poate exista un psihotic 
dotat şi cu mediumnitate, fapt care îi poate agrava maladia. 

- Cercetările ne-au arătat că, atunci când glanda pineală conţine mai 
multe cristale de apatit, omul poate capta mai uşor câmpul 
electromagnetic, ceea ce duce la o predispoziţie crescută de a absorbi 
câmpul informaţional al altor fiinţe (fie prin telepatie, fie prin 
încorporare de entităţi). Aceste cristale sunt clar vizualizate prin 
tomografie. Din contră, persoanele care se dedublează cu uşurinţă 
(fenomen denumit şi extracorporalitate, proiecţie astrală, ieşire din corp) 
nu prezintă astfel de cristale de apatit. 


8 http://www.espirito.org.br/portai/pubiicacoes/esp-dencia/003/pineai.htmi 

Sergio Felipe de Oliveira 



Serqio Felipe de Oliveira este un psihiatru brazilian, doctor în neuroştiinţe, 
profesor la Institutul de Biomedicină din cadrul Universităţii Sao Paulo, coordonator al 
cursurilor postuniversitare de psihologie transpersonală, distins savant în domeniul 
psihobiofizicii. Cercetările sale înglobează psihologia, fizica, biologia şi spiritismul. 

Este preşedinte al Asociaţiei Medicilor Spiritişti din Sao Paulo (AMESP 9 - 
dedicată studiului relaţiei dintre medicină şi spiritualitate) şi director la clinica „Pineal 
Mind”, unde dă consultaţii şi aplică rezultatele cercetărilor sale (în cazuri de psihoze, 
sindroame cerebrovasculare, anxietate, depresii, psihoze infantile, dependenţe de 
alcool şi droguri, dar şi studii asupra transei, mediumnităţii, creierului). 

Domnia sa desfăşoară studii despre glanda pineală (epifiză), căutând relaţia 
dintre activităţile psihice şi recepţia semnalelor din lumea spirituală prin intermediul 
undelor electromagnetice. Unul din stimulii de a studia glanda pineală i-a venit într-o 
viziune spirituală în care i-a apărut decedatul profesor Zerbini, renumit medic 
cardiolog şi pionier al transplantului în Brazilia, care i-a sugerat insistent să studieze 
glanda pineală - după cum mărturiseşte însuşi cercetătorul. 

n aprilie 2011 


9 http://www.amebrasil.org.br 

WALK-IN, sau „transferul de suflete" 


Noţiuni introductive psiho-spirituale 

în fiinţa umană se combină două voinţe diferite: cea provenind din 
Minte şi cea a Spiritului. Pentru oamenii neobişnuiţi cu analizele 
psihologice de fineţe această afirmaţie poate părea ciudată sau chiar 
ridicolă. Dar, pe măsură ce vor reflecta la cele scrise mai departe, s-ar 
putea să îşi schimbe optica asupra vieţii psihice. 

Teoria modernă spune că psihicul uman are la bază două structuri 
fundamentale. Prima este Spiritul, deţinătorul conştiinţei nemuritoare. 
Cealaltă este Mintea , construită de-a lungul anilor de viaţă, începând cu 
frageda pruncie, şi care, inevitabil, se sfârşeşte odată cu moartea. De fapt, 
„moartea” se referă tocmai la distrugerea corpului şi Minţii, lăsând 
neatinsă Conştiinţa eternă. în aceste fraze simple este cuprinsă toată 
înţelepciunea religiilor. 

Mintea este depozitara obişnuinţelor, programelor genetice, 
prejudecăţilor, instinctelor, temperamentului şi tot ea utilizează 
inteligenţa şi emoţiile pentru a ne integra în mediu şi a ne asigura o 
existenţă normală printre ceilalţi semeni umani. Prin urmare, 
personalitatea umană este puternic marcată de conţinuturile prezente în 
Minte. Ceea ce trebuie să subliniem şi să reţinem este că intenţiile Minţii 
sunt total inconştiente, automate! 

Conştiinţa este atributul Spiritului, o structură cu totul diferită de 
Mintea umană. Spiritul ajută încă de la început la construirea noii Minţi 
conform tiparelor prezente în aura spirituală şi după dorinţa acestuia. 
Spiritul are propria sa personalitate universală, din care omul manifestă 
o bună parte în personalitatea sa umană. Intenţiile Spiritului sunt pe 
deplin conştiente şi libere. Singura restricţie se referă la zestrea karmică 
prezentă în aura Spiritului, care îi provoacă Minţii anumite modificări 
obligatorii. 

în rezumat, personalitatea umană este rezultanta Spiritului 
conştient si liber alăturat mecanismului automat si inconştient al Mintii . 
Omul este un Spirit instalat la panoul de control al Minţii, prin care 
acţionează şi ia cunoştinţă de realitatea fizică, părând să uite temporar de 
natura sa esenţială spirituală. Spiritul comandă Mintea, dar deseori 
automatismele mentale sunt mai puternice decât intenţiile acestuia, iar 
omul funcţionează pe „pilot-automat”, în virtutea inerţiei. Unii oameni 
sunt mai apropiaţi de intenţiile Spiritului lor, mai conştienţi, mai morali. 
Alţii se lasă mai mult purtaţi de impulsurile inconştiente şi nu sunt 
receptivi la voinţa propriului Spirit. 

V-am prezentat aceste chestiuni fundamentale pentru a vă pregăti să 
faceţi faţă şocului psihologic generat de informaţiile următoare. Ele 

provin din cunoştinţele esoterice şi din nenumărate studii psihologice şi 
parapsihologice. Am reţinut doar datele esenţiale, trecute prin filtrul 
raţiunii, fiind conştient totodată de riscurile ca acestea să ajungă surse de 
inspiraţie pentru unii bolnavi psihici, care abia aşteaptă să găsească o 
explicaţie „logică” pentru ciudăţeniile minţii lor. Pe de altă parte, am 
considerat că a venit momentul să avem şi în limba română măcar o 
referinţă despre fenomenul Walk-in, ce ar putea ajuta unele persoane să 
se înţeleagă mai bine. 


Fenomenul spiritual WALK-IN 

DEFINIŢIE : Când un Spirit părăseşte definitiv corpul cu mult timp 
înainte de sorocul morţii fizice, iar un alt Spirit intră în acel corp uman 
pentru restul vieţii, avem de a face cu fenomenul WALK-IN. în limba 
engleză, Spiritul care iese se numeşte „Walk-out”, iar cel care intră se 
numeşte „Walk-in”. Fenomenul se mai numeşte şi „transfer de 
conştiinţă” sau „schimb de suflete”. Nu trebuie confundat cu „posesiunea 
demonică”, care este temporară. Aici e vorba de o experienţă psihică 
foarte intimă, relativ nespectaculoasă şi definitivă. în budismul tibetan, 
fenomenul este denumit PHOWA, având dedicate multe învăţături 
despre părăsirea conştientă a trupului în momentul morţii naturale. 

Spiritul WALK-IN, odată încarnat, va prelua frâiele Minţii şi va uita 
cum a ajuns aici. De fapt, chiar şi atunci când ne-am încarnat intr-un 
embrion încă nenăscut, Spiritul nostru a uitat de realitatea astrală de 
unde provine. Şi nici acum, când citim aceste rânduri, nu prea suntem 
conştienţi de originea noastră spirituală, nu-i aşa? Spiritul WALK-IN se 
va familiariza treptat cu amintirile, mediul şi anturajul omului respectiv, 
adică personalitatea sa exterioară. Totuşi, imediat după transferul de 
conştiinţă, omul va începe să se transforme radical, apropiindu-se de 
personalitatea sa profundă, spirituală. 

înţelepciunea tibetană are printre stanţele sale una care afirmă: „Un 
corp puternic şi o minte bună sunt lucruri pe care ar fi îngrozitor să le 
pierzi”. Noi putem înţelege mai mult, şi anume că este extraordinar să le 
poţi dobândi! Pentru un Spirit neîncarnat este destul de dificil să obţină 
un corp uman la dorinţă. De obicei, este obligat să accepte lungul şi 
durerosul proces al naşterii, copilăriei, maturizării, cu toate riscurile 
aferente traiului printre oameni păcătoşi şi ignoranţi. Iată însă că este 
posibil, în anumite circumstanţe speciale, să se încarneze instantaneu, 
ocolind evoluţia umană normală şi preluând „la cheie” un trup uman. 

CONDIŢII : Spiritul WALK-OUT trebuie să îşi dea în prealabil 
acordul pentru transfer, considerând că şi-a terminat lecţiile de viaţă şi 
dorindu-şi să plece către lumi astrale mai bune. S-ar părea că acest Spirit 
a ajuns la un punct critic al dezvoltării sale umane, acceptând părăsirea 
planului terestru ca fiind cea mai bună alternativă pentru evoluţia sa 

ulterioară. Acest lucru se poate întâmpla în circumstanţe precum 
următoarele: 

- o depresie îndelungată, dusă până la limita sinuciderii (cu sau fără 
tentativă de sinucidere). 

- o experienţă în preajma morţii, când corpul a suferit traumatisme 
îngrozitoare în urma unor accidente sau altor evenimente nefaste 
(operaţii medicale etc.). 

- perioade îndelungate în care pacientul zace bolnav fără cunoştinţă, 
în comă etc. 

Cam acestea sunt - în general, dar nu exclusiv - condiţiile 
transferului. Pot fi utilizate, la fel de bine, trupuri de copii sau maturi. 

DIFICULTĂŢI : Tranziţia este rapidă, dar urmează o perioadă dificilă 
pentru Spiritul WALK-IN. Fiind o entitate diferită, deşi în acelaşi corp 
uman, WALK-IN se simte cumva străin de persoanele din jur, în ciuda 
păstrării amintirilor trupeşti. Adaptarea sa la noua situaţie existenţială 
poate dura luni de zile sau chiar ani atunci când există incompatibilităţi 
energetice majore. Este obligat să elimine resturile karmice din aură, 
rămase de la fostul locatar, ceea ce implică un efort psihologic intens. 
Uneori, Spiritul nu preia toate amintirile fostei persoane, putând chiar să 
nu recunoască persoanele din jur. De obicei, Mintea nu deţine toate 
cunoştinţele dorite de noul Spirit locatar şi acesta nu găseşte nici relaţiile 
umane de care are nevoie, ceea ce îl va face să se reorienteze total în plan 
afectiv, social şi cultural. De cele mai multe ori, schimbarea dramatică de 
personalitate pune probleme prietenilor, rudelor, care nu înţeleg „unde s- 
a dus” omul pe care îl ştiau. 

MOTIVAŢII : în marea lor majoritate, WALK-IN sunt Spirite care au 
de realizat o misiune spirituală în lumea materială, dar, din diverse 
motive, ei nu doresc sau nu au nevoie să îşi piardă timpul încarnându-se 
intr-un nou-născut şi aşteptând ca trupul să se maturizeze. De obicei, ei 
vor să îşi ajute semenii în calitate de vindecători sau sfătuitori spirituali . 
Noua lor personalitate este mai plină de compasiune, iubire, bunăvoinţă 
decât înaintea transferului de conştiinţă. De obicei, Spiritul a avut aceeaşi 
ocupaţie şi în viaţa anterioară, de unde îşi trage talentul. Se spune că din 
ce în ce mai multe persoane au experienţe de tip WALK-IN, datorită 
schimbărilor planetare care se petrec în prezent, care necesită încarnarea 
multor entităţi superioare, ce pot manifesta o mare dragoste pentru 
Pământ şi locuitorii săi. 

Mai poate exista, mai rar, şi situaţia neplăcută când Spiritul WALK- 
OUT nu mai suportă decăderea morală la care a ajuns omul în care este 
încarnat, neputându-1 controla şi orienta spre aspectele nobile, curate, 
bune ale vieţii. în această situaţie dramatică şi dacă nu poate pune la cale 
moartea omului, în ultimă instanţă, el poate decide părăsirea corpului 
înainte de sorocul morţii. Din nefericire, corpul său va fi preluat de către 
un Spirit WALK-IN potrivit cu viciile şi păcatele sale, adică omul va 
decade şi mai mult după transferul de Spirite. 

Semne de recunoaştere a persoanelor WALK-IN 

Schimbul de suflete are o motivaţie foarte serioasă, spirituală. Dar 
nu e de ajuns să fi suferit un accident, o traumă, o pierdere de memorie 
ca să te crezi încarnarea unui Mahatma sau Geniu! Nu ceea ce spui sau 
crezi este important, ci ceea ce reuşeşti să realizezi este proba 
veridicităţii. De altfel, cui îi pasă că eşti sau nu un WALK-IN? Poate doar 
orgoliului tău. în rest, contează doar faptele tale cu adevărat spirituale... 

Totuşi, pentru o persoană care întâmpină anumite dificultăţi 
psihologice, este important să poată şti dacă a fost subiectul unui transfer 
de conştiinţă spirituală sau problemele sale au o altă cauză. Confirmarea 
acestui fapt poate echivala cu sfârşitul suferinţelor psihice şi o turnură 
favorabilă a vieţii. în sprijinul persoanelor care întâmpină astfel de 
dificultăţi, vă prezentăm simptomele „clasice” ale unui WALK-IN. Dacă 
cineva experimentează simultan cel puţin 7 sau mai multe dintre cele 10 
simptome de mai jos într-o perioadă de 3 până la 6 luni, s-ar putea să fie 
un Spirit WALK-IN. 

1. PERIOADE ÎNDELUNGI DE INCONŞTIENŢĂ PE TIMPUL BOLII 

Intrarea unui nou Spirit este la fel de stresantă pentru corpul fizic 

cum este şi pentru Spiritul WALK-IN. Transferul de conştiinţă devine 
mai uşor atunci când corpul se odihneşte pe parcursul unor perioade 
lungi, din cauza unei boli grave sau unui accident. Noul Spirit are mai 
mult timp la dispoziţie să se adapteze noului trup. La rândul său, Mintea 
are tot timpul să se armonizeze cu noua energie spirituală. Totodată, este 
mai uşor pentru familie şi prieteni să accepte schimbările petrecute în 
persoana respectivă când ea se va trezi „ca un om nou”. 

2. PIERDERI DE MEMORIE 

Chiar dacă transferul de conştiinţă se petrece într-un corp perfect 
sănătos, este posibil totuşi să apară o pierdere de memorie totală sau 
parţială. Uitarea se referă atât la amintirile vechi, cât şi la evenimentele 
curente, pe care Mintea poate avea dificultăţi în a le memora, fiind 
ocupată cu integrarea noii energii spirituale. 

3. SCHIMBĂRI DRAMATICE ÎN PRIVINŢA CREDINŢEI 
RELIGIOASE 

Una dintre schimbările notabile la un Walk-in este modificarea 
atitudinii faţă de religie. Ateii devin credincioşi. Dogmaticii religioşi 
devin persoane deschise spre noi credinţe sau practici spirituale, cum ar 
fi cele specifice new-age. Persoanele rasiste, xenofobe devin deodată 
tolerante şi religioase. 

4. SCHIMBAREA INTERESELOR ŞI A MODULUI DE PETRECERE 
A TIMPULUI 

Prietenii şi familia observă schimbări radicale în ceea ce priveşte 
petrecerea timpului. WALK-IN este foarte absorbit în activităţi care 

păreau total neinteresante pentru vechea personalitate. Cei mai mulţi 
dintre WALK-IN au venit pe Pământ cu o misiune, nu de plăcere. Imediat 
după transferul de Spirite şi timp de mai multe luni, ei se vor simţi 
îndemnaţi să facă ceva care să îi apropie de direcţia „corectă”, pentru a 
putea realiza ulterior ceea ce şi-au propus la încarnare. 

5. DOBÂNDIREA INEXPLICABILĂ A UNOR NOI TALENTE ŞI 
ABILITĂŢI 

Noile interese spre care se îndreaptă atenţia unui WALK-IN au ca 
scop descoperirea a noi talente şi abilităţi personale. El se află în plin 
proces de descoperire şi trezire a acelor cunoştinţe şi capacităţi pe care 
deja le posedă din încarnarea anterioară. Prin urmare, spre deosebire de 
o încarnare obişnuită, în care omul are timp destul şi dorinţa să înveţe 
lucruri noi, în cazul WALK-IN, el are ca ţel principal punerea la lucru a 
capacităţilor deja achiziţionate de Spirit. 

6. O NOUĂ ABORDARE A PROBLEMELOR NEREZOLVATE 

Din moment ce persoana WALK-IN are o conştiinţă superioară, ea 
este mai capabilă să se ocupe de problemele moştenite de la WALK-OUT. 
îi apare dintr-o dată foarte clar cum să rezolve rapid dificultăţi 
considerate anterior insurmontabile, cu care omul se chinuise ani de zile. 

7. SENTIMENTUL CĂ „NU EŞTI TU ÎNSUŢI” 

Doar tu poţi şti, cunoscându-te din interior, că eşti cumva diferit 
decât înainte. Dacă eşti de părere că ai suferit o transformare profundă şi 
nu mai eşti acelaşi om, probabil că aşa şi este. în fond, cine poate şti mai 
bine decât tine? 

8. MULTE PERSOANE SPUN CĂ „EŞTI DIFERIT” 

Uneori, părerea celor din jur poate fi relevantă. Dacă toţi cei din jur 
afirmă că te-ai schimbat mult „începând cu data de...”, deşi tu nu sesizai 
asta. Dacă toţi cei din jur sunt preocupaţi că te-ai schimbat şi ai avea 
nevoie de ajutor, deşi tu nu simţi nimic în neregulă cu tine. Atunci, poate, 
dar numai poate , că ai suferit un transfer de conştiinţă. 

9. PĂRĂSIREA BRUSCĂ A SLUJBELOR SAU A PARTENERILOR 
DE VIAŢĂ 

De obicei, un WALK-IN îşi va părăsi imediat slujba actuală, care nu 
îi mai satisface interesele, pentru a-şi urmări „noua misiune în viaţă”. în 
căsnicie, deşi persoana WALK-IN va încerca să îşi onoreze legământul 
marital, totuşi partenerul său de viaţă îi va reproşa că „nu mai este 
persoana cu care s-a căsătorit”. Cei doi, nemaifiind compatibili la nivel 
spiritual, probabil vor divorţa. 

10. O MULTITUDINE DE PROVOCĂRI URGENTE 

Entitatea WALK-OUT a fost de acord să plece din corp din cauză că 
nu îşi mai dorea să trăiască fie pentru că îşi pierduse o persoană iubită şi 
nu mai putea rezista tristeţii, fie pentru că avea dificultăţi de sănătate, 

sau în privinţa mijloacelor de subzistenţă, sau relaţii dezastruoase pe care 
nu vedea cum le poate remedia etc. Prin urmare, există mereu „treburi 
neterminate” pe care WALK-IN trebuie să le rezolve mai înainte de a-şi 
putea „trăi propria viaţă”. Rezolvarea lor ia forma unei serii de probleme 
urgente cărora trebuie să le facă faţă noua personalitate („arderea rapidă 
a vechii karme”). 


A 

In loc de concluzii 

Tu, cititorule, probabil că eşti un om obişnuit, nicidecum un WALK- 
IN! La ce îţi poate folosi acest articol, pe lângă informarea generală? Ei 
bine, ţi-am spus la început că Mintea şi Spiritul sunt două structuri 
psihice diferite. Sună cam tehnic şi pare să nu aibă legătură cu persoana 
ta?! Să o luăm altfel. 

Atunci când nu eşti atent, Mintea acţionează fără acordul tău, ea este 
autoritatea corpului, iar tu eşti „absent”. In extremis, dacă nu eşti deloc, 
chiar deloc atent, Mintea ar putea accepta alt Spirit să o comande, iar tu 
să îţi priveşti de sus corpul acţionând după alte ordine, continuând să 
trăiască în lume fără tine. Stranie senzaţie, ce zici?! 

Te întreb acum: Ai fi de acord ca un alt spirit - să zicem, spiritul unui 
mare sfânt, de exemplu preferatul tău - să te înlocuiască pentru o 
săptămână, să trăiască în corpul tău? Cei din jur vor constata negreşit 
schimbarea de personalitate! Doar că, la reîntoarcerea ta, vor fi cam 
dezamăgiţi... 

Dar definitiv? Ai accepta să îţi donezi corpul, cu tot cu Minte, unui 
spirit superior, ca acesta să realizeze lucruri extraordinar de bune în 
lume? 

Dacă răspunzi cu NU, atunci ce zici să înfăptuieşti chiar tu acele 
fapte bune?! Cum se spune, „nimeni nu e de neînlocuit”, nici măcar la 
comanda trupului. Ia aminte la cât de preţioasă este întruparea ta! 

Şi, mai ales, gândeşte-te: cine eşti „tu” ! 


2 iulie 2010 


Referinţe: 

- Despre fenomenul Walk-in 10 

- „7 secrete pentru a-ţi cunoaşte Spiritul 11 


10 http: //www.healpastlives.com/future/rule/ruwalkin.htm 
http: //www.greatdreams.com/walkin.htm 

11 https://groups.yahoo.com/neo/groups/powerupindiagroup/conversations/topics/61902 

DIALOGURI CU CITITORII 


- extrase din corespondenţa autorului Răzvan Petre - 

CONTACTAREA SPIRITELOR 

BRÂNDUŞA: 

Mi-aş dori enorm să contactez două persoane decedate. Vreau să vă 
întreb dacă e păcat sau dacă e bine să fac acest lucru, cu ajutorul cuiva 
care se pricepe, bineînţeles. Cred foarte mult în Dumnezeu şi sunt 
ortodoxă. 

RĂZVAN: 

Spiritismul este o filozofie şi o activitate practică cu multiple valenţe, 
care este mai presus de instituţiile clericale ale oamenilor. Apelează la 
comunicări spiritiste oameni din toate religiile, în diverse scopuri 
personale, colective, umanitare, ştiinţifice etc. 

Ar trebui ca, înainte de toate, să citiţi bibliografia dedicată acestui 
subiect, iar „Cartea Spiritelor” de Allan Kardec este una din lecturile 
fundamentale. Este important să înţelegeţi bine cum stau lucrurile cu 
spiritele şi relaţia lor cu oamenii, pentru a nu vă lăsa indusă în eroare de 
părerile unora şi altora. 

Totuşi, întrebarea dumneavoastră are nişte implicaţii ascunse, pe 
care încerc să vi le lămuresc: 

- Trebuie să vă răspundeţi singură dacă dorinţa dumneavoastră de a 
comunica cu un spirit anume este legitimă sau nu, dacă acel spirit are 
vreun interes să comunice şi dacă aţi avea de câştigat ceva serios în urma 
acestui contact. 

- Trebuie să vă gândiţi că poate spiritul nu ştie sau nu are voie să vă 
comunice tot ce doriţi dumneavoastră. 

- Trebuie să vă gândiţi şi la persoana medium care îşi oferă ajutorul, 
cât de competentă şi de onestă este. 

- Trebuie să vă gândiţi şi la faptul că aţi putea deranja acel spirit, 
care, eventual, încă se află la Judecată, fiind cam bulversat şi incoerent. 

- Mai puteţi lua în calcul şi varianta de a comunica chiar 
dumneavoastră direct mental cu acel spirit sau cu propriul 
dumneavoastră subconştient, care are răspunsuri la toate. 

- De asemenea, puteţi alege alte metode mai accesibile de a limita 
frământările sufleteşti pe care le aveţi. 

Deci, punând în balanţă avantajele şi dezavantajele acestei încercări, 
luaţi decizia în conformitate cu propria conştiinţă, nu cu părerile altora. 

îy ianuarie 2010 

SENSIBILITATE ŞI MEDIUMNITATE 

FLORIN: 

Am apelat la cineva pentru o citire intuitivă. Iată ce a aflat despre 
mine: florin este empat, sensibil la alte lumi şi la energiile din jur şi este o 
sursă bună pentru entităţi din jur, care sunt atrase de vibraţii joase, pe care 
el le emite din cauza aurei slăbite. El este acum o sugativă care atrage toate 
energiile din jur; este prea slăbit pentru a-şi menţine energia benefică. 
Trebuie să fie calm, liniştit, sigur pe sine şi pe Dumnezeul din el, şi să 
strălucească. Atunci se va simţi mai bine şi va putea ajuta oamenii. Florin 
este empatic şi medium, atrage energii şi spirite care ştiu că pot comunica 
prin el. Trebuie să înveţe să se protejeze şi să ajute cu acest dar!” 

Nu pot să neg că sunt empatic şi sensibil de felul meu la orice, de la o 
vorbă spusă de cineva până la ce se întâmplă în jurul meu şi în exterior. Dar să 
fiu şi medium? Cât adevăr este din această citire intuitivă? 

Cât despre comunicarea cu îngerul păzitor, am încercat de câteva ori, dar 
nu-mi vine nimic notabil în minte. Nu este deloc simplu. Efectiv, parcă nu mă 
pot concentra prea mult. Care ar fi soluţia? Iar ca să fiu într-o stare de calm 
absolut, e cam greu. Pentru a forţa mintea „să vadă”, cum să pornesc? 

Iar dacă el există cu adevărat, de ce nu apare în pozele mele? Pentru că am 
văzut pe site-ul vostru poze cu oameni şi spirite superioare în jurul lor şi apar 
mereu lângă persoanele în cauză. La mine de ce nu e la fel? în toate pozele cu 
mine nu apare nici un spirit, niciodată. Nu ar trebui? Spiritul comunică şi mă 
ajută de foarte departe sau cum ? 

Spiritele care apar în fotografii văd ce fac oamenii şi ce gândesc? Spiritele 
acestea văd cum vedem noi? Sau omul le apare ca o aură? Ele pot vedea tot ce 
se întâmplă acolo, chiar şi fiecare obiect? 

RĂZVAN: 

Mulţi oameni sensibili se simt deseori storşi de vlagă, din cauza 
energiilor mizerabile care colcăie peste tot. Nu eşti o excepţie. Această 
sensibilitate se numeşte şi mediumnitate uneori, atunci când o poţi folosi 
voluntar şi selectiv. Trebuie să înveţi să te protejezi, prin metode simple 
şi eficace. Lumea este tot mai rea şi ne aşteaptă vremuri tot mai tulburi. 

Orice om are mai mulţi îngeri păzitori. Nu trebuie neapărat să apară 
şi în poze. Spiritele păzitoare stau lângă tine, te ajută cu sfaturi intuitive, 
fiindcă văd clar ce se întâmplă în apropiere, dar şi mai departe. Nu doar 
că văd oamenii şi faptele lor, dar le citesc şi gândurile care le ies din cap. 

Dacă vrei să comunici cu lumea nevăzută, cu precauţiile de rigoare, 
trebuie să înveţi să te concentrezi, să meditezi, să invoci Lumina Divină. 
Există multe cărţi de acest gen pe internet şi în librării. Eu ţi-aş 
recomanda metodele clasice de yoga. începe să îţi disciplinezi mintea, 
lucru oarecum greu (după cum ai mărturisit), dar obligatoriu. S-ar putea 
să dureze ceva timp, dar important este să perseverezi cu calm şi 
speranţă! îţi va folosi şi curiozitatea nativă despre lumea spiritelor... 
Doamne ajută! 

27 septembrie 2011 


Nina Petre, Răzvan Alexandru Petre - Spiritele în dialog cu noi 


Pag. 53 



RĂSPUNSURI PENTRU FLORIN 

FLORIN: 

Poate un spirit să fie încarnat în mai multe vieţi paralele ? Sau poate 
să îşi lase o bună parte din energie în univers în timpul unei vieţi 
terestre? 

RĂZVAN: 

în câteva rânduri, am recomandat lectura cărţilor lui Michael 
Newton, care ajunge prin hipnoză regresivă la amintirile ascunse ale 
subiecţilor săi despre viaţa de dincolo de moarte. în cărţile sale s-a lansat 
această afirmaţie, cum că uneori un spirit ar putea locui simultan în două 
trupuri umane diferite, deşi ar fi o experienţă destul de rar întâlnită şi 
solicitantă pentru spirit. 

Adevărul este că un spirit NU poate fi încarnat în două sau mai 
multe corpuri umane în acelaşi timp. Un singur corp este mai mult decât 
suficient! Probabil că afirmaţiile subiecţilor psihoterapeutului sunt 
marcate de limitele limbajului uman sau de neînţelegerile minţii lor. 

Găsim aceleaşi ambiguităţi de exprimare şi în altă afirmaţie a 
subiecţilor sub hipnoză, referitoare la faptul că un spirit îşi lasă o bună 
parte din energie în univers pe timpul cât este încarnat. Am lămurit acest 
subiect în cartea mea „Conştiinţa umană - între Minte şi Spirit”. 

Tot ce putem spune este că, pe parcursul somnului, spiritul iese din 
corp şi poate călători oriunde pe Pământ sau chiar urmări atent viaţa 
unui alt om cu care se află într-o relaţie spirituală, om care, aflându-se 
eventual pe alt meridian terestru, este treaz şi activ în acele clipe. 

26 iulie 2011 


FLORIN: 

Ce locuri din ţară m-ar încărca pozitiv, de a vindeca, ziceaţi de o 
peşteră într-un documentar, un loc cu vibraţii ridicate ca un colţ de rai? 

RĂZVAN: 

în site-ul nostru am pomenit de grota de la Şinca Veche, un loc 
special, aflat între Braşov şi Făgăraş. Mai sunt şi alte locuri cu o 
încărcătură energetică foarte benefică, cele mai cunoscute fiind în Munţii 
Bucegi. Totuşi, niciun loc nu îţi poate garanta o „vindecare” a unor 
afecţiuni. Ele te purifică la modul general, dacă le vizitezi cu inima 
curată. 

Dar orice loc destinat vindecării trupeşti sau sufleteşti poate face 
minuni atunci când şi credinţa ta este aprigă. De fapt, credinţa omului 
realizează miracolele la icoanele sfinte, la moaşte, în pelerinaje pe la 
biserici şi mănăstiri. Acesta este sensul esoteric al proverbului „Omul 
sfinţeşte locul”. 

Este la fel de adevărat că, în ziua de astăzi mai mult decât înainte, 
oamenii au nevoie de locuri de reculegere, de pace şi seninătate. Iar 
aceste locuri se găsesc în primul rând în mijlocul naturii. într-acolo fug 
orăşenii cât pot de des de poluarea generală. Lăcaşurile sfinte din 
mijlocul oraşelor sunt alte posibile refugii temporare din calea stresului 
cotidian. 

Este recomandabil să ne amenajăm chiar în propria locuinţă o 
cameră, un loc mai retras, unde să ne rugăm, să medităm, să ne 
reculegem. în felul acesta, alimentându-1 zilnic cu energie divină, acest 
veritabil „altar” ne va reîncărca cu energie benefică ori de câte ori ne vom 
afla acolo, chiar fără ca noi să depunem vreun efort special. Este cea mai 
comodă metodă de a ne ridica vibraţiile şi a avea oricând acces la „un colţ 
de rai”... 

O metodă minunată este utilizarea energiei universale Reiki când 
simţim că suntem obosiţi sau epuizaţi de contagiunea cu energiile 
malefice din jur. Pentru acesta, avem nevoie de iniţierea în accesarea şi 
utilizarea energiei Reiki, primită de la un maestru sau profesor 
specializat în această artă-ştiinţă. 

17 august 2011 


FLORIN: 

Dacă urmez nişte cursuri de dezvoltare a capacităţilor 
extrasenzoriale m-ar ajuta? Aş evolua mai mult? înălţarea spirituală se 
poate realiza totuşi în viaţa actuală? Adică spiritul şi-a fixat o ţintă în 
prezenta viaţă, dar pot face oare eu mai mult ca om? Ca maestru, ajungi 
să anihilezi karma şi să te înalţi spiritual. îmi poate fi şi mie accesibil? 
Menţionez că sunt empatic şi relativ sensibil la energiile negative din jur. 
Parcă uneori, pur şi simplu, nu am identitate proprie. 

RĂZVAN: 

Dacă eşti empatic şi sensibil la energiile celor din jur, ţi-ar prinde 
foarte bine nişte cursuri de iniţiere în parapsihologia aplicată. Ţi-ar fi de 
folos în dezvoltarea personală, dar şi în evoluţia spirituală, cu condiţia să 
aplici acele cunoştinţe cu discernământ. 

„înălţarea spirituală” este un scop nobil, care merită tot efortul; i-ar 
face nespusă plăcere spiritului încarnat în corpul tău să vadă că vrei să te 
apropii de el. Ai total liber arbitru: poţi să progresezi conştient sau să 
involuezi inconştient. Te vei putea îmbunătăţi proporţional cu 
conştientizarea mecanismelor psiho-energetice care acţionează în trupul 
tău. Iar pentru aceasta, ai nevoie de o minimă iniţiere în secretele 
spirituale ale vieţii. Drumul spre măiestrie îţi este deschis, nu te va opri 
nimeni, decât propriile tale limite. 

17 august 2011 

FLORIN: 

Spiritul are viaţă veşnică sau poate muri şi el, să fie distrus vreodată? 
Spiritul trăieşte în acelaşi timp şi în astral? Ce face spiritul propriu-zis cât 
timp stă încarnat, doar veghează omul? 

RĂZVAN: 

Spiritul are viaţă veşnică, precum Părintele său, Dumnezeu. 
Eternitatea se moşteneşte. 

Spiritul încarnat trăieşte în două lumi, alternativ: când omul este 
treaz, spiritul stă închis în creier, iar când omul doarme, spiritul 
părăseşte carapacea trupească şi călătoreşte prin lumea astrală. 

Ce face spiritul cât timp stă în corp? Desigur că se ocupă intens de 
activitatea omului, clipă de clipă. Tot ceea ce atinge conştientul omului, 
ajunge şi în atenţia spiritului, care îl povăţuieşte, îi dă sugestii de acţiune. 
Este imposibil să spunem cât procent anume este produsul conştiinţei 
umane şi cât este inspiraţie spirituală. Mintea şi Spiritul acţionează 
sinergie, în tandem, într-o echipă unită. 

17 august 2011 


FLORIN: 

Care e părerea dumneavoastră personală legată de înălţarea sau 
evoluţia autentică a unui om? Ce ar trebui să simtă omul în cauză? Pot fi 
stări pozitive sau chiar şi negative în raport cu mediul şi ţara în care 
trăieşte? 

RĂZVAN: 

Cum îşi dă seama omul că evoluează? Ce ar trebui el să simtă? Este o 
problemă greu de pus în definiţii de manual, căci fiecare om este unic. 

Hai să ne gândim la munca unui medic conştiincios, care salvează 
mii de vieţi! S-ar putea ca medicul respectiv să nici nu fie interesat de 
practicile şi învăţăturile spirituale. Totuşi, chiar dacă acest om nu ştie, 
spiritul său evoluează foarte mult prin facerea de bine pentru semeni. 

Desigur că nu toţi oamenii sunt destinaţi a fi doctori, vindecători, 
terapeuţi etc. Există însă şi alte feluri de a te face util semenilor, precum 
şi căi spirituale destinate accelerării evoluţiei spirituale. Aşa sunt 
creştinismul, budismul, yoga şi altele. Ele îşi propun, în principal, 
progresul moral al adeptului. Dacă se constată o evoluţie morală, 
înseamnă că metoda a fost eficientă pentru individul în cauză. 

Uneori, pot apare şi capacităţi paranormale. Ele pot fi indiciul unei 
deschideri spirituale reale, dar important este şi sensul utilizării acestor 
forţe neobişnuite. Se foloseşte adeptul de ele pentru a face bine în jurul 
său şi spre slava lui Dumnezeu? Dacă da, înseamnă că evoluează. Dacă 
nu, abilităţile suprafizice sunt o piedică în calea evoluţiei sale. 

în linii generale, purificarea structurii energetice, prezentă în toate 
căile spirituale autentice, duce la mărirea sensibilităţii. De aici, anumite 

neplăceri în prezenţa unor persoane malefice sau locuri impure - pe care 
discipolul le va evita instantaneu. Totodată, apare şi o receptivitate 
telepatică mai ridicată la glasul spiritelor. Amplificarea intuiţiei, a 
inspiraţiei, îndesirea coincidenţelor providenţiale (sincronicităţi) sunt 
semne de evoluţie, de contact nemijlocit cu lumea spiritelor benefice. 
Doar o practică dedicată Binelui poate elimina unele simptome neplăcute 
(inerente unei sensibilităţi acute), prin adâncirea zi de zi în comuniunea 
cu Dumnezeu şi îngerii Săi. 

Nu trebuie să urmărim neapărat o schimbare bruscă. Ar fi un semn 
evident, dar cu posibile efecte secundare. în general, transformările 
spirituale au loc treptat, nebănuite, iar noi trebuie să manifestăm răbdare 
şi să urmărim perseverent scopul spiritual al vieţii. Pot trece ani la rândul 
fără a ne da seama că am „evoluat”. Cum spunea un înţelept, saltul de 
conştiinţă vine la timpul său, aşa cum un ou pus la clocit nu manifestă 
niciun semn exterior decât în ziua în care puiul eclozează. Abia atunci ne 
dăm seama ce miracol s-a petrecut sub coaja aparent identică a oului! 

Unul dintre rolurile învăţăturilor spirituale este menţinerea 
angajamentului spre un Ţel care s-ar putea să ne pară infinit de 
îndepărtat! Fără aceste repere sapienţiale, ne-am putea lesne plictisi şi 
abandona efortul de îmbunătăţire a propriei persoane. La fel de 
important este contactul cu maeştri spirituali sau discipoli mai avansaţi 
decât noi, care să ne dea din când în când un imbold spiritual, o speranţă 
şi curajul de a ne opune decadenţei din jur, de pretutindeni pe această 
planetă... 

17 august 2011 


FLORIN: 

De ce entităţile din casele şi locurile bântuite au putere şi forţă aşa 
mare faţă de spirite? Sau tot spirite sunt până la urma şi ele? Silueta sau 
aura lor este vizibilă şi are adesea formă de fiinţă umană. Pe site am citit 
despre apariţiile fantomatice cum că sunt frânturi din aura unei fiinţe 
decedate şi conţine nişte mecanisme ale creierului care nu s-au distrus 
complet. Cum deosebim spiritele de momâi? în poze vedem doar sfere 
luminoase, dar oamenii văd fantomele decedaţilor. 

Spiritele surprinse în poze pe site-ul dumneavoastră şi spiritele 
oamenilor care bântuie locuri, iată că reuşesc să convieţuiască pe Pământ 
de secole. în schimb, pe site aţi scris că un spirit are nevoie neapărat de 
un corp uman şi suflet pentru a putea evolua pe Pământ. Cel puţin aşa e 
recomandabil. Dar cum pot aceste spirite să reziste atâta timp bântuind 
şi de ce, până la urmă, se mai întrupează ele dacă rezistă şi în planul 
nostru cu vibraţii scăzute. Ce explicaţie ar fi? 

Unele spirite sunt invidioase pe oameni pentru că îi cred mai 
privilegiaţi, dar oare de ce? Că doar ele au viaţă infinită şi, până la urmă, 
asta contează. 

RĂZVAN: 

Să luăm chestiunile pe rând... 

Fantomele nu sunt neapărat spirite. Ele pot fi doar nişte haine 
astrale lepădate de spiritul care s-a destrupat. Acest înveliş astral poate 
păstra uneori o anumită coerenţă şi autonomie, datorită energiei 
puternice pe care a avut-o în momentul morţii. Ar putea părea chiar 
inteligent, dar este o inteligenţă repetitivă, nu creativă, care doar 
reproduce vechile obişnuinţe psiho-mentale ale omului decedat şi se 
stinge odată cu trecerea timpului. 

Alteori, este adevărat, unele spirite nu se pot desprinde de planul 
terestru, crezând că încă sunt fiinţe biologice, mai ales dacă oamenii 
respectivi au murit brusc şi neaşteptat. Acest fapt le produce multe 
neplăceri, fiindcă nimeni nu le bagă în seamă, fiind invizibile ochiului 
normal. Ele se simt frustrate şi uneori încearcă din răsputeri să se facă 
simţite de pământeni, cu bune sau rele intenţii, de la caz la caz. 

Se mai poate întâmpla ca energia lor puternică să impresioneze 
aparatul fotografic sau cel de filmat. Industria mass-media tocmai pe 
acest tip de apariţii fantomatice se axează, exagerându-le importanţa şi 
jucându-se cu emoţiile telespectatorilor. Totuşi, fantomele sunt un 
fenomen marginal, secundar, pseudo-spiritual; nu trebuie să le acordăm 
prea mare atenţie. Sunt multe alte lucruri cu adevărat importante din 
perspectivă spirituală care ar trebui să ne capteze interesul! 

Forma umanoidă a fantomelor reproduce cu aproximaţie forma 
omului care a murit, dar poate căpăta şi alte aspecte, conform dorinţelor 
de moment ale acelui spirit rătăcitor. Forma este dată de ectoplasmă, sau 
perispirit (învelişul energetic al spiritului). Această ectoplasmă este o 
materie eterică grosieră, care poate genera efecte fizice, în anumite 
condiţii de concentrare. După ce spiritul va scăpa de acest balast terestru 
mai mult psihologic, perispiritul său va reveni la forma sferică normală. 

Unele fantome creează probleme unor pământeni, ele dorind cu 
putere să retrăiască viaţa de om. Acest lucru fiind imposibil, ele nu 
reuşesc decât să provoace neplăceri acelor oameni speriaţi şi să îşi 
prelungească inutil şederea în spaţiul intermediar eteric. Le-ar fi de mare 
folos să cheme Ajutorul Divin, pentru a le lumina calea şi viitorul! 

Pentru a se putea reîncarna, astfel de spirite întârziate trebuie să 
intre într-un program de purificare şi corijare a gândirii, în acord cu 
înţelepciunea Divină. O nouă întrupare le va fi rezervată de Spiritele 
Superioare numai potrivit cu faptele lor anterioare (karma) şi cu noile 
lecţii pe care trebuie să le înveţe (dharma). Ele nu se pot reîncarna aşa, 
dintr-o dată, după capricii de moment. 

Ca să scăpăm de prezenţa unei fantome agasante, cea mai bună 
metodă este de a invoca Spiritele Superioare, care au puterea şi 
înţelepciunea de a prelua acel spirit rătăcit şi a -1 conduce către Lumină. 
Oricât de „puternice” ar părea că sunt fantomele, mult mai puternice 
decât ele sunt Spiritele Superioare, prin forţa de dominaţie mentală. 


Nina Petre, Răzvan Alexandru Petre - Spiritele în dialog cu noi 


Pag. 58 




Este adevărat că fantomele au o energie mai apropiată ca vibraţie de 
materia fizică şi se pot face mai uşor vizibile sau palpabile. Dar nu toţi 
oamenii văd spiritele ca fantome, ci unii văd sfere luminoase! Alţii văd 
spiritele naturii (gnomi, ondine, silfe, salamandre). Depinde de calitatea 
clarviziunii şi interesul clarvăzătorului. 

Spiritele pot rezista sub formă de fantomă atâta timp cât îşi 
păstrează energia eterică grosieră (uneori sute de ani). Trebuie înţeles că 
ele trăiesc nu pe Pământ, ca oamenii, ci într-un plan paralel apropiat ca 
vibraţie de planul fizic, şi anume planul eteric. Când se plictisesc de 
această vieţuire incompletă şi încep să înţeleagă faptul că locul lor de 
spirit este într-un tărâm mai bun, atunci îşi aruncă balastul de energie 
rămasă din viaţa de om şi capătă acces la planul astral superior. 

Un spirit se încarnează într-un corp uman pentru a dobândi 
experienţă, mult mai multă decât ar fi reuşit să capete în lumea liniştită 
astrală, în acelaşi interval de timp. Din acest motiv are nevoie spiritul de 
un corp uman şi din acelaşi motiv spiritele libere aflate în curs de 
evoluţie sunt invidioase pe suratele lor deja încarnate. Cu toate că sunt 
eterne, chiar şi în veşnicie, majoritatea spiritelor se grăbesc să evolueze 
cât mai repede, fiindcă cu cât se apropie de Dumnezeire, cu atât sunt mai 
fericite, mai puternice, mai înţelepte. Spiritele superioare nu îşi mai 
doresc deloc să se încarneze, decât dacă primesc o sarcină specială de la 
Domnul Dumnezeu, aşa cum a făcut măreţul Spirit al lui Isus, care s-a 
născut în Betleem, acum 2000 de ani. 

12 septembrie 


FLORIN: 

Vă trimit câteva poze. Dacă sunt într-adevăr spirite, ele cu ce scop îşi 
fac veacul în aceste zone? Toate sunt sferice. Din păcate, nu am poze cu 
alte forme de spirite. Oare acelea de ce au forme geometrice diferite? 
Spiritul meu o fi tot de formă sferică? Cele de alte forme sunt venite de pe 
alte planete sau care e explicaţia că sunt văzute foarte rar? 

RĂZVAN: 

Putem explica fenomenul planetar al apariţiei sferelor luminoase în 
fotografii, în ultimul deceniu, astfel: Este vorba despre necesitatea ca 
oamenii să se convingă că nu sunt singuri în Cosmos şi că mai există şi 
alte dimensiuni ascunse, care aşteaptă să fie cunoscute de pământeni. 
Prin urmare, este un serviciu intelectual şi spiritual pe care ni -1 fac 
entităţile ce ne apar în fotografii. Desigur că acest fenomen a apărut 
odată cu dezvoltarea tehnicii fotografice, mai ales aparatura digitală de 
mare fineţe. Totul este corelat la scară cosmică. Probabil că omenirea 
este „coaptă” intelectual şi material să primească dovezi tot mai clare 
despre ceea ce se numeşte „meta-fizică”, adică dimensiunile suprafizice 
în care vieţuiesc entităţi inteligente. Aceste supradimensiuni au fost de 
mult postulate de către fizica avansată, dar omul simplu are nevoie de 

argumente simple şi directe, cum sunt sferele luminoase din fotografiile 
de amatori. 

Forma „apariţiilor luminoase” poate fi influenţată de marca 
aparatului foto (dar numai dacă forma geometrică este aceeaşi în toate 
pozele realizate cu acel aparat - de exemplu triunghi, romb, pentagon, 
hexagon etc.). în general, spiritele au aura sferică (perispiritul). Păcatele 
mari ale spiritelor se manifestă vizual prin ruperea, găurirea, deformarea 
perispiritului. Acest fapt a fost deja remarcat la unele apariţii luminoase 
şi nu are legătură cu modelul aparatului foto sau condiţiile de 
fotografiere. 

Totuşi, tehnica actuală (destul de imperfectă) ne oferă doar o vagă şi 
aparentă impresie despre aspectul spiritelor. Este mai mult o aţâţare a 
curiozităţii. Ceea ce impresionează aparatul este doar partea cea mai 
grosieră a perispiritului, cea eterică. Aura însă conţine şi alte straturi mai 
rafinate, care se întind tot mai departe, până la infinit. Acelea nu pot fi 
fotografiate. Ele vor fi cunoscute de omenire mai târziu, pe măsură ce va 
progresa moral şi intelectual. Mai avem multe de aflat, suntem abia la 
începutul cunoaşterii... 

27 septembrie 2011 


AFIRMA ŢII APARENT CONTRADICTORII 

DESPRE SPIRIT 


CLAUDIU: 

Vă rog, dacă se poate, să mă ajutaţi să clarific unele aspecte. 

în câteva articole ale dumneavoastră apar afirmaţii aparent 
contradictorii despre spirit: 

1 - Spiritul este o fiinţă pură, ştie totul direct de la Tatăl şi de la 
îngeri, ştie că este o parte din Dumnezeu. Apoi spiritul este descris ca 
imperfect, în evoluţie, sau că preia bagajul sufletului şi uită că este o 
parte din Dumnezeu, confundându-se cu sufletul. 

2 - După ce perispiritul va atinge perfecţiunea divină, spiritul va 
renunţa la conştiinţa limitată. Dacă e limitată, cum se face că ştie totul 
direct de la Dumnezeu? Conştiinţa spiritului fiind situată în perispirit, 
imediat lângă nucleul divin, nu ar trebui să fie deja la capacitatea maximă 
pentru o conştiinţă individuală? 

3 - Spiritul nu va muri, ci va fi absorbit, la fel cum sufletul este 
absorbit de spirit. Cum se face că prin absorbţie, când perispiritul este 
abandonat şi nucleul divin nu mai este înconjurat de acesta, se mai 
păstrează individualitatea? Conştiinţa spiritului fiind în perispirit, cine 
mai păstrează individualitatea spiritului? Absorbţia nu conduce la 
dispariţia spiritului ca entitate? 

4 - Conştiinţa umană poate să-l cunoască pe Creator doar prin 
intermediul Sinelui (spiritului). Dacă şinele este imperfect, în evoluţie, 
cum poate el mijloci o astfel de cunoaştere? Ce şansă mai are un om al 
cărui Sine nu este Dumnezeul din el, ci doar o altă fiinţă în evoluţie? Se 
înţelege că spiritul trebuie să-l cunoască mai întâi el pe Dumnezeu? 

5 - Fără aportul spiritului interior, omul nu va fi interesat de 
chestiunile spirituale, pentru că nici spiritul nu le prea înţelege. Cum aşa? 
Şinele este prezentat peste tot ca poarta către dumnezeire, iar aici apare 
ca neştiutor. Ce fel de prezenţă permanent conştientă a lui Dumnezeu în 
om este asta? 

6 - Există spirite malefice, care nu sunt interesate ca omul să 
evolueze, ba chiar pot să-i provoace moartea dacă acesta nu acţionează 
conform dorinţelor lor. Cum e posibil ca aceste spirite, descrise ca fiinţe 
pure şi perfecte, să aleagă altceva decât respectarea legilor divine şi să fie 
lăsate să se încarneze în oameni, atâta timp cât Dumnezeu veghează prin 
nucleul divin asupra întregii creaţii? Omul nu are nici o şansă la 
spiritualitate cu un spirit malefic. Cum se mai justifică în acest caz 
îndemnul cunoaşte-te pe tine însuţi? Ce să mai cunoşti, un spirit malefic 
ce te poate ucide? Ce fel de evoluţie permanentă este asta? Nu ar trebui 
să vorbim şi despre o involuţie posibilă, un regres al spiritelor până la 
distrugerea lor, tocmai din cauza alegerilor pe care le fac? 

7 - Câte ocazii i se acordă spiritului să se încarneze în om, iar dacă 
există un număr limitat, ce se întâmplă cu spiritele care reuşesc să atingă 
perfecţiunea, comparativ cu cele care nu reuşesc? 

8 - în concluzie, cred că liberul arbitru se justifică în cazul omului, 
care nu este o fiinţă perfectă, dar contrazice ideea de perfecţiune a 
Sinelui, descris în scrierile spirituale ca Dumnezeu în om. Dacă şinele are 
liber arbitru, înseamnă că nu este perfect şi nu poate să fie calea spre 
Dumnezeu. 


RĂZVAN: 

Să revedem comentariile tale... 

„în câteva articole ale dumneavoastră apar afirmaţii aparent 
contradictorii despre spirit...” 

Problematica spirituală nefiind una uşoară (fiind greu de obiectivat), 
poate fi abordată din aproape în aproape, pe etape şi în formule diferite. 
Ai putea găsi unele contradicţii aparente în scrierile spirituale de 
pretutindeni, deoarece cuvintele sunt uneori nepotrivite sau înşelătoare 
în tratarea acestui subiect, care depăşeşte logica umană simplistă. 
Fiecare trebuie să treacă prin filtrul raţiunii şi prin intuiţia personală 
ceea ce citeşte sau aude. Uneori vorbele sunt doar pretexte pentru 
înţelegerea printre rânduri. în lumea în care trăim, cunoştinţele 
spirituale sunt încă în curs de coagulare, de la „filosofie” către o „ştiinţă” 
riguroasă. 

„i - Spiritul este o fiinţă pură, ştie totul direct de la Tatăl şi de la 
îngeri, ştie că este o parte din Dumnezeu. Apoi spiritul este descris ca 
imperfect, în evoluţie, sau că preia bagajul sufletului şi uită că este o 
parte din Dumnezeu, confundându-se cu sufletul.” 

Niciun spirit nu este perfect de la început! Perfecţiunea înseamnă 
atât puritate energetică maximă, cât şi experienţă acumulată prin 
reîncarnări. 

Preluarea bagajului sufletului de către spirit este realizată la moartea 
omului şi este o stare tranzitorie. Spiritele înalte îşi amintesc (retrăiesc) 
mult mai repede decât cele imature că sunt nişte scântei divine, ultimele 
trăind în autoiluzionare şi neputinţă. 

Este posibil ca un articol să se limiteze la a promova spiritualitatea 
în general, vorbind doar despre aspectele sublime ale sale. Pe această 
linie, Upanişadele descriu Şinele ca Atman, adică o fiinţă ideală şi 
perfectă, identică cu Brahman-Dumnezeu (ceea ce nu este aşa, realist 
vorbind). Articolele mele sunt scrise în momente diferite şi sub inspiraţii 
diferite (vezi data publicării). Este imposibil ca, intr-un simplu eseu, să 
acoperi toate faţetele spiritualităţii! Important este ca articolul cu pricina 
să aibă coerenţă internă şi să transmită un anumit mesaj clar. 

„2 - După ce perispiritul va atinge perfecţiunea divină, spiritul va 
renunţa la conştiinţa limitată. Dacă e limitată, cum se face că ştie totul 
direct de la Dumnezeu? Conştiinţa spiritului fiind situată în perispirit, 
imediat lângă nucleul divin, nu ar trebui să fie deja la capacitatea 
maximă pentru o conştiinţă individuală?” 

Dumnezeu-Tatăl nu stă să-l dădăcească pe fiecare în parte. El a dat 
nişte legi simple şi clare, care guvernează universul. Ajutorul vine în 
primul rând de la spiritele superioare, fraţi şi surori cu spiritul în curs de 
evoluţie. Nimeni nu ştie totul, decât Dumnezeu! 

Faptul că Conştiinţa se găseşte „lângă” Nucleul divin nu înseamnă că 
ştie deja totul. Este vorba de o potenţialitate infinită de a cunoaşte, dar 
nu de cunoaşterea infinită. Nucleul divin poate fi înţeles mai degrabă ca 
fiind o poartă către Absolut . Trebuie deschisă şi păşit prin ea... 

Totuşi, să nu uităm că acesta e un model extrem de simplificat, o 
simplă schiţă destinată unificării mai multor teorii diferite! 

„3 - Spiritul nu va muri, ci va fi absorbit, la fel cum sufletul este 
absorbit de spirit. Cum se face că prin absorbţie, când perispiritul este 
abandonat şi nucleul divin nu mai este înconjurat de acesta, se mai 
păstrează individualitatea? Conştiinţa spiritului fiind în perispirit, cine 
mai păstrează individualitatea spiritului. Absorbţia nu conduce la 
dispariţia spiritului ca entitate?” 

Aici te referi la ultima stare a spiritului, resorbţia în Dumnezeire. 
Pentru a înţelege fenomenele ce se petrec atunci, ar trebui ca, în 
prealabil, să înţelegem multe alte fenomene spirituale, pe care încă nici 

măcar nu le întrezărim. Prin urmare, putem doar specula asupra acestui 
subiect, folosind termeni şi metafore comune, dar în nici un caz nu avem 
cum să-l clarificăm. 

Ceea ce ştiu sigur este că Marele Spirit al lui Isus, deşi nu este 
definitiv absorbit în Dumnezeire, are acces când doreşte la Ea. Prin faptul 
că El intră şi iese de acolo fără a-şi pierde individualitatea, avem deja un 
răspuns. Acolo, în Transcendenţă, viaţa este şi mai interesantă decât în 
lumea creată, nu apare nici o aneantizare şi nici o uniformizare 
plictisitoare. 

„4 - Conştiinţa umană poate să-l cunoască pe Creator doar prin 
intermediul Sinelui (spiritului). Dacă şinele este imperfect, în evoluţie, 
cum poate el mijloci o astfel de cunoaştere? Ce şansă mai are un om al 
cărui Sine nu este Dumnezeul din el, ci doar o altă fiinţă în evoluţie? Se 
înţelege că spiritul trebuie să-l cunoască mai întâi el pe Dumnezeu?” 

Pe de o parte, Nucleul divin al spiritului este poarta către 
Dumnezeul-Absolut. Pe de altă parte, cunoaşterea lui Dumnezeu se 
adresează Conştiinţei, dar numai atunci când perispiritul este purificat 
suficient de mult. Prin urmare, deşi spiritul, ca un întreg, este creat de 
Dumnezeu (din materie necreată divină şi din materie creată universală), 
întreaga sa fiinţă nu poate să se apropie de El decât atunci când a devenit 
suficient de pur energetic, de evoluat. Abia atunci are şanse şi omul în 
care este încarnat să-L cunoască pe Creator. 

îţi recomand să citeşti cartea „Din tainele vieţii şi ale Universului” de 
Scarlat Demetrescu, care oferă o viziune detaliată despre geneza şi 
alcătuirea spiritului. 

„5 - Fără aportul spiritului interior, omul nu va fi interesat de 
chestiunile spirituale, pentru că nici spiritul nu le prea înţelege. Cum 
aşa? Şinele este prezentat peste tot ca poarta către dumnezeire, iar aici 
apare ca neştiutor. Ce fel de prezenţă permanent conştientă a lui 
Dumnezeu în om este asta?” 

Este aceeaşi explicaţie deja formulată mai sus. 

Când ne adresăm celor dornici de spiritualitate, în general, nu le 
spunem că ar putea avea un spirit imatur, pentru că, cel mai probabil, 
nici nu este aşa. Presupunem că spiritul lor este unul evoluat, din 
moment ce se preocupă cu asemenea lecturi. Un om în care este încarnat 
un spirit slab dezvoltat va respinge instinctiv acest gen de preocupări, 
deşi nici asta nu e o regulă. 

Dar atunci când abordăm problema dintr-un punct de vedere 
neutru, ştiinţific, recunoaştem ca spiritele se diferenţiază mult între ele. 
De fapt, noi ne limităm să vorbim aici doar despre spiritele de rang 
uman, ignorând celelalte aproape-spirite din regnurile inferioare omului. 
Dacă am lărgi prea mult cadrul discuţiei, nu am mai termina-o niciodată, 
căci cunoaşterea spirituală nu are sfârşit. Inevitabil, suntem obligaţi să 
simplificăm lucrurile. 

„6 - Există spirite malefice, care nu sunt interesate ca omul să 
evolueze, ba chiar pot să-i provoace moartea dacă acesta nu acţionează 
conform dorinţelor lor. Cum e posibil ca aceste spirite, descrise ca fiinţe 
pure şi perfecte, să aleagă altceva decât respectarea legilor divine şi să 
fie lăsate să se încarneze în oameni, atâta timp cât Dumnezeu veghează 
prin nucleul divin asupra întregii creaţii? Omul nu are nici o şansă la 
spiritualitate cu un spirit malefic. Cum se mai justifică în acest caz 
îndemnul cunoaşte-te pe tine însuţi? Ce să mai cunoşti, un spirit malefic 
ce te poate ucide? Cefei de evoluţie permanentă este asta? Nu ar trebui 
să vorbim şi despre o involuţie posibilă, un regres al spiritelor până la 
distrugerea lor, tocmai din cauza alegerilor pe care le fac?” 

O chestiune spinoasă... Un om dotat cu un spirit luciferic, dacă 
începe să se autocunoască, se va apropia de spiritul său malefic şi va 
deveni un monstru printre oameni. Acest fapt s-a întâmplat şi se va mai 
întâmpla, cu sau fără îndemnul socratic „cunoaşte-te pe tine însuţi”. 

Dar învăţăturile sapienţiale se adresează tuturor oamenilor şi ele 
mizează pe bunăvoinţa celor „aleşi”, care nu sunt chiar puţini. Acest 
cuvânt - „ om ales ” - este regăsit în Biblie de mai multe ori şi înseamnă 
tocmai calitatea pozitivă si superioară a spiritului încarnat , nicidecum 
opţiunea arbitrară a Divinităţii. 

„Şi dacă zilele acelea n-ar fi scurtate, nimeni n-ar scăpa; dar, din pricina 
celor aleşi, zilele acelea vor fi scurtate." (Matei 24:22) 

Desigur, nu toată răutatea şi prostia oamenilor este cauzată de o 
presupusă maleficitate înnăscută, ci şi de anturaj, de mediu, de alte 
influenţe externe (prejudecăţi, obiceiuri etc.). Dar o mare parte de vină o 
are faptul că entităţi rele sunt încarnate printre noi, fără a putea fi 
detectate cu vreun aparat. De cele mai multe ori însă, faptele îi dau de 
gol. 

Ignoranţa spirituală a speciei umane are şi un revers pozitiv: chiar şi 
spiritele malefice încarnate pot avea dificultăţi în a-şi direcţiona omul 
către fapte rele; chiar şi astfel de oameni „taraţi spiritual” se pot 
comporta normal, omeneşte, purificându-şi astfel perispiritul, spre 
bucuria îngerilor. Iar după moarte s-ar putea ca spiritul respectiv să 
încline mai mult către tabăra Luminii... 

Când vorbim despre demoni, automat ieşim din cadrul spiritualităţii 
liniştite, sublime, non-duale, adresate doar „aleşilor” şi intrăm pe 
teritoriul ştiinţei spirituale , ceva mai agitate, dar mai riguroase şi mai 
complete. 

De ce sunt spiritele malefice lăsate să se încarneze? Pentru că au şi 
ele puterea lor de acţiune, în competiţie cu cea a spiritelor ce-L slujesc pe 
Dumnezeu. Şi pentru că spiritele superioare pot refuza întruparea într-un 
anumit embrion uman, lăsându-1 în seama spiritelor nedezvoltate, care îi 
dau târcoale. 

Unii învăţaţi susţin că sistemul solar se află într-o zonă a cosmosului 
mai densă, în care spiritele malefice se simt precum râmele în pământ. S- 
ar părea că ne apropiem de timpul când vom ieşi într-o zonă mai 
luminoasă, mai pură, unde spiritele grosiere vor întâmpina mai multe 
dificultăţi de manifestare. La asemenea vremuri se referă şi Cartea 
Apocalipsei, şi trecerea din Kali Yuga în Dwapara Yuga, şi intrarea 
sistemului solar în centura fotonică a galaxiei etc. 

„7 - Câte ocazii i se acordă spiritului să se încarneze în om, iar dacă 
există un număr limitat, ce se întâmplă cu spiritele care reuşesc să 
atingă perfecţiunea, comparativ cu cele care nu reuşesc?” 

Spiritul, odată ce este creat, are la dispoziţie eternitatea pentru a se 
perfecţiona. Se va încarna de câte ori vor considera necesar, el şi 
Judecătorii angelici înţelepţi care veghează asupra reîncarnărilor. Nu 
există niciun număr fix de reîncarnări. Nici 1, nici 7, nici 100... Unele 
spirite încarnate în prezent au fost prezente şi în Atlantida. Vor urma alte 
încarnări pe planete superioare, desigur. 

„8 - în concluzie, cred că liberul arbitru se justifică în cazul omului, 
care nu este o fiinţă perfectă, dar contrazice ideea de perfecţiune a 
Sinelui, descris în scrierile spirituale ca Dumnezeu în om. Dacă şinele 
are liber arbitru, înseamnă că nu este perfect şi nu poate să fie calea 
spre Dumnezeu.” 

încerc să înţeleg concluzia ta, dar îmi este imposibil. Consideri că 
libertatea se opune perfecţiunii, dar această idee nu se leagă! Dumnezeu, 
fiinţa perfectă, a creat lumea în deplină libertate , neforţat de nimeni şi de 
nimic. 

Cine urmează „Voinţa lui Dumnezeu” nu înseamnă că îşi pierde 
libertatea! Nu! Ci pur şi simplu că alege, cu o mare bucurie lăuntrică, 
acelaşi lucru ca şi El; înseamnă că fiinţa are aceleaşi preferinţe naturale 
ca Dumnezeu. Ce minunat, nu?! 

Liberul-arbitru este mult mai redus în cazul omului decât în cel al 
spiritului, fiindcă primul se află la un nivel inferior al vibraţiilor, fiind 
supus mai multor condiţionări şi influenţe subtile insesizabile. Eu afirm, 
invers decât tine, că libertatea creste odată cu ridicarea vibraţiei 
spirituale, cu apropierea de perfecţiune . Atingerea perfecţiunii aduce cu 
sine şi totala cunoaştere. Cunoaşterea aduce responsabilitatea, care 
conferă mult-dorita libertate de a alege şi a acţiona oricum vrei, dar în 
acord cu legile universale. 

Şinele poate semnifica diferite nivele profunde ale fiinţei umane: 1) 
Şinele este Dumnezeu în om dacă îl privim ca fiind exclusiv Nucleul 
divin. 2) Şinele fConştiinţa) este calea către Dumnezeu, fiindcă alta nu 
există. Omul deţine aparate de percepţie dedicate fiecărui aspect al vieţii: 
cu ochii vede lungimile de undă între 380 - 750 nm, cu urechile aude 
frecvenţele între 16 Hz si 20 MHz, iar cu Conştiinţa poate intra în 
frecvenţele cele mai înalte ale Divinităţii. 

Spiritualitatea occidentală a suferit multe influenţe, dar câteva 
dintre ele sunt definitorii pentru prezent: religia creştină, doctrina 
spiritistă, tradiţia indiană (yoghină şi vedantică) şi psihologia. Se mai 
adaugă şi spiritualitatea new-age, eclectică şi cam ambiguă. Ele oferă 
viziuni diferite asupra aceluiaşi domeniu extrem de vast. De pildă, 
problema forţelor binelui şi răului nu este abordată decât în primele două 
domenii menţionate, dar şi acolo în modalităţi diferite. Concluzia este că 
gândirea spirituală actuală este destul de fărâmiţată în şcoli, credinţe, 
tradiţii diverse. Acest lucru m-a preocupat prioritar. 

în scrierile mele m-am adresat diverşilor potenţiali cititori, fiecare 
cu profilul său socio-cultural, încercând să micşorez distanţa dintre 
concepţiile spirituale divergente. Am încercat să mă lămuresc în primul 
rând pe mine, dar cred că publicarea articolelor i-a ajutat şi pe alţii să-şi 
ordoneze ideile. Pe măsură ce scriam mai mult, pe atât eram ajutat să 
înţeleg mai multe şi să îmi pun întrebări noi. Desigur, nu am avut timp şi 
interes să studiez toate tradiţiile spirituale de pe glob, dar las altora 
privilegiul să găsească numitorul comun pentru acestea... 

Am certitudinea că, peste ani, vor apărea teorii tot mai complete, cu 
date inedite şi nepreţuite. Este firesc să se întâmple aşa. Scrierile mele 
sunt doar o mică, simplă, imperfectă contribuţie, o picătură intr-un 
ocean infinit de cunoaştere spirituală. 

CLAUDIU; 

Mulţumesc pentru răspunsuri. Articolele şi cărţile dumneavoastră 
sunt un adevărat balsam pentru suflet. Site-ul în sine este o sursă foarte 
importantă de informaţii. Citesc acum articolele la rând, cu toate că îmi 
spusesem că e gata cu teoria. 

26 iunie 2012 


DIALOGURI CU RADU 

Evoluţia scânteii divine de la atom la om 

RADU: 

Am citit cartea Doamnei Nina Petre „Situaţia Paranormalilor. 
Spiritismul”. Mulţumesc pentru această posibilitate. Mi se pare o carte 
interesantă şi binevenită în acest peisaj. 

Am remarcat însă în ea o idee care este opusă ideii susţinute de Allan 
Kardec. în cartea Doamnei Nina Petre se afirmă: „El a stabilit că fiecare 
spirit nou creat prin voinţa Sa îşi va face stadiul primar în trup de 
microorganism, insectă, pasăre şi animal.” (pag 58) şi mai departe: 
„Necuvântătoarele se lasă ucise de semenii lor sau de către oameni, 
opunând o slabă rezistenţă în faţa morţii, care poate interveni în orice 

clipă. Astfel putem înţelege mai bine de ce oamenii nu îşi încarcă 
destinul şi karma dacă le ucid pentru a se hrăni sau îmbrăca. Iar 
acestea se sacrifică în mod conştient pentru ca oamenii, fiinţele care 
pentru ele constituie idealul de perfecţiune, să supravieţuiască datorită 
lor.” 

Idee care mie personal mi se pare în total contradicţie cu legea prin 
care se afirmă „să nu ucizi”. Ar trebui atunci ca noi, oamenii, să omorâm 
toate animalele - pentru că le-am face un bine... ajutându-le să evolueze. 

Ideea susţinută de Doamna Nina Petre vine în contradicţie cu ce 
scrie în Biblie - unde scrie că Dumnezeu a făcut animalele fiecare după 
„după soiul lor”. Deci ele nu mai evoluează conform lui Darwin. Dacă era 
aşa... ce ar fi devenit... o muscă de acum câteva milioane de ani - când era 
la fel ca acum - vezi chihlimbarele. Allan Kardec susţine şi el acelaşi lucru 
- un spirit de câine va rămâne tot spirit de câine - mai evoluat, este drept, 
dar tot spirit de câine va rămâne, întrupându-se numai în câine, nu în cal 
(apoi în nu mai ştiu ce animal şi, în final, în om... şi apoi în înger, 
arhanghel). Bunul simţ îmi spune că nu poate să fie decât aşa. 

Cum justifică (pe ce se bazează) Doamna Nina Petre când afirmă cele 
de mai sus legate de spiritul animalelor şi cât de benefic pentru ele este să 
le omori - supunându-le la o mare suferinţă? Preoţii susţineau teoria asta 
legat de peşti... că nu e „păcat” dacă îi omori... 

RĂZVAN: 

Fiindcă pari sincer interesat, am să îţi elimin confuziile, pe rând: 

1. Spui că speciile nu evoluează . Unele specii, precum musca sau 
crocodilul, s-au păstrat ca acum milioane de ani, e adevărat. Dar marea 
majoritate a speciilor s-au schimbat şi se schimbă, pe măsura ce mediul 
de viaţă se modifică. Este un lucru logic şi dovedit ştiinţific, deci nu poate 
fi combătut cu argumente de genul „aşa scrie în Biblie”. 

De fapt, evoluţionismul ştiinţific nu contravine creaţionismului 
religios! Darwin însuşi a recunoscut că adaptările speciilor au loc în 
limite strânse şi teoria lui nu explică apariţia vieţii. Este loc şi pentru 
Dumnezeu în ştiinţă... Fiecare specie este creată de îngeri creatori. E 
problema lor cum perfecţionează specia: prin mici modificări, printr-un 
nou design, inspirându-se din alte planete animate etc. 

2. Teoria spiritistă se aplică spiritelor, nu fiinţelor biologice în care 
ele sunt încarnate temporar. Spiritul este un cu totul alt tip de fiinţă 
cosmică, ce respectă cu totul alte legi decât plantele sau animalele. 

Spune undeva Kardec că spiritul de rang animal nu evoluează în cel 
de rang uman, în decursul timpului?! Dimpotrivă, spiritele sunt supuse 
legii progresului neîntrerupt, asta se afirmă în cărţile lui Kardec. Iar 
Scarlat Demetrescu, un mare scriitor spiritist, descrie cu mare fineţe 
modul în care spiritele se îmbogăţesc, trecând din rangul animal în cel 
uman. 

3. Porunca „să nu ucizi” apare în Vechiul Testament. Poate că nu e 
relevant aici faptul că acea carte este plină de crime şi genociduri în 

numele credinţei şi al lui Dumnezeu. Nici că ea relatează continuu despre 
jertfele animale practicate tot în numele credinţei. Care jertfe s-au 
perpetuat şi în creştinismul românesc, cum ar fi tăierea mielului sau a 
porcului. 

Trebuie înţeles că porunca „să nu ucizi” se referă la oameni , la 
semenii noştri, nicidecum la animale! Asta înţelege tot creştinul. Este 
adevărat că unele religii, precum cea jainistă din India, sunt mai radicale, 
evitând chiar şi uciderea accidentală a unei furnici sau unui fluture... Dar 
tu gândeşti creştineşte, nu după preceptele altor religii străine de cultura 
noastră. La noi, dacă afla că nu mănânci carne, preotul te întreabă „Nu 
cumva eşti într-o sectă?”. Chiar şi Isus mânca peşte... 

4. Bunul simt si omenia (din 2008 şi legea penală) ne împiedică să 
omorâm animale din alt motiv decât cel al hrănirii sau apărării. Pentru 
asta se chinuie oamenii să crească animale domestice : ca sursă de hrană. 
Altfel, nu le-ar ajuta să se înmulţească - deci multe spirite animale nu ar 
avea şansa rară de a se întrupa, spre a evolua. E un punct de vedere 
valabil pentru nivelul actual al planetei, cu oamenii şi animalele ei! Când 
oamenii nu vor mai avea nevoie să consume carne, va fi un alt tip de 
omenire pe Pământ, mult mai elevată... 

Oricum, nicio învăţătură spirituală nu vorbeşte de a omorî aiurea 
animalele, fără discernământ, fără motiv, din sadism. Asta e doar 
interpretarea ta exagerată... Dar dacă tu, Radu, nu vrei să fii un complice 
al ucigaşilor din abatoare, atunci ia atitudine şi dă un exemplu personal: 
renunţă la friptură şi la celelalte preparate de carmangerie! Vezi tu, e 
uşor să teoretizăm, dar numai practica ne arată valoarea opiniilor... 

5. Ca observaţie generală, scrierile spirituale tin pasul cu epoca în 
care au apărut . Se compară gândirea modernă cu cea oamenilor de acum 
2000-3000 de ani? Evident că astăzi gândim mult mai rafinat şi 
înţelegem multe lucruri care nu puteau fi explicate în Biblie. Scrierile lui 
Allan Kardec de acum 150 de ani detaliază adevărurile spirituale într-un 
mod adecvat vieţii moderne. Dar nici ele nu prezintă adevărul absolut. 
Scarlat Demetrescu, acum câteva decenii, a adus multe completări 
extraordinare. Peste 100 de ani, cu totul altfel vor fi prezentate realităţile 
spirituale. Mintea omului se cizelează şi învaţă noi concepte, ceea ce îl 
ajută să-şi aducă mai aproape lumea şi înţelesurile ei. 

Este loc pentru noi informaţii aduse de clarvăzătorii din prezent, 
care le completează pe cele mai vechi. Aşa trebuie văzute cărţile şi 
informaţiile spirituale: într-o evoluţie continuă, ca şi mersul omenirii. 
Chiar dacă, aparent, unele lucruri nu se potrivesc, trebuie adoptate 
versiunile mai recente - cu condiţia să fie autentice (adică intuite sau 
revelate şi decodificate de mintea ageră a omului ales de spirite pentru 
această sarcină). 

Vezi vreo diferenţă între profeţii din vechime şi mediumii de astăzi? 
Sigur că sunt multe diferenţe exterioare. Dar ei sunt inspiraţi de aceeaşi 
Sursă spirituală. Informaţiile pe care le transmit pot uneori diferi, iar 
alteori sunt aceleaşi, în altă formă. Important e ca omul care le află să le 

şi înţeleagă - cu o minte deschisă, antrenată să gândească. Nu să creadă 
orbeşte. Credinţa fără raţiune şi verificare personală nu este nici pe 
placul îngerilor şi nici al oamenilor inteligenţi. 

RADU: 

Revin cu lămuriri: în „Cartea Spiritelor” scrie, începând cu 
răspunsul nr 592 pana la 613: 

„Diferitele specii de animale nu purced defel unele din altele pe 
calea progresiei; astfel spiritul stridiei nu devine în mod succesiv cel al 
peştelui, al păsării, al patrupedului şi al cuadrumanului. Fiecare specie 
reprezintă un tip absolut din punct de vedere fizic şi moral, prin care 
fiecare individ merge la izvorul universal - suma principiului inteligent 
ce-i este necesar potrivit desăvârşirii organelor sale şi operei pe care 
trebuie să o îndeplinească printre fenomenele naturii.” (Cartea Spiritelor 
- Allan Kardec - Răspunsul 613) 

Acest lucru vine în totală concordanţă cu textul din Biblie, pe care 1 - 
aţi ignorat, legat de faptul că fiecare animal a fost creat după „soiul lui”, 
ele neevoluând ca specii unele din altele. „Dumnezeu a făcut fiarele 
pământului după soiul lor, vitele după soiul lor şi toate târâtoarele 
pământului după soiul lor. Dumnezeu a văzut că erau bune.” (Geneza 

1:25) 

RĂZVAN: 

întâi o observaţie de formă şi apoi una de fond: 

în primul rând, în citatul de mai sus este redat un simplu 
comentariu, opinia personală a lui Allan Kardec . care nu este o 
comunicare medhmmică (ca restul cărţii), ceea ce îi diminuează oarecum 
credibilitatea. Kardec nu a fost medium, ci doar a sistematizat 
comunicările primite de la spirite. 

în al doilea rând, el mai adaugă totuşi în acelaşi loc următoarele: 

„Nu toate spiritele gândesc la fel despre legăturile existente între 
om şi animale. După unele, Spiritul nu ajunge la perioada umană decât 
după ce se va fi elaborat şi individualizat prin diferitele niveluri ale 
entităţilor inferioare ale creaţiei. După altele, Spiritul omului ar fi 
aparţinut întotdeauna speciei umane, fără a trece prin filiera umană.” 
Deci autorul, după ce a adunat mesajele de la diverşi mediumi, ne aduce 
la cunoştinţă: părerile spiritelor sunt împărţite . Iar Kardec nu tranşează 
adevărul, ci doar ne sugerează preferinţa sa. Şi tu ai dreptul la o părere, 
dar ea nu se sprijină pe autoritatea „Cărţii Spiritelor” (adică a mesajelor 
venite de la Spiritele Superioare). 

Metodologic, ar fi foarte important aici să aflăm care spirite susţin a 
doua variantă (cum că Spiritul omului ar fi aparţinut întotdeauna speciei 
umane) şi cu ce cuvinte, căci Kardec nici măcar nu s-a obosit să publice 
mesajele de la spiritele care o susţin. Probabil că nici el nu avea încredere 
deplină în ele. în spiritismul ştiinţific, o regulă de bază este să stabilim 
nivelul spiritului care comunică, ca să putem valoriza mesajul său. (în 

„Cartea Spiritelor”, spiritele sunt clasificate de la răspunsul 96 până la 

în privinţa textului din Biblie citat de tine, acolo este o exprimare 
generală şi ambiguă şi nici nu se poate pune în balanţă cu nivelul actual 
al cercetărilor spiritiste (care sunt de fapt nişte revelaţii, că oamenii nu 
prea au cum să cerceteze aceste lucruri). Nici preoţii nu cred chiar tot ce 
scrie în Biblie! Se pot găsi acolo argumente şi contraargumente pentru 
orice. 

Citeşte -1 mai bine pe Scarlat Demetrescu, care explică pe îndelete 
cum este cu evoluţia spiritului. Nici în cărţile străine nu cred să mai 
existe o aşa detaliere a anumitor subiecte spirituale extrem de rafinate. 

RADU: 

Am căutat în „Din Tainele Vieţii şi ale Universului” - cartea pe care 
mi-aţi recomandat-o să o citesc. O citisem. în capitolul „Evoluţia de la 
piatră la om” (a doua carte) scrie aşa: 

„în esenţa sa, oricare entitate spirituală se compune din scânteia 
divină - sau spiritul -, înconjurată de învelişurile fluidice - sau 
perispiritul. Spiritele evoluează de la scânteia atomului până la marile 
Divinităţi Creatoare din Sfera divină . Perispiritul sau fluidul corpului 
scânteii, al spiritului, evoluează şi el mereu, tot mai sus. Aşadar, şi 
scânteia, şi materia învelişurilor sale se schimbă, se perfecţionează. 

Dar să nu se creadă că aici, pe Pământ, scânteia de mineral devine 
scânteie de plantă, scânteia de plantă devine scânteie de animal, că 
spiritul de animal devine spirit de om. Această prefacere se face numai 
în Sfera divină, (n.n. - deci se face!) De asemenea, după o evoluţie de mii 
şi milioane de ani, prefacerea fluidelor perispiritului se face tot în Sfera- 
Laborator.” 

Vă mulţumesc! 

20 septembrie 2013 


EGO Şl PERISPIRIT 

RADU: 

Perispiritul este tot una cu Ego-ul? 

RĂZVAN: 

Perispiritul semnifică tot ce nu este nici Corp fizic, nici Spirit, adică 
energia-simţirea-inteligenţa aflată între cele două (corp eteric, corp 
astral, corp mental). Perispiritul este deci ceva concret, uneori chiar 
palpabil. 

Ego-ul este o abstracţiune folosită în explicaţiile psihologice, care pe 
alocuri se suprapune noţiunii de personalitate umană. Egoul este mai 
degrabă o rezultantă a funcţionării corpurilor fizic, eteric, astral, mental. 

Nimeni nu a definit vreodată foarte clar ce este ego-ul, de aceea fiecare 
specialist îl foloseşte în funcţie de context şi intenţii. 

Desigur că există componente ale acelor învelişuri care pot fi făcute 
responsabile de unele acţiuni „egoiste” ale omului, dar nu învelişul în 
sine este ego-ul. într-un cadru dihotomic rigid, putem afirma că deciziile 
se pot lua ori de către Spirit şi transmise la corpurile inferioare, ori de 
către corpurile inferioare însele, fără aportul Spiritului. Dar asta nu 
înseamnă că toate deciziile din ultima categorie sunt egoiste, în sensul 
rău al cuvântului. Pot fi considerate „egotice”, dar având acceptul tacit al 
Spiritului. 

23 februarie 2013 


FORMA SFERICĂ A SPIRITELOR DIN FOTOGRAFII 

RADU: 

Legat de afirmaţia dumneavoastră: „apariţiile luminoase sferice 
(sau de alte forme) publicate de noi sunt manifestări vizibile ale 
perispiritului”. 

întrebarea care se pune: De ce au toate formă sferică? Perispiritul 
poate să ia - la voinţa Spiritului - orice formă. 

Ştiaţi că acele globuri sferice apar la toate aparatele Nikon Coolpix? 
Indiferent de cine face poza. Oare de ce? 

RĂZVAN 

Ar fi interesant de dovedit că la TOATE aparatele Nikon Coolpix 
apar de FIECARE DATĂ globuri sferice. Căci la multe alte mărci de 
aparate foto apar deseori astfel de globuri. Nu se pune problema că apar 
doar la un anumit tip de obiectiv optic şi nici că la acel tip de obiectiv ar 
apărea ÎNTOTDEAUNA. 

O posibilă explicaţie a apariţiei tot mai frecvente a lor ar fi 
intensificarea câmpului energetic al planetei (intrarea în „centura 
fotonică” ar putea genera noi fenomene energetice). Prin urmare, 
spiritele ar fi „revelate” chiar fără voia lor, deci surprinse în forma lor 
„domestică” - de sferă. 

RADU: 

E greu - practic imposibil - de dovedit că toate aparatele Nikon 
Coolpix captează orburi. Eu am avut 2 astfel de aparate Nikon - ambele 
surprind la fel. Cel puţin la mine. Globurile ies mereu. Să faci o poză 
curată era un noroc „chior”. Când am luat un Nikon DSLR îmi era teamă 
că vor apare, ceea ce ar fi fost un dezastru. Acum 3 ani - când încă nu se 
punea chestiunea intrării în centura energetică - la Sinaia, Herculane, în 
cimitire, pe lacuri (Bucureşti) erau pozele pline de aşa ceva. Practic, le 
stricau. 

Ce am remarcat însă. Au voinţă proprie. Mi s-a întâmplat ca să le 
văd pe aparat, multe, chiar foarte multe. La descărcarea pozelor în 
calculator, dispăreau. Am repetat asta de multe ori. Era la fel. Unele nu 
vor să vină. Altele da. 

Credeţi că forma lor „domestică” este sferică? în Kardec nu am citit 
nimic legat de aşa ceva. 

RĂZVAN: 

Faptul că ai afinitate cu spiritele este un lucru lăudabil. La alţii poate 
că nu apar în poze, indiferent de aparatul folosit. Ce scrii tu confirmă 
ceea ce am afirmat în mai multe rânduri, în articole şi cartea mea 
dedicată subiectului. 

în privinţa formei sferice, Scarlat Demetrescu scrie ceva asemănător 
în „Din tainele vieţii şi ale universului”. 

Se ştie faptul că sfera este forma geometrică de minim efort atât în 
planul fizic, cât şi în planul eteric. Picăturile de apă iau spontan forma 
sferică, tensiunea superficială obligându-le la asta. 

RĂZVAN: 

Da, sfera este forma geometrică cu volumul cel mai mic pe care îl 
poate lua o cantitate de substanţă. O să reiau lectura lui Demetrescu. Este 
posibil, perispiritul fiind semi-material, să ia o formă în care energia 
consumată pentru a menţine forma e minimă (natura este econoamă la 
chestii din astea). Mulţumesc pentru idei. 

21 februarie 2013 

PANSEURI ŞI AFORISME 


Culegere de reflecţii publicate de autor în rubrica „Esoterika" (2010- 
2014) din website-ul www.spiritus.ro 


2010 

Spiritul nu comunică cu mediumii imediat înainte de a intra în 
foetus şi nici după aceea, în timpul vieţii intrauterine. De acum înainte, 
va putea comunica numai cu mentalul acestuia sau cu spiritele 
înconjurătoare. Nu îl mai interesează decât micuţa fiinţă care îl poartă în 
adâncul creierului său. 

16 septembrie 2010 


Nebunul aude orice, iar telepatul aude numai ce-i convine. Toţi 
nebunii se cred paranormali. Individul paranormal se comportă normal 
numai dacă îşi dresează mintea. Vocile pe care le auzi în creier arată 
slăbirea protecţiei telepatice. Nu poţi da vina pe atacurile energetice. 
Numai tu singur poţi să opreşti acele voci. 

21 septembrie 2010 


Legile specifice lumii spiritelor se deosebesc de cele ale noastre, iar 
disciplina spiritelor este mult mai strictă decât cea a oamenilor. 

24 septembrie 2010 


Sunt destui semidocţi pretinşi „esoterişti” care confundă spiritul 
mortului cu omul plecat într-o călătorie. Spiritul mortului nu mai este 
acelaşi cu sufletul omului, ci o fiinţă independentă. O transcomunicare cu 
un spirit nu este un dialog cu omul care a murit. Omul a intrat în pământ, 
de unde nu va mai ieşi niciodată viu. O vorbă înţeleaptă spune „Morţii cu 
morţii, viii cu viii”. Viaţa este permanent schimbătoare şi trebuie să ne 
obişnuim cu acest gând. 

10 octombrie 2010 


Spiritele rudelor decedate nu au competenţă în privinţa activităţilor 
specifice oamenilor. Mai ales după o perioadă mai lungă de la deces, nu 
ne putem baza prea mult pe corectitudinea răspunsurilor date de spirit. 
După un an de la deces, spiritul a ieşit deja din perioada de tranziţie. Prin 

urmare, se simte bine, are foarte mult de lucru, dar ca spirit, nu ca om. 
Acum este o fiinţă universală, detaşată de viaţa omului care a fost. 

12 octombrie 2010 


O transcomunicare cu un spirit nu reprezintă o întâlnire cu omul 
care a murit. Spiritul nu este acelaşi cu omul, ci o fiinţă independentă, cu 
o gândire universală, deasupra micilor preocupări umane. Uneori, 
mesajul de la spiritul mortului poate să ne dezamăgească aşteptările 
concrete. Unele spirite sunt mai inteligente, altele mai puţin inteligente. 

2 decembrie 2010 


2011 

Care este rostul apariţiilor spiritelor în fotografii sub forma 
globurilor luminoase ? Printre altele, ele vor să ne spună că nu suntem 
singuri în Univers, ci dimpotrivă, aici este foarte aglomerat! Or, cum 
buna educaţie ne impune să fim politicoşi (sau măcar prevăzători) cu 
vecinii, e cazul ca populaţia lumii să reconsidere idei învechite precum 
„Omul trebuie să supună natura” (după cum se vede, natura e mult mai 
mult decât credeam), „Omul are dreptul să facă orice vrea, căci nu este 
dator nimănui”, „Realitatea se întinde numai până unde au descoperit-o 
savanţii deocamdată”, „Dumnezeu nu există, fiindcă nu L-a văzut 
nimeni” etc. 

Acum, când aproape fiecare om din lumea civilizată a avut ocazia să 
fotografieze sau măcar să vadă poze cu sferele luminoase inexplicabile 
ştiinţific, mentalitatea colectivă e pe cale să sufere un salt calitativ înspre 
acceptarea existenţei unei lumi spirituale (sau paralele), locuite de fiinţe 
inteligente (spiritele), aşa cum vom deveni şi noi, oamenii, după 
părăsirea corpului fizic prin „moartea carnală”... Desigur că oponenţii 
progresului uman ne induc scepticismul, îndoiala că sferele luminoase 
din poze ar fi nişte fiinţe inteligente. Tocmai din acest motiv, evoluţia 
omenirii este întârziată faţă de calendarul cosmic. Pământul găzduieşte 
prea mulţi oponenţi ai deschiderii mentale şi spirituale către o Realitate 
mai largă şi binevoitoare. 

în cartea „Proiectul Sfera - studiu asupra entităţilor spirituale 
sferice” autori de prestigiu internaţional confirmă opiniile noastre, 
precum că apariţiile globulare sunt prezenţe non-fizice şi inteligente, 
într-un cuvânt, spirituale. O condiţie esenţială a unei teorii ştiinţifice este 
ca ea să-i conducă la aceleaşi concluzii pe cercetătorii ce o aplică separat 
şi independent. Este valabilă şi reciproca: dacă diverşi observatori ajung 
la aceleaşi concluzii plecând de la aceleaşi fapte experimentale, probabil 
că teoria este corectă. Cercetători din toată lumea, cu diverse profesii şi 
capacităţi mentale, ajung la aceeaşi concluzie: unii globi luminoşi care 
apar în fotografii sunt imagini ale unor entităţi invizibile, care doresc să 

se facă cunoscute oamenilor. Există, desigur şi o tabără a scepticilor, care 
neagă totul - dar nici nu pot explica nimic. 

io iunie 2011 


2012 


Caricatură despre „orbs”, cuvânt englez în sensul unor efecte optice 
de natură fizică 


Uite, am fotografiat 
spirite, globi luminoşi ! 



30.06.2012 


2013 

IERARHIA SPIRITELOR 

în relaţia cu lumea spirituală, putem întâlni mai multe tipuri de 
spirite, foarte simplificat: 

1 - Spiritele comune, ale unor oameni defuncţi, aflate în curs de 
evoluţie, neavând prea multe cunoştinţe spirituale sau înţelepciune. Ele 
sunt ţinute „din scurt” de spiritele superioare. 

2 - Spirite superioare , având cunoştinţe vaste în anumite domenii, 
uneori însărcinate cu paza sau îndrumarea omului - pot fi asimilate 
îngerilor păzitori şi lucrători. Ele se subordonează spiritelor foarte înalte. 

3 - Spirite foarte înalte. Lumini celeste care au totală libertate şi 
putere de a ne ajuta în orice mod cred ele de cuviinţă şi chiar de a realiza 
miracole. Conştiinţa lor este aproape de Divinitate, ceea ce le permite să 
nu greşească în deciziile lor, în acelaşi timp conferindu-le libertatea de a 
alege orice mijloc găsesc util pentru a rezolva o problemă. Această putere 
universală şi libertate de a o folosi le fac pe aceste Spirite extraordinar de 
fericite. 


CUM NI SE ÎNFĂŢIŞEAZĂ SPIRITELE 

Se spune că lumea spiritelor este cu totul diferită de lumea 
oamenilor. Şi chiar aşa este. Totuşi, spiritele doresc cu ardoare să 
interacţioneze cu oamenii, chiar mai mult decât vrem noi. Şi o fac fie 
amestecându-se cu noi, fie doar comunicând cu noi. (De altfel, în fiecare 
om stă ascuns un spirit.) însă, legităţile lumii fizice limitează foarte mult 
contactul nestânjenit cu entităţile spirituale imateriale. 

Iată, într-o sinteză, modalităţile prin care un spirit ni se poate 
înfăţişa sub o formă umană: 

- Prin încarnare obişnuită . Spiritul ia în stăpânire un embrion aflat 
în burta mamei sale, pe care îl supraveghează până la naştere şi după 
aceea are grijă de om până la moarte. Este modul cel mai complet de a 
acţiona în lumea fizică (dar nu şi cel mai simplu ori lipsit de riscuri!). 
Orice om este condus de un spirit încarnat în el. 

- Prin încarnare scurtată . Vorbim de fenomenul „walk-in”, în care 
spiritul preia un corp uman deja construit, cu acordul spiritului iniţial. 
Procesul poate avea loc în copilărie ori chiar la vârsta bătrâneţii. Este o 
modalitate mai rar folosită, de obicei preferată de spiritele evoluate, în 
vederea unei misiuni speciale. Exemplu : întruparea spiritului Maicii 
Domnului în Palestina antică, într-o tânără femeie evreică care se numea 
Miriam. 

- Prin încorporare intr-un medium . Este un fenomen de scurtă 
durată, de obicei realizat în cursul unor şedinţe dedicate acestui scop. 
Este nevoie de un medium înzestrat cu capacitatea de a se lăsa încorporat 
de un spirit (spiritul său propriu ieşind temporar din corp). Exemplu : 
celebrul vindecător Joao de Deus, prin care acţionează, pe rând, mai 
mulţi „medici” din lumea spiritelor. 

Putem vorbi şi de încorporarea patologică intr-un medium 
involuntar, fără acordul acestuia, de obicei a unor spirite inferioare, 
procesul numindu-se „posedare” sau „furt de identitate”, iar în cazuri 
extreme, „personalitate multiplă”. 

- Prin materializare completă . Este un fenomen realizat de spirite de 
foarte înaltă calitate, venite cu o misiune punctuală printre pământeni 
(de obicei, de salvare sau avertizare). Materializarea este o copie a 
corpului pe care l-a avut spiritul respectiv în ultima sa încarnare terestră 
(cu posibile variaţii). Ea însă nu durează mai mult decât este nevoie 
pentru ca spiritul să-şi transmită mesajul oamenilor înmărmuriţi de 

uimire (de la câteva minute până la câteva ore). Exemplu : apariţiile lui 
Isus printre ucenicii Săi, după răstignire. 

- Prin apariţie fantomatică . Este un fenomen paranormal des 
raportat. Destul de rar însă apariţia imaterială este văzută chiar de 
oricine sau, la fel de rar, transmite un mesaj coerent şi util destinatarului. 
De obicei, doar persoanele înzestrate cu percepţie extrasenzorială văd 
acea fantomă, cu care dialoghează într-un mod neechivoc. în cazuri 
speciale, vederea cu ochiul minţii poate fi, ea însăşi, indusă temporar 
unei persoane care nu o deţine în mod obişnuit. Exemplu : apariţiile 
Fecioarei Maria la Fatima doar în faţa ochilor acelor copii deosebiţi. 

- Prin apariţie onirică sau în transă . în unele vise, ni se pot arăta 
diverse persoane cu care avem un dialog viu, aproape real. Diferenţa faţă 
de un vis obişnuit o dă claritatea neobişnuită a discuţiei şi amintirea 
perfectă a întâlnirii onirice. Ar putea avea un rol de avertizare ori de 
sfătuire într-o situaţie critică etc. Putem introduce în această categorie şi 
percepţiile primite într-o stare de transă, de conştiinţă modificată. 

- Prin alte posibilităţi de a comunica cu entităţile invizibile, fără ca 
ele să îşi facă apariţia în faţa ochilor noştri fizici sau pe ecranul mental: 
comunicare intuitivă, telepatică, clarauditivă . prin alte simţuri, prin fapte 
sau coincidenţe simbolice, semne etc. Chiar dacă nu ni se înfăţişează sub 
aspect uman, spiritele continuă, prin diverse metode, să interacţioneze cu 
noi. 

- Una din recentele posibilităţi ale spiritelor de a-şi face cunoscută 
prezenţa este cu ajutorul fotografiilor digitale . 

Fotografiile cu sfere luminoase din site-ul nostru provin de la zeci de 
cititori care au fost surprinşi să le găsească şi în pozele din arhiva lor 
personală. Nu sunt trucate (cui ar folosi?) şi nici nu se datorează unor 
defecte ale aparatelor foto. Explicaţiile materialiste ar fi că sunt fire de 
praf din aer, stropi de apă sau reflexii luminoase. O parte dintre sferele 
luminoase ar putea avea şi aceste cauze. Dar majoritatea ar putea avea, la 
fel de plauzibil, şi altele neobişnuite. Iar un număr cert dintre ele nu pot 
fi explicate deloc pe baza legilor cunoscute ale fizicii. 

Aceşti din urmă globii luminoşi/orbs se pot descrie astfel: Au liber 
arbitru. Nu se arată oricui şi oricând. Dacă vor, se pot face vizibili în orice 
condiţii (nu doar cele pe care se bazează explicaţiile fizice). Invocarea lor 
cu încredere şi respect poate provoca apariţia lor. De aceea, le numim 
SPIRITE...! 

Desigur că spiritele se pot manifesta şi sub formă ectoplasmatică, de 
abur, ca în şedinţele spiritiste din secolul 19. Acestea sunt însă cazuri 
RARE, necesitând mediumi de materializare puternici. Sau se pot 
manifesta ca fantome, precum în filmele americane de duzină. Dar forma 
naturală a spiritelor este cea sferică. Aşa scrie şi Scarlat Demetrescu în 
cartea sa „Din tainele vieţii şi ale universului”, pe care o recomand celor 
care vor să se iniţieze în spiritism. 

în concluzie, apariţiile luminoase sferice (sau de alte forme) din 
pozele publicate de noi sunt manifestări vizibile ale perispiritului. Spiritul 

este o scânteie atât de mică, încât nu poate fi văzut nicicum. în poze se 
vede numai partea grosieră a PERISPIRITULUI, cea mai densă, mai 
apropiată de vibraţia eterică. Emanaţia subtilă astrală superioară nu 
poate fi surprinsă încă prin mijloacele tehnice de care dispunem. 

Puteţi citi explicaţii aproape complete despre acest fenomen 
contemporan în cartea „Globii luminoşi din fotografii”, de Răzvan Petre. 

îyfebruarie 2013 


PROFESORUL ANTON CHEVORCHIAN 

Astă-noapte l-am visat pe iubitul meu profesor de limba română din 
liceu, Anton Chevorchian. Pentru mine, el reprezintă cu siguranţă primul 
model de OM pe care l-am întâlnit (şi a rămas printre puţinii!). Mi-a fost 
profesor patru ani şi diriginte în ultimii doi ani de liceu (1980-1984). 
Pentru mine, din perioada liceului, figura lui iese în evidenţă ca a unui 
maestru spiritual. Abia ulterior am înţeles asta. Şi mi se pare izbitoare 
asemănarea cu personajul principal din memorabilul film „Cercul 
poeţilor dispăruţi” (Dead Poets Society, din 1989). 

Nu-i pot uita dispreţul, afişat ostentativ, în privinţa notelor şi 
catalogului. Şi nici modul în care ne dădea lucrări de control: pe o 
jumătate de coală (niciodată una întreagă) trebuia să răspundem în 
câteva rânduri la o întrebare bine ticluită. Lucrarea de control dura exact 
6 minute. 

Avea o prestanţă deosebită, care putea să te intimideze. M-a cucerit 
de la prima întâlnire. Simţeam în el o căldură umană deosebită. Avea 
carismă, dar nu cunoşteam pe atunci acest cuvânt. Ştiam doar că ceilalţi 
erau profesori, iar el era Altceva. Acum ne priveşte dintre îngeri şi ar vrea 
să ne ajute şi mai mult decât a făcut-o pe când era printre noi. Eu unul, îl 
simt şi mi-e dor de el... 

NOTĂ. Imediat după ce am postat omagiul de mai sus, am simţit o mare 
uşurare. Trecutul din adolescenţă nu mă mai apăsa în niciun fel, nici 
măcar ca nostalgie după anii tinereţii. Practic, m-am eliberat de trecut, 
încercând să înţeleg mai bine, am primit răspunsul intuitiv că acest 
omagiu fusese o acţiune sugerată de spiritul, acum liber, al Profesorului 
(care a decedat în anul 2009). Prin ea, am promovat munca pe care o 
dusese omul Chevorchian, ceea ce îi era de folos în acel moment. 

Probabil că spiritul său urma să fie ridicat în rang şi mai avea nevoie de 
câteva „recomandări". Cam la fel se întâmplă când oamenii aprind 
lumânări şi îl vorbesc de bine pe răposatul plecat dintre ei. Gândurile lor 
bune şi recunoştinţa pe care i-o poartă îl hrănesc spiritual, îl înnobilează 
şi îl ajută să progreseze în lumea spiritelor... 

Lumină pe cale, spirite prieten, şi la bună revedere! 

5 iunie 2013 

ARE UN SPIRIT PUTERI PARANORMALE? 

Are un spirit puteri paranormale? Da şi nu. 

Spiritele imature nu au oricum putere suficientă. 

Spiritele superioare le pot pune la treabă pe unele specializate, care 
li se subordonează, dar numai cu autorizaţie de mai sus. E ca şi cum ai 
avea un avion funcţional, dar nu poţi decola decât cu aprobarea şefului de 
aeroport. 

Deci în sensul totalei libere voinţe, spiritul nu are puteri 
paranormale aplicabile asupra omului. El respectă legile fizice ale 
planului terestru. Nu se fac minuni (încălcări ale legilor fizice) pe bandă 
rulantă. Ele apar câteodată, mai ales în intimitatea omului, nu în arene. 
Miracole magice, mai rar - doar în spectacolele de magie autentică... 

Spiritul dezîncarnat al lui Bruno Groning, celebrul taumaturg, 
spunea cam aşa, în mesajul preluat de mediumul Nina Petre: „Căutaţi-i 
pe vracii voştri să vă vindece, nu cereţi miracole cereşti!”. Iată cum 
interpretez eu spusele sale. Vindecătorii umani au o misiune de 
îndeplinit, aceea de a răspunde imediat şi necondiţionat cererilor de 
ajutor ale oamenilor bolnavi sau suferinzi. Cerându-le ajutorul, îi ajutăm 
chiar şi pe ei să îşi îndeplinească sarcina spirituală, pe lângă recăpătarea 
sănătăţii bolnavului. în schimb, spiritele dezîncarnate pot avea alte 
misiuni decât cele pe care le presupunem noi, oamenii. în plus, sunt 
conştiente că nu îi pot ajuta cu harul lor decât pe puţini solicitanţi. 
Vindecătorii umani nu sunt la fel de pretenţioşi privind moralitatea sau 
karma pacienţilor. 

Miracolele din spectacolele de magie survin cu precizie şi sunt 
previzibile pentru că servesc misiunea magicienilor, cea de a uimi 
oamenii şi a le deschide orizontul minţii. Dar de obicei aceşti magicieni 
nu le aplică în viaţa cotidiană - nu pot sau nu vor. 

Spiritele Cerului nu răspund automat la cererea oricui, ci doar cu 
aprobare şi numai în anumite condiţii. De aceea vindecările paranormale 
pot avea loc prin aport pur spiritual, dar într-un procent foarte mic şi nu 
neapărat atunci când vrea omul credincios. De fapt, primim de foarte 
multe ori un ajutor mascat în diverse împrejurări, fără a ne da seama. 

Un posibil motiv al acestei stări de fapt este să nu devenim fatalişti 
sau neputincioşi, să avem încredere în forţele proprii (chiar dacă uneori 
nu ar fi suficiente), să nu fim dependenţi de forţe exterioare, ca nişte 
handicapaţi. 

Un exemplu: Eşti bolnav şi iei un medicament. Abia atunci primeşti 
un ajutor energetic suplimentar de la vreun înger, ca să ai impresia că 
acel medicament te-a ajutat. în felul ăsta, primeşti ajutorul ceresc, dar îţi 
şi păstrezi atitudinea voluntară, deschiderea spre acţiune personală. 

Desigur, în acest caz este şi mai probabil să primeşti un sprijin secret 
de la propriul subconştient, care îşi poate mobiliza toate forţele sau poate 

apela la forţe externe nebănuite (aşa-zisul efect „placebo”). Acesta face 
că, deşi ai luat un medicament ineficient, totuşi te vei întrema - prin 
autosugestie, cum se spune. 

7 august 2013 


2014 

Propuneri de denumiri 

Allan Kardec spunea că spiritismul are o triplă natură, fiind ştiinţă, 
filosofie şi religie, în acelaşi timp. Poate că viitorul ar trebui să uzeze de 
nume specifice pentru fiecare din aceste aspecte. Iată propunerile mele: 

Spiritometria = ştiinţa prin care se observă, descriu, clasifică 
spiritele, direct (extrasenzorial) sau indirect (prin efectele fizice 
obiective) 

Spiritologia = doctrina filosofică a spiritismului, magistral 
sintetizată („codificată”) de Allan Kardec şi completată continuu de 
mediumii elevaţi. Ea ar fi pentru spiritism ce este teologia pentru religie. 

Spiritismul = ca religie, este strâns legată de morala şi practicile 
creştine. în casa spiritistă (considerată „templul sacru” al spiritismului) 
se practică în cadrul reuniunilor: rugăciuni colective (către Divinitate, 
Isus, Maica Domnului), pase magnetice vindecătoare, energizarea apei, 
dialoguri psihoterapeutice, comunicări mediumnice etc. 

7 martie 2014 

CERCURILE MISTERIOASE DIN LANURI 


Ce sunt cercurile din lanuri? 

Cercurile din lanuri („crop circles”, „crop formations”, Ib. engl.) sunt 
desene geometrice la scară mare, acoperind arii de zeci şi sute de metri pătraţi, 
realizate prin culcarea ordonată a unor porţiuni din lanurile de grâu, porumb, 
orz, rapiţă etc. Fenomenul a căpătat răspândire mondială în ultimii ani, astfel 
de formaţiuni misterioase fiind raportate în multe ţări. Sute de cercetători, 
majoritatea cu pregătire ştiinţifică de nivel înalt, studiază minuţios fiecare 
desen nou apărut. Ce este de-a dreptul supărător este că, până acum, nimeni 
nu a putut da o explicaţie „rezonabilă” apariţiilor... 



Desen foarte complex, cu diametrul de 240 metri, apărut peste noapte într-un 
lan de cereale din Mill Hill, Anglia, în 2001. Precizia realizării este fantastică. 

Reacţia martorului ocular 

Primul contact vizual cu o astfel de imagine gigantică îţi creează emoţie 
artistică şi elevaţie intelectuală, urmate inevitabil de întrebările: „cine a făcut 
desenul acesta? cum şi când?”. începi imediat să cauţi urmele paşilor 
făptaşilor, dar nu găseşti nimic - în jurul desenului spicele sunt intacte. Şi de 
aici începe marea căutare şi fervoarea ştiinţifică. Vrei să aduni toate indiciile 
care te-ar putea conduce la o explicaţie a fenomenului. 

Fenomen natural? 

Găsim în natură forme geometrice aproape perfecte, cum ar fi marea 
varietate de fulgi de zăpadă. Poate că aceste cercuri apărute în lanuri sunt 
forme de manifestare a unor energii telurice care radiază la suprafaţă, fenomen 
analog cu aranjarea geometrică a piliturii de fier pe un suport supus 
magnetizării... 

Totuşi, de la an la an complexitatea desenelor a crescut, de la simple 
cercuri sau combinaţii de cercuri la forme liniare combinate cu circulare, apoi 
la forme poligonale, apoi la schematizarea unor insecte sau orbite de planete, 
forme de fractali, desene de o frumuseţe artistică remarcabilă şi care respectă 

nişte proporţii matematice exacte. Nu există nicăieri în lumea naturală un 
asemenea fenomen evolutiv şi purtător de sens, pe care îl putem cataloga, fără 
a greşi, drept artă si comunicare . 

Meşteri nevăzuţi? 

Cea mai tentantă rămâne, desigur, ipoteza făuririi acestor desene de 
mâini umane pricepute. Uşor de zis, greu de demonstrat! Este adevărat că au 
fost depistate şi câteva falsuri, făcute de nişte teribilişti, în scop publicitar ori 
pentru a batjocori acest mister. Dar uşurinţa cu care au fost imediat depistate 
de către specialişti arată că ele erau doar nişte slabe imitaţii ale stilului 
ORIGINAL. 

O formaţiune ORIGINALĂ are întotdeauna o formă completă, perfectă. 
Ea modifică structura solului şi creează un câmp electromagnetic intens. 
Culcarea spicelor nu se datorează unui procedeu mecanic, ci unuia de încălzire 
din interior al tulpinii plantei, care se înmoaie temporar pentru a se îndoi la 
orizontală uşor, fără a fi ruptă. Analiza microscopică a revelat existenţa unor 
bobiţe de material magnetic în spice, a căror densitate scade liniar de la centru 
spre marginea formaţiunii. Dacă cineva ar pretinde că el a făcut o astfel de 
formaţiune, considerată a fi ORIGINALĂ, orice savant ar fi curios să afle CUM! 
Căci nu există metode cunoscute care să redea aceste efecte complexe integral. 

Dacă formele grafice din lanuri ar fi opera unor oameni, cum se face că 
nimeni nu i-a văzut până acum, după apariţia a mii de astfel de desene în toate 
colţurile globului (SUA, Canada, Germania, Anglia, Franţa, Olanda etc.)?! Ce 
interes ar putea avea o astfel de ipotetică echipă de „desenatori în lanuri” să 
cheltuiască atâta energie, folosind o tehnologie necunoscută şi nici măcar să nu 
îşi dezvăluie identitatea, ca să primească laurii?! 

Mai mult, fenomenul nu este cu totul de dată recentă, ci a fost înregistrat 
şi de cronicile secolului 17 în Anglia şi Germania, când oamenii îngroziţi 
credeau că cercurile apărute în lanuri sunt rodul demonilor şi al vrăjitoarelor. 
Cam puţin probabil ca echipa de „desenatori” teribilişti să fi supravieţuit 
incognito atâtea secole! 

Desenele nu apar întotdeauna peste noapte. Un pilot care survola 
Stonehenge s-a întors deasupra zonei după 30 minute, văzând şi filmând o 
formaţiune care nu exista acolo înainte. Apăruse într-un interval de jumătate 
de oră, ziua în amiaza mare, lângă o şosea circulată! S-au relatat şi cazuri când 
timpul de apariţie a fost de sub un minut!... 

Pista mentalistă 

Istoria acestor apariţii de formaţiuni grafice gigantice ne arată că ele sunt 
mai frecvente acolo unde oamenii le dau importanţă, le studiază imediat ce 
apar, au aparate de zbor cu care le survolează şi le fotografiază, discută între ei 
şi informează opinia publică. Pare a fi o interacţiune între oameni şi creatorii 
desenelor. 

Una din echipele de cercetători pasionaţi ai acestui fenomen au făcut o 
meditaţie în grup, prin care au invocat apariţia unei formaţiuni cu 
caracteristici clare. A doua zi, au găsit în apropiere una, identică până în 
amănunt cu cea mentalizată de ei. Să fie toate aceste desene simbolice rodul 
unor asociaţii esoterice care se ocupă cu modelarea subconştientului colectiv? 

Dar care ar putea fi legătura dintre această prezumtivă grupare şi sferele 
luminoase galbene, roşii, care zboară adeseori în preajma formaţiunilor abia 
apărute? Ele au fost surprinse şi pe film, iar comportamentul lor dovedeşte 
inteligenţă şi faptul că nu sunt de sorginte umană... 

Dincolo de ştiinţă 

Unii dintre noi poate că aşteaptă enervaţi ca ştiinţa să le spună odată că 
cercurile din lanuri sunt fie o farsă, fie o creaţie omenească, fie un fenomen 
natural. Aşteptăm să ni se garanteze: „Nu există mistere, oameni buni, fiţi 
liniştiţi, Ştiinţa gândeşte pentru dumneavoastră!”. 

Dar poate că, dimpotrivă, ar trebui să medităm mai profund, poate că 
mesajul lor ni se adresează personal! Să ne deschidem, aşadar, mintea, să ne 
minunăm de aceste desene, proaspete ca rouă dimineţii, irezistibil de 
frumoase, de necombătut ca o teoremă matematică, efemere ca spicele sub 
tăişul secerătorilor! 

Isabelle Kingston, unul din mediumii dedicaţi comunicării cu invizibilii 
Făuritori ai cercurilor misterioase, a prezis de multe ori locul unde urmau să 
apară noi desene, câteva din caracteristicile lor şi mesajul care le însoţea. Ea 
spune că sarcina acestora este să transforme în mod subtil conştiinţa 
oamenilor, prin intermediul mesajelor subconştiente conţinute în cercurile din 
lanuri. Unele comunicări indică şi efecte de natură fizică şi psihică asupra 
pământenilor sensibili care se aşează şi meditează în interiorul lor. 

Aceşti Veghetori ai planetei („Watchers”, lb. engl.), care sunt entităţi 
spirituale, nu vor şi nu pot să intervină în mod direct în viaţa pământenilor, 
căci aceasta ar contraveni Legii Universale. Depinde numai de noi cum 
interpretăm informaţia care ne-a fost pusă la dispoziţie şi să o utilizăm pentru 
binele umanităţii, pentru a ne recâştiga armonia cu natura şi cu noi înşine... 

2005 


ADDENDA 

DOVEZI FILMATE CĂ „MINGII DE LUMINĂ” sau „GLOBI LUMINOŞI” 
(nu extratereştrii) CREEAZĂ MISTERIOASELE CERCURI DIN LANURI: 

- O formaţiune este creată sub ochii noştri: 

Secvenţa esenţială (30 secunde) 12 , întregul documentar (5 minute) 13 

- Filmarea unei mingii de lumină deasupra unui cerc deja format (45 
secunde)^ 

- Altă filmare a unei mingii de lumină într-un lan (3 minute 30 secunde) 13 


12 http://www.youtube.com/watch?v=6M6vP8-SbUo 
'3 http://www.youtube.com/watch?v=9SJvVW8s_Oc 
'4 http: //www.youtube.com/watch?v=kdeJrDgM01A 
’5 http: //www.youtube.com/watch?v=pk8CDYwo4VY 

COMUNICĂRI 

DE LA SPIRITE SUPERIOARE 

primite de mediumul NINA PETRE 

pe tema terapiilor 

prin reiki, yoga, bioenergie, rugăciune, yantre 

Din Prefaţa cărţii „ Spiritismul, metodă modernă de investigaţie ”, de 
Nina Petre: 


«După 16 ani de cercetare a lumii fiinţelor nevăzute care vieţuiesc 
printre noi şi deasupra noastră, departe, în Universul infinit, pot afirma 
că mi-am format un stil personal de colaborare cu acestea. Neavând 
obiceiul de a copia din cărţile scrise de alţii, m-am străduit să ajung în 
posesia unui mod de exprimare original, corespunzător rezultatelor 
activităţii mele de medium. 

Am beneficiat, an de an, de o asistenţă spirituală extrem de 
binevoitoare din partea sfetnicilor mei nevăzuţi. Apariţia acestei cărţi a 
devenit posibilă datorită colaborării uimitoare dintre o fiinţă umană şi 
prietenii săi care îşi duc traiul discret în misterioasa lume a spiritelor. Le 
mulţumesc din suflet, cu umilinţă şi profundă recunoştinţă, preţioaselor 
spirite înalte care m-au transformat, dintr-un muritor de rând, într-un 
om înţelept care îşi ajută semenii în cele mai delicate probleme ale lor.» 

Nina Petre 
medium clarauditiv 
2010 


Am grupat aici comunicări cu spiritele superioare care nu au fost 
publicate în cartea menţionată mai sus. Ele se referă la terapiile prin 
unele metode naturale şi spirituale precum reiki, yoga, bioenergie, 
rugăciune, yantre. Fiind publicate de mulţi ani în site-ul nostru 
SPIRITUS, unii cititori ne-au scris despre rezultatele minunate şi chiar 
neaşteptate obţinute de ei prin utilizarea unora dintre informaţiile 
inedite de mai jos. Pentru mine cel puţin, este o dovadă în plus privind 
valoarea practică si autenticitatea comunicării cu Spiritele Superioare . 

Sper să vă convingeţi şi dumneavoastră! 

Răzvan Petre 
2014 

INDICAŢII REIKI DE LA SPIRITUL LUI 

MIKAO USUI 


- Despre REIKI gradul I (tratamentul prin punerea mâinilor) 

- Despre REIKI gradul II (practica parapsihologică) 

- Mesaj de la spiritul lui MIKAO USUI pentru reikiştii de astăzi 


Este bine cunoscută reticenţa japonezilor de a dezvălui occidentalilor 
secretele lor. Cu greu a ajuns la noi şi sistemul REIKI, alterat, desigur, de filiera 
transmiterii orale a învăţăturilor tradiţionale şi de multiplele adaptări. Totuşi, 
esenţa s-a păstrat intactă, pentru că ea constă în acordajul Reiki, primit în 
cadrul unei ceremonii spirituale. Pentru a recupera informaţiile extrem de 
preţioase pe care fondatorul REIKI-ului, MIKAO USUI, le-a dezvăluit numai 
câtorva discipoli apropiaţi, am contactat telepatic spiritul acestui mare 
înţelept şi binefăcător al omenirii. Reproduc aici răspunsurile sale la 
întrebările mele. 

NINA PETRE, 1998 



Despre REIKI gradul I (tratamentul prin punerea 

mâinilor) 

«între energia corpului uman-animal şi Energia Universală 
Luminoasă, numită REIKI, există o deosebire esenţială. Energia 
Universală Luminoasă vine de la Sursa Supremă Infinită, numită 

DUMNEZEU, este curată, nepoluată şi nepericuloasă, este binefăcătoare 
oricui, oricând şi oriunde. 

Energia emisă de corpurile umane, animale, vegetale şi minerale 
este impură, pentru că ele stau lângă suprafaţa Pământului, trăgând de la 
acesta emisiile nocive ce vin de pretutindeni. Ele sunt dotate cu 
magnetismul specific solului terestru, devenind şi ele surse de emisie sau 
absorbţie magnetică. Astfel, este uşor de înţeles de ce majoritatea 
oamenilor au corpul bolnav, energia murdară, putredă, emisia energetică 
distorsionată, aura pătată, asimetrică, la unii chiar cu uşoare perforaţii. 
Deducem că nici celelalte fiinţe de pe Pământ sau obiectele nu pot fi pure 
în cel mai înalt grad. Este necesară, aşadar, o Putere însufleţitoare pentru 
toţi şi toate, care să menţină viaţa şi să cureţe, pe cât posibil, ceea ce este 
murdar pe Pământ şi în Univers. Aceasta este Energia Universală 
Luminoasă REIKI. 

Energia Universală vine din Cosmos şi străbate pe toată lumea, dar 
unii o receptează mai mult, iar alţii, mai puţin. Cei care au blocaje 
energetice în corpul lor sunt prea puţin permeabili la acţiunea Energiei 
Universale. 


TRATAMENTUL REIKI 

1. Palmele se aplică întotdeauna direct pe bolnav, nu deasupra 
lui. Dacă pielea transpiră sau este bolnavă, se foloseşte îmbrăcămintea sa 
sau bucăţi de pânză ori şerveţele. Ţinând mâinile la distanţă, pielea se 
încălzeşte, dar aceea nu este adevărata terapie REIKI. REIKI înseamnă 
vindecare cu mâinile prin atingerea directă a pielii sau a hainelor 
pacientului. Cei care tratează cu mâinile depărtate de corp fac o 
transmitere incompletă a energiei universale REIKI ce emană din 
mâinile lor. 

2. Când testezi bolnavul, fii atent la semnalele emisiei sale 
energetice, care pot fi înşelătoare pentru diverse simptome. De exemplu, 
poţi simţi înţepături în caz de infecţii, suprasolicitare nervoasă, 
reumatism, boli de inimă şi toate bolile unde este vorba de o 
supraaglomerare a celulei umane cu energie malefică. Vei trimite 
bolnavul la medic înainte de a începe tratamentul, pentru a-i stabili 
diagnosticul. Este bine ca el să-şi facă analize complete înainte de a 
începe terapia REIKI. 

Să fii cu grijă când simţi o răceală ca de gheaţă, căci acolo este un 
focar de infecţie acută, ce degenerează în cancer. Nu interveni acolo cu 
REIKI, pentru că încălzirea locului înseamnă amplificarea numărului de 
celule bolnave şi extinderea bolii. Bolnavii de cancer vor fi trimişi la 
medicul specialist. Numai după dispariţia tumorii canceroase reikistul 
poate interveni pentru ameliorarea sănătăţii. 

3. Nu ai voie să intervii la : cancer, declanşat şi observat pe cale 
medicală; hepatită cronică sau acută; tuberculoză de toate formele; 
rinitele alergice rebele la orice tratament; tumori cerebrale; afecţiuni 
maligne; inima care a avut preinfarct sau infarct miocardic; candidoze; 

infecţii cu stafilococ; sifilis în orice stadiu; boli de piele transmisibile. Nu 
vei reuşi să vindeci SIDA. Fereşte-te de bolile virale, căci te poţi 
îmbolnăvi şi nu le poţi trata! Lasă-le să se vindece şi apoi vei interveni 
pentru restabilirea sănătăţii. 

4. Prin terapia REIKI se pot vindeca : bolile de inimă, dacă n-au 
existat manifestări de preinfarct sau infarct; boli de piele necontagioase; 
orice fel de boli de nervi, cu excepţia alcoolismului cronic; tumorile 
necanceroase pot fi foarte bine vindecate prin REIKI corect aplicat; toate 
bolile digestive; toate bolile ginecologice, în afară de cele canceroase şi 
cele contagioase; toate formele de reumatism; dereglări circulatorii 
neprovocate de infarct; toate bolile de ochi, în afara celor contagioase; se 
restabileşte activitatea întregului sistem endocrin; bolile psihice ca 
astenia nervoasă, schizofrenia şi paranoia în faza incipientă; foarte bine 
reacţionează sindroamele neuro-vegetative. 

Nu vei putea trata alcoolicii! Pe toată durata efectuării 
tratamentului, pacienţii nu vor consuma nici o picătură de alcool. Alte 
contraindicaţii alimentare nu sunt. 

5. Terapeutul stabileşte numărul de şedinţe necesar după 
gravitatea bolii şi reacţia pacientului. în mod normal, este indicată o 
şedinţă la 2 zile. Şedinţele zilnice sunt foarte eficiente şi se vor face când 
este posibil. 

La bolile de piele se fac atâtea şedinţe până când vor dispare 
erupţiile şi apoi încă 1-2 şedinţe, pentru uscarea cicatricilor. 

La bolile digestive, numărul este variabil după gravitatea bolii, 
vechimea ei şi reacţia organismului. Şedinţele vor dura până la dispariţia 
simptomelor. 

Bolile de nervi şi cele psihice se tratează mult mai greu decât cele 
organice. Chiar dacă pacientul se simte mai bine sub tratament, după 
încetarea sa, manifestările patologice pot reîncepe. Nu sunt suficiente 10 
şedinţe, ci sunt necesare cel puţin 15-20 şedinţe, din 2 în 2 zile. Se face 
pauză 1-2 luni şi se recheamă pacientul pentru o nouă serie de şedinţe. 

în cazul nodulilor, se fac atâtea şedinţe până când aceştia se retrag. 
Evoluţia bolii se opreşte sub tratament şi stagnează la încetarea lui, dar 
boala nu dispare decât continuând tratamentul până la retragerea 
nodulilor. 

Bolile de ochi se tratează foarte greu, iar reacţia pacientului diferă de 
la caz la caz. Se va insista asupra locului bolnav până la vindecarea 
afecţiunii. 

6. Fiecare şedinţă va începe cu poziţiile pentru cap. Dacă nu este 
absolut necesar, se vor elimina cele pentru ochi şi gât. 

în orice afecţiune se aplică palmele pe locul bolnav sau dureros, se 
ţin 15-45 minute în acelaşi loc, în funcţie de gravitatea afecţiunii şi de 
puterea vindecătorului. 

Şedinţa se încheie cu o nouă aplicare a mâinilor pe creştet şi la ceafă, 
pentru echilibrarea nervoasă a bolnavului. 

Se va folosi simbolul CHO KU REI la început şi la sfârşit, de câte 3 
ori. Este util şi semnul crucii deasupra capului, pentru închiderea din 
punct de vedere energetic a chakrei superioare, pentru ca omul să nu fie 
prea receptiv la orice influenţă exterioară. 

7. îngrijirea reikistului 

Este contraindicată aplicarea palmelor pe o rană sau o zonă 
infectată. în acest caz, se va acoperi zona cu o pânză sau hârtie, iar 
imediat după tratament, mâinile se vor spăla cu apă şi săpun. 

Este contraindicată efectuarea tratamentului când vindecătorul este 
foarte răcit sau are o criză dureroasă de altă natură. Simptomele sale pot 
trece la pacient. 

Este obligatoriu auto-tratamentul zilnic, câte 2 minute pentru 
fiecare aplicare pe zonele principale ale corpului. 

Nu se impune un anumit regim de viaţă, însă se impune restricţia 
asupra consumului de alcool. Se poate bea cafea sau ceai tare, dar nu în 
exces. Dacă reikistul simte nevoia de carne, poate să o consume, căci la el 
digestia este foarte intensă şi reziduurile alimentare nu mai sunt toxice 
(se produce o auto-purificare a tuturor resturilor eliminate de organism). 

Se impune o viaţă sexuală normală, fără excese sau abstinenţă 
prelungită, care ar deregla sistemul energetic al vindecătorului, cu 
repercusiuni asupra mentalului pacientului. 

Dacă terapeutul consumă carne, peşte, fructe de mare, se impun 
anumite zile de post alimentar, pe care le alege fiecare după cum simte 
nevoia. 

8. Utilizarea cristalelor este o întreagă ştiinţă, care necesită un 
studiu îndelungat cu maeştri competenţi. Utilizarea incorectă poate fi 
dăunătoare sau ineficientă. 

în terapia REIKI, utilizarea cristalelor este foarte benefică dacă este 
aplicată cu ştiinţă, conform cu calitatea cristalelor deţinute de terapeut. 
Astfel, cristalul cu un vârf se orientează spre cap sau picioare, în funcţie 
de scop. Când se tratează zona superioară, vârful se ţine în sus, iar când 
se tratează zona inferioară, vârful se ţine în jos. Partea superioară a 
corpului este foarte sensibilă şi emană în aer energii nocive. Partea de jos 
necesită un ajutor suplimentar de la cristal, pentru eliminarea energiilor 
către sol. Eliminarea lor este contracarată de emanaţia energiilor telurice 
de jos în sus. De aceea, bolile din partea de jos se vindecă mult mai greu 
decât cele de sus. 

Când zona de lucru este restrânsă, fiind necesară o mare cantitate de 
energie focalizată prin mână, se aplică palma dreaptă pe locul bolnav, iar 
în stânga, un cristal cu vârful în sus, pentru intensificarea captării 
energiei universale REIKI. 

9. Prin acordajul făcut de un maestru bun, ambele mâini ale 
vindecătorului transmit energia către pacient. Există oameni cu aura 
extrem de receptivă la stimulii exteriori. La aceştia, mâna stângă 
captează în permanenţă informaţii din mediul înconjurător. Chiar dacă ei 
sunt vindecători REIKI şi cu toate că mâna stângă transmite energie, 

totuşi, atunci când mâna stângă se apropie de o fiinţă vie sau 
neînsufleţită, ea rămâne la fel de sensibilă ca la cei care nu au primit 
acordajul REIKL Acesta este un neajuns în unele privinţe, mai ales când 
tratează oameni deosebit de dornici de vindecare, cărora le este foarte 
uşor să-şi împrăştie în exterior energia murdară ce o au pe dinăuntru. 

Unor astfel de vindecători, foarte sensibili la detectarea bolilor, le 
este strict interzis să-şi propună testarea biocâmpului bolnavului cu 
mâna stângă. Ei vor apropia pentru detecţie doar mâna dreaptă, iar cea 
stângă va fi ţinută pe lângă corp, cu degetele spre sol. Există foarte multe 
cazuri de vindecători care s-au îmbolnăvit de bolile pacientului tocmai 
din această cauză prezentată mai sus.» 


Despre REIKI gradul II (practica parapsihologică) 

1. ENERGIA REIKI 

«Energia Universală de tip REIKI este cea pe care o folosim noi spre 
binele omenirii, deci a semenilor noştri. Cu ajutorul ei vrem să 
înfrumuseţăm natura şi să curăţim oamenii de relele pe care le gândesc şi 
le fac. A folosi această energie în scopuri murdare, egoiste şi agresive, 
este un non-sens. Ea nu va acţiona în scop distructiv şi efectele se vor 
întoarce împotriva emiţătorului, pentru a-1 pedepsi şi a-1 purifica pe 
acesta. 

Persoanele răuvoitoare, cu intenţii de dominare sau distrugere, 
extrag din energia emisă de planetele universului în care ne aflăm partea 
impură a acesteia, care li se potriveşte lor. Există anumite corpuri cereşti 
şi anumite fiinţe în univers care sunt purtătoarele şi emiţătoarele unei 
energii opuse Energiei Universale REIKI. Acest lucru este normal, dacă 
acceptăm ideea contradicţiei eterne existente în univers. De altfel, cei 
aflaţi în tabăra opusă nouă ne consideră ei pe noi că suntem răi, egoişti, 
însetaţi de a acapara lumea. Dar punctele de vedere şi acţiunile opuse au 
marele rol de a scoate adevărul la lumină. Fără această luptă permanentă 
dintre aceste două tabere antagoniste, echilibrul din univers n-ar exista şi 
ceva s-ar prăbuşi ireparabil. 

2 . CELE TREI SIMBOLURI 

Când foloseşti cele trei simboluri de bază, îţi declanşezi singur şi 
automat trapa de intrare a Energiei Universale prin creştet, iar după ce ai 
început s-o recepţionezi, o focalizezi în creier şi o transmiţi mai departe, 
spre binele tău sau al altora. 

Prin HEN SHI ZEI SHO NEN îţi extinzi efectul lui CHO KI REI (sau 
Cho Ku Rei, cum îi spuneţi voi) oriunde doreşti şi pentru orice durată. 
Totul depinde de ceea ce îţi pui în gând înainte de folosirea codificării. 
Practic, îţi propui să realizezi cutare lucru, apoi faci CHO KI REI şi HEN 
SHI ZEI SHO NEN, sau CHO KI REI şi SEI HEI KI, sau CHO KI REI şi 

alte simboluri secundare. în continuare, vei începe să tratezi bolnavul sau 
vei aştepta efectul acţiunii tale declanşatoare de reuşită. 

Rolul celor trei simboluri REIKI de bază este următorul: 

• CHO KI REI - declanşează şi amplifică emisia energetică a fiinţei 
tale. 

• HEN SHI ZEI SHO NEN - asigură şi protejează emisia ta 
informaţională. 

• SEI HEI KI - protejează psihicul uman în situaţii de pericol. 

HEN SHI ZEI SHO NEN înlătură impurităţile ce pot diminua emisia 
telepatică a subiectului şi îl protejează pe acesta de atacurile malefice din 
jur. Când pronunţi HEN SHI ZEI SHO NEN, tu însuţi devii un focar de 
emisie energetică pură. Este bine să-l foloseşti după CHO KI REI. Fără 
CHO KI REI, comparaţia mea se referă ca la o fiinţă fără cap. Sau este ca 
şi cum capul tău ar încerca să trimită nişte gânduri care încă n-au apărut. 

Dacă foloseşti unul, două sau cele trei simboluri principale de REIKI 
fără să-ţi propui o intenţie, ele n-au nici un efect, decât o oarecare mărire 
a cantităţii de energie emisă de corpul tău. Este ca atunci când vrei să faci 
o mişcare cu corpul tău, dar nu ştii în care direcţie şi cu care organ să o 
execuţi. 

3. CODIFICAREA TELEPATICĂ 

Când vrei să transmiţi ceva cuiva, tu eşti cel care emite fascicolul 
telepatic-informaţional sau întrebările la care doreşti răspuns. Dacă 
altcineva îţi declanşează emisia telepatică în mod voluntar sau involuntar 
pentru tine, atunci celălalt este emiţătorul care te transformă într-un 
receptor al intenţiilor sale, şi apoi, într-un emiţător al propriilor tale 
informaţii. 

A codifica o emisie telepatică înseamnă a-ţi propune să obţii ceva de 
undeva, de la o persoană sau un grup de persoane, de la un fenomen 
natural, pe o durată de timp limitată sau nelimitată, în condiţiile impuse 
de tine şi corespunzător intenţiilor ce le ai. 

în practică, este un lucru simplu. îţi stabileşti gândul semnificativ 
pentru tine, care conţine intenţia ta pentru perioada imediat următoare. 
După aceea, foloseşti simbolurile, pe care le alegi conform intenţiilor tale. 
Chiar şi atunci când vrei să rezolvi o problemă din prezent sau din trecut, 
acţionezi cu gândul tot în viitor. Astfel, poţi să-ţi clarifici anumite situaţii 
de viaţă, poţi să-ţi netezeşti calea spre anumite realizări, poţi să-ţi trimiţi 
în viitor energia necesară rezolvării în bune condiţii a unor situaţii 
prevăzute de tine, poţi să ştergi din subconştientul tău sau al altora 
urmele impresiilor din anii trecuţi sau din vieţile anterioare. 

în ceea ce priveşte durata codificată a emisiei tale telepatice, aceasta 
depinde de tehnica de lucru. Dacă vrei ca acţiunea ta să dureze o 
perioadă nelimitată, atunci asta îţi propui. în caz contrar, îţi vei 
programa acţiunea pe o durată limitată de timp. 

4. SIMBOLUL DAI KO MYO 

Expresia DAI KO MYO a parvenit pe cale orală, de-a lungul timpului 
suferind mai multe modificări de pronunţie şi transcripţie grafică. Ceea 
ce pronunţi tu, este o formă uşor occidentalizată, încercându-se 
apropierea pronunţiei sale de transcripţia latină şi americană. Corect ar fi 
să se pronunţe DAI KI MAYO, ceea ce înseamnă în limba japoneză veche 
„RAZA SOARELUI NE ÎNCĂLZEŞTE ŞI NE DĂ VIAŢĂ”. Pronunţând 
acest simbol extrem de puternic, un maestru cu o anumită intenţie îşi 
transformă mintea intr-un focar de emisie energetică cuadri- 
dimensională, putând acţiona atât în plan fizic, cât şi în plan mental. Este 
un simbol cu rol de emiţător şi receptor energetic, purtând un mesaj 
iniţiat de maestru cu un anumit scop şi o direcţie bine stabilită. Acest 
simbol însoţeşte de obicei toate simbolurile folosite de maeştrii în 
disciplina REIKI. Utilizarea lui se face de obicei prin tehnica mentală a 
emiterii de unde purtătoare de informaţie către un obiectiv anume, 
pentru a se amplifica scopul proiectat de către maestru. 

Simbolul nu se va folosi niciodată la începutul emisiei telepatice, 
întâi, maestrul îşi va formula intenţia acţiunii sale energetice. Apoi, când 
tehnica de lucru şi scopul sunt foarte bine precizate, el îşi va începe 
acţiunea asupra unui subiect fizic, sau unui fenomen, cu simbolul CHO 
KI REI. Acesta are rolul de a declanşa influenţa telepatică şi energetică a 
maestrului sau specialistului REIKI, şi de a amplifica starea energetică a 
corpului său. După CHO KI REI se va folosi următorul simbol, cel care 
defineşte şi însoţeşte acţiunea propusă. Un maestru cunoaşte mai multe 
astfel de simboluri, corespunzând scopurilor sale asupra subiectului. Şi 
abia în final se va folosi codificarea DAI KI MAYO (sau DO KI MAYO). 

5. SIMBOLUL HEN SHI ZEI SHO NEN 

Simbolul HEN SHI ZEI SHO NEN are mai multe scopuri utilitare : 

• Amplificarea energetică a formulei informaţionale transmise 
telepatic în timp şi spaţiu; 

• Asigurarea acurateţei codificării telepatice a informaţiei mentale 
propuse de specialistul REIKI; 

• Asigurarea parcurgerii instantanee a informaţiei către ţintă şi 
înlăturarea obstacolelor perturbatoare, ce există pretutindeni în 
spaţiul eteric; 

• Menţinerea comenzii formulate de către specialist pe durata 
stabilită, în direcţia dorită şi cu efectul scontat; 

• Asigurarea unei protecţii maxime a emiţătorului telepatic. 

Avem în vedere faptul că orice acţiune telepatică, intenţionată şi de 
bună calitate, este supusă din start unui bruiaj exterior, ce se exercită 
aproape instantaneu cu lansarea informaţiei în spaţiu. Este un bruiaj ce 
încearcă să contracareze emisia respectivă, fiind încadrat perfect în Legea 
acţiunilor contrare din univers. Dacă nu ar exista această Lege, nici o 

acţiune din partea fiinţelor şi nefiinţelor nu ar mai putea fi stăvilită şi 
explozia universală s-ar produce instantaneu. 

Simbolul HEN SHI ZEI SHO NEN se utilizează obligatoriu ori de 
câte ori dorim să obţinem un efect al dorinţelor noastre în timp şi spaţiu. 
El este liantul ce asigură legătura între ţintă şi emiţătorul din creierul 
nostru şi, totodată, este paznicul ce însoţeşte informaţia lansată de raza 
noastră energetică în călătoria sa spaţială. 

6 . ŞTIINŢA MAEŞTRILOR REIKI 

Atunci când maestrul REIKI vrea să-şi condiţioneze anumite situaţii 
conform dorinţei sale, trimiţând-o în univers şi fixându-şi o anumită 
depărtare, unul sau mai mulţi subiecţi şi o durată de timp, el va folosi 
pentru efect maxim cele trei simboluri de codificare energetică : CHO KI 
REI, HEN SHI ZEI SHO NEN şi DAI KI MAYO. în funcţie de gradul de 
iniţiere, fiecare practicant face cât poate, dar un om ajuns la nivelul de 
maestru REIKI trebuie să le stăpânească pe toate trei. El va şti să 
formuleze foarte clar obiectivul, durata, şi-şi va stabili ţinta după dorinţă, 
îşi poate propune ca acţiunea sa telepatică să dureze o perioadă limitată 
sau nelimitată, îşi poate trimite fascicolul telepatic-informaţional pentru 
anularea unor situaţii penibile din trecutul său sau al altora, pentru 
reorganizarea situaţiei prezente sau pentru facilitarea reuşitei unor 
prezumtive situaţii din viitor. 

Aceste trei simboluri au rolul de a dezvolta emisia telepatică a 
specialistului sau maestrului REIKI, care, cu timpul, în urma utilizării 
lor, va atinge cu mintea sa culmi nebănuite. Din aceste motive, un 
specialist sau maestru REIKI nu trebuie să transmită oricui aceste mari 
secrete ale sale, deoarece acela trebuie să ducă o viaţă nobilă şi să aibă 
intenţii nobile. 

Dacă aceste secrete vor ajunge în mâinile unor detractori, atunci se 
pot întâmpla mai multe incidente: 

• Denigrarea celui ce le foloseşte şi denaturarea interpretării 
rezultatelor acestora; 

• încercarea de a le folosi cu scop distructiv, ceea ce este total interzis 
unui maestru autentic; 

• Transformarea lor în alte simboluri, uşor modificate, dar cu rea 
intenţie, pentru a fi folosite în scopuri egoiste şi la bunul plac al 
unora. 

Secretul practicilor REIKI trebuie să fie bine păstrat. Se impune 
verificarea strictă a celor ce urmează a fi iniţiaţi. Selectarea candidatului 
trebuie să fie făcută pe mai multe căi: 

• Studierea coordonatelor astrologice corespunzătoare naşterii; 

• Cercetarea de ansamblu a vieţii sale prezente şi trecute; 

• Obţinerea de informaţii din diferite surse despre candidat; 

• Urmărirea atentă, într-o şedinţă prealabilă celei de iniţiere, a 
reacţiilor şi comportamentului candidatului. Maestrul îşi va utiliza 


Nina Petre, Răzvan Alexandru Petre - Spiritele în dialog cu noi 


Pag. 92 




mintea şi forţa telepatică pentru a primi semnale identificatoare de 
la candidatul ce doreşte iniţierea. 

Aş mai vrea să adaug că, în privinţa practicilor REIKI, abia unul din 
zece candidaţi ce au primit iniţierea reuşeşte să devină bun specialist şi, 
de obicei, abia unul din o mie devine un maestru adevărat. Sunt prea 
puţine excepţii de la această regulă. Selecţia naturală o face timpul şi 
spaţiul. Fiecare îşi va dovedi utilitatea şi puterea prin rezultatul 
practicilor sale secrete.» 


MESAJ DE LA SPIRITUL LUI MIKAO USUI 
PENTRU REIKIŞTII DE AZI 

«Aş vrea să le transmit deţinătorilor de cunoştinţe REIKI, linia 
MIKAO USUI, dorinţa mea arzătoare ca ei să respecte următoarele 
indicaţii: 

Să fie cinstiţi, corecţi, oneşti cu ei înşişi şi cu ceilalţi care merită, 
ştiind că mintea lor este deja educată spre atingerea scopurilor propuse. 
Să nu şi-o folosească în mod egoist pentru a aduce durerea şi nenorocirile 
în jurul lor. 

Aşa cum am spus, cele trei simboluri de bază acţionează în mod 
pozitiv spre binele tuturor, într-un spaţiu nelimitat şi pe durate 
nelimitate de timp. Cine va încerca să le folosească pentru manevrarea 
semenilor, cu scopul declanşării unor războaie, acţiuni teroriste, epidemii 
care să decimeze mase de fiinţe, acela va avea de suportat consecinţe 
groaznice, pentru că el va fi prima victimă, într-un fel sau altul. 

Să nu încerce nimeni să le divulge unor persoane care nu au o 
minimă iniţiere în doctrina REIKI. Acele persoane care vor folosi cele trei 
simboluri fără prea multă ştiinţă şi practică în utilizarea lor, pot provoca 
dezastre umane şi naturale şi pot ajunge la autodistrugerea propriei 
fiinţe. 

Doresc din partea practicienilor de REIKI de pretutindeni multă 
discreţie, prudenţă şi puritate sufletească. Nu încercaţi, dragii mei, să vă 
rezolvaţi problemele prin metoda REIKI, dacă aceste rezolvări pot aduce 
nenorocire altora ! 

Vă doresc tuturor, dragii mei de pretutindeni, multă deschidere spre 
evoluţia sufletească şi spirituală ! 

Al vostru, 

MIKAO USUI, sfântul care vă veghează şi vă sfătuieşte de bine» 

Nota bene : Spiritul lui MIKAO USUI nu se va mai încarna niciodată 
pentru că a trecut în lumea sfinţilor. Este pomenit de către japonezi ca fiind 
un Sfânt între sfinţi şi se discută trecerea lui printre zeităţile tradiţionale ale 
Japoniei. 

SPIRITUL MAESTRULUI YOGANANDA, DESPRE YOGA 
Introducere în Kriya yoga 
Asane inedite de Hatha yoga 
Tehnici de Raja yoga 
Exerciţii yoga pentru femeile însărcinate 
Lămuriri suplimentare privind tehnicile yoghine 
KRIYA YOGA, VĂZUTĂ DE SPIRITUL MAESTRULUI LAHIRI MAHASAYA 
Zece tehnici pentru Manipura chakra 
SPIRITUL MAESTRULUI BABAJI - programe de yoga 


SPIRITUL MAESTRULUI YOGANANDA, 

DESPRE YOGA 

Paramahamsa Yogananda (1893 -1952) este unul dintre cei mai importanţi 
maeştri spirituali ai secolului XX. S-a făcut cunoscut conştiinţei occidentale 
mai ales prin monumentala sa lucrare „Autobiografia unui yoghin”, tradusă şi 
în limba română, din care se desprinde ideea principală că orice miracol este 
posibil printr-o iubire curată de Dumnezeu. Yogananda s-a distins printr-un 
profund devotament faţă de Divinitate, împletit cu o mare dorinţă de a ajuta 
oamenii spre perfecţionarea lor spirituală. 

Spiritul lui Paramahamsa Yogananda se străduieşte să ne transmită pe 
cale telepatică, din lumea de dincolo de moarte, învăţăturile sale yoghine. 
Unele dintre ele au caracter inedit. Am găsit un spirit deosebit de evoluat, jovial 
şi nerăbdător să-şi continue munca de ajutorare a oamenilor prin metodele de 
purificare yoghine. 

Vom publica în cele ce urmează programele sale de dinamizare psihică şi 
corporală preluate telepatic. Tehnicile de Kriya yoga nu sunt uşoare, ele 
urmăresc o evoluţie spirituală desăvârşită. Programul de pregătire prevede 
exerciţii speciale, dintre care o parte le-a iniţiat Maestrul Yogananda, iar restul 
le-a preluat de la înţelepţii tibetani şi Maestrul Babaji. 

NINA PETRE, 1995 

Paramahamsa Yogananda 


INTRODUCERE ÎN KRIYA-YOGA 

«KRIYA-YOGA (Yoga Focului Interior) este o ştiinţă străveche 
care se ocupă cu activarea puternică, neobişnuită, a chakrelor pe toate 
planurile energetice. Concomitent cu aceasta se desfundă nadis-urile 
(canale energetice - n.r.), astfel încât yoghinul practicant poate să-şi 
creeze un câmp energetic deosebit de puternic, prin care poate influenţa 
mediul la distanţe extrem de mari (sute şi mii de kilometri). 

Yoghinul trebuie să persevereze în mod deosebit, lucrând aproape 
zilnic, pentru a nu se pierde efectele de la un antrenament la altul. 
Asanele din KRIYA-YOGA sunt combinate cu exerciţii de respiraţie şi 
diverse mudre (gesturi specifice cu efect energizant - n.r.). 

Kriya-yoghinul va deveni deosebit de sprinten, va rezona uşor cu alte 
câmpuri energetice, va fi receptiv la undele bio-energetice, va percepe 
foarte uşor semnalele telepatice, va putea distinge nuanţele câmpurilor 
energetice, îşi va dezvolta vederea, intuiţia, inteligenţa, receptivitatea faţă 
de puritatea unor câmpuri speciale. 

Kriya-yoghinul este deosebit de sensibil, iubitor, tandru, capătă un 
aspect diafan, eteric. Este minunat să-l vezi mişcându-se. Aspectul său 
imponderabil îl face agreabil celor din jurul său. îşi iubeşte semenii, îi 
adoră pe cei foarte apropiaţi lui, nu urăşte, nu se lasă păcălit, nu-şi 
huleşte duşmanii, nu trece nepăsător pe lângă durerea omenească şi a 
altor vieţuitoare. Kriya-yoghinul iubeşte totul în toate, dar nu se lasă 
înşelat niciodată. Cu prudenţă, cu tact, cu bunăvoinţă, tandreţe, el 
înlătură situaţiile dificile din viaţa sa şi din jurul său. îşi iubeşte semenii 
cu o iubire curată, dezinteresată, fără să aştepte răspuns sau răsplată. 

EXERCIŢII PREGĂTITOARE PENTRU CAP 

1. în picioare, privirea înainte. Ne aplecăm capul în lateral de la 
stânga la dreapta, şi invers. Mişcările să fie normale, nici lente, nici 
rapide, cât mai mult în lateral, până când apare o uşoară ameţeală. Ne 
relaxăm cu ochii închişi, oprind gândirea. Ascultăm sunetele din creier 
câteva minute, cât cere organismul, notând în ce parte le-am auzit. 

Variantă: realizăm mişcarea având mâinile încleştate pe creştet. 

2. Ne aplecăm capul înainte şi înapoi, în ritm normal, până la 
oboseală. Aceleaşi indicaţii ca la punctul 1. 

Variantă: mâinile se încleştează la ceafă, împingând capul în jos cu 
bărbia în piept, apoi revenind la verticală. Coatele întinse rămân la 
acelaşi nivel, nu se aduc în faţă. 

3. Ne răsucim capul spre dreapta şi spre stânga. Aceleaşi indicaţii ca 
la punctul 1. 

4. Ne rostogolim capul intr-un sens, apoi în celălalt. Aceleaşi 
indicaţii ca la pct. 1. 

Variante: a) rostogoliri semicirculare ale capului prin faţă de la 
stânga la dreapta, şi invers; b) rostogoliri semicirculare stânga-dreapta 
cu capul aplecat pe spate. 

5. Fără a mişca umerii sau coloana, ţinem capul pe direcţie verticală 
şi îl deplasăm cât mai lent pe o traiectorie orizontală circulară (simulând 
oarecum o mişcare cilindrică). Privim tot timpul înainte. 

OBSERVAŢIE: Sunetele percepute în creier după executarea 
exerciţiilor arată că energiile interne se purifică. Sunete diferite arată 
nivele diferite de energie. Toate exerciţiile pentru cap acţionează pe 
chakrele superioare (Vishuddha, Ajna, Soma, Sahasrara) în egală 
măsură.» 


EXERCIŢII INTRODUCTIVE ÎN KRIYA YOGA 

în tradiţia yoghină, exerciţiile fizice (asanele) urmăresc anumite efecte 
dinamizante asupra corpului, dar mai ales asupra bioenergiei care vitalizează 
acest corp. Se ştie cu precizie (chiar este demonstrat ştiinţific) că energiile 
vitale sunt concentrate şi coordonate de către anumiţi centri de forţă, numiţi 
„chakre”. Cu ajutorul anumitor posturi (asane), se îmbunătăţeşte activitatea 
acestora şi implicit sănătatea omului. Fiecare centru energetic are anumite 
roluri de îndeplinit, de la păstrarea sănătăţii şi a puterii fizice, până la agerimea 
minţii. Amplasarea centrilor de forţă (chakre) în organismul uman este 
următoarea : Muladhara (între picioare, înspre anus), Swadhisthana (zona 
genitală), Manipura (zona ombilicală), Anahata (mijlocul pieptului, între sâni), 
Vishuddha (baza gâtului), Ajna (pe frunte, deasupra nasului), Sahasrara 
(deasupra creştetului capului). Realizând integral setul de 10 exerciţii 
prezentate mai jos toate chakrele sunt activate în mod armonios, rezultând o 
îmbunătăţire a sănătăţii fizice, psihice şi mentale, precum şi alte efecte 
speciale benefice. 

Nina Petre 

«i. Poziţia în picioare, ochii deschişi. Se inspiră pe nas, ochii se 
ridică în sus, capul se înclină cât mai mult pe spate, braţele pe lângă corp. 
Se stă cât permite organismul şi se revine odată cu expiraţia aerului (tot 
pe nas). Conştientizaţi efectele. 

ATENŢIE! Există pericolul de creştere a tensiunii arteriale peste 
limitele normale, pot interveni ameţeli. 

în caz de inspir foarte profund apare o hiper-energizare. Capul se 
lasă cât mai pe spate, cu o uşoară înclinare şi din zona spatelui-şale. 
Executând exerciţiul din poziţia aşezat se pierde din eficienţă. 

Chakre energizate : Anahata, Vishuddha, Ajna. 

2. Poziţia în picioare, picioarele uşor depărtate, braţele pe lângă 
corp, privirea înainte. Pe inspir, se ridică braţele prin lateral până când 
degetele se odihnesc foarte uşor pe umeri. Se reţine aerul cât mai mult 
timp ridicând privirea în tavan (ochii peste cap). Se stă cât permite 
organismul, apoi se expiră foarte lent, coborându-se braţele şi apropiind 
picioarele. Conştientizaţi efectele cel puţin 30 secunde. 

OBS: Braţele se ridică la orizontală cât mai în lateral (în planul 
trunchiului, nu în faţă). 

Chakre energizate : Anahata, Vishuddha, Ajna, Sahasrara. 

3. Picioarele depărtate cât permite organismul, tălpile paralele, 
privirea înainte. Se inspiră, ridicând braţele prin faţă până deasupra 
capului. Reţineţi aerul circa 30 secunde, expiraţi în circa 15 secunde, 
coborând braţele şi apoi apropiind picioarele. 

OBS: Braţele şi palmele sunt relaxate. Privirea este liberă, 
concentrarea minţii în interior. Palmele sunt orientate înainte. Dacă 
expiraţia este mai scurtă, se diminuează eficienţa asanei. 

Retenţia aerului să fie cât mai lungă posibil, dar fără a periclita 
plămânii. Prin exerciţiu perseverent, durata retenţiei se va mări de la 
sine, o cere organismul. Desigur însă că o retenţie forţată scurtează 
durata expiraţiei. 

Chakre energizate : Vishuddha (puternic), Ajna, Sahasrara. 

4. Staţi pe genunchi şi lăsaţi-vă cu fesele pe gambe (postura 
Vajrasana). Priviţi înainte, ridicaţi braţele prin faţă la verticală şi priviţi 
cât mai în sus, spre tavan. Reţineţi aerul circa 30 secunde şi expiraţi 
coborând braţele şi privirea. Conştientizaţi efectele cel puţin 1 minut, cu 
braţele odihnindu-se pe genunchi. 

OBS: Palmele să fie orientate înainte. Şezând pe scaun, eficienţa 
scade la jumătate. 

Chakre energizate : Ajna, Sahasrara. 

5. în picioare, braţele pe lângă corp, privirea înainte. Depărtaţi 
picioarele la maxim, ridicaţi braţele pe inspiraţie, apoi aplecaţi-vă în faţă 

atingând solul cu degetele, acum expiraţi şi rămâneţi cât puteţi cu 
plămânii goi de aer. Inspiraţi ridicând trunchiul la verticală în sus. 

OBS: Mâinile cad liber, vertical, capul atârnă în jos, spinarea să fie 
atât de aplecată cât să permită verticalitatea braţelor. Doar degetele 
mijlocii ating lejer solul, celelalte degete întinse nu îl ating. 

Chakre energizate : Muladhara, Swadhisthana, Sahasrara. 

6. Picioarele depărtate, braţele pe lângă corp. Ridicaţi braţele prin 
lateral în timp ce inspiraţi, până când degetele arătător, mijlociu şi inelar 
de la o mână se unesc cu corespondentele lor de la cealaltă mână. 
Palmele să fie deasupra capului pe verticală, daţi capul uşor pe spate şi 
fixaţi cu privirea degetele mijlocii. Respiraţi liber numărând până la 100. 
Reveniţi la poziţia iniţială şi conştientizaţi efectele. 

OBS : Mâinile se îndoaie uşor din coate, degetele relaxate. 

Chakre energizate : Sahasrara (puternic). 

7. Staţi în picioare, tălpile lipite, braţele pe lângă corp, privirea 
înainte (poziţia „Soldatului de pază”). Inspirând lent, îndoiţi genunchii, 
ridicând concomitent braţele în faţă până la nivelul umerilor, cu palmele 
în jos. Staţi în această poziţie cât vă permite organismul, privind înainte, 
cu concentrarea interioară pe Ajna chakra şi rostind mental mantra AUM 
(sau rostind-o sonor, cu accent pe UM). 

OBS: Dacă genunchii vă dor, reveniţi imediat în poziţia iniţială, nu 
forţaţi, ca să nu vă anchilozaţi. Şezutul nu se lasă prea jos, ci ca genunchii 
să formeze un unghi de 90 grade. Păstraţi tălpile lipite de sol. Obişnuinţa 
de a sta în asană aduce cu sine şi puterea de focalizare asupra emisiei 
mantrei. 

MANTRA este o grupare de sunete rostite împreună, una după alta, fie mental, 
fie cu voce tare, care are rolul de a pune practicantul în rezonanţă cu energia 
specifică acestei vibraţii. Există mii de mantre, fiecare având un anumit efect special. 
Mantra AUM energizează global întregul organism. 

8. Staţi în picioare cu picioarele apropiate. Aduceţi mâinile în faţă la 
nivelul umerilor. Numărând până la 100, priviţi alternativ vârfurile 
degetelor (întâi la stânga, apoi la dreapta ş.a.m.d.) în ritmul număratului. 
Respiraţi normal. La sfârşit conştientizaţi efectele, mai ales în Ajna 
chakra. 

OBS: Păstraţi capul nemişcat pe durata exerciţiului. Dacă vă dor 
ochii, opriţi execuţia până la încetarea simptomelor. Ritmul să fie alert, 
stabilit de voie. 

Chakre energizate : Manipura, Anahata, Vishuddha, Ajna. 

9. Staţi în genunchi pe podea. Lăsaţi şoldul pe spate şi într-o parte, 
ţinând picioarele apropiate. Se ridică mâna stângă la verticală, iar şoldul 
se lasă mult în partea stângă, picioarele adunate către stânga, mâna 
dreaptă pe podea (contactul între degetul mijlociu şi podea este mai mult 
energetic). Respiraţia este liberă, concentrarea atenţiei pe Vishuddha 

chakra, rostind mantra HAM. Se stă cât permite corpul. Revenire şi 
conştientizarea efectelor. Apoi se execută asana pe cealaltă parte. 

OBS: Postura aceasta este una de echilibru în jurul unui ax imaginar 
ce trece prin cap, umăr, şold. Mâinile sunt ţinute paralel, formând un 
cuplu de forţe care menţine echilibrul corpului. Şoldul nu trebuie 
sprijinit pe tălpi. 

Chakre energizate : Vishuddha (puternic), Anahata, Manipura. 

io. în picioare, tălpile lipite, braţele pe lângă corp. Inspirând, 
ridicaţi-vă pe vârfurile picioarelor, aducând braţele pe şolduri. Inspiraţi 
la maxim, privind oblic în faţă (cam la 45 grade). Reţineţi aerul, stând pe 
vârfuri cât mai mult timp posibil. Expiraţi şi reveniţi. Pe timpul execuţiei 
concentraţi-vă pe Sahasrara chakra, rostind mantra de protecţie NAUM. 

ATENŢIE! Această mantră se va folosi doar pentru acest exerciţiu, 
altfel ea poate provoca congestie cerebrală! 

Chakre energizate: Sahasrara (puternic), Ajna, Vishuddha. 


INDICAŢII GENERALE 

Acest set de 10 exerciţii se va lucra timp de o lună de zile, după care 
se poate trece la exerciţii mai complicate. Ele par simple, dar pot avea şi 
efecte negative dacă se exagerează! în asană vă veţi concentra asupra 
corectitudinii execuţiei (dacă nu sunt alte indicaţii speciale de 
concentrare), dar fără a depăşi limitele organismului. Se va respecta 
strict ordinea dată a exerciţiilor. După terminarea exerciţiilor trebuie 
făcută o relaxare generală în poziţia culcat. Dacă adormiţi pe timpul 
relaxării finale, nu este nimic rău în aceasta. 

Mişcările şi posturile trebuie să fie libere, fără forţare, elastice, 
graţioase, fără smucituri, ca ale balerinilor. De aici rezultă efectul intens 
al exerciţiilor: neforţând corpul, atunci nu se blochează nici chakrele. 
Unele asane din hatha-yoga nu au eficienţa scontată tocmai pentru că 
practicantul forţează muşchii, oasele, iar sistemul nervos suferă şocuri. 

Graţia naturală, diafană, se obţine cu multă răbdare, prin exerciţiu 
îndelungat şi evitarea eforturilor suplimentare, care nu aduc nimic bun. 
Să lucraţi detaşat, într-o ambianţă plăcută, fără încordare, savurând 
efectul, fără a forţa respiraţia. 

Duratele indicate sunt minime. Organismul poate cere prelungirea 
sau scurtarea lor. 

Este preferabil să luaţi masa după asane, la cel puţin 30 minute după 
încheierea relaxării finale. în timpul zilei, asanele se execută între mese 
la interval de 2-3 ore de fiecare masă. 

Spălarea corpului se va face preferabil înainte de asane, mai ales în 
părţile unde se transpiră. 

Eficienţa tehnicilor diferă de la un discipol la altul, în funcţie de 
timpul de execuţie, de pregătirea organismului, de fineţea execuţiei. 

RESTRICŢII 

Este necesară o anumită rezonanţă sufletească cu maestrul. Kriya- 
yoghinul este foarte pur sufleteşte şi mental. Nu se acceptă nici un fel de 
perversiuni, nici măcar în gândire. Iată de ce sunt puţini kriya-yoghini în 
lume (doar 3 guru, specialişti atestaţi şi verificaţi de Swami Yogananda). 
Dacă discipolul nu reuşeşte să-şi creeze o conduită şi un mod de gândire 
foarte corect, atunci nu va rezista şi va avea tot felul de accidente în 
timpul antrenamentelor sau între ele. 

Kriya-yoga nu este o glumă! Ca să-ţi purifici toate structurile 
energetice este nevoie de muncă, nu se glumeşte cu energia vitală! Este 
inacceptabil să scapi energia de sub control. Acesta este singurul pericol 
posibil în KRIYA-YOGA. De aceea, întâi trebuie perfecţionate asanele de 
început. 


AS ANE INEDITE DE HATHA-YOGA 
DESCOPERITE DE MAESTRUL YOGANANDA 
(transmise post-mortem) 

CONTRACŢIA PĂSĂRII LIBERE 

Palma stângă pusă deasupra celei drepte, aşezate pe creştet. Stând în 
picioare, privirea înainte, se ridică piciorul stâng cu genunchiul şi talpa 
întinse până la nivelul bazinului. Respiraţie liberă, se stă cât permite 
organismul, fără forţare. Revenire, relaxare un minut, apoi execuţie cu 
celălalt picior. 

Chakre energizate : Manipura, puţin Ajna. 

CROCODILUL CARE STĂ PE LOC 

Stând pe genunchi cu mâinile pe şolduri, faţa întoarsă către umărul 
drept. Se întinde piciorul stâng înapoi, cu talpa întinsă pe sol. Respiraţie 
liberă, se menţine postura de voie. Revenire, relaxare 1-2 minute, apoi 
execuţie inversă. 

Chakre energizate : Manipura, Anahata, Ajna. 

PASĂRE LIBERĂ PRIVIND SPRE CER 

Culcat pe spate, faţa în sus. Se ridică mâna dreaptă vertical, ţinând 
în sus degetul arătător şi mijlociu, celelalte fiind strânse în buchet (lipite 
pe buricul degetelor). Se ridică piciorul stâng vertical, cu talpa întinsă, 
trăgându-1 spre piept cu ajutorul mâinii stângi, care încearcă apucarea 
piciorului cât mai aproape de gleznă. Se privesc degetele ridicate. Se stă 
atât cât se poate, după care se revine. Urmează o relaxare de maximum 3 
minute şi repetarea exerciţiului pe partea opusă. 

Chakre energizate : Anahata, Vishuddha, Sahasrara. 

PRIVIRE ÎNAINTE CUTEZĂTOARE 

Aşezat pe podea, picioarele întinse şi apropiate, mâinile prinse la 
spate. Trunchiul se sprijină pe coate. Se ridică picioarele la 45 grade de la 
podea şi se stă cât este posibil. Relaxare - întins pe podea 2-3 minute. 

Chakre energizate : Muladhara, Manipura, Vishuddha. 

POSTURA VÂRTEJULUI 

Culcat pe burtă, bărbia pe antebraţe. Piciorul stâng întins se aduce 
pe deasupra piciorului drept până atinge podeaua. Odată cu piciorul, se 
ridică şi capul, privindu-se glezna sau vârful piciorului stâng. Sprijin pe 
cotul drept, mâna stângă pe pulpa piciorului stâng. Revenire, relaxare 1-2 
minute, se reia pe cealaltă parte. 

Chakre energizate : Manipura, Vishuddha, Ajna. 

POSTURA PEŞTELUI ÎNDOIT 

Aşezat pe fese, picioarele desfăcute lateral cât mai mult. Se apleacă 
trunchiul înainte cu mâinile întinse, palmele la sol, capul cât mai jos la 
podea. Se stă cât permite coloana vertebrală, apoi urmează relaxarea cu 
sprijin pe palme la spate, trunchiul fiind vertical. 

Chakre energizate : Anahata, Vishuddha, Ajna. 

POSTURA FLUTURELUI AMORŢIT 

în picioare, privirea înainte, braţele pe lângă corp. Se apropie 
palmele între ele, se apleacă trunchiul în jos, introducând palmele printre 
glezne până când vârfurile degetelor ating podeaua. 

Chakre energizate : Muladhara, Swadhisthana, Manipura. 

POSTURA CARE ÎL SPERIE PE LENEŞ 

Aşezat pe genunchi, fesele se lasă în jos până când se odihnesc pe 
glezne (VAJRASANA). Mâinile se împreună la ceafă şi trunchiul se 
apleacă pe spate cât este posibil, privirea liberă şi perpendiculară pe 
trunchi. Relaxarea - culcat pe burtă. 

Chakre energizate : Ajna, Sahasrara, puţin Anahata. 

PASĂRE CU ARIPA FRÂNTĂ 

în genunchi, se desface piciorul drept în lateral, bine întins. Mâna 
dreaptă pe pulpa piciorului drept, iar 2-3 degete de la mâna stângă se 
sprijină uşor pe podea, palma fiind orientată spre trunchi. Se caută o 
poziţie cât mai verticală, privirea înainte. Relaxarea - stând în genunchi. 
Se repetă pe cealaltă parte. 

Chakre energizate : Swadhisthana, Manipura, Ajna. 

ŞARPELE RĂSUCIT 

Pe burtă, trunchiul ridicat şi sprijinit pe palme (BHUJANGASANA). 
Se răsuceşte trunchiul spre stânga, se apucă cu mâna stângă coapsa 
stângă, privind călcâiul stâng. Relaxare - culcat pe burtă. Se reia invers. 

Chakre energizate : Anahata, Vishuddha, Ajna, puţin Manipura. 


ALBINA CARE VREA SĂ ZBOARE 

Culcat pe spate, se ridică piciorul stâng la verticală, mâna dreaptă se 
aşează pe piciorul stâng, iar mâna stângă se aduce pe sub genunchiul 
stâng, apucând cotul drept. Trunchiul se ridică la 45 grade de la sol. 
Relaxare - culcat, apoi se repetă pe partea opusă. 

Chakre energizate : Ajna, Sahasrara, puţin Vishuddha. 

POSTURA BURSUCULUI 

în genunchi, coatele se pun pe podea în faţă, iar fruntea pe 
antebraţe. Piciorul stâng, îndoit la 90 grade din genunchi, se ridică cât 
mai sus, coapsa făcând linie dreaptă cu trunchiul. Relaxare - ghemuit cu 
fruntea la podea. Se reia invers. 

Chakre energizate : toate, mai puţin Vishuddha. 


INDICAŢII 

- Corpul trebuie să fie odihnit înainte de realizarea posturilor. 

- înainte de asane este util un program de înviorare cu exerciţii de 
pranayama (respiraţia completă yoghină, cea alternativă, cea de 
purificare), exerciţii de înviorare pentru cap (rotirea capului, mişcarea 
alternativă în lateral, răsucirea capului), răsuciri de trunchi dreapta- 
stânga, aplecări înainte şi înapoi pentru elasticizarea coloanei, 
Trikonasana. 


TEHNICI DE RAJA-YOGA DE LA SPIRITUL 
MAESTRULUI YOGANANDA 

Aceste tehnici trebuie să fie lucrate zilnic, altfel îşi pierd efectul. 
Raja-yoga este de mare fineţe, influenţând corpurile cele mai subtile. Cu 
cât materia este mai fină, cu atât o stăpâneşti mai greu. Trebuie să ai 
îndrumarea unui guru, altfel munca ta va fi zadarnică. 

1. îţi imaginezi un glob de lumină albă aşezat pe creştetul tău, 
acoperind fontanela. Diametrul globului este de circa 30 centimetri. 
Fixezi mental acest glob, emiţând mental următoarea mantră pentru 
Sahasrara-chakra: NUBIH. 

2. Cauţi să-ţi deschizi Ajna-chakra, imaginându-ţi că este mare 
cât universul şi cauţi să simţi nevoia de lumină şi căldură în ea. Astfel, te 
vei obişnui să captezi energia divină direct în Ajna-chakra. Mantra: AUM. 

3. Deşi Vishuddha-chakra este foarte pretenţioasă, îţi dau o 
tehnică mai dură. îţi imaginezi că în Vishuddha curge apa unui izvor. 
Cauţi să imiţi prin mişcări fine gâlgâitul apei când întâlneşte pietrele. 

4. Anahata-chakra prezintă pretenţii şi mai mari, ea este Chakra 
Iubirii Eterne. îţi imaginezi un trandafir alb în dreptul Anahatei şi cauţi 
să-l iubeşti la nebunie. Te vei deschide astfel afectiv către gingăşia florii. 
Mai poţi folosi şi muzică bine selecţionată. 

5. Cu Manipura-chakra este „cântec mare”. Chakrele de jos nu 
prea ştiu de glumă! îţi plasezi soarele pe Manipura şi-l laşi să te pătrundă 
cu razele sale. Lucrezi cu mantra: RAM. 

6. Şi cu Swadhisthana este o problemă mare. Fiind chakra 
excitaţiei sexuale, trebuie să o controlezi. Având de obicei acumulată în 
ea o mare cantitate de energie, se impune descongestionarea ei de 
surplusul energetic. Sunt absolut necesare exerciţiile pentru ridicarea 
energiei de pe Swadhisthana. Găseşti asane specifice în Hatha-yoga, de 
obicei cele cu capul in jos. 

7. Aceleaşi probleme şi pentru Muladhara-chakra. Aici se va lucra 
pentru declanşarea lui Kundalini. 


EXERCIŢII YOGA PENTRU FEMEILE 
ÎNSĂRCINATE 

1. Poziţia în picioare, braţele pe lângă corp, picioarele apropiate, 
întindeţi mâinile spre spate şi prindeţi-le în „cleşte”. Trageţi umerii cât 
mai mult înapoi şi împingeţi mâinile în jos spre podea. Menţineţi această 
poziţie cât permite organismul, fără a forţa. 

2. Poziţia în picioare, privirea înainte, picioarele uşor desfăcute. 
Inspiraţi ridicând braţele prin lateral şi puneţi palmele pe umeri. Din 
această poziţie răsuciţi trunchiul la stânga de câteva ori, apoi la dreapta, 
privirea descriind un unghi de cel puţin 90 grade în acelaşi plan. Expiraţi 
odată cu fiecare răsucire. 

3. Poziţia în genunchi, picioarele uşor desfăcute, braţele pe şolduri, 
capul ţinut drept. Răsuciţi trunchiul de câteva ori spre stânga şi spre 
dreapta, expirând la răsucire. 

4. Poziţia cu şezutul pe podea, picioarele înainte, trunchiul se ţine 
vertical prin sprijin pe palme la spate, privirea înainte. Repetaţi de câteva 
ori ciclul următor: desfacerea picioarelor pe podea, apropierea lor, 
ridicarea genunchilor la piept, întinderea picioarelor înainte ş.a.m.d. 

5. Poziţia în picioare, braţele pe lângă corp, picioarele apropiate. 
Aplecaţi-vă lateral spre stânga de mai multe ori, păstrând mâna 
apropiată de picior. Reveniţi la verticală, odihniţi-vă, apoi executaţi pe 
partea dreaptă. 

LĂMURIRI SUPLIMENTARE PRIVIND 
TEHNICILE YOGHINE , DE LA SPIRITUL 
MAESTRULUI YOG AN AND A 

KRIYA-YOGA urmăreşte purificarea energetică a chakrelor în sensul 
fineţii lor şi obţinerii unei rezonanţe mai puternice între sistemul 
energetic al yoghinului şi curenţii energetici veniţi de la Divinitatea 
Supremă, care va deveni din ce în ce mai uşor de realizat. 

Exerciţiile dezvoltă funcţiile corpului fizic şi, practicând mereu, 
corpul fizic devine repede rezistent din toate punctele de vedere, 
influenţând prin buna sa funcţionare şi schimbul energetic între acesta şi 
spaţiul cosmic. Deci se va perfecţiona şi activitatea chakrelor. 

Unele tehnici de Kriya-yoga acţionează chiar şi în planul vedic, dar 
nici o tehnică de yoga nu ajunge până în Absolut. 

Stând cu faţa către Nord, efectul tehnicilor este mai puternic, 
stabilindu-se întâi rezonanţa cu Centrul Spiritual din Himalaya, unde 
semnalele energetice se decodifică şi astfel pot ajunge la Steaua Nordului, 
unde sunt preluate, amplificate şi trimise înapoi, întărindu-ţi aura. 

Nu contează dacă conduci relaxarea de jos în sus sau de sus în jos. 

Nu contează pe care parte (dreapta sau stânga) începi o asană 
asimetrică. 

O asană care acţionează pe mai multe chakre este mai puternică 
decât una care activează o singură chakră. 

Asanele mai simple se execută la începutul programului. 

Fiecare practicant are stilul său, organismul şi receptivitatea sa. De 
aceea, la executarea posturii este posibil să nu se energizeze câte o chakră 
din lista pe care am dat-o la fiecare asană. 

Asanele clasice, bine cunoscute din cărţile de popularizare a yogă-i, 
sunt bune pentru toată lumea. Dar, când ai acces şi la altceva, este bine să 
înveţi, căci nu se ştie de unde vine norocul! Trebuie să stăpâneşti bine tot 
ce ai primit. 

TRIKONASANA este foarte deosebită şi complexă. Aşa simplă cum 
pare, ea educă puternic chakrele Muladhara, Manipura şi Ajna, are efect 
şi asupra chakrei Swadhisthana şi altora secundare. Trikonasana scoate 
din inerţie chakrele inferioare şi, prin încordarea Ajna-ei, realizează un 
transfer energetic între Ajna şi aceste chakre. Le obligă, deci, să elibereze 

energia latentă din ele, iar o parte din ea este preluată de Ajna şi 
transmisă pe Vishuddha, Anahata şi Sahasrara. 

Execuţia corectă a Trikonasanei este următoarea: Picioarele 
desfăcute, se inspiră ridicând braţele la orizontală în lateral. Pe expir se 
înclină corpul în lateral cât se poate de mult. Se păstrează postura cât 
permite organismul, cu plămânii goliţi de aer, privirea orientată spre 
mâna ridicată. Trunchiul revine la verticală pe inspiraţie. La 
conştientizare se respiră liber. 

Variantă: în aplecare, mâna de sus stă îndoită pe umăr, privirea - 
drept înainte. 

La crearea unei asane noi se au în vedere o serie de aspecte legate de 
chakre, astfel: 

• Fiecare chakră îşi are corespondente de acelaşi tip în toate 
învelişurile (avem, de exemplu, Ajna fizică, Ajna eterică, Ajna 
astrală, Ajna mentală, Ajna cauzală ş.a.m.d.). 

• La acelaşi nivel, chakrele se influenţează unele pe altele. Astfel, 
chakrele învecinate interferă energetic. 

• Există chakre complementare, a căror acţiune se completează : Ajna 
+ Manipura, Sahasrara + Swadhisthana, Vishuddha + Muladhara, 
Anahata + Ajna. Unele asane urmăresc această acţiune unitară (de 
pildă Trikonasana, Vajrasana). 

• Acţiunea chakrelor periferice (Sahasrara + Muladhara, Ajna + 
Swadhisthana) nu este complementară, ci una menită să echilibreze 
energetic organismul, aura individului. 

• Un alt mod de asociere este pe baza culorilor complementare, opuse 
cromatic. De aici, o întreagă teorie a combinaţiilor menite să 
intensifice unele efecte energetice prin acţiunea bine dirijată a 
chakrelor. 

• Când chakrele sunt bine optimizate, acţiunea lor benefică se extinde 
asupra întregului corp prin interferenţe energetice. Pe fiecare chakră 
cad proiecţiile celorlalte şi tot corpul este un loc de interacţiune a 
tuturor chakrelor.» 

Anul 1995 

KRIYA YOGA , VĂZUTĂ DE SPIRITUL 
MAESTRULUI LAHIRIMAHASAYA 

LAHIRI MAHASAYA, maestru de Kriya yoga, a fost guru-l părinţilor celui 
ce va deveni mai târziu Paramahamsa Yogananda. Deşi mort la puţin timp după 
naşterea lui Yogananda, Lahiri Mahasaya a fost primul său învăţător spiritual. 
Mahasaya a fost primul iniţiat care a răspândit în lume Kriya yoga, făcând-o 
accesibilă oricui, simplificând-o şi descurajând vechiul model de yoghin ascet 
rătăcitor. El însuşi era un exemplu de cap de familie ireproşabil, salariat la un 
birou şi, în acelaşi timp, un sfânt care manifesta semne supraumane. 

Prezentarea extraordinară pe care i-o face Maestrul Yogananda în cartea 
sa „Autobiografia unui yoghin” m-a determinat să contactez telepatic spiritul 
Maestrului Mahasaya, pentru a-i cere detalii despre misterioasa ştiinţă Kriya 
yoga. lată răspunsul său. 

NINA PETRE, 1995 



«KRIYA YOGA studiază filosofic şi spiritual noţiunea de ENERGIE 
şi aplicarea ei pentru dezvoltarea armonioasă a trupului, psihicului şi 
corpului energetic al practicantului yoghin. 

Cel ce studiază şi practică Kriya yoga este un foarte bun cunoscător 
al tehnicilor de energizare rapidă a corpului, în toate mediile şi planele. 
De aceea, Kriya yoga se mai numeşte „YOGA TEHNICII FOCULUI 
RAPID ŞI INTENS CARE ARDE TOATE IMPURITĂŢILE DIN CORPUL 
YOGHINULUI”. înţelegem prin aceasta în primul rând o energizare 
deosebit de puternică a lui Manipura chakra. 

Yoghinul trebuie să fie foarte bine odihnit, cu mentalul aerisit, 
nestresat, limpede şi cu o stare psihologică bună. Să nu execute în 
condiţii de tumult sufletesc! Kriya yoga se realizează în condiţii de linişte, 
fără a forţa corpul. Totul să decurgă liber, uşor, normal, odihnitor, cu 
calm şi răbdare, fără efort fizic. Numai astfel, în liniştea necesară 
purificării corpului energetic, se pot desfunda toate blocajele încă 
existente în trup. 

în şedinţa de Kriya yoga se începe cu programul de încălzire a 
chakrelor, executând de 3-4 ori fiecare asană, urmat de o relaxare de 10 
minute. Se revine în poziţia de lucru şi se începe programul pentru 
Manipura chakra. în fiecare zi se adaugă câte o tehnică nouă, în ordinea 
predată, dar se execută şi cele precedente 


ZECE TEHNICI PENTRU MANIPURA CHAKRA 

1. în picioare, braţele pe lângă corp, picioarele apropiate, privirea 
înainte pe direcţia orizontală. Se dau ochii peste cap fără mişcarea 
capului, privind în Ajna. Respiraţie liberă, se stă cât permite organismul. 
Când ochii obosesc, se închid şi se rămâne în aceeaşi poziţie până când 
corpul se linişteşte. Se constată o energizare puternică în Ajna, care 
pregăteşte trecerea energiei cosmice către Manipura. 

2. Privirea înainte, picioarele desfăcute, mâinile pe şolduri. Se 
priveşte pe rând fiecare şold, cu întoarcerea moderată a capului de câte 
50 ori la stânga şi la dreapta. Urmează o conştientizare a efectelor timp 
de câteva minute cu ochii închişi. Este posibil să se ajungă la vederea 
părţii eterice a aurei (cenuşie - deschisă, cu nuanţe de violet). 

3. în picioare, braţele pe lângă corp, picioarele apropiate. Se inspiră 
odată cu ridicarea pe vârfurile picioarelor şi ridicarea mâinilor, privirea 
în tavan. Se stă aşa cât mai mult posibil. Se revine cu tălpile pe podea, 
expirând. După expirarea completă, se apleacă corpul în faţă, cu braţele 
atârnând liber în jos, ţinând plămânii goliţi de aer. Se menţine poziţia cât 
este posibil, apoi se revine la verticală prin inspiraţie. Se reia respiraţia 
normală timp de 2-3 minute, pentru liniştirea corpului. 

4. Aşezat pe podea, genunchiul stâng ridicat, piciorul drept întins. 
Mâna stângă pe genunchiul stâng, mâna dreaptă pe genunchiul drept. 
Privirea liberă până la începerea mişcărilor. Se presează cu mâna 
genunchiul stâng pentru a ajunge cu el pe podea şi, în acelaşi timp, se 
ridică cu mâna dreaptă genunchiul drept pentru a-1 aduce în poziţia 
flexată în care a fost piciorul stâng. Se stă aşa câteva secunde şi se reia 
poziţia iniţială. După alte câteva secunde se repetă cea de-a doua poziţie. 
Şi tot aşa, alternativ, cu mişcări lente, se execută de mai multe ori. 
Privirea urmăreşte genunchiul care se ridică. La sfârşit, corpul se 
odihneşte câteva secunde în poziţia culcat. 

5. Poziţia culcat, cu faţa în sus. Mâinile pe burtă, mai jos de buric, 
în zona Manipura. Se ridică trunchiul, apăsând cu mâinile pe burtă şi 
strângând genunchii la piept, pe inspiraţie. Când se ajunge în poziţia de 
echilibru, se reţine aerul câteva secunde, apoi se expiră lent, revenind la 
orizontală. Odihnă 1-2 minute, apoi se reia asana. Nu se va forţa trupul! 
Va fi mai greu la început, dar exersând muşchii, va deveni treptat mai 
uşor. 

6. în genunchi, braţele pe lângă corp. Se lasă uşor trunchiul pe 
spate până se apucă gleznele cu mâinile (DANDASANA). Se răsuceşte 
trunchiul către stânga, ridicând vertical mâna dreaptă şi întorcând faţa 
către stânga. Respiraţie liberă, se stă cât permite corpul. Se revine cu 
ambele mâini pe glezne, apoi se întoarce trunchiul spre dreapta, privind 
spre dreapta. Se stă cât este posibil şi se revine în poziţia iniţială. Se 
întinde corpul la podea pentru o scurtă relaxare, abia apoi putându-se 
relua exerciţiul. în postură, palma se orientează în aceeaşi parte ca şi 
faţa. Atenţie, exerciţiul solicită puternic coloana vertebrală, dar 
energizează extraordinar de puternic Manipura ! 

7. EXERCIŢIUL FOCULUI NESTINS, DE-A PURURI 
PURIFICATOR 

Yoghinul îşi imaginează că trupul său este o flacără care arde şi 
purifică totul în interiorul său. Va sta culcat cu faţa în sus şi cu ochii 
închişi. Considerând că acest foc vine din spaţiu, îl va purta de la tălpile 
picioarelor până în creştet, ca un şuvoi neîntrerupt, care-i va mătura tot 
corpul dintr-o dată, de jos în sus. Apoi, va menţine căldura focului în 
creştet şi va scoate conştient această căldură prin fontanelă, pentru a o 
trimite în spaţiul cosmic. 

în continuare îşi va imagina că are o bucată de jar fierbinte sub 
buric, în Manipura. Acest jar trebuie să-i dea o căldură imensă în această 
zonă. Va purta această căldură sub formă de disc, care se măreşte la 
nesfârşit, acoperindu-i întregul corp, făcându-1 pe yoghin deosebit de 
uşor şi imaginându-şi că se ridică în aer şi arde ca o farfurie zburătoare. 
Se va plimba ca o flacără rotundă de jur-împrejurul său, cât mai sus şi cât 
mai departe, repetând lent, rar şi conştient cuvintele : „EU SUNT FOCUL 
ETERN CARE PURIFICĂ TOTUL”. încet, încet va reveni în planul 
corpului său fizic şi îşi va odihni mentalul, nemaigândindu-se la nimic 
câteva minute, dar lăsându-şi corpul să ardă încins ca o flacără. 

După odihnă, îşi va imagina că scoate bucata de jar de sub buric şi o 
trimite în spaţiul cosmic. Va aştepta câteva minute să-i treacă senzaţia de 
încins. 

8. EXERCIŢIUL FLĂCĂRII ETERNE CARE LUMINEAZĂ MINTEA 
UNUI KRIYA YOGHIN AVANSAT 

într-o poziţie de meditaţie, ochii închişi, corpul relaxat, mâinile pe 
genunchi. Kriya yoghinul îşi va imagina că în Ajna chakra, în zona dintre 
frunte şi creierul mic, se află flacăra unei lumânări care-i luminează 
creierul. Va încerca să vadă cu cel de-al treilea ochi la lumina acestei 
lumânări tot ce se întâmplă în creierul său, începând cu zona din dreptul 
ochilor. îşi va citi toate impresiile de pe retină şi din toate zonele 
creierului. îşi va urmări funcţionarea capilarelor, îşi va controla starea 
nadis-urilor (canalelor energetice). îşi va studia zona superioară a 
creierului, aspectul fontanelei, şi va decide cam câtă muncă îi mai trebuie 
pentru „străpungerea” fontanelei. Aceste exerciţiu este pregătitor pentru 
declanşarea energiei Kundalini. 


Nina Petre, Răzvan Alexandru Petre - Spiritele în dialog cu noi 


Pag. 108 




OBSERVAŢIE: Aceste exerciţii sunt complicate şi riscante, dar kriya 
yoghinul va persevera şi îl va chema pe maestru dacă are vreo problemă, 
pentru a-1 proteja de accidente. „YOGA FOCULUI” poate pârjoli totul 
dacă discipolul nu este sub supravegherea maestrului. Nu este permisă 
nici o imprudenţă. Se lucrează cu energii foarte rafinate şi puternice. 
Practicantul se va ridica cu mult peste nivelul biologic al celor din jurul 
său. 

Foarte mare atenţie mai ales la ultimele exerciţii, care operează cu 
energii calorice periculoase pentru imprudenţi! 

9. PROGRAMUL DE DIRIJARE A ENERGIEI CALORICE PRIN 
ÎNTREGUL CORP ŞI EXTINDEREA SA DE JUR-ÎMPREJUR SUB 
FORMĂ DE SFERĂ ENERGETICĂ 

întins comod în pat sau pe podea, fără curenţi de aer în cameră, 
ochii închişi. Se plasează mental un glob de foc în Manipura chakra, se 
extinde acest glob de foc sub forma unui canal de foc, ce se întinde până 
la degetele piciorului stâng. Se transformă tot piciorul, de jos în sus, intr- 
un mulaj de foc ce reconstituie forma sa naturală. Se ridică acest foc în 
sus, cuprinzând partea stângă a zonei genitale, a abdomenului, a 
toracelui, până la umăr. Se opreşte în umăr. Acum se plasează o bilă de 
foc în zona degetelor mâinii stângi şi se extinde focul, formând de jos în 
sus un mulaj al mâinii stângi, care întâlneşte globul de foc din umărul 
stâng. 

DE REŢINUT : Acest glob nu este alb-argintiu, ci alb spre galben, ca 
focul natural, dar să nu i se dea nuanţe roşcate, fiindcă ar fi prea 
periculos! 

Se plasează un nou glob de foc în degetele piciorului drept şi se 
continuă procedeul până se ajunge la umărul drept. 

Apoi se va face un efort de imaginaţie pentru acumularea focului din 
picioare, mâini şi trunchi, şi concentrarea lui în zona gâtului. Această 
energie imensă va trece prin gât şi va cuprinde întregul cap. 

MARE GRIJĂ! Imaginaţia să nu depăşească anumite limite! Nu este 
un foc rece, ci cald. De unii s-a ales scrumul lucrând nesupravegheaţi şi 
făcând pe sportivii! 

Se menţine focul în tot corpul, privindu-1 în fiecare colţişor al său, 
iar apoi îl vei stinge, întunecându-ţi toate zonele corpului pe traseul 
iniţial, de jos în sus. După ce ţi-ai întunecat tot corpul, vei simţi o linişte 
neobişnuit de plăcută de jos în sus, mai ales în creier. 

Nu te vei mai gândi la nimic câteva minute, dar vei rămâne treaz. Să 
nu adormi, este pericol de complicaţii psihologice! 

10 . DECLANŞAREA ENERGIEI KUNDALINI PRIN PRIMA 
TEHNICĂ DE KRIYA YOGA 

Culcat la orizontală, pe podea sau un pat tare, cât mai comod şi 
relaxat, cu ochii închişi. Se plasează mental un glob de foc nu prea 
fierbinte, de culoare aîb-gălbui, puţin roz, în ultima vertebră sacrală. 
Acest glob de foc reprezintă un şarpe de foc, strâns înfăşurat, ca un ghem. 

Capul său priveşte în sus pe canalul măduvei spinării. îi vei permite să 
urce lent pe acest canal, luminându -1 şi încălzindu -1 uşor. Lasă şarpele să 
urce lent, nu -1 forţa, căci devine periculos şi muşcă! Condu -1 cu mintea, 
trage -1 în sus, căci îi va fi tot mai greu să urce. Trage- 1 , până ajungi cu el 
în partea de sus a craniului şi lipeşte-i fruntea de cutia craniană, în zona 
fontanelei. Ţine -1 în tine cât mai mult posibil, fără efort, prieteneşte. 

Vei vedea că din globul de foc iniţial a început să urce o energie 
deosebit de puternică, ce îţi va inunda măduva şi se va extinde în tot 
corpul. Las-o să-şi facă capriciile, nu te teme, dacă o laşi în pace, la fel ca 
şi şarpele, nu te va muşca. Stai liniştit şi primeşte-o cu răbdare! Treptat, 
va slăbi şi vei reuşi să-ţi revii la starea dinainte. 

Aceasta este cea mai uşoară şi mai lentă metodă pentru deblocarea 
lui Kundalini Shakti din culcuşul său.» 

Anul 1995 


SPIRITUL MAESTRULUI BABAJI 
PROGRAME DE YOGA 



Babaji 

PROGRAM PENTRU CLARVIZIUNE 

«1. Rostogolirea capului în jurul axului vertical în sens antiorar de 
50 de ori. Odihnă un minut. Apoi, în sens orar de încă 50 de ori. Odihnă 
un minut. 

2. Mişcarea ochilor stânga-dreapta de 50 de ori. 

3. Aplecarea capului lateral de 50 de ori. 

4. Mişcarea ochilor sus-jos de 50 de ori. 

5. Rotirea ochilor de 50 de ori în fiecare sens. 

6. Priveşti vârful nasului şi ridici privirea cu ochii încrucişaţi până la 
baza nasului şi înapoi de 50 de ori. 

7. Trikonasana (Triunghiul) 

8. Garudasana (Vulturul) 

9. Bhujangasana (Cobra), privind pe rând câte un călcâi. 

10. Talasana (Arborele), cu privirea în tavan, fără contracţia 
anusului. 

11. Oricare tehnică de pranayama. 


PROGRAM PENTRU SWADHISTHANA CHAKRA, 
pentru dedublări (eterizări) 

1. Bhujangasana (Cobra) pe coate, cu privirea mult în tavan, numeri 
până la 50. La toate asanele respiraţia este liberă. 

2. Dhanurasana (Arcul), stai cât poţi. 

3. Friptinasana. Stai pe burtă cu picioarele foarte depărtate, te ridici 
şi te apleci în spate până atingi podeaua cu mâinile. E nevoie şi de 
ajutorul altei persoane. 

4. Din poziţie ghemuit te laşi pe spate, sprijinind mâinile pe podea. 


PROGRAM PENTRU MANIPURA CHAKRA 

1. Matsyasana (Peştele). Aşezat cu picioarele întinse pe podea, 
aplecare pe spate cu sprijin pe coate şi bombarea toracelui. 

2. Dandasana (Bastonul). în genunchi, te laşi pe spate cu sprijin în 
mâinile întinse pe călcâie. 


PROGRAM PENTRU VISHUDDHA CHAKRA 

1. Rostogolirea capului. 

2. Aşezat pe scaun, apleci capul înapoi şi te sprijini cu ceafa pe 
spătar. Stai cât poţi, cu ochii închişi, cauţi să meditezi la Abisul Cosmic. 

3. Aşezat pe scaun, spatele drept, bărbia în piept, stai cât poţi, nu 
gândeşti la nimic.» 

Anul 1995 

INDICAŢII TERAPEUTICE 
DE LA SPIRITUL MARELUI VINDECĂTOR 
_ ANTONIO AGPAOA _ 

1. CUM POŢI VEDEA RADIOGRAFIA UNUI OM CU OCHIUL LIBER 

Exerciţii preliminare 
Recunoaşterea bolilor 

2. PASELE MAGNETICE 

Pase exterioare pregătitoare 
Tratamente specifice 

3. Mesaj de la spiritul marelui vindecător filipinez ANTONIO AGPAOA 


Legendarul vindecător filipinez ANTONIO AGPAOA a fost popularizat în 
întreaga lume de către medicul JANINE FONTAINE prin cărţile sale de mare 
succes, traduse şi în limba română (informaţii detaliate în cartea „Medic de trei 
corpuri”). în clinica sa trata prin metode neobişnuite pentru pacienţii 
occidentali: bioenergoterapie cuplată cu leacuri naturale şi întruniri religioase. 
Cea mai şocantă realizare a lui AGPAOA era aşa-zisa „chirurgie psihică”, prin 
care pacientului i se scoteau tumorile fără bisturiu. Acest procedeu a şocat 
lumea civilizată, fiind considerat de mulţi drept o şarlatanie. însă ANTONIO 
AGPAOA a fost cu adevărat un sfânt vindecător, un om generos şi jovial, care a 
împărtăşit celor ce l-au putut urma din marile taine ale puterilor paranormale pe 
care le deţinea. 

Spiritul său continuă şi astăzi să dăruiască din ştiinţa sa prin transmiterea 
telepatică a unora din secretele sale... 


NINA PETRE, 1996 

«BIOTERAPIA este o ştiinţă esoterică (ocultă). Practicile sale se 
bazează, în principal, pe metodele magiei albe. Este necesar ca discipolul 
(elevul) să-şi însuşească foarte bine toate practicile de magie albă la care 
poate avea acces. Orice amănunt, orice „chichiţă” îi poate fi de folos la un 
anumit moment. De exemplu, poţi avea un bolnav psihic care nu poate 
mânca cireşe pentru că vede în ele nişte... gonade, şi atunci, ce te faci cu 
el? Trebuie să-l influenţezi prin pase hipnotice, până când îl convingi că 
cireşele sunt comestibile, că sunt de origine animală şi n-au nimic în 
comun cu gonadele. 


1. CUM POŢI VEDEA RADIOGRAFIA UNUI OM 

CU OCHIUL LIBER 

EXERCIŢII PRELIMINARE 

Vei privi bolnavul cu ochii mari deschişi, de la o distanţă de 
aproximativ 2 metri. Poate sta şi mai aproape, dar nu mai departe de 2 
metri, pentru că pot interveni confuzii în diagnosticarea bolilor sale. Ca 
să-i vezi aura cu toate amănuntele ei, trebuie să-ţi formezi vederea 
eterică. 

Există multe practici de antrenament pentru a vedea în eteric . Iată 

una: 

Priveşti corpul omului, dacă se poate, în pielea goală, dacă nu, 
îmbrăcat cât mai sumar, de la o distanţă de maximum 2 metri, cu 
privirea lejeră, clipind cât mai rar, rotindu-ţi ochii împrejurul lui în 
sensul acelor de ceasornic de câteva ori, apoi îţi odihneşti privirea, 
mutându-ţi ochii de-a lungul corpului său în sus şi în jos. încerci să 
rezişti astfel, până când ai impresia că corpul său se estompează, se 
rarefiază, astfel încât dispare partea solidă şi îl vezi din ce în ce mai 
colorat şi mai rarefiat. Vei avea senzaţia că se transformă într-o imagine 
de pe ecranul unui televizor. Cu timpul, vei vedea conturul organelor sale 
interne. 

Pe această imagine apar semnele de recunoaştere ale principalelor 
boli. Pentru diagnosticarea corectă e necesar să te sfătuieşti cu un medic. 
Nu vei face pase la bolile unde nu eşti sigur de diagnostic! Este foarte 
riscant şi pentru tine, şi pentru bolnav. Dacă nu-ţi asiguri protecţia 
psihologică şi energetică, poţi contracta simptomele unei boli rebele. 
Chiar dacă nu te îmbolnăveşti, poţi suferi prin inducţie energetică tot atât 
de mult ca bolnavul. 

RECUNOAŞTEREA BOLILOR 


BOULE DE FICAT 

Le vei observa când culoarea feţei omului este pământie, ochii 
încercănaţi cu maro, pete maronii pe faţă, mai ales pe frunte, cât şi pe 
mâini (pe faţă, nu pe dos). Pe radiografia energetică poţi vedea pete de 
culoare închisă deasupra ficatului. Dacă are pietre, îţi apar ca nişte 
steluţe întunecate. Dacă are ciroză, ficatul e umflat, mărit peste normal, 
de culoare maronie închisă uniformă, cu aspect de burete spongios. 

Cancerul la ficat (deci o tumoră) îl vezi foarte clar ca o pată 
întunecată, aproape neagră. Dacă înainte culoarea era maronie, cancerul 
este colorat în negru spre albastru. în orice zonă a corpului ar fi, culoarea 
de recunoaştere a cancerului este negru spre albastru. 

Dacă înveţi bine anatomia corpului, poţi pune foarte uşor 
diagnosticul la bolnavii de cancer. Totuşi, medicul e necesar pentru 
localizarea bolii în corpul fizic. Nu uita că tu vezi etericul, iar în eteric 
imaginile sunt puţin deformate faţă de cum apar ele în corpul fizic. 
Vederea eterică este puţin subiectivă. Mult mai clar apar imaginile pe 
ecranele unor aparate moderne de testare a bolilor. în general, tot ce 
observăm noi prin organele de simţ pare uşor subiectiv faţă de rezultatele 
analizelor făcute cu ajutorul unor aparate. 


SCHIZOFRENIA 

Este o boală nevindecabilă, dar poate fi ameliorată cu pase puternice 
şi cu o puternică legătură mentală între vindecător şi spiritul bolnavului. 
Pot trata schizofrenia cu bune şanse de vindecare numai acei vindecători 
care au acces liber la lumea spiritelor . Dacă reuşeşti să convingi spiritul 
să se echilibreze, să-şi menţină locul dinainte stabilit de către natură şi să 
nu mai oscileze, părăsindu-şi acest loc în timp ce bolnavul este treaz, 
atunci şansele de reuşită sunt foarte mari. 

în cazul acestei boli, discuţia cu bolnavul trebuie să fie permanentă 
în timpul tratamentului. Trebuie să-i influenţezi subconştientul cu o 
putere de convingere inepuizabilă. Trebuie să fii un foarte bun psiholog 
şi, totodată, hipnotizator. 

Recunoaşterea schizofreniei pe radiografia eterică: în dreptul 
creierului apar distorsiuni, ca nişte unde sinusoidale orizontale, care par 
a brăzda creierul. Acestea sunt de culoare albicioasă, seamănă cu nişte 
şanţuri albe-argintii, uşor de recunoscut şi inconfundabile. 

în schimb, la „sora ei bună”, PARANOIA, simbolurile eterice sunt 
nişte dungi de lungimi diferite, de culoare întunecată, maroniu spre 
negru, asemănătoare unor săgeţi, care par a înţepa creierul în toate 
direcţiile, dezordonat. 

BOLILE DE INIMĂ 

Se recunosc, în principal, prin pete întunecate în zona inimii. 
Acestea pot fi leziuni sau blocaje pe artere. La leziuni culoarea e aproape 
asemănătoare cu a cancerului, dar puţin mai deschisă. Scleroza pe artere 
sau vene seamănă cu nişte grăunţe întunecate în interiorul acestora. 

BOLILE DE RINICHI 

Situaţia este aproape asemănătoare cu cea de la ficat. Răceala 
rinichilor se prezintă ca nişte pete cenuşii pe aceştia. Infecţia purulentă 
seamănă cu nişte pete cenuşii-închise spre negru. O infecţie puternică 
poate fi uşor confundată cu tumoarea canceroasă, de aceea analizele 
prealabile sunt foarte necesare. Pietrele la rinichi apar ca nişte steluţe de 
culoare închisă 

BOLILE GENITALE 

La femeie şi la bărbat infecţiile apar ca pete cenuşii. Tumorile sunt 
negricioase. 

REUMATISMUL 

Oasele, care de obicei sunt fosforescente (când sunt sănătoase) 
prezintă pete cenuşii în zonele bolnave. 

PARALIZIILE 

Pe aură apar blocaje prin obstrucţionarea imaginii corecte. Adică 
zona paralizată este devitalizată faţă de celelalte părţi ale corpului şi 
apare mult mai ştearsă decât ele. Se pot vedea chiar distorsiuni în 
imagine, în funcţie de gradul de atrofiere şi deviere de la poziţia corectă a 
oaselor şi părţilor moi ale corpului. 


2 . PASELE 

PASE EXTERIOARE PREGĂTITOARE 

Se execută la distanţă de 2 - 3 centimetri de pielea bolnavului. 

PRIMA ETAPĂ 

Roteşti mâinile în jurul bolnavului începând de la cap la partea 
dorsală; dacă e cazul, poţi ajunge chiar la genunchi. Important e capul şi 
trunchiul. înainte de a lua poziţia pentru pase, îţi vei energiza corpul prin 
metodele ce ţi le voi da ulterior. Prima etapă cu pase are rolul de a 
energiza întregul corp eteric al bolnavului şi de a-1 pregăti pentru 
tratamentul ce urmează. 

Ţii mâinile una în faţa alteia, cuprinzând între ele trupul bolnavului. 
Te vei roti în jurul bolnavului, care stă în picioare sau pe scaun, mai rar 

în pat (acest ultim caz, doar când nu poate sta nici pe scaun, dar va trebui 
să-l întorci pe-o parte şi pe cealaltă). Nu vei insista mult cu pasele de 
rotire generală, maximum 3-4 minute. Nu contează sensul de rotire. 

ETAPA A DOUA 

Vei coborî mâinile cu palmele îndreptate în jos până la baza 
trunchiului, apoi le ridici şi acoperi cu ele corpul, ca şi cum energia 
ridicată în palme vrei să o deşerţi în capul bolnavului. Apoi cobori din 
nou mâinile, dar spre o altă zonă a corpului. Execuţi rotindu-te, până 
când cuprinzi tot corpul bolnavului. 

ETAPA A TREIA 

Forfecarea aerului cu palmele - una cu faţa în jos şi cealaltă deasupra 
ei. Execuţi de sus în jos şi de jos în sus pe aceeaşi direcţie, iar după aceea 
te deplasezi pentru a cuprinde şi restul corpului. 

ETAPA A PATRA 

Presezi aerul cu palmele de sus în jos şi de jos în sus, rotindu-te. 
Distanţa dintre palme cuprinde spaţiul de la cap şi până la baza 
trunchiului. 

ETAPA A CINCEA 

Este etapa finală de pregătire pentru tratament. Masezi etericul de 
jur împrejurul corpului bolnavului, ca şi cum ai mângâia o statuie, 
începând cu mângâierea capului, mergând în jos până la genunchi. 


TRATAMENTE SPECIFICE 

DURERILE DE CAP 

Se tratează cefaleele fără o cauză precisă. După etapele pregătitoare 
executate până la baza trunchiului urmează aceste etape : 

a) Se cuprinde capul între palme la distanţa de 2-3 centimetri de piele, 
se ţin astfel, rotindu-le lent în jurul capului timp de 2-3 minute. Să 
faci cel puţin 5 rotaţii complete. Sensul de rotaţie e la alegerea 
terapeutului, cum îi e mai convenabil. 

b) Se pune mâna dreaptă deasupra creştetului capului, iar stânga la 
baza craniului, în dreptul vertebrelor cervicale. Se stă nemişcat 2-3 
minute. 

c) Se lasă mâna dreaptă deasupra creştetului, iar stânga se pune sub 
bărbie, pe laringe, timp de 2-3 minute. Nu se atinge pielea. 

d) Se cuprind tâmplele bolnavului între palme, 1 minut. 

e) Se cuprind între palme fruntea şi zona opusă a capului, 1 minut. 

f) în final, bandajarea generală până la trunchi. 

SINUZITA 

a) Pasele pregătitoare. 

b) Cuprinderea capului între palme şi rotirea lor în dreptul frunţii, 2 
minute. 

c) Aplicarea palmelor în dreptul tâmplelor, 2 minute. 

d) Presarea aerului de sus în jos în dreptul frunţii şi lateral (tot în 
dreptul frunţii) în plan orizontal, de la stânga spre dreapta şi invers. 

e) EXTRAGEREA ENERGIEI NEGATIVE de la rădăcina nasului, între 
sprâncene, astfel: 

Se unesc între ele degetele mâinii drepte pentru a forma un 
punct, se apropie foarte mult de zonă, fără a o atinge şi mental 
extragem energia din acea zonă, concentrând-o în vârful degetelor şi, 
cu un efort de voinţă, tragem de ea către exterior, rotind mâna cu o 
amplitudine tot mai mare, până la un diametru de circa 30 
centimetri, pe distanţa de maxim jumătate de metru. 

Obligatoriu scuturăm mâna în jos. în timpul paselor se scutură 
ambele mâini după fiecare 2-3 minute sau chiar 1 minut, deci la 
sfârşitul fiecărei proceduri se scutură energic de 2-3 ori ambele 
mâini către o direcţie cât mai depărtată de medic şi de bolnav. 

Extragerea energiei negative prin rotirea mâinii, având degetele 
adunate sau cu mâna dreaptă în direcţia contrară bolnavului, se face 
numai atunci când locul nevralgiei sau al bolii este bine precizat. 
Altfel, rişti să devitalizezi zone care nu sunt bolnave. 

f) Bandajul final. 

OTITA Şl SURZENIA (se tratează la fel) 

a) Pase generale. 

b) Se cuprind urechile între palme, 2 minute. 

c) Presarea aerului prin lateral către interiorul şi exteriorul urechii. 
Apăsarea aerului pe timpane. 

d) Bandajul general. 


MIOPIA 

a) Refacerea aurei. 

b) Energizarea ochilor, cuprinzând capul între palme, de jur împrejur. 

c) Aplicarea palmelor pe ochi, succesiv cu degetele în jos, în sus, înspre 
urechi, înspre nas. 

d) Energizarea stomacului: palma stângă lipită pe şale, dreapta se 
roteşte în sens orar, masând stomacul. 

e) Refacerea aurei.» 

Anul 1996 

Mesaj de la spiritul marelui vindecător filipinez 
ANTONIO AGPAOA 

«Eu, Antonio Agpaoa, supranumit de unii, pe scurt şi foarte 
simplu, Tony, doresc să transmit lumii întregi de pe Pământ, prin acest 
medium de excepţie, tot ceea ce ascund în sufletul meu nemărginit şi 
nemuritor, lucruri demne de a fi încredinţate hârtiei. 

în ultima mea viaţă de pe Pământ (dar nu şi ultima în Cosmos) am 
fost un om deosebit de modest, harnic până la limita devotamentului 
pentru semenii mei, bun la suflet ca miezul de cocos şi dăruit de Cel de 
Sus cu ce putea fi mai de preţ pentru o fiinţă omenească: harul 
tămăduirii. 

Am ascuns multe lucruri semenilor mei, din dorinţa de a le feri 
curiozitatea de ceea ce ar fi fost prea periculos pentru ei: ştiinţa 
vindecării, nepusă la îndemâna oricui. Nu am fost un încrezut, aşa cum 
m-au crezut mulţi. Nu am fost un şarlatan, speculant al ştiinţelor oculte, 
după cum am fost acuzat adeseori de către cei care nu au reuşit sau nu au 
dorit să mă înţeleagă. Pentru mine, viaţa a însemnat un lanţ preţios, 
înzestrat cu nestemata cunoaşterii de sine şi de oameni. Am fost atât de 
înzestrat cu calităţi naturale de vindecător, încât adeseori mă temeam că, 
din dorinţa de autodepăşire, voi deveni un monstru de energie care, într- 
o clipă de neatenţie, ar fi putut distruge omenirea cu forţa minţii. 

Mulţi au încercat să mă atragă în luptele lor oculte, nevăzute, dar 
simţite de mulţi în bietele lor vieţi. Magi renumiţi în zona mea de viaţă şi 
acţiune sau veniţi de peste tot, aş putea spune de aiurea, au dorit şi mi-au 
propus cu insistenţă, adeseori cu ameninţări care s-au dovedit deşarte, să 
mă unesc cu ei sau cu grupurile lor, pentru a câştiga averi întregi, prin 
escrocarea naivilor dornici de exotism. 

Deşi adeseori am afirmat că sunt călăuzit numai de Dumnezeu, 
ferindu-mă de lumea înşelătoare şi controversată a fiinţelor nevăzute 
supranumite „spirite” sau „entităţi sumare”, influenţa lor, binefăcătoare 
adeseori şi răuvoitoare uneori, am simţit-o din plin de-a lungul întregii 
mele vieţi. S-au petrecut lucruri în existenţa mea despre care am refuzat 
cu îndârjire să vorbesc. Nici nu m-au interesat prea mult practicile de 
magie neagră, atât de răspândite în arhipelagul indonezian. Viaţa 
oamenilor de la tropice este strâns legată de lumea spiritelor. Fără ele, 
lumea Pacificului şi-ar pierde misterul şi atracţia exotică pentru turişti. 
Despre această viaţă plină de pericole şi mister doresc să mă exprim în 
cele ce urmează. 

Vindecările mele, considerate de unii miraculoase, au fost rezultatul 
strădaniilor mele de a-mi folosi harul dumnezeiesc primit de Sus pentru 
îmbunarea răului din trupurile oamenilor. Am fost văzut, ascultat, copiat, 
imitat, mediatizat peste măsură. Cei care au dorit să înveţe ceva bun de la 
mine şi au avut îngăduinţa Celui de Sus au reuşit să devină vindecători de 
valoare, renumiţi în toată lumea. 

Unii au stat în jurul meu pentru a-mi fura puterea de a trata oamenii 
cu tăria minţii mele, invidioşi de moarte pentru ceea ce ştiam să fac, spre 
deosebire de ei. M-au atacat în toate felurile posibile, pe văzute şi 
nevăzute, dornici să mă răpună fără a lăsa urme. Ştiam tot ce puneau la 
cale pentru distrugerea mea. Seara sau noaptea târziu, când mă 
străduiam să meditez, pentru a-mi alunga cumplita oboseală ce-mi 
împresura trupul şi mintea, prea periculoasă pentru a o lăsa să mă 
copleşească, vedeam cu ochii minţii mele neastâmpărate filmul tuturor 
întâmplărilor zilei ce abia se încheiase. Aveam secretele mele, 
nemărturisite nimănui, din dorinţa de a-mi proteja familia şi pacienţii de 
lumea nevăzută şi duşmănoasă care îmi era veşnic potrivnică. 

Am cunoscut din plin puterea unora de a-mi face rău. Daca aş fi trăit 
într-o altă zonă geografică, mai puţin bântuită de setea de răzbunare şi 
dorinţa de a face rău pe nevăzute, cred că aş fi trăit cel puţin 100 de ani. 
Mulţi au afirmat că am murit prea devreme din cauza suprasolicitării 
muncii mele de vindecător sau din cauza imprudenţei cu care lucram pe 
pacienţi. Cauza morţii mele a fost mult discutată, ajungându-se în final la 
o concluzie naivă, general acceptată: sacrificiul nebun cu care mă 
dăruiam muncii mele. Acesta nu este adevărul morţii mele. 

Neavând linişte în lumea în care mă aflu acum, am căutat ani la 
rândul o fiinţă capabilă să-mi preia gândurile, obţinând astfel uimitoarele 
memorii ale lui Agpaoa post-mortem. Sper ca acest mesaj să străbată 
Pământul în toate părţile şi să ajungă în mâinile urmaşilor mei, fiinţele 
dragi care mi-au deplâns plecarea zile şi nopţi la rând. 

Fiţi binecuvântaţi cu toţii, voi cei ce m-aţi iubit cu adevărat!» 

Anul 1996 

Mesaj de la spiritul celebrului vindecător 

BRUNO GRONING 


Unul din evenimentele remarcabile ale acestor ani este apariţia şi 
proliferarea unor aşa-zise „cercuri de vindecare spirituală Bruno Groning”. 
Bazându-se pe presupusa mărturie a unor vindecaţi de puterea misterioasă a 
portretului vestitului bioterapeut german (decedat în urmă cu câteva decenii), 
oficianţii acestor întruniri vând iluzii celor suferinzi, căutând clientelă şi pentru 
alte afaceri „spirituale”, la modă astăzi. 

Dorind a afla adevărul acestor vindecări miraculoase, am întrebat spiritul 
marelui Bruno Groning care este părerea sa despre pretinsele „minuni”. 

NINA PETRE, 1997 



Bruno Groning 

«Forţele mi-au scăzut pe măsură ce au trecut anii de la moartea mea. 
Fotografiile mele sunt simbolice. Eu am fost un om simplu, fără studii înalte, 
dar suferinţele grele îndurate în mulţi ani de detenţie nedreaptă şi crâncenă m- 
au apropiat de Puterea vindecătoare a lui Dumnezeu. 

Fotografiile mele, şi mai ales nenumăratele copii care s-au făcut după ele, 
nu mai au nici un rol terapeutic. S-au răcit cu totul, ele nu pot fi ceea ce am fost 
eu în viaţă. Dacă, în reuniunile vindecătoare care mă invocă, oamenii ar avea 
mai puţine pretenţii de a face opere miraculoase, poate că simbolul energetic 
ce îl reprezintă fotografiile mele ar avea un rol pozitiv în vieţile oamenilor. 

Mă impresionează într-un mod plăcut felul în care îmi comemorează 
amintirea, dar acest lucru nu justifică publicitatea exagerată care mi se face. Aş 
prefera ca oamenii să citească scrierile despre viaţa mea în linişte, fiecare la el 
acasă. 

Unii, mai şmecheri, îşi fac mare publicitate cu aptitudinile lor de 
organizatori ai acestor cercuri. Cei bolnavi trebuie să-şi caute vindecarea la 
maeştrii vindecători aflaţi în viaţă, nu la opere fotografice, statui, icoane, 
moaşte, izvoare tămăduitoare etc. Oameni, nu vă mai lăsaţi păcăliţi de falsa 
publicitate, slujbaşii presei sunt înşelători ! » 

Anul 1997 

Mesaj de la spiritul Părintelui 
ARSENIE BOCA 



Arsenie Boca 


«Fraţi români, 

Vă vorbeşte îngerul Arsenie, cel care a fost un martir al neamului 
vostru. M-am aventurat cu prea mult curaj spre o nouă viaţă în fiinţă de 
om, deşi nu m-a obligat nimeni să o fac. Am riscat enorm, rezultatul 
având multe de suferit. Nedreptatea domnitoare în neamul vostru 
dintotdeauna, de când a apărut separarea în caste şi pături ale fiecărei 
societăţi, nu şi-a oprit niciodată puterea de a distruge tot ce are omul mai 
preţios: sufletul. Aţi aflat de patimile Părintelui Arsenie Boca, după 
înălţarea lui la Cer mai abitir decât înainte. 

De aici, din înaltul neantului fără margini, asist la durerile neamului 
românesc. Noi, îngerii neîntrupaţi, nu putem face minunile dorite de voi 
în comuniune cu păcatele voastre. Sau renunţaţi la grelele păcate lumeşti, 
sau veţi trăi până la moarte cu sufletele întinate şi neostoite! Am destulă 
îngăduinţă cu voi. Nu vă oropsesc pentru ceea ce faceţi spre distrugerea 
fericirii dăruite de Marele şi Bunul Dumnezeu. 

Unii, sărmani necredincioşi, împrăştie zvonul cum că Dumnezeu nu 
a existat niciodată. Văd ce poate să creadă fiecare despre existenţa 
Creatorului Lumii Infinite. Fiecare om care poate să cugete îşi are 
Dumnezeul său, pe care îl ascultă, îl simte aproape sau nimic din toate 
astea. Unii, sărmani din lipsa Duhului Sfânt, hulesc şi grăiesc 
necuviincioşi când cererile către Cel de Sus le sunt neglijate. Fiecare om 
trebuie să înveţe ce să ceară de la alţii. Nu aveţi voie să cereţi orice, 
nefiindu-vă îngăduit să primiţi totul. Fiţi modeşti, cumpătaţi, nu vă 
întindeţi pretenţiile şi visele de mărire mai departe decât vă este puterea 
fiinţei! Unii oameni pot să ajungă acolo unde visează, alţii nu. 

Gândiţi-vă la ceea ce vă spun acum, pe această cale, fiindcă, în 
timpul vieţii, Părintelui Arsenie i-au fost legate vorbele prin jurământ, el 
voind să mai trăiască, nu să moară de mâna unor ticăloşi care asupreau 
ţara şi ascundeau mereu adevărul. Acum sunt liber să grăiesc tot ce vreau 
să vă învăţ, spre binele vostru şi al naţiei în care v-aţi născut. Dar şi acum 
vă pot spune mult mai puţin decât aş avea de zis. Mulţumiţi-vă, dragii 
mei, cu puţinul oferit de mine, îngerul Arsenie, cel care vă 
binecuvântează la mormântul sărmanului Părinte care mi-a purtat 
numele! Osemintele din adâncul mormântului nu fac minuni fără 
prezenţa mea alături. Chemaţi-mă prin rugăciunile voastre disperate şi 
voi veni lângă voi să vă alin durerea din suflet! 

Rămâneţi cu bine, fraţii mei! Domnul fie cu voi mereu şi 
pretutindeni! 

îngerul Arsenie» 


3 iunie 2014 


Nina Petre, Răzvan Alexandru Petre - Spiritele în dialog cu noi 


Pag. 122 




RUGĂCIUNI ŞI RITUALURI CREŞTINE 


primite de mediumul Nina Petre, în 1999, de la 
înaltele Spirite ale lui Isus Cristos şi Maica Domnului 



Rugăciuni creştine pentru oamenii bolnavi (de la Isus Cristos) 

Program de rugăciuni creştine pentru căsătoria femeilor (de la Maica 
Domnului) 

Rugăciuni adresate Prea-sfintei Fecioare Maria şi Domnului Isus Cristos 
din partea femeilor îndurerate de infidelităţile bărbaţilor cu care sunt 
cununate 

Rugăciuni creştine pentru ajutorarea bărbaţilor aflaţi în singurătate, 
suferind blestemul celibatului veşnic 

Rugăciuni pentru îndulcirea vieţii oamenilor care muncesc cinstit (de la 
Isus Cristos) 

Rugăciuni către Maica Domnului pentru reuşita oamenilor la învăţătură 

Ritualuri magice creştine pentru alungarea duhurilor necurate din 
locuinţele oamenilor (de la Isus Cristos) 

RUGĂCIUNI CREŞTINE PENTRU OAMENII 
BOLNAVI (DE LA ISUS CRISTOS) 

Rugăciunea de săptămâna întâi 

„Sfinte Doamne Dumnezeule, Sfinte Isuse Cristoase, ajutaţi-mă să- 
mi vindec trupul şi sufletul de boala care mă apasă. Alungaţi-mi 
duşmanii, ajutându-mă să trăiesc în bună pace cu toţi. în numele Tatălui, 
al Fiului şi al Sfântului Duh, AMIN.” 

Rugăciunea de săptămâna a doua 

„Sfântă Născătoare de Dumnezeu, Sfinte Doamne Dumnezeule, 
curăţaţi-mi trupul de bolile ce mă chinuiesc. Vă promit cu sufletul curat că 
nu voi mai face rău nimănui în toată viaţa mea. în vecii vecilor, AMIN.” 

Rugăciunea de săptămâna a treia 

„Prea Sfinte Doamne Dumnezeule, Prea Sfântă Născătoare de 
Dumnezeu, Prea Sfinte Isuse Cristoase, Fiul Domnului Dumnezeu, 
ajutaţi-mă să scap de bolile care îmi împresoară trupul, chinuindu-l şi 
secându-l de puteri. Iertaţi-mi păcatele din trecut şi de acum în schimbul 
credinţei mele în Voi, AMIN.” 


SFATURI PENTRU CEI CE SE VOR RUGA 

1. Cele 3 rugăciuni să fie făcute consecutiv, câte o săptămână 
fiecare, începând cu data de întâi a fiecărei luni. 

2. înaintea începerii rugăciunii se va aprinde o lumânare, iar 
rugăciunea se va repeta până la stingerea ei. 

3. Se va face semnul crucii de 3 ori la începutul şi la sfârşitul 
rugăciunii. 

4. în timpul rugăciunii palmele vor sta lipite în dreptul pieptului. 

5. Bolnavii care nu pot să stea în genunchi vor fi aşezaţi sau culcaţi 
privind la icoana Maicii Domnului cu pruncul Isus, aflată în apropierea 
lor. 

6. Cei ce se roagă să fie singuri în cameră. 

7. Să facă rugăciunea cel puţin de 2 ori pe zi, dacă se poate o dată 
dimineaţa devreme şi o dată seara târziu. 

8. Să aibă o credinţă neclintită în efectul binefăcător al 
rugăciunilor. 

9. Să-şi încredinţeze sufletul Domnului Dumnezeu pentru 
curăţirea şi iertarea lui. 

10. Să nu se laude că fac aceste rugăciuni. 

PROGRAM DE RUGĂCIUNI CREŞTINE PENTRU 
CĂSĂTORIA FEMEILOR (DE LA MAICA 

DOMNULUI) 


PRIMA RUGĂCIUNE spusă în faţa lumânării proaspăt aprinse, în 
genunchi şi cu sufletul deschis către DUMNEZEU : 

„Prea Sfinte Doamne Dumnezeule, Prea Sfântă Născătoare de 
Dumnezeu, rogu-vă din tot sufletul meu nefericit şi singur să-mi rostuiţi 
viaţa aducându-mi în faţă tovarăşul de viaţă pentru cununie. Aşa să-mi 
ajute rugăciunea mea, acum şi pururea, în vecii vecilor, AMIN.” 

Faceţi semnul crucii de 3 ori, înainte şi după rugăciune, care se va 
spune de 3 ori pe zi sau noapte atunci când pe calendar este Lună nouă 
(• )• 

Nu se va spune această rugăciune în nopţile cu cerul înnorat sau cu 
furtună în aer. 

Se va posti numai cu pâine şi legume în zilele şi nopţile când se face 
rugăciunea. 

A DOUA RUGĂCIUNE, spusă la lumânarea aprinsă, seara târziu sau 
noaptea, în secret şi în deplină singurătate : 

„Prea Sfinte Doamne Dumnezeule, Prea Sfântă Născătoare de 
Dumnezeu, ajutaţi-mă să mă însoţesc pentru toată această viaţă cu cel 
pe care îl iubesc şi îl vreau de soţ (rosteşte-i numele în şoaptă)” 

Se face semnul crucii înainte şi după rugăciune, se fac 3 metanii cu 
fruntea la pământ, se jură cu mâna pe inimă şi în faţa icoanei Maicii 
Domnului că bărbatul nu este căsătorit, iar apoi femeia se va culca cu 
chipul lui în gând. 

în timpul somnului va primi sfaturi pentru cucerirea bărbatului 
iubit. 

Rugăciunea se va face numai în zilele şi nopţile de post de pe 
calendar, respectând postul religios. 


SFATURI DEOSEBITE PENTRU CELE CARE SE VOR RUGA 

1. Să nu destăinuie nimănui dorinţele şi rugăciunile lor . 

2. Să respecte postul cerut de rugăciuni. 

3. Să aibă în faţă icoana Maicii Domnului , eventual cu pruncul 
Isus în braţe. 

4. Să nu bârfească, să nu mintă, să nu ponegrească, să nu se certe 
şi să nu lovească pe nimeni în perioada rugăciunilor. 

RUGĂCIUNI ADRESATE PREA-SFINTEI 
FECIOARE MARIA ŞI DOMNULUI ISUS CRISTOS 
DIN PARTEA FEMEILOR ÎNDURERATE DE 
INFIDELITĂŢILE BĂRBAŢILOR CU CARE SUNT 

CUNUNATE 

PRIMA RUGĂCIUNE (spusă în ziua Sfintei Marii din luna august): 

„Prea Sfântă Fecioară Maria, Născătoare de Dumnezeu, ajută-mi 
mie, femeia înşelată de bărbat, să-l cuceresc din nou cu farmecele 
trupului şi sufletului meu ! Opreşte-I, Sfântă Mamă a noastră, a tuturor, 
să mai calce pragul unor femei ticăloase, care vor să mi-l ia ! Acum şi 
pururea, şi în toată viaţa mea, AMIN.” 

A DOUA RUGĂCIUNE (spusă de ziua Sfintei Marii, în luna 
septembrie): 

„Prea Sfântă Născătoare de Dumnezeu, Mamă a noastră, a tuturor 
femeilor necăjite sau fericite, ajută-mă să-mi recuceresc bărbatul, să fim 
soţi buni şi iubitori toată viaţa ! Dă-mi mintea şi curajul să-l despart de 
femeia care nu-i dă pace să-şi vadă de familia lui ! Acum şi pururea, cât 
va ţine viaţa noastră, AMIN.” 

A TREIA RUGĂCIUNE (spusă în prima zi de Crăciun, în biserică, la 
loc ferit de privirile credincioşilor curioşi): 

„Prea Sfinte Isuse Cristoase, Domnul nostru, al tuturor, dă-i putere 
bărbatului meu să se despartă de necredincioasa care îl vrea şi ajută-l 
să se reîntoarcă la mine, soţia lui ! Cu umilinţă mă rog la Tine, Domnul şi 
Stăpânul vieţilor noastre, AMIN.” 

A PATRA RUGĂCIUNE (spusă în prima zi de Paşte, în biserică, la 
loc ferit de privirile credincioşilor curioşi): 

„Prea Sfinte Doamne Dumnezeule, Prea Sfinte Isuse Cristoase, dă- 
ne sănătate şi fericire, mie, soţului şi copiilor noştri ! Ajută-ne să ne 
păstrăm familia unită şi fericită ! Aşa să ne ajute Dumnezeu Atotputernic, 
AMIN.” 

RUGĂCIUNI CREŞTINE PENTRU AJUTORAREA 
BĂRBA ŢILOR AFLA ŢI ÎN SINGURĂTATE , 
SUFERIND BLESTEMUL CELIBATULUI VEŞNIC 


PRIMA RUGĂCIUNE (se va face la miezul nopţii, în faţa icoanei 
Mântuitorului Isus Cristos, cu mâna în dreptul inimii): 

„Prea Sfinte Doamne Dumnezeule, Prea înţelepte Isuse Cristoase, 
ridicaţi blestemul celibatului de deasupra fiinţei mele însingurate. Aşa să- 
mi ajute Dumnezeu. Amin.” 

Rugăciunea se va face timp de 30 de zile, începând cu o noapte de 
Lună Plină ( O ). Până la sfârşitul perioadei de rugăciune trebuie să se 
arate un semn, o îndrumare spre o fiinţă ce i-ar putea deveni soţie celui 
ce se roagă. Dacă nu va fi aşa, se va face rugăciunea, începută tot pe Lună 
Plină, încă 30 de zile. în cazul când nici după aceste zile de rugăciune nu 
se va arăta fiinţa dorită, va urma o pauză de cel puţin 30 de zile, după 
care se va începe RUGĂCIUNEA A DOUA (într-o noapte cu Lună Plină): 

„Sfinte Doamne Dumnezeule, Sfinte Isuse Cristoase, ajutaţi-mă să 
mă decid în alegerea fiinţei potrivite pentru a-mi deveni soţie. Alungaţi-mi 
ghinioanele, în urma rugăciunii mele. Aşa să-mi ajute Dumnezeu. Amin.” 

Dacă după 30 de zile de rugăciuni bărbatul nu s-a logodit, va face o 
pauză până la următoarea noapte cu Lună Plină, când va reîncepe 
RUGĂCIUNEA A DOUA. Va face tot aşa până când se va căsători. 

INDICAŢII SPECIALE PENTRU CEL CE DOREŞTE SĂ SE 

ROAGE 

• începutul rugăciunilor trebuie să fie şi începutul unei vieţi lipsite de 
păcate majore (violenţă în cuvânt şi faptă, uneltire împotriva 
semenilor, duşmănie, răutate, invidie). 

• Omul nu va spune nimănui că se roagă, evitând astfel răutatea celor 
invidioşi. 

• Trebuie să postească lunea, miercurea şi vinerea, în perioadele de 
rugăciune scoţându-şi din alimentaţie alcoolul, carnea şi drogurile. 

• Să nu aspire la cucerirea unei femei deja măritate. 

• Să nu meargă la vrăjitoare sau alte persoane care ar putea să-i aducă 
prin farmece femeia dorită. 

• Să jure în faţa icoanei că se va purta frumos cu viitoarea lui soţie. 

RUGĂCIUNI PENTRU ÎNDULCIREA VIEŢII 
OAMENILOR CARE MUNCESC CINSTIT (DE LA 

ISUS CRISTOS) 

RUGĂCIUNEA DE SĂPTĂMÂNA ÎNTÂI : 

„Sfinte Doamne Dumnezeule, Sfântă Maică a Domnului, Sfinte Isuse 
Cristoase, ajutaţi-mă să muncesc mai uşor şi mai bine, spre bucuria mea 
şi a celor dragi mie ! Alungaţi-mi duşmanii din cale, înlesniţi-mi câştiguri 
de tot felul pentru îndulcirea vieţii mele ! Aşa să-mi ajute Dumnezeu, 
acum şi pururea, în vecii vecilor! Âmin.” 

RUGĂCIUNEA DE SĂPTĂMÂNA A DOUA: 

„Sfinte Doamne Dumnezeule, Sfântă Maică a Domnului, Sfinte Isuse 
Cristoase, ajutaţi-mi mie şi familiei mele să avem spor la câştigul 
necesar vieţii ! Ajutaţi-ne pe toţi să muncim cu spor şi să ne merităm 
răsplata, în vecii vecilor! Amin.” 

RUGĂCIUNEA DE SĂPTĂMÂNA A TREIA: 

„Sfinte Doamne Dumnezeule, Sfântă Maică a Domnului, Sfinte Isuse 
Cristoase, ajutaţi-mă să-mi câştig răsplata dreaptă a muncii mele ! 
Ajutaţi-mă să muncesc cu mai mult spor pentru a fi răsplătit mai bine ! 
Aşa să-mi ajute Dumnezeu ! Amin.” 

RUGĂCIUNEA DE SĂPTĂMÂNA A PATRA: 

„Sfinte Doamne Dumnezeule, Sfântă Maică a Domnului, Sfinte Isuse 
Cristoase, daţi-mi putere şi noroc pentru a-mi duce viaţa mai departe ! 
Daţi-mi ce este al meu după munca mea cinstită, în vecii vecilor! Amin.” 


INSTRUCŢIUNI PENTRU FOLOSIREA RUGĂCIUNILOR 

1. Rugăciunile se vor spune cu faţa către răsărit, privind icoana 
Mântuitorului, cu palmele împreunate la piept, în gând sau în şoaptă. 

2. înaintea rugăciunii şi după terminarea ei se va face semnul 
crucii de trei ori, se va spune „Tatăl nostru” şi din nou se va face semnul 
crucii de trei ori. 

3. Rugăciunile se vor face seara târziu sau dimineaţa la răsăritul 
soarelui. 

4. Rugăciunea va începe în prima zi a lunii calendaristice în 
care pe calendar apare Luna Nouă (•). Se va spune zilnic până în ultima 
zi cu Lună Nouă (în ziua următoare va apare în calendar Luna în primul 
pătrar). 

5. Se va respecta poziţia Lunii Noi în fiecare lună calendaristică. 
Dacă Luna Nouă începe în prima săptămână a lunii respective, se va 

spune RUGĂCIUNEA DE SĂPTĂMÂNA ÎNTÂI. Dacă Luna Nouă începe 
în săptămâna a doua a lunii calendaristice, se va spune RUGĂCIUNEA 
DE SĂPTĂMÂNĂ A DOUA ş.a.m.d. 

OBSERVAŢIE : Săpt. I este cuprinsă între 1 şi 7 ; săpt. II - între 8 şi 14; săpt. III 
- între 15 şi 21; săpt. IV - între 22 şi sfârşitul lunii. 

6. în zilele când se fac rugăciunile cel ce se roagă nu are voie să 
consume carne sau să comită acte de agresiune (certuri, bătăi, 
comploturi, blesteme, bârfă, răzbunări, ucideri de fiinţe vii). 

7. Omul se va ruga lună de lună până când situaţia sa se va 
îmbunătăţi. 


RUGĂCIUNI CĂTRE MAICA DOMNULUI 
PENTRU REUŞITA OAMENILOR LA 
ÎNVĂŢĂTURĂ 

PRIMA RUGĂCIUNE (se va începe seara, cu un scop clar de 
reuşită): 

„Prea Sfântă Maică a Domnului, ajută-mă să-mi însuşesc 
cunoştinţele care îmi sunt necesare pentru reuşita la... (se va spune în 
gând sau în şoaptă scopul urmărit). Aşa să-mi ajute Bunul Dumnezeu ! 
Amin.” 

Această rugăciune se va face în fiecare seară şi dimineaţa devreme, 
în gând sau în şoaptă, timp de 10 luni încheiate. 

Dacă după cele 10 luni scopul rugăciunii nu este atins, se va trece 
imediat la 

RUGĂCIUNEA A DOUA: 

„Prea Sfântă Maică a Domnului, ajută-mă din nou, cu mai multă 
putere, spre reuşita învăţării mele ! Aşa să-mi ajute Dumnezeu ! Amin.” 

Această rugăciune se va face de 3 ori pe zi, timp de 30 zile, 
dimineaţa, la prânz şi seara, în gând sau în şoaptă, nemărturisind-o 
nimănui. 

Dacă nici la încheierea celor 30 zile de rugăciune rezultatul nu este 
bun, se va urma 

RUGĂCIUNEA A TREIA: 

„Prea Sfântă Maică a Domnului, dă-mi puterea şi curajul de a hotărî 
ce este mai bun pentru mine : să rămân la acelaşi scop sau să-mi 
schimb intenţiile de studiu ! Aşa să-mi ajute Dumnezeu ! Amin.” 

Această rugăciune se va face de cel puţin 3 ori pe zi, o perioadă de 
timp nelimitată, până la rezolvarea situaţiei. 

IMPORTANT ! Dacă este cu putinţă, cât mai des, rugăciunea să se 
facă în faţa icoanei Maicii Domnului, acasă sau în biserică. în zilele de 
sărbătoare mare, însemnată cu cruce roşie pe calendar, efectul 
rugăciunilor este mult sporit. Dacă omul posteşte în aceste zile, sacrificiul 
său va fi mult apreciat în Ceruri şi izbânda se va apropia de cel ce se 
roagă. 


RITUALURI MAGICE CREŞTINE PENTRU 
ALUNGAREA DUHURILOR NECURATE DIN 
LOCUINŢELE OAMENILOR (DE LA ISUS 

CRISTOS) 

1. Omul îşi va pune în faţă 3 lumânări albe de lungime medie (15 - 
20 cm), grosimea lor nu contează. Pe gâtul fiecărei lumânări se înfige o 
hârtie albă în formă de pătrat care să depăşească cu 5 - 10 cm lumânarea 
în lateral, oprindu-se la mijlocul lumânării. Lumânarea trebuie să ajungă 
la jumătate la sfârşitul rugăciunii. Nu se va depăşi jumătatea lumânării. 
Se aprind lumânările, omul se aşează în genunchi pe podea sau pe un 
obiect orizontal, îşi face semnul crucii de 3 ori, spune „Tatăl nostru” o 
singură dată, iar după aceasta va spune cu voce şoptită sau în gând 
următoarea rugăciune: 

“Sfântă Născătoare de Dumnezeu, Sfinte Dumnezeule, Tu, care îi 
ajuţi pe toţi, ajută-mă şi pe mine să scap de duhurile necurate care mă 
chinuiesc şi îmi necinstesc locuinţa. Alungă-i , Doamne, din casa mea pe 
demonii musafiri nepoftiţi!” 

Se va face din nou semnul crucii de 3 ori, se va stropi cu aghiazmă de 
câte 3 ori fiecare colţ al casei, în toate camerele, apoi omul va ieşi afară şi 
va stropi de 3 ori cu aghiazmă fiecare prag, repetând rugăciunea. în 
poartă se va pune la loc ferit de privirile celor de pe stradă o crenguţă cu 
busuioc din buchetul preotului. Se va face acest ritual 3 zile sau 3 nopţi la 
rând, după aceea o pauză de 3 zile şi se reia ritualul. Trebuie să se ajungă 
la 10 şedinţe de ritual, fiecare de câte 3 zile sau nopţi. După ultima 
şedinţă trebuie să se arate primul semn de îmbunătăţire : sau se potolesc 
manifestările duşmănoase, sau omul se va muta în altă casă, unde 
necuratul nu va mai intra. Dacă după un timp se va mai întâmpla vreun 
necaz, se reiau rugăciunile. Efectele vor fi bune şi pentru ceilalţi membri 
ai familiei. 

2. în faţa a 3 lumânări aprinse, fără hârtie pe ele, se va face semnul 
crucii de 3 ori, se va spune „Tatăl nostru” o singură dată, se vor face 10 
metanii în faţa icoanei Maicii Domnului cu Domnul Isus în braţe. Se va 
rămâne în genunchi spunând următoarea rugăciune : 

“Sfântă Maică a Domnului, Sfinte Isuse Cristoase, Sfinte Doamne 
Dumnezeule, curăţaţi-mi casa de demonii care o necinstesc I” 

Se face din nou semnul crucii de 3 ori, se spune iar „Tatăl nostru” şi 
se continuă treburile prin casă. Această rugăciune va începe într-o zi sau 
noapte cu Lună nouă (•) şi va dura atâtea zile până când Luna începe să 
scadă ( O ). Se va relua rugăciunea tot pe Lună nouă în luna următoare, 
în prima zi de rugăciune omul va posti negru până la prânz şi numai cu 
pâine şi apă până a doua zi. Semnele bune trebuie să se arate înainte de 
ziua încetării rugăciunilor 

3. Sunt cazuri foarte dese de lovire a oamenilor prin puterea 
nemăsurată a demonilor. în astfel de situaţii omul trebuie să facă multă 
lumină în casă, cu lămpi şi lumânări, să meargă cu o lumânare aprinsă în 
mână prin toată încăperea pe unde se simte prezenţa nevăzută. Flacăra 
lumânării o va arde pe aceea şi alta nu va veni curând. 

Anul 1999 

FIGURI MAGICE 


primite telepatic de la Regele Lumii din Shambala 
de către mediumul Nina Petre, în 1999 


FIGURA MAGICĂ PENTRU STIMULAREA 
IUBIRII DIN SUFLETELE OAMENILOR 



Gândiţi-vă cu iubire la o fiinţă sau la un obiect privind centrul figurii 
(bulina neagră) timp de 2-3 minute, după care contemplaţi întreaga 
figură. Ea vă va amplifica sentimentul, mărindu-vă aura până la 
dimensiuni cosmice. Veţi avea o stare de supraenergizare plăcută pe care 
ar fi bine să o păstraţi 10-15 minute. 

SIMBOLISTICA FIGURII 

Bulina reprezintă spiritul omului, care este adăpostit în interiorul 
sufletului (cercul). Săgeţile sunt direcţiile principale de răspândire a 
iubirii: cele 4 puncte cardinale (săgeţile mai mari) şi 4 direcţii 
intermediare lor (săgeţile mai mici). Dacă spiritul iubeşte, sufletul poate 
ajunge până la marginile Universului nostru (pătratul). Iubirea deosebit 
de puternică se propagă pe direcţiile punctelor cardinale şi poate ieşi din 
Universul nostru (săgeţile care ies prin vârfurile pătratului). 

AVERTISMENT: Această figură magică nu poate fi folosită în 
scopuri egoiste! 

FIGURA MAGICĂ PENTRU ELIMINAREA 
ENERGIILOR UZATE DIN ORGANISM 



Priviţi centrul figurii magice timp de câteva secunde, după care 
parcurgeţi relaxat cu privirea întregul desen. Din clipa în care simţiţi o 
presiune în creştetul capului fixaţi numai partea de sus a desenului. în 
scurt timp veţi avea o senzaţie de uşurare datorită eliminării energiilor 
uzate din organism. 

EXPLICAREA FENOMENULUI 

Privind centrul figurii, biocâmpul dumneavoastră va începe să 
evacueze energiile uzate în pământ. Privind partea de sus a desenului veţi 
intra în legătură cu energia cosmică vindecătoare, ce va pătrunde în 
organism prin creştetul capului. Ea va înlesni ieşirea energiilor uzate din 
corp pe direcţiile celor patru puncte cardinale, de unde vor fi orientate 
spre sol. 

FIGURA MAGICĂ DESTINATĂ AJUTORĂRII 
OAMENILOR CINSTIŢI , AFLAŢI ÎN SUFERINŢĂ 

FINANCIARĂ 



Priviţi în interiorul cercului, considerând că el reprezintă lipsa 
banilor de care suferiţi. Linia cercului simbolizează zidul de care vă izbiţi 
în neputinţa voastră de a câştiga bani suficienţi pentru o viaţă 
îmbelşugată. Urmăriţi cu privirea direcţiile E, V, S, N (cele patru puncte 
cardinale) şi orientaţi desenul pe direcţia N - S. Priviţi săgeata cu 
indicativul Z, gândindu-vă cu smerenie şi speranţă la Zeitatea Supremă 
DUMNEZEU şi rostiţi în şoaptă sau în minte următoarea invocaţie : 

„Prea Sfinte Doamne Dumnezeule, arată-mi calea norocului spre 
bunăstarea mea financiară!” 

Veţi pronunţa această rugăminte de 3 ori, privind mereu spre 
direcţia indicată de săgeata Z. Veţi folosi acest procedeu ori de câte ori 
veţi avea nevoie de un surplus de inspiraţie şi creativitate în munca pe 
care o desfăşuraţi. 


EFECTUL ACESTUI PROCEDEU 

Cei care îl vor urma conform indicaţiilor de mai sus vor primi din 
Cosmos un plus de energie şi abilitate, care îi va susţine în munca lor. 

OBSERVAŢII IMPORTANTE 

a) Nu folosiţi acest procedeu fără să ţineţi seama de cele 17 sfaturi de 
mai jos. 

b) Cei care au ca pedeapsă de la Dumnezeu să fie săraci toată viaţa au 
nevoie de rugăciuni zilnice pentru curăţarea păcatelor pe care le 
ispăşesc. 

c) Nu le raportaţi altora că folosiţi acest ritual deoarece răutatea şi 
egoismul unora vă pot împiedica să ajungeţi la reuşită. 

d) Atâta vreme cât urmaţi metoda indicată mai sus, gândiţi-vă numai 
la câştiguri financiare cinstite. 

SFATURI PENTRU TOŢI OAMENII CINSTIŢI CARE MERITĂ 
O RĂSPLATĂ FINANCIARĂ PE MĂSURA STRĂDANIEI LOR 

1. Gândeşte-te tot timpul, zi şi noapte, la calea cea mai potrivită pentru tine 
personal de a găsi ocupaţia cea mai rentabilă din punct de vedere 
financiar. 

2. Caută mijloacele de a-ţi asigura condiţiile prielnice pentru îndeplinirea 
acestei preocupări. 

3. Nu încerca să te gândeşti la speculaţii care ar putea provoca nenorociri 
altora. 

4. Stabileşte-ţi un proiect al muncii viitoare, cu toate detaliile necesare, 
având mereu în minte drumul drept pe care vrei să îl urmezi spre a 
deveni bogat. 

5. Foloseşte cât mai multe surse de informare care îţi pot fi utile. Nu te jena 
să discuţi în mod civilizat chiar cu persoane care îţi sunt inferioare din 
toate punctele de vedere. 

6. Caută surse de finanţare cât mai sigure şi rentabile pentru a-ţi pune în 
practică proiectul de bunăstare. 

7. începe cu investiţii minime dacă ai surse de finanţare modeste sau 
nesigure pentru viitor. 

8. Alege-ţi asociaţii cu multă atenţie, mai ales dintre rude şi oamenii străini 
de încredere. 

9. Fii prudent în munca cu oamenii, vigilenţa constituind o condiţie 
esenţială pentru reuşita în muncă. 

10. Nu te arunca în cheltuieli majore care te-ar putea înrobi pe viaţă. 

11. Ajută-ţi aproapele, indiferent dacă îţi este subaltern sau colaborator. 

12. încearcă să îţi pui în practică visele dintotdeauna, creându-ţi astfel 
modalităţi de satisfacţie profesională. 

13. Nu te apuca de o muncă ce îţi creează repulsie sau sentimentul 
obligativităţii. 

14. Fii tenace, încăpăţânat spre reuşită, dar nu absurd şi despotic. 

15. Nu uita că munca făcută din plăcere este cheia reuşitei. 

16. Ajută-te cu cei care ţi se potrivesc în talente şi modul de gândire. 

17. Nu urmări să îi nenoroceşti pe cei din jur pentru a-ţi aduce ţie 
prosperitatea. 

Anul 1999 

Comunicări spiritiste prin mediumul NINA PETRE 
implicând personalităţi publice 
şi cazuri din mass-media 


Mesaje transmise post-mortem de către 
membrii echipajului navetei „COLUMBIA" 


La 1 februarie 2003, când naveta spaţială Columbia intra în atmosfera 
Pământului pe traiectoria de aterizare, s-a dezintegrat deasupra Texasului, toţi 
cei şapte membri ai echipajului murind. Dezastrul a fost televizat în direct şi a 
îndurerat inimile a sute de milioane de oameni de pe tot globul. 

în urma unei anchete lungi şi minuţioase, vina a fost dată pe avariile 
suferite în timpul lansării, când o parte din izolaţie, de mărimea unei serviete 
mici, s-a desprins din rezervorul principal exterior al navetei. Resturile au lovit 
muchia frontală a aripii stângi, avariind sistemul de protecţie termică, care o 
protejează de căldura generată de frecarea cu aerul la reintrarea în atmosferă. 
Aceasta este o explicaţie de dragul publicului, căci majoritatea lansărilor de 
navete spaţiale înregistrau asemenea desprinderi de spumă izolatoare şi 
zgârieturi ale învelişului termic, fără a avea niciun fel de urmări. 

în primele zile de la accident, mediumul Nina Petre a fost curioasă ce 
anume a determinat tragedia, aşa că a chestionat direct spiritele astronauţilor. 
Rezultatul este mai dur decât versiunea oficială, fiindcă alungă liniştea celor 
care caută un ţap ispăşitor în orice dramă umană sau garanţii pentru evitarea 
unor viitoare dezastre. 

Spiritele celor 7 astronauţi au răspuns la următoarele întrebări: 

• De ce a explodat naveta „Columbia” ? 

• Ce le transmiteţi rudelor, prietenilor şi tuturor colegilor rămaşi în viaţă ? 


RICK HUSBAND, comandant, inginer mecanic: 
„Naveta noastră s-a avariat cu puţin timp înainte de 
intrarea în atmosfera terestră. Am fost supuşi unei 
agresiuni cosmice rapide şi dure, din partea unei grupări 
meteoritice apărute fulgerător în jurul nostru. Am rămas 
cu ideea absurdă că a fost un atac dirijat de cine ştie ce 
fiinţe răuvoitoare, care nu urmăresc altceva decât să le 
facă rău celor veniţi de pe Pământ. Dar este doar o supoziţie şi nu îi acord 
prea multă importanţă. 

îi rog mult de tot pe cei dragi rămaşi în viaţă să nu fie disperaţi din 
cauza morţii mele. Sufletul meu îi va însoţi pretutindeni...” 

WILLIAM MCCOOL, pilot: 

„Naveta noastră a fost implicată într-o luptă spaţială 
cu o grupare de meteoriţi de mărimi diferite, de la 
dimensiunile unor fire de praf, până la o bucată neagră şi 
lucioasă, foarte ascuţită şi dură, care a perforat peretele 
exterior al navetei. Această izbitură, deosebit de 
puternică, a produs instantaneu mai multe avarii, printre 
care una deosebit de gravă la sistemul de frânare. Restul s-a văzut de pe 
Pământ. 

Scumpii mei, iubiţii mei rămaşi în viaţă, vă rog din sufletul meu 
disperat să nu mă daţi uitării, fiindcă nici eu nu mă voi îndepărta 
vreodată de sufletele voastre !” 



MICHAEL ANDERSON, fizician, responsabil cu 
misiunea ştiinţifică: 

„Naveta a explodat din cauza unei defecţiuni grave, 
apărute pe neaşteptate la sistemul de frânare automată. 
Impactul cu nişte pietre de dimensiuni considerabile a 
produs o dereglare generală a aparaturii de menţinere a 
navei pe traiectoria de apropiere de scoarţa terestră. O 
căldură puternică a invadat cabina piloţilor şi apoi întreaga navetă. 
Explozia a fost iminentă. 

Dragii mei, scumpii mei rămaşi în viaţă, din America şi de 
pretutindeni, vă rog din suflet să nu mă daţi uitării ca pe o legumă 
putrezită ! Nu sunt şi nu am fost un erou, pentru că nu mi-am îndeplinit 
întreaga misiune a vieţii mele : aceea de a contribui la progresul 
cercetărilor spaţiale din America. Iertaţi-mă, scumpii mei compatrioţi!” 



ILAN RAMON, colonel israelian, misiunea ştiinţifică: 
„S-a defectat sistemul de frânare automată, la 
intrarea în atmosfera Pământului. Explozia a devenit 
iminentă. Am fost loviţi de mai multe formaţiuni cosmice 
foarte dure şi lucrul acesta a contribuit, probabil, la 
defecţiunea intervenită pe neaşteptate. Poate că, dacă nu 
am fi fost loviţi atât de puternic, astăzi am fi fost deja 
lângă familiile, colegii şi prietenii noştri. 

Iubiţii mei, mult-regretaţii mei, nepreţuiţii mei dragi, vă rog să nu 
mă mai plângeţi cu atâta disperare, căci sufletul meu arde ca o flacără a 
durerii şi neputinţei de a se apropia de voi! Vă iubesc, vă însoţesc 
pretutindeni şi vă voi fi aproape în veşnicie...” 

KALPANA CHAWLA, inginer aerospaţial: 

„întrebarea este foarte complicată. O explozie a unei 
navete spaţiale nu se produce atât de uşor cum ar crede 
unii oameni neavizaţi. în cazul navetei „Columbia” situaţia 
este clară : s-au defectat simultan o serie de dispozitive 
electronice al căror rol era, în principal, asigurarea 
echilibrului termic în interiorul navei şi încadrarea navei 
pe traiectoria de aterizare. O mulţime de formaţiuni cosmice dure şi 
ascuţite a bombardat nava cu puţin timp înainte de înscrierea ei pe 
traiectoria intra-atmosferică. Nu ştiu exact de unde au apărut atâţia 
agresori cosmici, dar presupun că am intrat, din întâmplare, într-o 
grupare de meteoriţi sau, mai curând, în coada unei comete care se 
îndepărta de Terra. 

îi rog pe cei dragi de pe Terra să nu mă dea uitării, fiindcă eu încă îi 
iubesc pe toţi şi îi voi iubi întotdeauna...” 



DAVID BROWN, chirurg, experimente ştiinţifice: 

„O defecţiune puternică la sistemul de frânare a 
perturbat echilibrul termic în interiorul navetei. într-o 
fracţiune de secundă, nava s-a transformat într-o torţă 
aprinsă. Păcat că s-a întâmplat aşa ! 

Dragii mei supravieţuitori de pe întreaga Planetă 
Albastră, vă rog mult de tot să sprijiniţi poporul american 
în activităţile de cercetare a Spaţiului Cosmic ! Ar fi păcat să se oprească 
o muncă atât de grea, dar atât de interesantă şi utilă umanităţii ! Dragii 
mei, în Cosmos există viaţă ! Avem semeni pe multe alte planete, dar 
foarte depărtate de sistemul nostru solar ! Nu renunţaţi la muncă şi la 
lupta cu stihiile Spaţiului Cosmic ! Merită să duceţi această luptă în 
continuare, scumpii mei colegi! Rămâneţi cu bine, iubiţii mei de acasă !” 



LAUREL CLARK, chirurg, experimente biologice: 
„Naveta „Columbia” a suferit o avarie deosebit de 
gravă la mai multe dispozitive, în mod simultan. Cauza 
principală a fost contactul dur cu mai multe pietre 
cosmice, foarte dese şi foarte dure, care au perforat 
peretele navei, iar pe noi ne-au zguduit până la leşin. 
Cauzele secundare au fost defecţiunile în lanţ, apărute ca 
urmare a impactului cu formaţiunile agresoare. 

Dragii mei americani, dragii mei pământeni, vă iubesc nespus de 
mult, aşa cum am iubit viaţa şi munca mea nobilă ! Vă las cu bine, 
scumpii mei şi vă rog să nu mă uitaţi niciodată...” 



9 Februarie 2003 


Nina Petre, Răzvan Alexandru Petre - Spiritele în dialog cu noi 


Pag. 138 








Mesaj de la spiritul 
PATRIARHULUI TEOCTIST 


Pe data de 30 iulie 2007 a murit, la o vârstă înaintată, Patriarhul Bisericii 
Ortodoxe Române TEOCTIST. Om bun, înţelept şi iubit de credincioşi, l-am 
regretat cu toţii. Dorind să afle cât mai curând ce face şi cum se simte spiritul 
proaspăt desprins de trup, Nina Petre l-a contactat telepatic, pentru a-i cere 
primele impresii din lumea de dincolo, lată răspunsurile primite la cele câteva 
întrebări pe care i le-a pus mediumul, la doar trei zile după deces: 



Patriarhul Teoctist al României 


« Binecuvântată să fii, copila mea! 

Ştiu că marea majoritate a românilor mei dragi mă deplâng cu mare 
tristeţe. Am fost un om de o bunătate rară, un om care şi-a ajutat poporul 
în viaţa şi credinţa lui ca nimeni altul în zona Balcanilor. De când sufletul 
mi-a ieşit din trup nu a avut hodină nici o clipă: a plecat de jur împrejur, 
a supravegheat toate pregătirile de înmormântare, i-a ajutat pe sfinţii 
preoţi să mă vegheze şi să mă slujească. 

Isus încă nu a venit lângă mine. Mai sunt 4 săptămâni până atunci. 

Osemintele găsite în locul meu de veci sunt ale unui boier care a dat 
mulţi bani la săraci şi la biserică. Este din neamul Cantacuzinilor. Nu-i 
ştiu prea bine numele. 

Nu-mi regret nici o faptă din timpul ultimei vieţi. Tot ce am făcut a 
fost pentru binele poporului meu. Chiar dacă unii m-au acuzat că am 
vânat averi nemăsurate şi funcţii până la viaţa veşnică, greu s-au înşelat. 
Dumnezeu şi părinţii mei mi-au dat o asemenea inteligenţă care m-a 
ajutat să scap cu viaţă din toate vicisitudinile vremurilor în care am 
vieţuit. 

Aş fi vrut să pot ţine prima liturghie în Catedrala Neamului. Dacă nu 
se va putea cu trupul, voi fi cu sufletul atunci. 

Nu am avut capacităţi paranormale, doar un fel de inteligenţă care 
mi-a permis să-i înţeleg şi să mă înţeleg cu toţi oamenii care mi-au ieşit 
în cale. 

încă nu mi s-a spus ce voi face în lumea Bunului Dumnezeu. Aceasta 
o voi afla după înălţarea la Ceruri. 

Biserica Ortodoxă Română este deja modernă. Mai este nevoie doar 
de un înalt prelat înţelept, aşa cum am fost eu. Prezenţa laicilor în 
activitatea de alegere a noului Patriarh este absolut necesară. Marea 
masă a populaţiei formate din drept-credincioşi este laică. Au şi oamenii 
de rând un cuvânt de spus atunci când se fac schimbări esenţiale în 
conducerea bisericească. 

Eu ştiu încă de pe acum cine va fi alesul în locul meu. Este un om pe 
care îl respect foarte mult şi îi apreciez capacitatea de înalt prelat şi 
conducător. Este unul dintre bunii mei prieteni. Acum nu am nimic mai 
mult de spus în plus faţă de cuvintele pronunţate în timpul vieţii. 

Doresc să încurajez poporul român să vieţuiască mai departe în pace 
şi omenie. Ţara noastră este un tărâm sfinţit de Bunul Dumnezeu. Să nu 
mai aveţi războaie cu nimeni, scumpii mei compatrioţi! Bunătatea şi 
liniştea trebuie să pună stăpânire pe cugetele şi faptele voastre! Vă 
binecuvântează dragul vostru Părinte Teoctist, pe care îl regretaţi cu toţii! 
Aveţi încredere în urmaşul meu, scumpii mei români, el va fi un om 
priceput în conducerea Bisericii Creştine Româneşti! » 


2 august 2007 

Mesaj de la spiritul actorului 
JONATHAN GREGORY BRANDIS 


Liana, o tânără din România, avea o simpatie deosebită pentru actorul 
Jonathan Gregory Brandis (n. 13 aprilie 1976 - d. 12 noiembrie 2003) - în 
fotografie - datorată fizicului plăcut, talentului actoricesc şi purtării lui delicate 
în apariţiile filmate. însă adevărata apropiere faţă de el a simţit-o după ce a aflat 
de cumplita lui sinucidere. Se pare că era măcinat de o suferinţă lăuntrică 
nemărturisită, pe fondul unei fragilităţi emoţionale deosebite. 

Exact în ziua când a aflat vestea tristă, de cum a 
ajuns acasă, a deschis televizorul pe un canal la 
întâmplare, iar în acea secundă i-a apărut Jonathan pe 
ecran... viu, vesel, plin de speranţă şi bucurie, aşa cum 
era în adolescenţă. Se difuza unul din filmele în care 
jucase, pe un program pe care Liana nu-l urmărea 
niciodată. Acel moment absolut incredibil, în care parcă 
o forţă nevăzută a făcut-o să ia telecomanda şi să aleagă 
anume acel program, a determinat-o să se gândească că 
Jonathan, într-un anume fel, are nevoie de ea. 

Internetul era plin de păreri despre el şi moartea lui, 
însă tânăra căuta adevărul pe care numai Jonathan îl 
ştia. Mai mult, sufletul lui ar fi putut putea avea nevoie de un ajutor, iar ea spera 
să afle care ar fi acela. Voia să-i transmită toată dragostea ei curată, dorinţa ei 
de pace veşnică şi seninătate, precum şi binecuvântarea lui Dumnezeu. 

Toate acestea erau urmarea unei sensibilităţi mediumnice a Lianei, care 
simţea foarte clar contactul cu sufletul regretatului. Cu timpul, a mai cunoscut 
o altă tânără fermecată de chipul angelic al lui Jonathan, Diana. Ea a îndemnat- 
o să apeleze la ajutorul competent al mediumului Nina Petre, care a chemat 
spiritul şi i-a pus întrebări din partea Lianei. Răspunsurile lui sunt date mai jos. 

« Scumpele mele fete, neasemuit de frumoase, încântătoare şi, mai 
ales, înzestrate de către Dumnezeu cu suflete minunate! 

Eu sunt doar nemernicul de Jonathan, cel care şi-a pus capăt zilelor, 
într-o clipă când nu şi-a mai suportat condiţia umană. Nu cred că merit 
onoarea pe care mi-o faceţi, iubindu-mă într-un fel atât de sincer şi 
angelic. Mă consider un mare păcătos, un om care şi-a sfârşit viaţa 
copleşit fiind de remuşcările prea multor păcate comise într-o viaţă 
foarte scurtă. 

Sunt încă la Marea Judecată Dumnezeiască, acolo unde voi nici nu 
vă gândiţi ce ar putea să se întâmple cu mine. Nu mă schingiuieşte 
nimeni, aşa cum ar crede toţi muritorii de rând. însă chinurile sufletului 
sunt infinit mai mari. Foarte greu am înţeles, şi nu de la început, ce mare 
păcat omenesc este sinuciderea. Este cel mai cumplit păcat pe care -1 
poate săvârşi un om. Dacă voi, oamenii, aţi înţelege câte suferinţe 
sufleteşti vor urma după trecerea, atât de chinuită, în nefiinţă, nu v-aţi 
mai gândi nici o clipă la scurtarea deliberată a zilelor vieţii voastre. 

Voi două, fetele mele dragi, aţi reuşit să ajungeţi până la sufletul 
meu, chinuit de desprinderea condiţiei umane din lăcaşul său normal. 
Ajuns în această lume, total diferită de lumea omenească, am strigat cu 
disperare, către toţi muritorii rămaşi pe Pământ, să mă ajute în chinurile 
remuşcărilor mele. Am fost ajutat de multe suflete şi minţi omeneşti, 
printre care şi voi două, să-mi revin din durerea şi întunecimea trecerii în 
această lume. Mi-am luat viaţa într-o clipă de nebunie, când doza mea de 
heroină a fost mai puternică decât de obicei. Nu mai doream să trăiesc, 
dar totuşi aş mai fi vrut să văd lumina zilei încă o dată. Nu am crezut că 
voi muri cu adevărat. Naivul de mine a dorit să moară doar pentru câtva 
timp, atât cât i-ar fi fost necesar să-şi uite iubirea nefericită pentru Alicia. 
Am iubit această fiinţă angelică aşa cum numai un nebun disperat putea 
să iubească. Eram mult prea tânăr şi înflăcărat ca să-mi pot da seama ce 
se va întâmpla cu mine în viitor dacă nu o voi avea lângă mine pe 
prinţesa inimii mele. Alicia este căsătorită, are doi copii frumoşi şi buni, 
ca doi îngeraşi. Ce căutam eu în viaţa ei? Ceva mai multă suferinţă, altfel 
aveam tot ce îmi trebuia pentru a fi pe deplin fericit. 

Voi, fetele mele dragi, Liana şi Diana, m-aţi ajutat enorm de mult să 
mă înalţ cu o treapta de lumină în faţa Judecătorilor mei celeşti. 
Gândurile voastre curate, sincere, dorinţa de a mă ajuta să-mi îndur mai 
uşor condiţia de sinucigaş, mi-au alinat sufletul. Vă sunt recunoscător pe 
vecie pentru tot ce aţi făcut, şi încă mai faceţi, pentru sufletul meu, 
încrâncenat de grele suferinţe. Mi s-a îngăduit de mai multe ori să vin 
lângă fiinţele de pe Pământ care îmi trimit iubire şi gânduri pline de 
lumina binecuvântării. V-am vizitat şi pe voi, dragele mele, pentru a vă 
mulţumi cu mângâierile mele nevăzute, aşa cum numai un prieten 
devotat vă poate atinge. Vă binecuvântez, scumpele mele prietene, pentru 
tot ceea ce aţi făcut spre liniştirea sufletul meu îndurerat. Noi trei suntem 
prieteni de o viaţă întreagă a planetei Terra. Aceasta înseamnă că ne-am 
văzut şi revăzut de mii şi milioane de ori. Am fost bărbaţi, am fost femei, 
am fost copii, am fost adulţi. Dacă în această viaţă nu ne-am putut 
întâlni, măcar să ne strângem mâinile cu prietenie, înseamnă că, după 
trecerea voastră în nefiinţă, vom fi toţi trei alături. Vor trece foarte mulţi 
ani până atunci, dar să ştiţi că eu vă voi aştepta, cu mare credinţă în 
prietenia noastră! 

Vă binecuvântez, dragele mele prietene, vă rog să mă iertaţi pentru 
timidele mele încercări de a intra în corespondenţă energetică, alături de 
fiinţele voastre, şi mai ales vă implor să nu mă daţi uitării. Am atâta 
nevoie de iubirea voastră şi a altor oameni, încât cred că aş muri încă o 
dată dacă nimeni nu-mi va mai trimite gânduri frumoase şi iubire 
sinceră! 

Vă binecuvântez, scumpele mele prietene şi surori, vă rog, din tot sufletul 
meu nemărginit, să vă trăiţi viaţa ca oameni sănătoşi, normali, încrezători în 
puterea nesfârşită a Bunului Dumnezeu! 

Al vostru, pentru nemurire, 

Jonathan » 

28 august 2007 


Nina Petre, Răzvan Alexandru Petre - Spiritele în dialog cu noi 


Pag. 142 




Mesaj de la spiritul lui ADOLF HITLER 



Adolf Hitler 


"Mă găsesc într-o zonă plină cu energie duşmănoasă, agresivă, total 
nepotrivită pentru strădaniile unui biet spirit care doreşte să îşi repare 
greşelile vieţii trecute. Zona aceasta se găseşte undeva în spaţiul cosmic, 
la o distanţă enormă faţă de galaxia Pământului. Un fel de gaură neagră, 
unde se depozitează toate gunoaiele omenirii pământene şi de pe alte 
planete din vecinătatea lui. Aici nu avem lumină niciodată. Ne urâm, ne 
ucidem speranţele şi setea de viaţă, ne-am ucide pentru vecie, dar nu ne 
este îngăduit acest lucru. Vrem să ieşim de aici, însă nimeni nu ne ajută. 
Foarte puţini dintre noi reuşesc să scape din acest Infern. Fără ajutorul 
spiritelor superioare, al fiinţelor luminoase, la care visăm tot timpul, nu 
reuşim să trecem de porţile Infernului în care ne zbatem. 

Am fost omul nemernic şi nebun ADOLF HITLER. M-am lăsat 
condus de energiile oculte cu care m-am distrat prea mult. Am vrut să 
experimentez, să ajung un supraom, să stăpânesc omenirea şi Universul. 
Dintr-un tânăr normal şi bine educat, am ajuns în câţiva ani un nebun 
obsedat de idealul propriei ascensiuni. Am folosit orice fel de 
medicamente şi droguri care mi-au fost recomandate de apropiaţii mei 
pentru a atinge stări de exaltare spirituală şi mistică. Nu m-am dat în 
lături de la nici o satisfacţie, de la nici una dintre plăcerile interzise în 
acele timpuri. Doream să ating nemurirea, să ajung un zeu. Am trăit într- 
o singură viaţă cât alţii în zece vieţi. Nu regret mai mult decât că am 
sacrificat milioane de oameni nevinovaţi pe altarul orgoliului meu 
necugetat. Pentru aceste fapte de ucigaş plătesc şi acum, după zeci de ani 
de izolare cosmică. Aici este Iadul. Dacă vrea cineva dintre voi să ajungă 
printre noi, cei pedepsiţi cu ispăşirea cea mai grea a păcatelor lumeşti, 
atunci să facă la fel cum am făcut eu în ultimii ani de viaţă. Dar nu 
sfătuiesc pe nimeni să ia vreun exemplu de la mine. ADOLF HITLER nu 
poate fi un exemplu demn de luat în seamă pentru urmaşii săi. 

De aici, de unde mă găsesc, se pot vedea toate blestemăţiile şi 
crimele de pe Pământ. Acei dictatori care se încumetă să ucidă la 

nesfârşit mii şi milioane de oameni nu îşi dau seama ce vor păţi după 
moarte. Sunt destui ca ei, morţi sau încă în viaţă. Unii au ajuns aici, 
aproape de mine, căindu-se pentru ce au făcut în timpul vieţii. Dar ce vă 
faceţi cu aceia care încă mai extermină oameni nevinovaţi? Cum îi veţi 
convinge că nu se află pe drumul cel bun, cel normal în viaţa lor? Nu 
există nici un fel de raţiuni normale, sănătoase pentru sacrificarea 
vieţilor omeneşti pe altarul politicii, al economiilor sau al altor interese 
superioare sau mai puţin superioare. Aici, unde am ajuns din cauza 
trufiei mele de om necugetat, foştii mari criminali conduc forţele răului, 
ca şi cum şi-ar continua munca lor blestemată de oameni ticăloşi. Când 
se satură de însingurare, vor să se întoarcă pe Pământ. Care sunt 
puternici, zboară într-o clipă, ajungând în vechile locuri unde şi-au făcut 
de cap ca oameni. Rătăcesc vinovaţi dintr-un loc în altul, simţindu-se 
nişte intruşi, pentru că nici oameni nu mai sunt, dar nici spirite cu 
demnitate. 

Despre moartea lui ADOLF HITLER s-au scris milioane de foi, tone 
de hârtie. Eu ştiu cel mai bine cum s-a întâmplat. Nu este adevărat că ar 
fi fugit din Germania, în ultimul moment, pentru a-şi salva viaţa. Era 
prea orgolios pentru a da dovadă de laşitate atunci când ţara lui risca să 
cadă în ghearele duşmanilor săi. Demnitatea şi îngerul său protector i-au 
dictat măsura supremă: sinuciderea. Ştia ce va urma cu spiritul său, dar 
şi-a asumat tot ceea ce trebuia neapărat să se întâmple. După cum vedeţi, 
eu sunt tot ceea ce a mai rămas din ADOLF HITLER. Fără ajutorul 
vostru, al oamenilor de pe tot Pământul, care urâţi războaiele şi 
omuciderea, nu am cum să scap din întunericul care mă ţine prizonier de 
atâţia ani. 

Vreau să mărturisesc dorinţa mea de a ieşi din întuneric. Vreau să 
mă încarnez din nou, intr-un om normal, sănătos, cu mintea întreagă. 
Vreau să lupt împotriva violenţei, să opresc toate focarele de război de pe 
Pământ, ca să nu mai facă nimeni ceea ce a făcut ADOLF HITLER în 
timpul vieţii sale. Cei care se încumetă să lupte împotriva violenţei, să se 
roage pentru sufletul meu. îi voi ajuta în lupta lor pentru pace, atunci 
când Dumnezeu mă va face din nou om. Fiţi binecuvântaţi, oameni 
nevinovaţi, care aţi suferit din cauza mea! 

Sunt spiritul lui ADOLF HITLER, care suferă cumplit pentru faptele 
lui. Nu sunt un spirit rău. Oamenii m-au înrăit în timpul vieţii..." 

6 decembrie 2008 

NOTĂ: După această transcomunicare, spiritul lui ADOLF HITLER nu a 
mai fost primit în Infern. L-au preluat îngerii desemnaţi pentru pregătirea lui în 
vederea unei noi încarnări. I se preconizează întoarcerea ca om în trupul unui 
eschimos de la Cercul Polar. In timpul noii sale vieţi, va avea ocazia să 
cunoască frigul, foamea, agresivitatea naturii. Dumnezeu să-l ajute în cele ce 
vor urma! 

7 decembrie 2008 

Medium NINA PETRE 


Nina Petre, Răzvan Alexandru Petre - Spiritele în dialog cu noi 


Pag. 144 



Mesaj de Ia spiritul doamnei FLOAREA, 
mătuşa cântăreţei Elena Merişoreanu 


Floarea este numele mătuşii decedate a îndrăgitei interprete de muzică 
populară Elena Merişoreanu. 

Aflându-se, cu ocazia unei filmări de televiziune, la domiciliul vedetei, 
mediumului Nina Petre i s-a solicitat să contacteze spiritul mătuşii Floarea. 
Redăm dialogul între medium şi client, ca şi mesajul transmis telepatic de 
spiritul invocat. Filmarea, realizată în data de 5 mai 2009, este disponibilă pe 
internet 16 . 



Mediumul NINA PETRE (stânga), în contact telepatic cu spiritul decedatei Floarea, 
mătuşă a cunoscutei cântăreţe de muzică populară ELENA MERIŞOREANU (dreapta) 


Nina Petre: Stimata doamnă Elena Merişoreanu, îmi permiteţi să 
contactez spiritul doamnei Floarea? 

Elena Merişoreanu : Da. 

Nina Petre: Vă mulţumesc. Doamne ajută!.Se apropie... 

Spiritul mătuşii Floarea : «Sărut mâinile, doamnele mele! Ce mă 
bucur că m-aţi chemat! Eu sunt Floarea, cea care a plecat din lumea 
voastră, dar acum m-am resemnat şi-mi fac datoria acolo unde sunt, 
lângă îngerii Domnului. 

Da, aici este bine unde sunt eu, dar mi-e tare dor de voi, de cei care 
aţi rămas în viaţă. 


16 https://www.youtube.com/watch?v=4kwpmHMOStk 

Este, este viaţă şi dincolo de moartea noastră, a oamenilor, este. 
Uite, acolo unde mă aflu eu sunt multe suflete, i-am găsit pe moşii şi 
strămoşii mei, le-am găsit pe dragele mele prietene. 

Scumpa mea, îţi mulţumesc din suflet pentru că mi-ai dat glas de 
om. Tare mult aş fi vrut să-ţi vorbesc, tare multe sfaturi aş fi vrut să-ţi 
dau, să te încurajez în clipele tale de deznădejde, când oameni răi şi 
periculoşi încearcă să-ţi distrugă viaţa şi cariera. 

Ce vreau eu să-ţi spun, scumpa mea... Să nu dezamăgeşti niciodată, 
să nu te îndepărtezi niciodată de la idealurile tale! Tu încă mai ai foarte 
multe de făcut pentru această ţară şi acest popor. Oamenii sunt disperaţi 
în ţara ta. Să ştii că tu, cu cântecul tău, poţi să-i faci fericiţi şi le dai un 
dram de încredere în ei. Şi urmează zile grele, luni grele, foarte mulţi ani 
de durere în această ţară nenorocită. Oamenii ca tine, care pot să ajute 
sufletele oamenilor, sunt daţi de-o parte, sunt înlăturaţi, sunt împroşcaţi 
cu noroi, cu tot felul de calomnii. 

Ce te rog eu pe tine, scumpa mea fată... Să fii mereu veselă şi plină 
de energie, aşa cum ai fost întotdeauna! Să nu capitulezi în faţa greului 
vieţii! Aşa te sfătuiesc eu, Floarea, cea care a fost o femeie energică, şi-a 
luptat cu viaţa în vremuri mult mai grele decât acuma. Aşa să fii, 
frumoasa mea, bună, blândă, frumoasă şi minunată ca întotdeauna! 

Eu te încurajez, pentru că mi-ai fost tare dragă. Iar acum, de aici de 
unde sunt eu, în lumea lui Dumnezeu, văd cum te zbuciumi cu răutatea 
oamenilor, cum te chinuiesc unii şi nu te lasă să îţi vezi de harul tău şi de 
bunătatea ta. Aşa este îndemnul meu de aici, de dincolo de mormânt. Eu, 
Floarea, te rog din suflet să nu dezamăgeşti, să fii puternică întotdeauna! 
Să nu mă uiţi, scumpa mea!» 

Nina Petre: Mai vreţi s-o întrebaţi ceva? 

Elena Merlşoreanw. Dacă ei se cunosc între ei, dacă reîncarnarea 
există? 

Spiritul mătusii Floarea : « Da, draga mea, noi aici suntem toţi care 
am mai trăit şi în alte vieţi. Şi mă pregătesc, la fel cu cei din jurul meu, să 
trecem în alt trup de om. Nu ştim nici unul dintre noi când vom ajunge în 
trup de om, când se vor naşte acei prunci care vor purta sufletele noastre. 
Eu acum, dragă, stau şi aştept. încă nu mi s-a dat învoirea să vin din nou 
pe Pământ. Dar eu cred că mi-a venit vremea. Şi am să caut tot pe lângă 
rudele mele rămase în viaţă să vin. încă nu pot să-ţi spun când va fi 
această învoire. » 

Nina Petre: Doriţi să mai întrebaţi? 

Elena Merişoreanu\ Cum se recunosc ei, îşi iau înfăţişare sau sunt 
numai spirite? 

Spiritul mătusii Floarea : « Noi suntem nişte scântei de lumină pe 
care oamenii nu le văd niciodată. Dar între noi ne recunoaştem după 
rangul pe care îl avem şi după harul pe care l-am primit de la Domnul 
Dumnezeu ca să facem bine în jurul nostru. Noi nu vorbim în cuvintele 

omeneşti, noi ne înţelegem doar, şi, pentru că nu avem trup de om, la noi 
există numai comunicare spirituală. » 

Nina Petre: O mai întrebăm ceva? 

Elena Merişoreanu : Nu, eu cred că i-am stricat liniştea destul. 

Nina Petre: S-o întrebăm dacă i-am stricat liniştea... 

Spiritul mătusii Floarea : « Nu, dragele mele, să nu credeţi aşa ceva! 
Oameni răi spun că să nu fim chemaţi. Noi ne bucurăm foarte mult dacă 
suntem chemaţi să vorbim, să spunem nişte lucruri ca să ajute omenirea, 
în felul acesta şi noi ne simţim mai bine, şi avem câteodată norocul să 
fim înălţaţi mai aproape de Dumnezeu. » 

Nina Petre: îi transmiteţi un mesaj? 

Elena Merişoreanu : Să fie bună, cum a fost şi pe Pământ şi să ajute 
oamenii din jur, spiritele din jurul ei! 

Spiritul mătusii Floarea : « Aşa să ne ajute Dumnezeu, scumpa mea! 
Eu fac numai bine acolo unde sunt. încerc să vă fac bine şi vouă, celor 
care au rămas în viaţă, dar este foarte greu, pentru că oamenii nu reuşesc 
întotdeauna să primească sfaturile noastre. Eu de tine sunt mulţumită, 
draga mea, pentru că ai rămas aceeaşi femeie bună şi curajoasă din 
totdeauna. Aşa să-ţi ajute Dumnezeu, să trăieşti 100 de ani şi să-i bucuri 
pe aceşti oameni cu harul tău de cântăreaţă! » 

Nina Petre: îi dăm drumul? Sau o mai întrebăm ceva? 

Elena Merişoreanu : Dacă s-a întâlnit cu bunicii mei şi cu mama mea, 
că ele sunt surori. 

Spiritul mătusii Floarea : « Da, ne-am întâlnit cu toţii şi ne-am 
bucurat de revedere. Acum suntem intr-adevăr împreună, dar nu suntem 
oameni, nu mai putem petrece ca altă dată, nu ne mai bucurăm unii de 
alţii, că suntem mai frumoşi sau mai bătrâni, ca orice om. Dar suntem 
totuşi împreună şi ne sfătuim, că atâta ne-a mai rămas, o minte 
nesfârşită şi un suflet mare cât universul. » 

Nina Petre: îi dăm drumul? 

Elena Merişoreanu : Da. 

Spiritul mătusii Floarea : « Vă mulţumesc, dragele mele, pentru că 
mi-aţi dat glas de om! Vă mulţumesc din suflet, mă simt şi eu mult mai 
bine acuma. » 

Nina Petre: Dumnezeu să o odihnească în pace! 

Elena Merişoreanu : în pace!... 


DISCUŢIE DE ÎNCHEIERE 
Nina Petre: V-a emoţionat? 

Elena Merişoreanu - . Da. Când dumneavoastră vorbeaţi, simţeam 
nevoia să plâng. Adică, totuşi, să pătrunzi în lumea celor despre care noi 

nu ştim nimic, cu toată ştiinţa şi prin toate lucrurile cu care încearcă 
lumea intelectuală să pătrundă acolo. E foarte greu de pătruns, cred eu. 

Nina Petre: Aţi recunoscut ceva din limbajul dânsei ca om? 

Elena Merişoreanu: Da. Da. 

Nina Petre: E mare lucru că am reuşit... 

Elena Merişoreanu : Aţi redat prin glasul dumneavoastră chiar 
cuvintele ei care, atunci când era în viaţă, chiar mi le spunea. 

Nina Petre: Este un spirit foarte bun. Nu mi-a dat nici o senzaţie 
neplăcută. 

Elena Merişoreanu : Asta e foarte bine... 

Nina Petre: Uneori mi se întâmplă să absoarbă prea multă energie 
de la mine şi să mă simt aşa, îngheţată la picioare mai ales şi la mâini, dar 
cu dânsa m-am simţit foarte bine. înseamnă că s-a bucurat că a fost 
chemată. 

Elena Merişoreanu : E frumos! 

Nina Petre: Ei se înalţă în rang dacă sunt chemaţi să vorbească cu 
mediumii. 

Elena Merişoreanu : Da? 

Nina Petre: Da, pentru că spun totdeauna nişte lucruri benefice 
pentru oameni şi constructive pentru viaţa oamenilor. 

Elena Merişoreanu : Da. 

Nina Petre: Aşa că sunt ajutaţi foarte mult. Exact invers faţă de ce se 
spune, că sunt chinuiţi dacă sunt chemaţi. Nu este adevărat! 

Elena Merişoreanu : Nu este adevărat, nu? Asta mă bucură. 

Nina Petre: Cine lucrează cu spiritele înţelege nişte lucruri... 

5 mai 2009 

Mesaje de la spiritul artistului 
MICHAEL JACKSON 


După moartea neaşteptată a marelui artist de talie mondială Michael Jackson 
(25 iunie 2009), efluviul continuu de regrete şi laude revărsate în mass-media la 
adresa artei şi personalităţii sale au inspirat-o pe Nina Petre să ia legătura cu 
spiritul acestuia. 

Prima comunicare a avut loc pe data de 22 iulie 2009, iar a doua pe data de 
24 iulie 2009, ultima fiind şi înregistrată video 17 . Ambele sunt reproduse în 
cartea „Situaţia paranormalilor în societatea românească. Spiritismul, metodă 
modernă de investigaţie ”, de Nina Petre. 

Pe data de 20 august 2009, aflându-se la un casting pentru emisiunea de 
televiziune „ ClarvăzătoriT, Ninei i s-a solicitat de către echipa de filmare să reia 
comunicarea spiritistă cu Michael, punându-i-se întrebări despre subiecte 
controversate ale vieţii sale. Dialogul a fost difuzat doar parţial în emisiune 1S , 
multe dintre lucrurile interesante spuse de spiritul marelui dispărut rămânând 
doar în arhiva filmată, pe care nu am mai putut-o consulta. 

Pe data de 18 iunie 2010, un reporter special al cotidianului „Libertatea” i-a 
solicitat Ninei o comunicare spiritistă cu ocazia comemorării unui an de la 
decesul megastarului. în prezenţa jurnaliştilor, chiar în sediul ziarului, 
mediumul Nina Petre, a invocat spiritul marelui artist, pentru a ne revela 
adevărul despre viaţa şi moartea sa, precum şi planurile sale de viitor. 

Reproducem mai jos ultimele două mesaje de la spiritul lui Michael Jackson. 


Mesajul de la spiritul lui MICHAEL JACKSON 
din data de 20 august 2009 


«Sărut mâinile doamna mea! 

Ce bine îmi pare că m-aţi chemat din nou! Aş avea atâtea să vă spun. 

[...] 

O, doamna mea, v-am mai spus ce mi s-a întâmplat. Eu am fost 
supus unui regim chipurile „terapeutic” pentru slăbire intensivă, ca să 
pot redeveni ceea ce fusesem în urmă cu 10-15 ani. Dar trupul meu era 
deja obosit de bătrâneţe şi de foarte multe tratamente. [...] 

Eu îmi cer iertare de la omenire numai pentru faptul că am închis 
ochii înainte de vreme. [...] 

Aşa să ştiţi, dragii mei. 


'7 http: //www.youtube.com/watch?v=frT_vOBvJKg 
18 https://www.youtube.com/watch?v=P3GWwpduMEI 

Doamna mea, trebuie să recunosc acum, în faţa tuturor celor care te 
vizionează, că mie mi-au fost foarte dragi copiii şi mai ales băieţii. Dar 
niciodată în viaţa mea nu am făcut lucruri interzise cu prietenii mei. Dar 
eu niciodată nu am abuzat vreun copil. 

Am fost şantajat de părinţii unor copii care doreau să se 
îmbogăţească, aşa cum a dorit tatăl meu să se îmbogăţească de pe seama 
mea. [...]» 

20 august 2009 


Mesajul de la spiritul lui MICHAEL JACKSON 
din data de 18 iunie 2010 



Bucureşti, România, 18 iunie 2010, între orele 13:00 - 13:30. 

Mediumul NINA PETRE, în prezenţa mai multor ziarişti, la redacţia 
cotidianului „Libertatea”, a invocat spiritul marelui artist MICHAEL JACKSON 
pentru a ne revela adevărul despre viaţa şi moartea sa. 

Reproducem aici integral replicile persoanelor prezente, precum şi 
dialogul purtat de medium cu spiritul invocat. întâlnirea a fost filmată şi este 
disponibilă pe internet în trei părţi 19 . 


■9 https://www.youtube.com/watch?v=3DTvwNw6Y3s 
https://www.youtube.com/watch?v=SvxJmWnE2Lg 
https://www.youtube.com/watch?v=TJPCocq-l3c 

DISCUŢII PRELIMINARE 


Nina Petre: Am să pun foile deoparte, ca să nu se creadă că citesc. 
Că guri rele sunt tot timpul... Da, deci în principal unde este, ce face el 
acum, cine a declanşat moartea lui, care este vina medicului... 

Ziarist: Nu cred că e o problemă dacă îi citiţi întrebările chiar de pe 
foaie. 

Nina Petre: Nu, nu le pot citi. Nu. Nu. 

Ziarist: De ce? 

Nina Petre: Nu, pentru că sunt într-un context, sunt aşa... ca într-o 
sferă în care numai mintea lucrează. 

Ziarist: Bun... lucrurile astea care nu se ştiu, ce s-a întâmplat atunci 
de fapt, în momentul morţii. 

Nina Petre: Care a fost mobilul uciderii sale, că a fost ucis. 

Ziarist: Momentul uciderii sale, da, şi dacă e supărat pe cineva din 
familia lui. Pe cine a iubit mai mult. Câţi copii are de fapt şi dacă cei care 
spunem că sunt copiii lui cum au fost făcuţi sau cine e mama lor de fapt. 
Dacă îşi aduce ceva aminte de România sau dacă l-a impresionat ceva 
anume sau cineva anume din România, că a fost de două ori. 

Nina Petre: Ce le transmite fanilor din România. 

Ziarist: Da, şi mai e un lucru, că se pare că a vrut să adopte un 
băieţel orfan din România... 

Nina Petre: Nu ştiam. 

Ziarist:... şi poate spune mai multe. Aici au fost şi nişte curiozităţi ale 
unor... apropo de operaţiile estetice, cât de multe au fost sau care e 
adevărul cu ele şi de ce le-a făcut. Dacă era într-adevăr dependent de 
anestezicele alea, dacă era bolnav cu adevărat. 

Nina Petre: Mai mult flămând decât bolnav. 

Ziarist: Şi evident, dincolo de întrebări, orice ar dori să spună despre 
adevărul acelor lucruri, dar şi despre viaţa lui. 

Nina Petre: întâi îi dau datele personale „omului de legătură” şi, 
când vine, încep conversaţia. Să ştiţi că este un spirit nu prea simpatic. 
Cel puţin ieri era foarte sictirit, aşa. El vrea să spună... Mi-a mai spus că 1- 
au contactat mulţi mediumi, mai ales din Statele Unite, le-a transmis 
fiecăruia opinia lui, fiecare a preluat după cum i-a fost configuraţia 
cerebrală. El doreşte în permanenţă să facă dezvăluiri. Se pare că au fost 
lucruri foarte grave în viaţa lui Michael Jackson şi noi nu le cunoaştem, 
în general omenirea nu le cunoaşte, pentru că el era un om discret şi nu 
s-a plâns. Şi spiritul lui acuma este obsedat de dorinţa de a face dreptate. 

Bine, el a fost întrupat şi în Sri Aurobindo, care a fost un militant 
pentru drepturile Indiei şi un înţelept cu un spirit critic fantastic. Aşa că 
nu ne mirăm că acuma el vrea să facă lumină în problematica vieţii lui 
Michael Jackson. Ne interesează ideile, ca să aflăm. De-asta ne-am şi pus 
pe treabă. Deci acuma eu îmi încep lucrarea, nu mă mai interesează ce 
faci tu acolo, ce se întâmplă... 


Nina Petre, Răzvan Alexandru Petre - Spiritele în dialog cu noi 


Pag. 151 




DIALOGUL CU SPIRITUL LUI MICHAEL JACKSON 


Nina Petre: Bună ziua, dragul meu spirit! Eşti spiritul care a fost 
întrupat în cântăreţul Michael Jackson? Te salut cu prietenie şi-ţi 
mulţumesc pentru c-ai venit. Accepţi să stăm de vorbă? Te rog foarte 
mult să-mi spui unde te afli acum şi ce faci! 

« Draga mea doamnă, mă aflu chiar aici, lângă voi. Mă bucur nespus 
pentru că mi-ai dat glas. Am foarte multe de spus, enorm de multe. Am 
scăpat de la Judecata cea Dreaptă. Am stat foarte puţin, doamnă. Numai 
până la sfârşitul anului trecut. Atât de mult a pătimit bietul Michael 
Jackson, încât nici nu am avut ce face la Judecată. El şi-a ars păcatele în 
timpul vieţii. Nici nu a fost un mare păcătos. A fost un biet om care s-a 
zbătut pentru existenţă, pentru viaţă. A avut atâta suflet în el, atâta 
dorinţă de a trăi şi atât de mult a dorit să îşi păstreze rangul de mare 
muzician, încât a plătit cu viaţa pentru ceea ce a făcut. 

Foarte mulţi duşmani l-au încercuit, mai ales spre sfârşitul vieţii, 
după ce a trecut de 40 de ani. Era atât de mare omul acela, avea atâta 
talent în el, încât duşmanii lui s-au adunat an de an, până aproape au 
ajuns la numărul fanilor. Mulţi s-au prefăcut că îl admiră, că sunt fanii 
lui, dar de fapt îi erau duşmani de moarte. Concurenţa din domeniul 
muzicii este imensă, iar lupta aceasta dintre muzicieni face victime în 
fiecare an. Bietul Michael, el a vrut să atingă perfecţiunea. S-a înfometat 
în ultimii ani pentru că dorea să zboare ca o pasăre pe scenă. Şi a reuşit, 
dar cu câte eforturi, cu câtă foame! Fără concurenţa acelui medic 
blestemat, Michael nu ar fi reuşit să facă ultimele înregistrări filmate atât 
de perfecte. El era perfect, chiar dacă participa la nişte repetiţii. Dar, 
pentru el, şi repetiţiile erau spectacole. Fiecare apariţie pe scenă era un 
spectacol. El a pus suflet în tot ce a făcut şi ar fi dorit să atingă 
nemurirea. 

A ajuns în nemurire, iată: sunt eu, cel de acum, un spirit care se 
chinuie să facă dreptate în viaţa acestui muritor! Eu mă zbat, domnii mei, 
mă zbat zi şi noapte ca să atrag spre mine toţi mediumii din lumea 
aceasta care pot să discute cu mine. Şi le-am transmis foarte multe 
informaţii, enorm de multe, dar nu au ajuns la marele public. Am 
dezvăluit timp de un an cauzele morţii lui Michael. Am dezvăluit vina pe 
care a avut-o acel medic ticălos, care l-a dus în nemurire pe Michael. Fără 
medicul acela, el n-ar fi atins performanţele din ultimele zile ale vieţii. 
Dar acum, când totul s-a închis, s-a aşternut tăcerea, o tăcere periculoasă 
asupra morţii lui Michael Jackson, eu sunt singurul în măsură să fac 
lumină asupra vieţii sale, pentru că eu nu mint, nu am nici un interes să 
mint. Pe mine nu mă pot ajunge nici serviciile secrete, nici duşmanii 
fiscali ai lui Michael, nici rudele lui. Sunt liber ca păsările cerului. Plec 
oriunde, mă informez cu tot ce mă interesează şi discut cu oricine este 
capabil să-mi ceară părerea. 

Iată ce s-a întâmplat, doamnă, în ultimele săptămâni de viaţă ale lui 
Michael. El a dorit foarte mult să îşi refacă uriaşa carieră, pe care tocmai 
o pierduse. L-a găsit pe acest medic, acesta fiind dornic de bani. Nimeni 
nu se încumetase până la el să-şi asume responsabilitatea sacrificării 
trupului lui Michael Jackson pe altarul muzicii. Acest medic având 
probleme cu banii, a acceptat sumele imense pe care, cu atâta dărnicie, 
bietul nostru cântăreţ i le dădea în fiecare lună. Şi i-a promis lui Michael 
că va face din el o pasăre a cerului care va zbura pe scenă. Şi a reuşit. 
Ultimele filmări cu Michael Jackson arătau o pasăre, o fiinţă care era 
doar pe jumătate om, jumătate îi aparţinea cerului nesfârşit. Aşa ceva 
prea puţini au reuşit să facă de-a lungul miilor de ani. Prin aceasta, 
Michael Jackson va rămâne nemuritor în inimile fanilor săi şi ale 
urmaşilor acestora. 

Medicul i-a administrat ceea ce i-a cerut el. A cerut calmante care să 
îl oprească de la mâncare, a cerut să doarmă puţin şi intens, şi a cerut să 
aibă o energie inepuizabilă pe scenă, la repetiţii şi în următoarele 
spectacole. Bietul Michael şi-a dat seama, la un moment dat, că ar putea 
să moară din cauza atâtor excese contradictorii. Dar a continuat. Ştia că 
va muri. El a crezut că va mai trăi un an, doi. Dar a vrut ca tot ce rămâne 
în urma lui să fie perfect, să fie bine vândut, pentru ca nimeni, nici rudele 
lui, nici colaboratorii lui să nu mai rămână datori cuiva. La asta s-a 
gândit, la oamenii pe care îi lăsa în viaţă, să nu sufere nimeni din cauza 
lui. Acesta a fost mobilul care l-a determinat pe Michael să se sacrifice 
până la sfârşitul pe care îl ştim cu toţii. 

El şi-a iubit enorm de mult familia, părinţii, copiii, dar nu şi-a iubit 
nevestele. Omul acesta a avut un ghinion inexplicabil în viaţa 
sentimentală. L-au iubit enorm de multe femei, dar el nu s-a ataşat 
puternic decât de una singură, mult mai în vârstă decât el, pe care a 
considerat-o sora şi mama lui. în rest, a avut iubite nenumărate. Şi-a 
dorit copii mulţi, ar fi vrut să aibă opt sau zece copii. Dar cum nici o 
femeie nu rezista lângă el ca o soţie obişnuită, pentru că personalitatea 
lui era atât de puternică, încât orice femeie se simţea inferioară în 
preajma lui, a preferat să recurgă la tot felul de artificii, găsind nişte 
femei dornice să îi nască nişte copii. Şi-a făcut datoria de tată, aşa că şi eu 
sunt mulţumit că Michael Jackson nu a murit celibatar, Michael Jackson 
a fost şi tată, eu m-am înălţat în rang. Nu am ce să-i reproşez acestui om. 
Defectele lui au fost infime faţă de marile calităţi pe care le-a avut. Eu mă 
simt acum foarte liniştit din acest punct de vedere, pentru că viaţa lui 
Michael Jackson nu mi-a afectat rangul de spirit înalt. Sunt un spirit 
foarte înalt. încă o încarnare şi voi ajunge în lumea îngerilor! Dar mă tem 
că nu va mai fi un om atât de deosebit ca Michael Jackson. 

El a fost iubit pe tot globul pământesc. în ţara voastră, în România, 
are numeroşi fani care încă îl mai regretă, încă îl mai iubesc şi mare parte 

dintre ei nu cred că Michael Jackson a murit. De fapt, Michael Jackson 
nu a murit decât ca trup. Sufletul lui sunt eu. Scânteia de viaţă care l-a 
animat sunt eu. Eu voi trăi veşnic. Iar filmările rămase de la el şi 
fotografiile, şi acelea sunt nemuritoare. Dragii mei fani din România şi de 
pretutindeni, afirm acum în faţa voastră că Michael Jackson nu a murit! 
Este vie amintirea lui, este viu sufletul lui, este viu şi spiritul care l-a ţinut 
în viaţă! Gândiţi-vă frumos la el, purtaţi-i o amintire minunată, pentru că 
toate gândurile voastre frumoase mă ajută pe mine să mă menţin în 
rangul pe care l-am căpătat şi cu ajutorul lui Michael Jackson! » 

Nina Petre: Vreţi să-l întrebaţi ceva? 

Ziarist: E supărat pe cineva din familia lui? 

Nina Petre: Ai auzit dragul meu spirit? Eşti supărat pe cineva din 
familia lui Michael Jackson? 

« Numai pe tatăl lui, doamna mea! Tatăl lui, care l-a terorizat de 
când s-a născut şi până în ultima zi a vieţii sale. Omul acela a fost un 
tiran, un demon, un adevărat negustor. Dar, fără el, Michael nu ar fi atins 
culmea perfecţiunii la care s-a ridicat în ultima perioadă a vieţii. Acum 
privind faptele, analizându-le cu multă luciditate, ne dăm seama că acel 
demon care i-a fost tată a reprezentat pentru Michael o forţă care l-a 
propulsat spre înălţimile gloriei. » 

Ziarist: Cine a fost iubirea vieţii lui? 

« - Aş vrea să-i pronunţ numele şi cred că nu greşesc. A fost Diana 
Ross, pe care a divinizat-o enorm de mult, şi eu acum aştept să văd cât va 
mai trăi ea şi ce va ajunge spiritul ei după ce va veni în lumea noastră. » 

Ziarist: Ce s-a întâmplat de fapt în ultima zi a vieţii lui pământene? 

« - Michael s-a întors de la repetiţii mai devreme decât în celelalte 
zile. Se simţea slăbit. A vrut să se odihnească, i-a cerut medicului să îi 
administreze somniferul acela puternic pentru a dormi până a doua zi, să 
o poată lua de la capăt cu repetiţiile. S-a întâmplat că inima lui a cedat şi 
nu s-a mai trezit. » 

Ziarist: Câte operaţii estetice a avut Michael Jackson şi de ce le-a 
făcut? 

« - Eu ştiu că în total au fost 17 operaţii. El a vrut să arate ca un 
înger. Avea în mintea sa o imagine făurită de el însuşi: se privea în 
oglindă şi îşi urmărea trăsăturile feţei. Ar fi vrut nasul să fie un pic altfel, 
pomeţii obrajilor altfel şi ochii altfel. Iar culoarea pielii ar fi vrut să fie cea 
a unui înger, a îngerului imaginat de el. Şi aşa a fost. în ultima perioadă a 
vieţii semăna cu un înger dintr-o biserică. » 

Ziarist: Cine a dorit moartea lui Michael Jackson şi dacă medicul acela 
a fost doar instrumentul? 

« - Moartea lui a fost dorită de foarte mulţi: de impresarii unor rivali 
din muzică, de agenţii fiscali care îşi doreau drepturile băneşti, de mulţi 
muzicieni, solişti ca şi Michael, care nu reuşeau să se ridice până la 
înălţimea talentului său. Da, a fost o conspiraţie pusă la cale împotriva 
lui, dar nu atunci imediat înainte de moartea lui Michael, cam cu zece ani 
înainte s-au pus la cale mai multe modalităţi de a-1 opri să mai apară pe 
scenă. La început nu s-au gândit să-l omoare, au vrut doar să îl 
îmbolnăvească. în primul rând, prin decepţiile sentimentale. Femeile 
care i-au făcut copiii au fost manipulate de rivalii lui Michael ca să 
provoace discuţii în familie şi să-l părăsească, lucru care s-a şi întâmplat. 
Şi-au abandonat copiii, l-au lăsat cu ei şi-au plecat, contra unor sume de 
bani imense. Dar nu a fost numai aceasta, nu numai presiunea psihică a 
fost cauza principală a sfârşitului lui Michael. A mai fost şi acea 
conspiraţie a unor impresari care l-au manipulat pe acel medic. Acesta 1 - 
a convins pe Michael că numai tratamentul administrat de el este cel mai 
eficient pentru a -1 transforma în „pasăre cântătoare”. Şi au mers înainte. 
Michael şi-a dat seama că trăia între viaţă şi moarte: noaptea era mort, a 
doua zi îl trezea medicul şi era viu. El a acceptat această situaţie de 
compromis pentru că vedea că dă roade. Dar nu s-a gândit că ar putea 
rămâne adormit pe vecie! » 

Ziarist: Ce regretă că nu a mai apucat să facă în viaţă? 

« - Michael ar fi vrut să facă o serie de turnee, câteva zeci la număr, 
pe toate continentele, pentru a-i mulţumi pe toţi fanii săi, pentru a încasa 
sume imense de bani ca să-şi plătească toate datoriile. El dorea să nu mai 
fie dator nimănui, nici măcar cu un dolar. Acesta era visul lui de zeci de 
ani, încă din tinereţe. Dar cum foarte mulţi au profitat de pe urma lui, el 
se trezea mereu dator. Şi nu i se spunea în mod sistematic: „Uite, vezi că 
datorezi bani, că trebuie să plăteşti!”. Nu! I se spunea la interval de câţiva 
ani: „Eşti falit!”. Iar Michael intra în panică şi îşi implora coregraful, îşi 
implora regizorul, regizorii, căuta mereu medici care să îl ţină într-o 
formă maximă. Iar tocmai când a crezut că a găsit cheia succesului, a 
venit în lumea aceasta, a fiinţelor de lumină şi totul s-a terminat. » 

Ziarist: A dorit vreodată să adopte un băieţel din România? 

« - El a încercat să adopte câte un copil din mai multe ţări. A încercat 
în Australia, nu i s-a permis. în România doar a întrebat şi a fost refuzat 
de la discuţia preliminară. A vrut să adopte un copil din Africa, dar iarăşi 
i s-au pus piedici mari. De ce s-a întâmplat aşa? Pentru că nu s-a dorit ca 
averea lui Michael să fie distribuită unor fiinţe aduse de pe alte 
continente, care nu aveau acelaşi sânge ca şi el. » 

Ziarist: Vrea să transmită ceva celor care l-au iubit şi fanilor din 
România? 

« - Da, eu, spiritul care l-a animat pe Michael Jackson, doresc să le 
transmit tuturor iubitorilor muzicii lui că în curând se va naşte un copil 
care-i va lua locul, dar nu va fi în Statele Unite, va vorbi o limbă diferită 
de cea a lui Michael Jackson. S-ar putea ca acel copilaş să apară pe 
continentul sud-american sau pe continentul african. Ar fi posibil să se 
reia odiseea lui Michael Jackson, copilul să fie smead la chip şi să 
dorească să fie alb. Dar eu mă străduiesc să evit această catastrofă. Nu 
mai vreau încă o victimă! Dacă alt spirit îşi va asuma responsabilitatea 
creării unei vieţi similare cu a lui Michael Jackson, aceasta va fi problema 
lui. Eu nu mai vreau încă o victimă asemănătoare cu Michael Jackson! 
îmi ajunge cât am suferit alături de el, cât m-am chinuit toată viaţa lui, 
cât m-au durut bătăile îndurate de Michael. Este peste puterea mea de a 
îndura asemenea lucruri! » 

Răzvan Petre: îşi mai aminteşte viaţa anterioară, când era Sri 
Aurobindo? 

« - Da, înainte de a fi Michael Jackson a existat înţeleptul din India, 
Sri Aurobindo, care a avut o fire asemănătoare cu cea a lui Michael 
Jackson, dar preocupări total diferite de ale lui Michael. Este caracteristic 
genului meu de spirit, eu sunt un spirit revoluţionar. Am fost întrupat în 
mari luptători pentru binele omenirii. Am fost soldat în armata lui 
Napoleon Bonaparte. Am fost un înţelept al antichităţii, dar nu dintre cei 
mai cunoscuţi. Am mai fost, secol de secol, întrupat în fiinţe deosebite. 
Toate acestea m-au ridicat în rang. Şi aş vrea ca următoarea mea 
întrupare, despre care sper că va fi ultima, să fie un om de literatură, să 
fie un mare scriitor. Mi-a plăcut foarte mult cum a scris Lev Tolstoi. Aş 
vrea să fie un scriitor capabil să descrie realităţile istorice ale epocii lui. 
Aşa ceva este greu să mai găsim în zilele noastre. Dar mă străduiesc şi 
caut, caut de zor o ţară şi o familie în care viitorul prunc să aibă condiţii 
prielnice pentru a deveni un mare om de literatură. Aceasta îmi mai 
doresc, în rest am trecut prin toate ipostazele. Am avut milioane de 
încarnări: şi de oameni, şi de copii, şi de prunci decedaţi la câteva zile 
după naştere. Dar acum am şi eu o dorinţă şi mă rog la îngerii lui 
Dumnezeu să mă ajute: ca, în decurs de câţiva ani, să se nască un prunc, 
oriunde în lume, care să devină un mare scriitor, iar pruncul acela, de la 
început, din primele lui zile de viaţă, să fie recunoscut de părinţii săi ca 
un viitor om de valoare al omenirii. » 

DISCUŢIE DE ÎNCHEIERE 

Nina Petre: îi dau drumul? 

Ziarist: Mulţumim! 

Nina Petre: îţi mulţumesc din suflet, dragul meu spirit pentru că ai 
binevoit să vii aici, lângă noi, şi să ne spui lucruri deosebite, pe care nu 
am fi avut de unde să le aflăm. îţi mulţumesc din suflet! îi mulţumesc şi 
spiritului călăuzitor care te-a ajutat să vii aici şi să-mi dai glas omenesc! 

A plecat! 

Ziarist: Cum vă simţiţi? 

Nina Petre: Relaxată. 

Ziarist: înseamnă că e un spirit bun! 

Nina Petre: Da, este energizant. Unele sunt cumplite! 


18 iunie 2010 

Mesaj de la spiritul MĂDĂLINEI MANOLE 



Mădălina Manole 


La exact un an după sinuciderea îndrăgitei cântăreţe de muzică uşoară 
Mădălina Manole, mediumul Nina Petre a luat legătura cu spiritul acesteia, 
pentru a lămuri semnele de întrebare ale morţii sale neaşteptate şi care au 
marcat emoţional publicul român. După decesul său, neînţelegerile din familie 
s-au acutizat, părinţii Mădălinei acuzându-l pe soţul ei că ar fi împins-o, mai 
mult sau mai puţin voit, spre acest gest disperat, lată mesajul spiritului. 

"Dragii mei de pretutindeni, 

Ştiu că m-aţi adorat, unii, criticat, alţii, în timpul scurtei mele cariere 
de muziciană. La moartea mea s-a şocat întreaga ţară. Aţi avut dreptate 
toţi să credeţi că forţe exterioare trupului meu m-au forţat să ajung la 
gestul oribil prin care mi-am pus capăt zilelor. Vreau să ştiţi cu toţii că nu 
m-a ucis nimeni, nici cu fapta, nici cu gânduri grele şi nici cu vorbe 
meşteşugite. Mi-am calculat gestul suprem al despărţirii de lumea 
voastră cu mulţi ani înainte de a recurge la el. încă din copilărie, adeseori 
mi-am dorit moartea şi m-am imaginat întinsă în sicriu, dormindu-mi 
somnul de veci. Fenomenul desprinderii de viaţă m-a fascinat şi, de 
multe ori, i-am fericit şi invidiat pe cei care reuşiseră să treacă în lumea 
liniştii şi a fericirii absolute. Cu toate că mi-am trecut pragul morţii la 
doar 43 de ani, am trăit cât alte femei până la 100 de ani. Viaţa nu a fost 
prea darnică în mulţumiri sufleteşti, deşi m-am bucurat de iubirea şi 
adoraţia a mii de oameni. Oricât de fericită m-aş fi simţit în momentele- 
cheie ale vieţii mele, o undă de tristeţe am păstrat întotdeauna în sufletul 
meu prea gingaş. Mi-am iubit părinţii cu disperare şi aş fi făcut orice 
sacrificiu omenesc posibil pentru a-i şti mereu fericiţi şi mulţumiţi. Mi- 
am iubit din tot sufletul cei doi bărbaţi care mi-au dăruit încrederea lor, 
luându-mă în căsătorie. Mi-am adorat micuţul căruia, după mulţi ani de 
aşteptare, i-am dat o viaţă la care avea dreptul. Ce s-a întâmplat într-un 
târziu a rămas un motiv de uimire chiar şi pentru mine, spiritul 
Mădălinei. în aceste momente delicate, când mă simt dator să vă vorbesc, 

m-am identificat cu Mădălina, depănându-vă amintirile rămase în 
sufletul ei. Vă rog să mă iertaţi dacă nu voi reuşi să vă mărturisesc tot 
ceea ce v-ar fi spus însăşi marea dispărută! Gândurile Mădălinei 
dinaintea gestului fatal îmi vin unul după altul şi trebuie să le rostesc. 

Eu, Mădălina Manole, vă spun tuturor că mi-am premeditat 
sinuciderea cu multă precauţie, ascunzându-mi intenţiile de soţul meu şi 
de toţi ceilalţi din apropierea mea. Puiu m-ar fi salvat şi din adâncurile 
iadului dacă m-ar fi văzut prăbuşită acolo. M-a vegheat, dragul de el, cu 
sufletul îndurerat, de fiecare dată când m-am aflat în dificultate fizică sau 
mentală. Omul acesta, rămas văduv prea dureros şi prea devreme, nu şi-a 
meritat lecţia pe care i-am dat-o. Vreau ca Puiu să înţeleagă că un om 
sănătos şi energic ca el merita să aibă alături o femeie puternică, 
optimistă, nu o floare prea delicată ca mine. I l-am lăsat ca amintire pe 
puiuţul nostru, de care va avea grijă aşa cum m-a ajutat de multe ori şi pe 
mine. 

De ce am plecat din lumea oamenilor? Această întrebare a chinuit 
multe cugete după sfârşitul meu. în clipele dinaintea gestului suprem, 
mi-am luat rămas bun de la voi toţi, timp de câteva minute. M-am rugat 
la Dumnezeu să mă ierte pentru gestul meu plin de laşitate şi v-am 
implorat, pe toţi cei care m-aţi cunoscut, să mă iertaţi dacă v-am părăsit 
într-un mod atât de dureros. Am băut otrava cu pofta disperată a celui 
care voia cu toată fiinţa lui să-şi încheie socotelile cu viaţa de om. Nu ştiu 
cum am reuşit să beau mizeria aceea, dar, cum spuneam întotdeauna, 
cine vrea, poate. 

Am lăsat mesaje de adio înainte de a-mi părăsi familia, dar mă 
îndurerează interpretările nepotrivite care li s-au dat. Vă rog pe toţi să 
înţelegeţi că am dorit de multă vreme să las locul liber în viaţa lui Puiu, 
fiindcă eu, dificilă cum eram, nu aş fi reuşit să îl fac fericit! El a avut 
încredere în mine, luându-mă de soţie, m-a iubit cu tot sufletul lui ales, 
iar eu, ca o nemernică, i-am adus nenumărate necazuri. Vă cer iertare 
tuturor celor care v-aţi întristat aflând de moartea mea! V-am lăsat în dar 
amintirea mea, opera mea artistică şi sufletul meu nemuritor. Puiu, 
dragul meu, iubitul meu soţ, ştiu că nu te-am meritat, pentru că tu ai fost 
mereu prea bun în comparaţie cu mine! Te implor, soţul meu pierdut 
pentru totdeauna, să ai grijă de copilaşul nostru şi să nu-i descrii 
niciodată starea groaznică în care m-ai găsit în noaptea despărţirii 
noastre! 

Iar voi, toţi cei care aţi făcut o poveste fantastică a sfârşitului meu 
timpuriu, staţi liniştiţi, nu vă mai agitaţi şi nu mai căutaţi vinovaţi care 
nu există! Am plecat din lumea voastră dorind să găsesc liniştea absolută. 
Vă rog, lăsaţi-mă să trăiesc liniştită în această lume! 

Cu întristare, 

Mădălina..." 

13 spre 14 iulie 2011 

Mesaj de la spiritul ELODIEI 


De 7 ani, mass-media tabloidă dezbate pe toate feţele cazul dispariţiei 
misterioase a avocatei Elodia Ghinescu din Braşov (n. 27 septembrie 1968 - d. 
5 august 2010). Aproape tot românul are o părere în acest caz, mai mult sau 
mai puţin argumentată. Chiar şi justiţia s-a exprimat până acum mai mult în 
zona „părerologiei” decât a probelor imbatabile. Poate că singura cale de a 
soluţiona această enigmă ar fi apariţia Elodiei, vie sau moartă. Din păcate, 
acest lucru nu se va întâmpla niciodată. 

Mediumul Nina Petre a investigat cazul cu metodele sale paranormale şi 
susţine, încă din 2007, că avocata a plecat singură de acasă şi nu a fost 
nicidecum ucisă de soţul său, Cristian Cioacă, cum pretind procurorii. 
Motivaţiile sunt complexe, dar suficient de puternice pentru a o fi forţat la 
această decizie drastică pentru viaţa întregii familii. Elodia şi-a reluat viaţa de 
la zero într-o altă ţară, dar ghinionul a urmărit-o şi acolo, unde a fost ucisă în 
anul 2010. La un an după trecerea spiritului său în lumea drepţilor, Nina Petre I- 
a contactat, pentru a reda publicului punctul său de vedere, lată adevărul 
despre acest caz dramatic. 

2014 


"Sunt spiritul sărmanei Elodia, voi vorbi în numele ei... 

Stimaţi concetăţeni români, eu, Elodia cea mult lăudată, în acelaşi 
timp urâtă şi criticată pe nedrept, vreau să vă mărturisesc tuturor că nu 
am meritat tratamentul inuman la care am fost supusă după fuga mea 
din apartamentul familiei. Nu m-am putut înţelege cu soţul meu asupra 
infidelităţii noastre, de ambele părţi. Eu am fost o femeie extrem de 
energică, însetată de viaţă, de frumos în toate, de iubire nelimitată. Deşi 
am fost adorată de mulţi bărbaţi care m-au vrut cu tot dinadinsul, i-am 
ales numai pe cei cărora le puteam dărui iubirea adevărată. Nu am fost 
înţeleasă niciodată în totalitate de bărbaţii mei. Am fost jignită puternic 
de fiecare dintre ei, considerată o marfă ieftină, la fel ca toate femeile din 
ţara mea. Am protestat de nenumărate ori, reclamându-mi dreptul de a fi 
considerată o fiinţă umană demnă de respectul tuturor. Dacă nu a fost 
chiar aşa întotdeauna, s-a văzut prin adevărul care a ieşit la iveală, într- 
un mod brutal şi de necrezut, după fuga mea de acasă. M-am certat 
îngrozitor cu soţul meu, fiecare având motivele sale perfect întemeiate. I- 
am spus că voi pleca definitiv de lângă el, dar nu m-a crezut, fiindcă îl 
mai ameninţasem cu despărţirea şi în alte momente de furie disperată. 
Eram supărată mai ales pe mine, fiindcă eşuasem şi cu cea de-a doua 
căsătorie. îmi pusesem mari speranţe în acest ultim mariaj, dorind 
neapărat să găsesc mult visata fericire conjugală. Aşa ocupată şi peste 
măsură de stresată cum eram din cauza serviciului şi a afacerilor 
riscante, îmi găseam ceva timp şi pentru copilaşul nostru. Declar acum, 
în faţa tuturor celor care vor afla despre această destăinuire a mea, de 
dincolo de bariera vieţii şi a morţii omeneşti, că mi-am făcut pe deplin 
datoria de om al muncii, de soţie, de mamă şi de fiinţă umană, în 

totalitatea acestei expresii. Nu am ce să îmi reproşez acum, după un an 
de la dispariţia mea din lumea omenească, decât că nu am fost suficient 
de vigilentă în privinţa aspectelor periculoase şi riscante ale meseriei 
mele. Nu am fost o simplă avocată, ci şi un foarte bun negociator în 
conflictele care izbucneau în mod frecvent între puternicii zilei. Ştiam că 
unii se vor răzbuna pentru talentul meu de a-i salva pe cei nevinovaţi de 
la distrugere. Dacă i-aş fi putut mărturisi soţului meu toate complicaţiile 
în care mă zbăteam, poate că el, cu puterea minţii sale, m-ar fi ajutat în 
aşa fel ca să pot supravieţui mai departe în familia mea. Dar el, cu 
meseria pe care o are, mi-ar fi făcut mai mult rău decât bine dacă ar fi 
aflat toate încurcăturile mele. 

După dispariţia mea din ţară, s-au născocit nenumărate poveşti 
neadevărate, cu intenţia de a găsi justificări destule care să le acopere 
altora vina asupra dispariţiei mele. Vreau să ştie toată lumea că toate 
înscenările de o calitate îndoielnică, făcute timp de mai multe luni, nu 
vor duce niciodată la încătuşarea soţului meu. Plecarea mea a fost perfect 
normală, dar a fost greşit înţeleasă sau s-a dorit să fie de neînţeles. 
Motivul? împiedicarea demascării adevăraţilor vinovaţi, care mi-au făcut 
viaţa imposibilă în ţara mea, în oraşul meu şi în familia mea. Am 
speranţa că vinovaţii morali îşi vor primi pedepsele meritate pentru toate 
ticăloşiile lor. Eu mi-am sacrificat fericirea şi unitatea familiei cu scopul 
de a le salva viaţa celor atât de dragi mie: soţul şi copilaşul meu. Cu 
puţină vreme înainte de cearta finală cu soţul meu, fusesem ameninţată 
pe mai multe căi că se intenţiona distrugerea carierei lui Cristi, anihilarea 
mea ca negociator în afaceri grele, dar şi răpirea copilaşului nostru. Am 
ales calea exilatului, a omului fără patrie, căruia nu i-a mai rămas decât 
pielea de pe el. Am fost ajutată de foşti colaboratori şi prieteni, pentru 
supravieţuirea în condiţii de pericol maxim. Am rezistat timp de 3 ani, 
ascunzându-mă în diferite ţări, până când am fost găsită exact în 
momentele în care mă consideram o femeie salvată de la o moarte sigură. 
Marele secret al vieţii mele în refugiu nu cred că va fi aflat vreodată. 
Oricâţi paranormali se vor chinui să afle cine mi-a salvat viaţa în ceasul al 
12-lea şi cine mi-a luat-o în ceasul al 13-lea, nu cred că vor descoperi 
întregul film al coşmarului meu de 3 ani. 

Acum m-am liniştit, aflând că băieţii mei se află în mâini sigure şi 
grijulii. Aşa cum văd viitorul de aici, din înălţimea nesfârşită, cred că fiii 
mei nu se vor întâlni niciodată în lumea omenească. îl rog pe Cristi, soţul 
meu rămas văduv, să îşi refacă viaţa de familie cu o femeie mai normală 
şi mai puţin ambiţioasă decât am fost eu. îl mai rog pe Cristi să înţeleagă 
că tot ceea ce i s-a întâmplat după dispariţia mea a fost de mult pus la 
cale împotriva lui, ca răzbunare a unor ticăloşi pe care i-am pus la punct 
prin spiritul meu justiţiar. Te rog, Cristi, te implor să ai grijă de tine şi de 
copilaşul nostru, să formaţi o familie unită care să reziste şi altor atacuri 
ce vor mai putea veni în viitor! Eu vă veghez de aici, din zarea nesfârşită, 
dar sunt o biată scânteie de viaţă care nu se poate lupta cu toţi bandiţii de 
pe Pământ! 

Fiindcă sunt un spirit puternic, aşa cum a fost şi Elodia până în clipa 
uciderii sale groaznice, într-o casă izolată din junglă, vreau să îi avertizez 
pe românii care se cred atotputernici că forţa lor aparentă poate capitula 
oricând în faţa presiunilor venite din diverse părţi. Să nu vă bazaţi 
niciodată pe impresia că sunteţi de neatins! Nimeni nu poate scăpa de 
forţa destinului şi de răutatea lumii pământene! îi îndemn pe toţi 
denigratorii mei, dinainte şi după trecerea pragului vieţii, să renunţe la 
comploturile lor ridicole, confecţionate de multă vreme sau ad-hoc, 
fiindcă orice împuşcătură este urmată de un recul periculos. Dacă ai tras 
împotriva cuiva nevinovat, reculul armei te poate ucide! 

Acum, la 4 ani după plecarea mea de acasă, vă cer tuturor să mă 
lăsaţi în pace! Nu mai vreau să fiu lăudată de linguşitori şi nici să mai fiu 
criticată pe nedrept de nişte indivizi care şi-au făcut interesele meschine 
cu mânjirea murdară a amintirii mele! Uitaţi cu toţii că a fost o femeie 
numită Elodia în oraşul de la marginea pădurilor!" 


7 august 2011 


în aceeaşi serie de cărţi - culegeri de texte publicate de 
către autorul Răzvan Alexandru Petre în website-ul 
www.spiritus.ro fac parte următoarele titluri: 

1) Esoterismul în mileniul 3 

2) Karma, valurile timpului 

3) Spiritele în dialog cu noi (în colaborare cu Nina Petre) 

4) Cristos, binele, adevărul 

5) Spiritualitatea în psihologie 

6) Filosofie spirituală 

